
, A hadsereg minden dolga közül a kémekkel tart- 
suk fenn a legszorosabb kapcsolatot, senki ne kap- 
jon busásabb jutalmat a kémeinknél, s ne legyen 
titkosabb dolog, mint kémeink szolgálata." 
Szun-ce: A hadviselés törvényei 


Korunk egyre nagyobb érdeklődést tanúsít az információ 
és akommunikáció folyamatainak, működési mechaniz- 
musainak feltárása iránt, amelyek mai világunknak már 
az egyik alapvető építőkövét alkotják. Az információk, 
hírek, értesülések iránt érdeklődő feladata roppant nehéz. 
Gondoljunk bele: abban az esetben, ha elolvasunk egy- 
egy újságcikket, könyvet vagy akár régi, kéziratos for- 
rást, sokféle benyomás ér bennünket, ugyanaz a mondat 
mindenkinek mást és mást jelent. Ha pedig figyelembe 
vesszük, hogy az üzenet értelmezése attól függ, hogy 
ki, hol és mikor olvassa vagy hallja, láthatjuk, hogy az 
információ értékének méréséhez hányféle értékrendszer 
tartozhat. Mindezt szem előtt tartva ugyanakkor elmond- 
ható, hogy - bár az információ értéke sok tényezőtől függ, 
mégis — vannak olyan objektívnek mondható mérőeszkö- 
zei1, amelyek lehetővé tették és teszik ma is, hogy az adott 
információ akár a szélesebb közönség számára is érthető, 
értelmezhető legyen. A változó, színes és sokszor érthe- 
tetlen világban is volt azonban az információszerzésnek 
egy olyan aspektusa, amelynél kifejezetten céllá vált, hogy 
minél kevesebben értsék, tudják értelmezni. 

A kémkedést a legősibb mesterségek közé szokták 
sorolni, amelynek kialakulása a felesleg létrejöttéhez 
köthető. Amikor az ember elkezdett többet termelni, 
mint amennyit fogyasztott, el akarta cserélni olyan dol- 
gokra, amelyekkel nem rendelkezett. Egy idő után ez 
azzal járt, hogy az ember a csoport legjobbjait küldte 
annak érdekében, hogy fürkésszék ki, hogyan lehetne 
minél kevesebb adott áruért minél többet kapni, azaz 

előnyös alkut kötni. Persze számukra előnyöset! Amikor 
azután a másik csoport észrevette, hogy mindig ők ke- 
rülnek ki vesztesen az alkudozásból, és a partner mintha 
mindent tudna róluk, ismerné erősségeiket és a gyenge 
pontokat is, maguk is fürkészeket küldtek ki, akiknek 
az volt a feladata, hogy a másik csoportról és annak 
információszerzőiről hírekkel szolgáljanak. Ha pontosan 
megnézzük, már ekkor megfigyelhető a hírszerzés és az 
elhárítás kettőssége, amely klasszikus modell lényegét 
tekintve az idők folyamán keveset változott. 

Már a kezdetekkor kialakult, hogy a kémek személyét, 
illetve tevékenységük valódi természetét igyekeztek titok- 
ban tartani az egyes közösségek. Nyilvánvaló volt, hogy 
a kém csak akkor tudja mesterségét a közösség szolgála- 
tában űzni, amennyiben a csoporton kívül senki, azon 
belül is lehetőség szerint csak kevesen vannak tisztában 
azzal, mi is az illető valódi foglalkozása. Ez nemcsak a 
kémet magát, de a közösséget is védte! 

Az emberiség társadalmi fejlődésével, az államok ki- 
alakulásával párhuzamosan a kémkedés, a másikról 
minél többet tudás az állam érdekévé, mégpedig elemi 
érdekévé vált, amelyet már a központi hatalom koor- 
dinált, szervezett és ellenőrzött is egyben. Az őskor 
emberének előnyszerzése, az ókor alkalmi hírszerzése 
helyett a virágzó középkorban és a reneszánsz idején már 
mindinkább információszerzésről beszélhetünk. A kémek 
és hírszerzők tevékenysége egyre állandóbbá vált, gyak- 
ran nemcsak az egy-egy időpillanatban -— pl. hadjárat, 
béketárgyalás stb. — szükséges információk megszerzésére 
foglalkoztatták őket, hanem szisztematikusan kezdték 
el gyűjtetni az adott állam számára fontos adatokat, 
amelyeket az állam központjába kellett továbbítaniuk. 
Az így beérkező ismereteket összegezték, az egymásnak 
ellentmondó információkat pedig ellenőrizni kezdték 
másik kém kiküldése által vagy az utazóktól (kereskedők, 
zarándokok) nyert értesülések segítségével. 

A reneszánsz korban (sőt, egészen a XIX. század kö- 
zepéig) nem változott jelentősen az információáramlás 

sebessége. Az alapvető továbbító eszközök között mind- 
végig megmarad: a lovas futár, illetve a fürge hajó. A késő 
középkorban kialakuló információéhség, amely jelentős 
összefüggést mutat a szentföldi eseményekkel, illetve 
az oszmán-törökök európai megjelenésével, egyre nőtt. 
A reneszánsz kor rejtélyessége, a nyelvi játékok, a versbe 
és prózába foglalt rejtett értelem, a képzőművészet és a 
festészet szimbólumok, jelképrendszerek által áthatott 
világa jelentős mértékben hozzájárult a hírszerzés mód- 
szereinek, eszközrendszerének átalakításához. 

Az üzenetek intenzitása és mennyisége olyan mérték- 
ben változott, hogy joggal beszélhetünk az , informá- 
ciórobbanás" koráról. Az, hogy a kora újkori Európa 
egyre nagyobb figyelmet volt kénytelen szentelni a török 
veszélynek, valamint a francia-Habsburg hatalmi vetél- 
kedés meghatározta az európai információs hálózatot, 
kialakította annak központjait. Természetesen a központ- 
tá válás nem véletlenszerűen történt. A késő középkor 
gazdasági átalakulása, a reneszánsz korában létrejövő 
pénzügyi központok - amelyek számára igencsak fontos 
volt a biztonságos működés - jelentették az információ- 
koncentrálódás centrumait is. Így szükségszerű, hogy a 
keleti eseményekről a legtöbb és legpontosabb értesülé- 
sekhez igen sokáig csak Velencében lehetett hozzájutni, 
míg az északi és nyugati területeken több információs 
központ is létrejött (Strasbourg, Nürnberg stb.). 

Az információ értékké vált, így természetes az is, 
hogy mindinkább árucikként tekintettek rá, amelynek 
megfelelő minőségét, mennyiségét és áramlását bizto- 
sítani kellett. Ehhez pedig új közvetítő közegekre, csa- 
tornákra volt szükség, amelyek közül a legfontosabb: 
a könyvnyomtatás feltalálása volt. Ezt a korszakot ma 
a Gutenberg-galaxis kezdetének nevezzük. Gutenberg 
egyszerű találmánya forradalmasította a korábbi infor- 
mációhordozókat, illetve a közvetítő közeget, és lehetővé 
tette, hogy a korábban csak a kiválasztottak vagy be- 
avatottak számára hozzáférhető információkat szélesebb 
társadalmi rétegek is megismerhessék, akár azért, mert 

képekben fejezték ki őket, akár azért, mert a piacokon, a 
templomokban stb. felolvasták a nyomtatott híreket. Egy 
új műfaj, a modern újságírás őse is ekkor jött létre. 

A folyamatban a Velencei Köztársaság járt élen, ahol 
létrehozták az avvisókat (nyilatkozat, figyelmeztetés, 
tanács, közlemény), azokat az eleinte kéziratos formában 
terjesztett hírleveleket, amelyeket arra alkalmaztak, hogy 
a politikai, a katonai és a gazdasági híreket gyorsan és 
hatékonyan eljuttathassák Európa minden szegletébe. 
A XVI. század folyamán már nyomtatásban továbbí- 
tották ezeket a hírleveleket vagy újságokat, és a már 
említett , felolvasós? módon, a számos metszettel ezeken 
keresztül tájékozódhatott a korabeli közvélemény az 
általuk ismert világ aktualitásairól. Persze ne úgy kép- 
zeljük el ezeket az újságokat, mint a mai napilapokat. 
Általában egy-négyoldalas ívekről beszélünk, amelyek 
gyakran csak egy-egy fontosabb eseményről tudósítot- 
tak. A rendszeres és számos témát tárgyaló híradások 
még sokáig kézírással készültek. Mégis, az avvisók és 
a nyomtatott lapok is jelentősen hatottak az alkalmi 
és állandó diplomáciai képviseletek működésére, arra, 
hogy kialakuljon a modern értelemben vett európai 
diplomáciai hálózat, amelyhez — amint arról később szó 
lesz — erőteljesen kapcsolódott a hírszerzés. Érdeklődésük 
egyik legfontosabb területe az Oszmán Birodalom, illetve 
annak fővárosa, Konstantinápoly volt, amely Európa 
számára is fókuszpontot jelentett. 

Az alábbiakban a kora újkori európai diplomácia és 
kémkedés konstantinápolyi jelenlétéről lesz szó, arról, 
hogy kik, hogyan és miért vállalták e nehéz, embert 
próbáló feladatot, miért és kitől kaptak megbízást erre. 
Miért próbáltak a vezető európai hatalmak — sokszor 
egymással is vetélkedve -— előnyöket szerezni a szultáni 
szerájban? Hogyan lehet az, hogy a korábban , ősellen- 
ségnek"? tekintett , pogányokat" egyszerre partnerként 
kezdték el kezelni? Valóban csak arról van szó, hogy 
félelmetes hódítókkal kerültek szembe? Hogyan lehet 
róluk és általuk minél többet megtudni? Ahhoz, hogy 

e kérdésekre válaszokat kapjunk, előbb meg kell is- 
mernünk azt az európai helyzetet, amelybe az oszmán- 
törökök a kontinens délkeleti részének meghódításával 
kerültek. 


II 


EGY EURÓPAI KONFLIKTUS KÖZEPÉBEN 


A XVI. századi Európában két nagy államalakulat ve- 
tekedett egymással: I. Ferenc király (1515—1547) Fran- 
ciaországa, valamint V. Károly német-római császár 
(1519-—1556) és spanyol király (1516-—1556) birodalma, 
amelyet dinasztiájáról Habsburg Birodalomnak neveztek, 
és amely Európa nyugati felétől (spanyol korona orszá- 
gai, Németalföld) a keletiig (Német-római Császárság, 
Ausztria örökös tartományai) terjedt, de voltak itáliai 
birtokai is. A gigantikus, puzzle-szerűen összeillesztett 
államkonglomerátumot nem tudta egy ember irányítani, 
éppen ezért Károly megosztotta a területet öccsével, 
Ferdinánddal, akinek az örökös tartományokat juttat- 
ta. Ferdinánd — immár saját jogán — a cseh és a magyar 
trónt is megszerezte akkor, amikor felesége fivére (egyben 
húga férje), II. Lajos magyar és cseh király ott maradt a 
mohácsi csatamezőn, örököst pedig nem hagyott maga 
után. A Francia Királyságnak — amelyet körbevettek a 
Habsburg területek — mindenféleképpen szövetségesre 
volt szüksége annak érdekében, hogy az ellenfele által 
felállított ,harapófogóból" ki tudjon törni. Ezt a szövet- 
ségest a felemelkedő Oszmán Birodalomban találta meg, 
amely a XVI. században még nem tartozott egyértelműen 
az európai államok körébe, de a XVII. század végére már 
ennek az államrendszernek a tagjává vált. 

Ezen folyamat egyik fő mozgatórugója a három hata- 
lom (Francia Királyság, Habsburg és Oszmán Biroda- 
lom) egymás elleni küzdelme, csatáik, béketárgyalásaik 
sorozata mind abba az irányba hatottak, hogy az Osz- 
mán Birodalom diplomáciai téren is részesévé váljon a 
francia-Habsburg vetélkedésnek. 

Az V. Károly hadaival szemben elveszített páviai csa- 
ta (I525) után, a fogságban lévő francia király, I. Fe- 
renc édesanyja, Savoyai Lujza és Antoine Duprat első 
miniszter megbízottakat küldtek Konstantinápolyba, 
hogy a Habsburgok ellen az oszmán hatalom támoga- 
tását megszerezzék, a misszió azonban sikertelen volt. 
A második - titkos — küldetés, amelyet Frangepán János 
vezetett, eredményesnek bizonyult. A kapcsolatfelvételt 
követően a XVI. században a francia-török együtt- 
működésnek két intenzív szakaszát ismerjük. Az első 
az 1543-—I544 közötti időszak, amikor a török flotta 
egy a Mediterráneum, azaz a Földközi-tenger nyugati 
medencéje elleni tengeri támadássorozat után, a francia 
kikötővárosban, Toulonban telelt. A második időszak az 
1551-1I552 közötti, amikor a két flotta együttesen intézett 
támadást Korzika és Nápoly partjai ellen. 

Az Oszmán Birodalom és a Francia Királyság közötti 
kapcsolat ambivalens volt, az igen jelentős kulturális és 
vallási különbségek határozottan szétválasztják e két 
szövetségest. Az itáliai államokkal ellentétben, amelyek 
gazdasági érdekeltségeik miatt tartottak fenn kapcso- 
latokat az oszmánokkal, a francia diplomácia jobbára 
csak nyomásgyakorlásra és félelemkeltésként alkalmazta 
őket. (I. Ferenc király ugyanis minden lehetőséget meg- 
ragadott, hogy V. Károly ellenségeivel szövetkezzen.) 
Csak akkor került sor tényleges együttműködésre, ha 
a két fél érdekei egybeestek, és a jelentékeny földrajzi 
távolság sem segítette elő az esetleges közös hadműve- 
leteket. (Egy levélnek Párizs és Konstantinápoly között 
minimum 28, átlagosan 46, maximum pedig 115 napra 
volt szüksége.) Ráadásul minden korban gondot okozott 
(még saját alattvalói körében 15), ha a , legkeresztényibb" 
címet viselő francia uralkodó, az , ősellenségnek? titulált 
oszmán szultánnal szövetkezett. 

A Habsburgok egészen más okból keresték az együtt- 
működés minimális lehetőségét a szultán birodalmával. 
Közvetlen szomszédok voltak mind a Mediterráneumban, 
mind a magyarországi területeken, így szükségük volt 

V. Károly császár] 


I. Ferenc francia király 


arra, hogy időnként tárgyaljanak, a határincidense- 
ket lehetőleg elkerüljék; illetve ha valamelyik fél még- 
is megsértette a szabályokat, akkor diplomáciai úton 
próbálják rendezni a konfliktust, mivel egy fegyveres 
akcióhoz nem minden esetben voltak adottak a feltételek. 
A XVI-XVII. században meg kellett tanulniuk egymás 
mellett élni, kiismerve a másik gyöngéit és erősségeit, 
tiszteletben tartva az ellenfelet. 

A XVI. század folyamán a két ágra szakadó Habsburg- 
ház osztrák ága a század elejétől közvetett, a mohácsi 
csata után pedig közvetlen kapcsolatba került a hódító 
Oszmán Birodalommal. 1526 és 1545 között I. Ferdinánd 
király (1526-—1564) egy alkalommal már megpróbált 
fegyverszüneti megállapodást kötni I. Szulejmán szul- 
tánnal (I520-I566), de az 1533. évi alkalmi követség 
sikere igen kétes értékű volt. Ennek ellenére a király és a 

szultán között 1533-tól 1541-ig általában fegyvernyugvás 
volt. Ezen időszak alatt Ferdinánd már kísérletet tett egy 
állandó követi poszt létesítésére Konstantinápolyban, így 
az 1536-ban útnak indított Sprinzensteinnak az volt a 
feladata, hogy ura ügyeit a Portán intézze, és követségé- 
nek nem szabtak időhatárokat. Az Oszmán Birodalom 
azonban ekkor még nem engedte meg az általa csak 
,bécsi királynak? titulált I. Ferdinánd királynak, hogy 
állandó követséget állítson fel Konstantinápolyban. 
Napra pontosan tizenöt évvel a mohácsi csata után, 
IS541. augusztus 29-én I. Szulejmán szultán kardcsapás 
nélkül bevette a középkori Magyarország központjának 
számító Buda várát. A Ferdinánd király által 1542-ben az 
erősség visszavételére indított hadjárat nem járt sikerrel, 
mint ahogy a szultánhoz küldött követek, Niklas Graf zu 
Salm és Sigismund von Herberstein sem tudtak érdem- 
ben tárgyalni az oszmán vezetőkkel. Szulejmán szultán 
a Buda visszavételére tett kétségbeesett kísérletre 1543 
és 1544 folyamán két hadjárattal válaszolt, amelyeknek 
az lett a következménye, hogy több kulcsfontosságú vár 
is oszmán kézre került (pl. Székesfehérvár, Tata stb.). 
V. Károly császár ugyan megígérte testvérének, hogy 
mihelyt a francia háborút lezárja, segítséget nyújt neki 
az oszmánok ellen, ígéretét azonban nem tudta betarta- 
ni. Ennek megfelelően Ferdinánd az egyetlen lehetséges 
megoldást választotta: tárgyalás útján kívánt megegyezni 
az oszmánokkal. Eleinte a portugál követ, Eduardo 
Cattaneo segítségével próbálta kipuhatolni a Porta béké- 
re, vagy legalább fegyverszünetre való készségét. 1544 vé- 
gén pedig a genovai Hieronymus Adornust (Girolammeo 
Adorno) küldte Konstantinápolyba, hogy a király részéről 
a fegyverszüneti tárgyalásokat megindítsa, titkárként a 
bolognai származású Giovanni (Johann) Maria Malvezzi 
ment vele. Adorno azonban nem járt sikerrel, mivel a 
szultáni audiencia előtti éjszakán, 1545. március I5-én 
elhunyt, így az oszmán uralkodó kihallgató termében (arz 
odasi) Malvezzi képviselte I. Ferdinándot. Neki azonban 
nem volt felhatalmazása, ennek megfelelően előbb haza 

Szultáni audiencia 


kellett térnie, majd pedig V. Károly tehetséges diploma- 
tájával, Gerhard Veltwyck-kel együtt visszautazott az 
Oszmán Birodalomba. Végül hosszas tárgyalások, és 
az ott tartózkodó európai követekkel való csatározások 
után, 1547. június 19-én Veltwyck-nek sikerült megálla- 
podnia a szultán képviselőivel. Az év hátralévő részében 
pedig mindhárom uralkodó (I. Szulejmán, I. Ferdinánd 
és V. Károly) ratifikálta a békét. A szerződés egyik követ- 
kezménye volt, hogy a szultán engedélyt adott egy állandó 
konstantinápolyi Habsburg követség felállítására. 

Az első állandó császári követ Johann Maria Malvezzi 
lett, aki 1547 és 1551/1553 között töltötte be az egyre fon- 
tosabbá váló pozíciót. A követség XVI. századi fénykora 
az 1568. évi békekötés után kezdődött, ez időtől fogva 
egészen 1593-ig folyamatosan volt állandó Habsburg 
rezidens Konstantinápolyban. Az 1593-ban meginduló 
, hosszú török háború? idején az oszmán fővárosban a 
német-római császár, II. Rudolf (1576-1612) követsé- 
ge nem működött. Az új követ csak jóval az 1606. évi 
zsitvatoroki béke megkötése után, 1610-ben foglalhatta 
el állomáshelyét, majd 1683-ig mindvégig volt császári 
követ Konstantinápolyban. 

Már az eddig elmondottak alapján is jól látható, hogy 
milyen szövevényes, nehezen felfejthető kapcsolati háló- 
zat kötötte össze, illetve választotta szét Európa egyes 
államait; valamint az is, hogy az Oszmán Birodalom mi- 
lyen, egyre fontosabb szereplőjévé vált ennek a hálónak. 
A korabeli konstantinápolyi diplomáciai és hírszerzési 
rendszer megismerése előtt azonban indokolt tisztázni, 
vajon milyen lehetett európaiként Konstantinápolyban 
élni, főleg akkor, amikor a követet küldő állam és az 
Oszmán Birodalom nem ápoltak jó viszonyt egymással. 
Mi volt a követek szerepe az európai—oszmán viszony- 
ban? Hogyan szereztek információt legálisan és illegá- 
lisan annak érdekében, hogy a rájuk bízott feladatot el 
tudják végezni? A kémkedés megszervezése az európai 
hatalmak részéről hogyan történt? Milyen volt a Habs- 
burg információszerzés? Hogyan, kik és miért küldtek 
üzeneteket a XVII. századi , hosszú béke" időszakában 
oszmán földről Bécsbe? Az ebben a korszakban kiala- 
kuló szervezet és működési mechanizmus változatlan 
maradt-e vagy új struktúra jött létre? Miképpen befo- 
lyásolta mindezt az állandó császári követ kényszerű 
távozása az oszmán fővárosból háború idején? Hogyan 
oldotta meg a Haditanács, hogy ne maradjon — mint 
száz évvel korábban, II. Rudolf , hosszú török háborúja" 
alatt (1593—1606) — mindennemű információ nélkül? Kik 
és miért vállalták a háborús időszakban a korábbinál 
is veszélyesebb feladatot, ellenséges területen? Hogyan 
szereztek információkat a levelezők akkor, amikor az 
addig megszokott, hagyományosnak nevezhető csatornák 
átalakultak, megváltoztak, megszűntek? Kik vállalták a 
levelek Bécsbe juttatását? Ki fogadta e küldeményeket? 
Hogyan kerültek a Haditanács elé? Milyen szerepet 
játszottak ebben a folyamatban a császári tolmácsok? 
Mit tudunk a hírek értékéről, bécsi értékeléséről? Az 
alábbiakban ezekre a kérdésekre keressük a választ. 

KONSTANTINÁPOLY - A VILÁGVÁROS 


Konstantinápolyt, Bizánc, Isztambul -— a néhai Kelet- 
római, később Bizánci Birodalom fővárosát 1453-ban 
vették be II. Mehmed szultán (I1451-1481) seregei, amire 
mind ő, mind elődei régóta törekedtek, hiszen fontosnak 
tartották a várost, és az új birodalom központjának szán- 
ták. Erre nemcsak geostratégiai helyzete predesztinálta, 
de az is, hogy mindenkor a császár városa volt, és ez a 
kép élt az európai és ázsiai köztudatban egyaránt. Az 
oszmán szultán a bizánci császár örökösének tekintette 
magát, és mint ilyen a Római Birodalom császárainak 
utódja volt. Nem véletlen, hogy a birodalom európai 
részének elnevezése: Rum eli (Rumélia), azaz a rómaiak 
országa. 


Konstantinápoly a X VI. században 

A város különböző kulturális, gazdasági, geostratégiai 
területek metszéspontjában fekszik, amelyek között 
politikai berendezkedésük és földrajzi helyzetük tekin- 
tetében is jelentős különbségek mutathatók ki. Tulajdo- 
nosai, a bizánciak polisznak (xodic), az oszmánok der 
sa adetnek (35nabó) hívták, mindkettő annyit jelent: a 
Város - és Konstantinápoly megnevezésére ez pontosan 
megfelelt. Ez volt a Város, amelynél a Boszporuszon 
átkelve Európából Ázsiába ért az utazó, és a fizikai 
értelemben vett összekötő szerep párosult egy szimboli- 
kus, kultúraközvetítő szereppel is. Politikai, kulturális, 
egyház(politika)i és művészeti centrum volt már alapí- 
tásától kezdve, mindez pedig erőteljesen elősegítette az 
információáramlást is. 

A város természetes módon négy részre tagolódik: a 
tulajdonképpeni Konstantinápolyra (az Aranyszarv-öböl 
déli partja, amelyet falak vesznek körül), a keresztények 
városrészeire, (Galata-Pera, az Aranyszarv-öböl északi 
partja), az ázsiai részre (Üszküdár), valamint a falakon 
kívüli területre (Ejub). 

Régi időktől fogva kedvelt volt a város a tengeri né- 
pek körében, így I. (Nagy) Konstantin római császár 
(306—337), majd a Bizánci Birodalom sem véletlensze- 
rűen választotta fővárosává. A Fekete-tenger és Pireusz 
között Szaloniki és az Aranyszarv-öböl jelentettek csak 
biztos kikötőt. A szárazföldi utak tekintetében is fontos 
szerepet töltött be. Budáról el lehetett jutni ide anélkül, 
hogy nagyobb hegyeket kellett volna megmászni, és innen 
(Üszküdár) a karavánutak tovább vezettek a távol-keleti 
tájak felé. 

Bárhonnan is érkezett az utazó, mindegy, hogy milyen 
néphez tartozott, keletről jött vagy nyugatról, protestáns 
volt, katolikus, muszlim vagy bármilyen más valláshoz 
tartozott, mindenkit elbűvölt a város. Nemcsak nagy- 
sága, hanem szépsége is, hiszen Konstantinápoly egy 
világbirodalom fővárosa volt, egy hatalmas birodalom 
urának székhelye. Ha a tenger felől érkezett, akkor fo- 
gadta a legszebb látvány. A behajózó elsőként a néhai 

Akropoliszt látta meg, majd balkéz felől a Topkapi Szerájt 
és a Galata-tornyot. Az Akropolisz mögött a Hippodrom 
(At meydan) és a Hagia Sophia (Aya Sofya) emelkedett. 
A város legfőbb kikötője az Aranyszarv-öböl volt. [de 
azonban elértek a fekete-tengeri viharok és a Boszporusz 
áramlása miatt is nehéz volt bejutni, ezért a Márvány- 
tenger környékén is létesültek kikötők. 

A bizánciaktól az oszmánok egy olyan várost örököl- 
tek, amelynek sok sugárútja volt, ebből azonban csak 
az Edirnei kapu és a szeráj közötti maradt meg, amely 
mellett szerteágazó mellékutcák rendszere volt. A vá- 
rosban leginkább lóval és gyalog lehetett közlekedni, a 
kocsi és egyéb guruló eszköz nem fért volna el. Az utca- 
rendszer ilyen jellegű átalakulása magyarázható egyrészt 
a lakosság számának növekedésével, másrészt a gyakori 
tűzvészek utáni újjáépítéssel. Rendeletileg megtiltották, 
hogy 12 lábnál keskenyebb utcákat létesítsenek, de a 
szabályzó is megjegyezte, hogy van Konstantinápolyban 
Io láb széles utcácska is. 

Az utak eleinte nem voltak kikövezve, így eső esetén 
könnyen pocsolyarengeteggé változtak. (Megjegyzendő 
ugyanakkor, hogy ebben az időszakban Nicolas Boileau 
Párizs utcáinak szűkössége és piszkossága miatt pa- 
naszkodott.) A XVII. századra a főbb utak burkolatot 
nyertek, mivel ezek karbantartása az állam (egyes katonai 
alakulatok) feladata volt, míg a mellékutakat a háztu- 
lajdonosok voltak kötelesek rendben tartani. 

A házakat általában fából és vályogból építették, és 
egyemeletesek voltak. Csak a fontosabb középületek 
(mecset, dzsámi, medresze, palota, hán) és a főbb tiszt- 
viselők lakóhelyei készültek kőből. Mivel rengeteg volt 
a tűzvész, amelyek komoly pusztításokat vittek véghez, 
1696-ban rendeletet adtak ki, hogy minél idő- és tűzál- 
lóbb anyagból építsék a házakat Konstantinápolyban. 

A város sajátos mikroklímával rendelkezett. Egyfelől 
jellemző volt rá a Fekete-tenger partvidékének mediterrán 
jellegű időjárása, de a hatalmas ázsiai kontinens felől 
érkező hűvös szelek is gyakran átjárták a szűk utcákat. 

Volt olyan hideg tél is, hogy a Boszporusz befagyott, és 
akár lovas szekérrel is át lehetett rajta kelni. A klímát 
négy tényező alakította, alakítja ma is: a Földközi-tenger, 
a Fekete-tenger, a Balkán és Anatólia éghajlata. Attól 
függően, hogy mikor melyik kerekedik fölül, úgy alakul 
Isztambul időjárása. Nyáron általában az állandóan ma- 
gas páratartalom, a , nehéz levegő? jellemzi a várost. Ezt 
csak az időről-időre megérkező észak-északnyugati szél 
(boreas) enyhíti. A telek sokszor hidegek, máskor ugyan 
enyhék, de sok csapadékkal járnak. Ez a fajta időjárás jó 
táptalajt nyújtott a járványoknak, amelyekben soha nem 
volt hiány. Éghajlata ugyanakkor az európaiak számára 
szinte elviselhetetlen volt. Több követ és utazó halt meg 
Konstantinápolyban magas lázzal járó betegségekben, 
amelyeket jobbára a klímának tudtak be. 

Mivel Konstantinápoly egy birodalom fővárosa és 
egy uralkodó székhelye is volt, igazgatása nem választ- 
ható el az államigazgatástól, és ellátása legalább annyi 
szakértelmet követelt, mint egy hadjárat megszerve- 
zése. Ennek megfelelően mindezért a nagyvezír felelt, 
akinek feladata volt a város ellátásának ellenőrzése, a 
piaci élet tisztaságának biztosítsa és az árak felügyelete. 
A korábbi időszakban a szerdai dívánülésen (díván - a 
legfőbb kormányzati szerv az Oszmán Birodalomban) 
általában a város ügyeivel foglalkozott. Mivel azonban 
a birodalom a XVI. század elején jelentősen megnőtt és 
a nagyvezírnek sok egyéb feladata is volt, így a tényleges 
ügyintézést helyettesére, a kajmakámra bízta, aki szerdán 
és pénteken saját dívánt tartott az otthonában, amelyen a 
városi tisztségviselőkkel Konstantinápoly ügyeit tárgyalta 
meg. Ekkor már ő látta el a nagyvezír fentebb ismertetett 
feladatait. A XVII. században pedig, amikor a szultánt a 
nyilvánosság előtt mindinkább a nagyvezír helyettesítette 
és emiatt sokat utazott, fontossá vált, hogy a fővárosban 
egy megbízható és kellően erős ember maradjon, ezért 
a kajnmakám szerepe megnőtt, és ettől kezdve általában 
olyan emberek kerültek erre a posztra, akik a nagyvezíri 
poszt várományosai voltak. 

A kajmakám munkáját jelentős mértékben segítették 
a kádik, akik közül a konstantinápolyi volt rangban az 
első, őt követte — a város természetes tagozódásának 
megfelelően — a galatai, az ejubi és az üszküdári. A ká- 
dik szerepe széles körű volt, a törvények értelmezésétől 
(vallásjog alapján) a helyi adminisztratív ügyek intézéséig 
(joguk volt boltok megnyitására és bezárására engedélyt 
adni, ők ellenőrizték a súlyokat és mértékeket, a szabott 
árak mértékét ők adták meg stb.) mindenféle feladatot 
elláttak, ugyanakkor egyfajta közvetítő szerepet játszottak 
az állami vezetés és a helyi termelő erők között. A kajma- 
kámnak és a kádiknak további segítői is voltak. 

A város legfontosabb közigazgatási egysége a maballe 
volt, azaz egy olyan igazgatási egység, amelyet egy identi- 
tását megőrző közösség hozott létre egy mecset, templom 
vagy zsinagóga körül. Tagjait nemcsak a közös eredet, 
a közös vallás és a közös kultúra fűzte össze, de a tár- 
sadalmi kapcsolatok szövevényes hálózata is. Minden 
maballénak megvolt a saját iskolája, a saját szökőkútja és 
a legelőkelőbb lakosok kegyes alapítványokat (vakuf) hoz- 
tak itt létre. A naballe azonban egyben adóbevételezési 
egység is volt, minden egyes maballéban meghatározott 
számú adófizető házat tartottak nyilván. 

A maballe központját általában egy mecset, egy dzsá- 
mi, egy templom vagy egy zsinagóga alkotta, ami azért 
volt fontos, mert ennek vezetője képviselte az ott lakókat 
a hivatalos szervek felé. Az ő feladata volt a szultáni 
rendeletek kihirdetése és ezek betartatása is — termé- 
szetesen ebben szorosan együttműködött az oszmán 
adminisztráció helyi képviselőjével, a kádival. 

A város rendjére névleg ugyan a nagyvezír vagy a 
kajmakám felügyelt, de ténylegesen ez a terület a jani- 
csárok elöljárójának, a janicsáragának a kezében volt. 
(A janicsáraga jelentőségét mutatja, hogy a XVI. század 
utolsó harmadában a legfőbb kormányzati szerv, a díván 
tagjává vált.) Mellette további tisztviselők dolgoztak 
azon, hogy a törvényeket betartassák, a város rendje 
megmaradjon. 

A városnak alapvetően - az emberen kívül - két ellen- 
sége volt: a tűzvész és a földrengések. Mivel Konstantiná- 
poly, azaz a mai Isztambul egy törésvonal mentén fekszik, 
bármikor előfordulhatott (és előfordulhat) földrengés a 
városban. A XVI-XVII. században azonban a legna- 
gyobb pusztítást általában a tűzvészek okozták, ame- 
lyek az utcahálózatból adódóan kis területen is jelentős 
kárt idézhettek elő. Az oltás levezénylése a nagyvezír, a 
janicsáraga, a bosztandzsi és dzsebedzsi basik feladata 
volt és elsősorban a janicsárok vettek részt benne. Gyak- 
ran előfordult, hogy a tüzet a janicsárok okozták vagy 
fokozták, mert ezen idő alatt szabadon rabolhattak. 
A lakosság eközben mentette a holmiját, a tartós anyagból 
készült épületekbe — mecsetekbe, medreszékbe, hánokba 
stb. — zárkózott. Johann Rudolf Schmid császári követ 
így írt erről: , Amikor Konstantinápolytól egy órányi 
távolságra voltunk, láttuk, bogy nagy tűz van, de nem 
lehetett megmondani, bol keletkezett. Amikor a kikö- 
tőbe értünk, lehetett látni, hogy az a környék, abol én 
laktam, teljesen leégett, meg sem ismertem azt a belyet, 
abol korábban a lakásom volt. A tűz már a városfalakon 
is átcsapott [...] és más belyek is égni kezdtek. A tenger 
tele volt bajókkal, amelyek a menekülőket és a maguk- 
kal vitt holmijukat mentették. Tőlük aztán elkezdtem 
az embereim iránt érdeklődni, de senki sem tudta, bol 
vannak. [...] Amikor kiszálltam a partra, sok emberrel 
találkoztam, akik a tűzvészt nézték, és másokkal, akik 
megmentett bolmijukkal jöttek, így nagyon nagy volt a 
tumultus. [...] Amikor az engem kísérő janicsár, a francia 
titkár és jómagam leszálltunk, egy csomó haszontalan 
janicsár szakács (akik azért voltak ott, hogy az elme- 
nekült emberek bolmiját fosztogassák) késekkel rám 
támadt, így vissza kellett szállnom a bajóra. [...] Végül 
Perába mentem, a Szent Ferenc kolostorba, abol addig 
maradtam, amíg az embereimről bírt nem kaptam." 
A tűzvészek után gyakran volt éhínség, áremelkedés 
vagy építőanyag-hiány, így elmondhatjuk, hogy politikai, 
társadalmi és gazdasági válságot is előidézhetett. 

Miután az utazó látta mind a szépet, mind a mocskot, 
érezte a csatornázatlanságból, a szűk sikátorokból fakadó 
bűzt, alapvetően kettős szemlélettel nézte a várost. Meg- 
maradt benne a csodálat annak nagysága, az épületek 
monumentalitása, a város ellátásának megszervezése, a 
sokszínű forgatag iránt; ugyanakkor általában megjelent 
a kritikus hangvétel is. 

EURÓPAIAK KONSTANTINÁPOLYBAN 


A város lakossága igen vegyes összetételű volt: állandó 
és ideiglenes lakosokkal is számolnunk kell, és mindig is 
éltek benne európaiak. Már az alapításkor, Nagy Kons- 
tantin idejében sok római család és az uralkodó rokonai 
települtek át ide, majd a Bizánci Birodalom időszaka alatt 
intenzív kapcsolat létezett a terület és Itália városállamai, 
főleg Velence és Genova között. Miután II. Mehmed 
szultán (1451-1481) meghódította Konstantinápolyt, 
tudatos betelepítési politikát folytatott, és nem csak 
muszlim lakosokat hívott birodalma új központjába. 

Imbroszi Kritobulosz Mihály így írt a II. Mehmed 
kori betelepítésről: 

, Miután a szultán az ősz bátralévő részét Edirnében 
töltötte, a tél kezdetekor visszatért Bizáncba. Így ért 
véget a 6966. [1458.] év, a szultán uralkodásának nyol- 
cadik éve. 

Azt követően, hogy megérkezett, Konstantinápolyban 
a szokásos ügyekkel foglalkozott, és teljes figyelmét a 
városra és annak lakóira vonatkozó terveinek szen- 
telte. Először az általa már korábban visszatelepített 
peloponnészosziak közül kiválasztotta azokat, akik 
jobbnak tűntek a kézművességben a többieknél, és a 
városfalakon belülre telepítette őket. A többieket a vá- 
ros körüli falvakba telepítette; gabonát, két-két ökröt 
és minden olyan tartalékot adott nekik, amelyekre az 
újrakezdésbez szükségük volt, így képesek voltak arra, 
hogy mezőgazdasági termelést folytassanak. 

Ezt követően embereket küldött Amasztriszba (ma: 
Amászra, TR], egy városba, amely a Fekete-tenger mel- 

letti Papblagonia tartományban fekszik, és tengeri ki- 
kötője is van, innen a munkaképes lakosság jelentősebb 
részét Konstantinápolyba hozatta. Az általa megszállt 
vidékekről örményeket is bozott a városba, akik ke- 
reskedők voltak. Őket és másokat, az alattvalói közé 
tartozó népek egyes tagjait elhozatta hazájukból és a 
városában telepítette le őket. 

Ezt követően minden vagyonos és jó képességekkel 
megáldott emberét magáboz bívatta, akiknek nagy 
vagyonuk és gazdagságuk volt, és meghagyta nekik, 
hogy építsenek városi bázakat ott, abol csak tetszik 
nekik. Azt is megbagyta nekik, hogy fürdőket, foga- 
dókat és piacokat építsenek, valamint szép műhelye- 
ket és imádságra alkalmas belyeket, a várost sok ilyen 
jellegű épülettel díszítsék és szépítsék, és eközben sem 
a munkát, sem a költségeket ne sajnálják, amennyiben 
ez hatalmukban áll." 

A lakosságát tekintve Konstantinápoly az oszmán 
korban is nagyon vegyes összetételű volt. A hagyományos 
muszlim rétegeken és a latin keresztényeken túl zsidók, 
görögök, örmények, arabok, albánok, egyiptomiak, ci- 
gányok és moldo-vlachok is éltek itt. 

A városnak - és a birodalomnak - a sokszínűsége 
azonban egyúttal szigorú szabályokat, törvényileg előírt 
ruházkodási rendet is takart. Mindenkinek olyan ruhát 
kellett hordania, amely társadalmi, politikai vagy vallási 
rangjának, foglalkozásának és nemzetiségének megfelelt. 
A nagyvezírtől kezdve a szeráj alkalmazottjaiig és az 
állami tisztviselőkig, de az őrség és a konyhaszemélyzet 
is megismerhető volt arról, amit viselt. A vallási hova- 
tartozást is megmutatta már a ruházat, muszlimok és 
nem muszlimok nem hordhatták ugyanazokat a ruha- 
darabokat, de színeket sem, a keresztények és a zsidók 
pl. ruházatukban és cipőjükben is elsősorban feketét, 
lilát és kéket viseltek. 

A fejfedők alapján is könnyen azonosítható volt, az 
illető melyik néphez tartozott. Turbánt csak muszlimok 
hordtak, amelyeket a turbántekerők készítettek. Az osz- 

mánok általában fehér turbánt viseltek (a szultán is), 
kivéve Mohamed próféta leszármazottait, akik zöldet, 
mivel ez a próféta színe. A zsidók sárgát, a görögök kéket, 
az arabok színeset. Más valláshoz tartozók nem turbánt, 
hanem más típusú fejfedőt viseltek, amely általában 
bőrből, szőrből vagy vászonból készült — de életükkel 
fizettek, ha fehér turbánt tettek fejükre. 

A fejfedőkön túlmenően a ruházat esetében is komoly 
szabályok voltak. A ruházkodási rend részletesen és elég 
komplikált módon meghatározta, milyen fazonú és színű 
lehet a felsőruházat, milyen anyagból készülhet. Az első 
ruházkodási rendeletet II. Mehmed adta ki, és utódjai 
mind megerősítették. 

Mindezek ismeretében érdemes megemlíteni azt az 
esetet, amikor 1555-ben az oszmán fővárosba érkező 
császári rendkívüli követ — az I551-I552. évi erdélyi 
háborúskodást lezáró amásziai béke aláírója — Verancsics 
Antal kíséretének egyik tagja zöld posztóharisnyában 
járt-kelt a városban egészen addig, amíg nem találkozott 
egy janicsárcsapattal, akik a ruházkodási rend megsér- 
tése miatt jól elverték. A zöld, mint fentebb említettem, 
a próféta színe a muszlimoknál, így ez volt a legnagyobb 
sértések egyike, amelyet egy — az ő szemszögükből nézve — 
hitetlen elkövethetett. 

A város színes forgatagához hozzájárultak azok az 
európaiak is, akik uralkodójuk, városuk megbízásá- 
ból jöttek Konstantinápolyba, pedig ide utazni nem 
volt veszélytelen feladat, ezért kevés olyan ember volt 
a XVI-XVII. században, aki saját jó szándékából vagy 
pusztán érdeklődése miatt érkezett a városba. Ha mégis, 
akkor is általában egy-egy követ társaságban tették, mert 
ez valamivel nagyobb biztonságot jelentett. Európa meg 
akarta ismerni az oszmánokat és fővárosukat, ezért a 
követségekbe gyakran osztottak be rajzolókat, festőket 
vagy orientalistákat. 

A szeráj ugyanakkor nem látta szívesen az utazó- 
kat és a diplomatákat, mindenkiben kémet sejtett. Az 
1574-ben az Oszmán Birodalomba utazó francia Pierre 

Lescalopier díváni audienciáján a nagyvezír kijelentette: 
meglepi őt a franciák kíváncsisága, akik anélkül, hogy 
bármi konkrét dolguk volna, pusztán élvezetből, ami 
inkább valami beteges dolog ilyen messze eljönnek. Ők 
vallási zarándoklatokat tesznek, nem pedig idegen or- 
szágokat látogatnak. Lescalopier így válaszolt: ,, Mi ki- 
rályunk iránt érzett szeretetből teszünk ilyen utazásokat 
az egész világon, hogy majd képesek legyünk a király 
szolgálatát ott ellátni, ha oda akar küldeni benniinket. 
Nem is szólván az ismeretekről, a különböző szokások 
megismeréséről és a szellemi épülésről, amire így szert 
tesznek az emberek." A nagyvezírt azonban nem győzte 
meg ezzel a válasszal. 

A fentiekből kitűnik, hogy a Konstantinápolyban 
tartózkodó európaiak, illetve nem muszlimok alapvetően 
két nagy csoportra oszthatók. Az elsőbe tartoztak azok, 
akiknek állandó lakhelye volt a város, nemzedékek óta 
itt éltek felmenőik; a másodikba azok, akik hosszabb- 
rövidebb időt töltöttek el az oszmán fővárosban, és első- 
sorban , hivatalos megbízást"? teljesítettek. Az utóbbiak 
között nagyszámú rendkívüli vagy állandó követ volt, 
akik egy-egy ügy elintézését vagy megbízójuk portai 
képviseletét kapták feladatul. 

Konstantinápolyban a legtöbb európai követség Galata 
és Pera városnegyedben kapott helyet: , amikor kilépünk 
a galatai kapun, az ember elindul felfelé Pera irányába, 
amelyet Galatától csak nébány, a baloldalon található 
temető választ el." — írja Cornelis Le Bruijn (?1652—1727) 
németalföldi utazó. Eredetileg Pera csak egy szőlős- és 
gyümölcsöskertekkel borított kis elővárosa volt Kons- 
tantinápolynak. A szőlőtőkéket azonban kivágták és 
a keresztények ide telepítették kertjeiket, házaikat; az 
európai államok követeit csak később helyezték itt el. 
A XVI-XVII. században azonban már itt volt a velencei, 
a francia, az angol, a holland, a genovai és a Habsburg 
követségi épület is. (Az erdélyi követség nem itt, hanem 
Balat városnegyedben kapott helyet. Az erdélyi követ, 
a kapitiba la kapi kebaya szóból keletkezett fogalom] 

jogállása egészen más volt, mint a többi európai állam 
megbízottjaié. Az erdélyi követ ugyanis egy vazallus 
állam megbízottjaként rezideált Konstantinápolyban.) 
A francia követség épülete Perában volt, egy a király 
birtokában lévő palotában kapott helyet, amelyet a 
XVII. század elején építettek ott, ahol korábban a fő- 
konzulátus állt. (Ebben a korszakban főkonzulátus alatt 
a legfőbb kereskedelmi felügyelő lakhelyét és hivatalát 
kell értenünk.) Konstantinápoly egyes részeit (a tényleges 
Konstantinápoly, Galata, Pera, Üszküdár) semmilyen 
híd nem kötötte össze, így a követek és a tolmácsok, ha 
a szerájba igyekeztek, kénytelenek voltak kis hajókat 
(perama, caico) igénybe venni. Követnek lenni Konstan- 
tinápolyban tehát nemcsak a (politikai) klíma miatt volt 
nehéz feladat, de jó fizikai és szellemi állapotot, ambí- 
ciót is igényelt. Nem véletlen, hogy például a velenceiek 
mindig a köztársaságbeli neves családok ifjú, tehetséges 
tagjait küldték ide. 

A követek minden bizonnyal szenvedtek az elszigetelt- 
ségtől és az otthon, vagy Európa egyéb részein megszokott 
társadalmi élet hiányától. Társaság gyanánt meg kellett 
elégedniük saját személyzetükkel. Ennek megfelelően az 
1685 és 1689 között a Portán tartózkodó francia követ, 
Pierre de Girardin kísérete például igen jelentékeny volt. 
Feleségén és fivérén kívül , egy intendánst, két titkárt, 
egy társalkodónőt, két fegyvernököt, három szobalányt, 
bárom konybai munkást, három inast, két szolgát, 16 
lakájt, egy kertészt, és 15 nemesembert vitt magával; 
s mibelyt megérkezett szerződtetett még két ajtónállót 
és három lovászt." 

A XVI. század elejére Európának már egyértelműen 
a mindennapi politika állandó szereplőjeként kellett 
számolnia az Oszmán Birodalommal. Európa államai 
ebből következően sorra hozták létre követségeiket Kons- 
tantinápolyban. 

A város ugyanis jelentős hírközpontnak számított. 
A Habsburg-ellenes erők már a XVI. századtól kezdve 
megfelelő helynek tekintették arra, hogy innen figyeljék 

a császári udvar politikáját, lépéseit kelet és nyugat felé. 
Az itt állomásozó európai állandó követek nemcsak a 
fővárost, a szerájt, Konstantinápoly környékét vagy az 
Oszmán Birodalmat figyelték innen, de Európa keleti 
felét is, egészen a magyar végvári vonalig. A német-római 
császár ellenlábasai innen építették ki kapcsolataikat Er- 
déllyel és a királyi Magyarországgal (meg természetesen 
Havasalfölddel és Moldvával). Az egyes európai államok 
, török politikája? tehát nemcsak , török", azaz oszmán 
ügyekre korlátozódott, beletartozott ebbe a magyar, 
az erdélyi, a havasalföldi vagy a moldvai politika is. 
Az európai államoknál bevált gyakorlattal ellentétben, 
Bécsben úgy tartották, hogy az erdélyi, a moldvai és a 
havasalföldi eseményeket könnyebb saját fővárosukból 
figyelemmel kísérni, hiszen az sokkal közelebb van, mint 
Konstantinápoly. Ez azonban csak földrajzilag volt igaz. 
Ahogyan az európai követek többsége könnyebben fi- 
gyelte az említett területeket az oszmán fővárosból, úgy 
lett volna egyszerűbb a császári követ számára is ezt a 
gyakorlatot követni. Erre azonban nem kapott megbí- 
zatást, ami — amint az a XVII. század második felében 
kiderült — hibás elképzelésnek bizonyult. 


VELENCE KONSTANTINÁPOLYI 
KÖVETSÉGE ÉS KÉMEI 


Velence jelentőségét a keresztes háborúk szállítójaként 
alapozta meg. Majd 1082-ben, I. Alexiosz bizánci csá- 
szártól a normannok támadása ellen nyújtott segítségéért 
jogot kapott arra, hogy a Bizánci Birodalom valamennyi 
részében vámmentesen kereskedhessen. Ez jelentette 
levantei gazdasági uralmának kezdetét. 

Az oszmánok előretörésével a köztársaság gazdasági 
pozíciói eleinte nem sérültek, és sikerült ugyanolyan 
kedvezményeket kialkudnia az alakuló Oszmán Biro- 
dalomtól, mint amilyeneket a bizánciak biztosítottak 
számára. A XV. század végétől azonban Velence jelen- 

6 011 atmltke TET EARNTOTTAÁNÁRÁNYÁVNYONENNMBÉN stég 
Velence a X VII. században 
tősége csökkenni kezdett, egyre inkább visszaszorult és 
a következő két évszázadban fokozatosan elvesztette az 
oszmánok területein lévő tengeri támaszpontjait. 
Velence már a XIII. századtól tartott állandó diplo- 
máciai és kereskedelmi megbízottat Konstantinápolyban. 
A podestá hivatalát 1205-ben hozták létre, az ottani ve- 
lencei kolónia elöljáróságaként, a Bizánci Birodalomban 
lakó velenceiek számára legfőbb védelmi és bírói hivatal- 
ként. Az élén álló tisztviselőt 1265-től bailónak nevezték, 
akinek feladata a köztársaság érdekeinek védelmén túl 
az volt, hogy a kolónia életét vezesse, a peres ügyekben 
döntést hozzon, a kereskedelmi ügyekben eljárjon, és 
párbeszédet folytasson a bizánci, majd 1453-tól az osz- 
mán politikai elittel. Az Oszmán Birodalom térnyerésével 
Konstantinápoly vált a velencei diplomácia legelőkelőbb, 
legfontosabb és egyben legnehezebb követi posztjává. 
A konstantinápolyi bailo mellett — a köztársaság ke- 
reskedelmének védelme és zökkenőmentes működése 
érdekében - velencei konzulok tevékenykedtek az Osz- 
mán Birodalom egyéb városaiban is. Velence ugyanis 
hamar felismerte, hogy tehetetlen az oszmán tengeri 
expanzióval szemben, éppen ezért a békés egymás mellett 
élés jelentette kereskedelmi érdekeinek védelmét, azaz 
a túlélést az állam számára. Az 1503-ban megkötött 


33 


velencei-oszmán béke garantálta, hogy a Velencei Köz- 
társaság kereskedelmi lerakatai megmaradhattak, flottája 
továbbra is működhetett, és szállíthatta a luxuscikkeket 
és egyéb termékeket, terményeket Európába. Az Oszmán 
Birodalom számára is megfelelő megoldást jelentett ez 
a békés viszony, hiszen az oszmánellenes szerveződések 
egyik pillérét iktathatta ki. 

A XVI. század folyamán Velence egyre inkább a két 
terjeszkedő nagyhatalom, a Habsburg és az oszmán közé 
szorult. A köztársaság vezetősége, a Signoria belátta, hogy 
az állam ereje már arra sem elegendő, hogy a délkelet- 
európai politikát meghatározza. Ahogyan az oszmánok 
egyre erőteljesebben hódítottak a Mediterráneumban, 
Velence az addig már sokat hangoztatott egyensúly-po- 
litika (politica della bilancia) alkalmazásával egy célt 
követett: elérni, hogy a császár és a szultán egymás ellen 
háborúzzanak. A köztársaság valójában azért maradt 
továbbra is a térség vezető hatalma, mivel rendelkezett a 
korban a hatalom egyik fő forrásának számító elemmel: 
információval. 

A velencei követek tehát a XIII. századtól kezdve tevé- 
kenykedtek Konstantinápoly területén, így , szakmájuk- 
ban" nagy eredményeket értek el. , A velencei követek 
olyan nagy boldogsággal teljesítik azon feladatukat, 
hogy minden ország embereit és dolgait megértsék, hogy 
sokszor kiderül, jobban ismerik az adott országot, mint 
a benne lakók maguk." — írta Scipio Ammirato nápo- 
lyi publicista a XV. század végén. A velencei informá- 
ciós hálózat, így az állandó követségek létrehozásához 
szükséges alapot a mediterrán világ egész területén szép 
számmal megtalálható és jól működő kereskedőházaik, 
kereskedelmi lerakataik és konzuli hálózatuk szolgál- 
tatta, így a modern európai diplomácia születésében 
jelentős szerepet játszott Velence. A szervezettség és a 
hozzáértés rendkívüli mértékben meghatározó ténye- 
zők, ennek köszönhető, hogy a velencei diplomácia az 
1400-as évek végére olyan tökéletességet ért el, hogy 
már a jelzett területen korábban élen járó Szentszéknek 

is példát mutatott. A velencei diplomácia a középkor 
végén egy politikai alkalmi berendezkedésből állandó 
intézménnyé vált. 

A velencei állandó követek esetében már a kezdetek- 
től két alapvető kategóriát különböztettek meg. Vol- 
tak olyan állomáshelyek, amelyek a velencei politika 
szempontjából kiemelt jelentőségűnek minősültek, itt 
követek, ambasciatorék képviselték a köztársaságot. 
Míg a XV. században a fontos követi posztok Milánó, 
Firenze, Nápoly, Róma és Franciaország voltak, addig 
a XVI. századra már - a hatalmi erőviszonyok változá- 
sának megfelelően — ezek a helyek Róma, Bécs, Párizs, 
Madrid és Konstantinápoly. A velenceiek a politikailag 
kisebb jelentőségű (de nem jelentéktelen) helyekre rezi- 
denst (residente) küldtek, amelyek közül a XV. században 
a torinóit, a milánóit, a nápolyit és a londonit mindig be- 
töltötték. A XVI. században azonban már egyértelműen 
Bécs és Konstantinápoly volt Velence számára a két leg- 
fontosabb követség, ide küldték a legjobb diplomatákat 
és innen kapták a legrészletesebb jelentéseket. 

A szükséges információkat a kezdetektől hivatalos 
és nem hivatalos csatornákon keresztül szerezték meg. 
A megvesztegetés, az informátorok és kémek tartása, 
illetve fizetése bevett eszköznek számítottak. Sokszor 
az ellenséges országban lévő elégedetlenekkel konspi- 
ráltak. Velence információáramlásban és -szerzésben 
betöltött fontos szerepe több tényezőnek volt köszönhető. 
Konstantinápolyban, Kis-Ázsiában és a Levante egyéb 
területein már igen régóta éltek velenceiek, akik továbbra 
is híreket szolgáltattak a köztársaságnak. Ide-oda utaz- 
gató kereskedői rendszeres hírszolgálatot üzemeltettek. 
Velence már a XII. századtól kezdve kapcsolatokat ápolt 
a különböző türk dinasztiákkal (szeldzsukok) és velük 
is kötött kereskedelmi egyezményeket. Az oszmánokkal 
állandó kapcsolatot tartottak fenn, Konstantinápoly 
bevétele előtt és után egyaránt (hol baráti, hol ellenséges, 
annak megfelelően, hogy a törökök veszélyeztették-e 
a kereskedelmi érdekeiket vagy sem). Ezen túlmenő- 

en, egészen a XVI. század közepéig Velence abszolút 
elsőbbséget élvezett a Portán a kereskedelmi ügyeket 
illetően. Mindezek ismeretében könnyen érthető, hogy 
a velenceieknek szükségük volt a rendszeres és precíz 
információkra az Oszmán Birodalomról. 

Az ágensek rendszerét szinte az Oszmán Birodalom 
felfutásával egyszerre alakították át olyan rendszerré, 
amely azután több mint két évszázadon keresztül fo- 
lyamatosan biztosította a megbízható információkat a 
Nyugatnak és az Oszmán Birodalomnak egyaránt. Ezek 
a velencei intézmények, amelyek a bizánci területeken, a 
mamelukoknál, majd a szeldzsukoknál és az oszmánok- 
nál kialakultak, szolgáltatták a példát a többi európai 
hatalom keleti képviseleteinek létrehozásához is. 

Velence követei elsődleges feladatául a város vezetőinek 
(Signoria, illetve a Tízek Tanácsa) tájékoztatását rendel- 
te. A követ tehát nem a napi hírekkel traktálta állama 
vezetőségét, erről ugyanis értesülhettek a már említett, 
utazgató kereskedőktől, illetve a XVI. században az első 
nyomtatott újságokból is. A követ olyan információkat 
küldött, amelyek az adott állam politikai feltételeiről, 
gazdasági helyzetéről, katonai potenciáljáról és az euró- 
pai hatalmak rendszerében elfoglalt helyéről részletesebb 
tájékoztatást adtak. Kitértek arra, hogy Velence számára 
milyen gazdasági lehetőségeket lát az adott területen, 
milyen politikai és katonai tényezők befolyásolják a gaz- 
dasági térnyerést, kiemelt figyelmet kellett fordítaniuk a 
különféle hatalmi csoportosulásokra, azok egymás elleni 
küzdelmeire, jól kellett ismerniük a központi hatalom 
súlyát és lehetőségeit is. Tehát minden olyan információt 
és történést fel kellett tárniuk, amely a jövőre hatással 
lehetett. Ezen információk alapján alakította a köztársa- 
ság a politikáját, tehát a követ feladatai közé tartozott az 
is, hogy az adott ország vezetőségében Velence számára 
kedvező légkört teremtsen. 

A Velencei Köztársaság konstantinápolyi követei ál- 
talában három évre kaptak megbízatást. Egyrészt, a ve- 
lencei kormányzat nem kívánta, hogy a követ túl hosszú 

időt töltsön egy állomáshelyen, mivel ez visszaélésekre 
adott alkalmat, másrészt, a követi feladat ellátása — főleg 
az oszmán fővárosban - igen költséges volt, ezért ennél 
hosszabb időre a kiküldöttek nem szívesen vállalták el 
a posztot. 

A követségek állandóvá válásával kialakult a követkül- 
dés rendszere is. A követek immár meghatározott séma 
szerinti instrukcióval indultak útnak, amelynek írásos 
és szóbeli része egyaránt volt. Írásba foglaltak mindent, 
amiről az az állam is tudhatott, ahová a követ indult. 
Szóban pedig azokat a követelményeket fogalmazta meg 
a Tízek Tanácsa, amelyeket - titkosságuk végett — nem 
akart papírra vetni (pl. kik azok, akik a fogadó állam 
udvarában a követet küldő országnak dolgoznak). 

A követeknek állomáshelyükről jelentéseket kellett kül- 
deniük, valamint szolgálati idejük lejártát — a köztársa- 
ságba való visszatérésüket — követően írásban, hosszabb 
formában is számot adtak az elvégzett munkáról. 

A rövid jelentéseket dispacciónak nevezik, amelyek 
rendkívül lényegre törőek és a más államok követeinek 
is mintául szolgálnak. Ezek az Oszmán Birodalomban 
általában a következő főbb témákat dolgozták fel: hajók 
és kereskedelmi áruk, pénz és árak, pénzváltás, idegen 
hajók érkezése nem velencei felségjelzés alatt, azok az 
áruk, amelyeket ezek a hajók hoztak, a külföldi konku- 
rencia, a nyugati kereskedők Konstantinápolyban és egyéb 
helyeken, a törökök tengeri ereje, a kalózok, az oszmán 
adminisztráció változásai, tűzvész, járvány, éhínség stb. 

A hosszú jelentések a relazionék, amelyeket a kö- 
veteknek az állomáshelyükről való visszatérésük után 
tizenöt nappal kellett a szenátus elé beterjeszteniük. 
Ezek a követségi helyet érintő feladatok ismertetéséből, 
az ott élő emberek és maga az ország bemutatásából, a 
jelen és a történelem ismeretéből állnak. Sokszor inkább 
történelmi és nem politikai szempontból tekinthetők 
mesterműveknek. A relazione szigorú sémát követett. 
Először az Oszmán Birodalom kiterjedését, majd a szul- 
tán fizikai jellemzőit, neveltetését, képzettségét, feleségeit 

és gyermekeit kellett bemutatnia. Ezután következtek a 
nagyvezír és más dívántagok, egymáshoz való viszonyuk, 
majd a hadseregről és a flottáról ( Velencének ez utóbbi 
rendkívül fontos), végül a birodalom pénzügyi helyzetéről 
szóló információk. A jelentéstevők igen jól tudták, hogy 
a közösség, amely előtt írásukat ismertetik, és amely azt 
megvitatja olyan személyekből áll, akik elődeik vagy 
utódaik az említett állomáshelyen, így egyben jelen vagy 
leendő kritikusaik is. 

A fent bemutatott feladataikon túlmenően azonban a 
követeknek rendkívül fontos szerepük volt abban, hogy 
olyan információkat is megszerezzenek, amelyeket az 
Oszmán Birodalom igyekezett eltitkolni előlük. Minden 
állam esetében fennáll valamiféle korreláció a titkosszol- 
gálat és az azt üzemeltető államszervezet jellemző vonásai 
között, általában nem egyféle szolgálat létezik, azok 
különböző szinteken és szektorokban tevékenykednek. 
A velencei kémhálózat például magában a köztársaság- 
ban kezdte meg működését, mivel Szent Márk állama 
gyakran lett a száműzött és bukott fejedelmek menedék- 
helye, akiket szemmel kellett tartani. Így lett a politikai 
kíméletlenség a velencei kémkedés egyik alappillére. 

Velence elég korán függetlenítette magát a Kelet- és a 
Nyugat-római Birodalomtól egyaránt, és — elsősorban 
kereskedelmi érdekei miatt -— élénk figyelemmel kísér- 
te a keleti rész fejlődését, amihez informátorokra volt 
szüksége. Kitűnő hírszerzést működtetett már ebben 
a korban is, a normannok - akkori legnagyobb ten- 
geri ellenfeleik — lépéseit kísérve figyelemmel. Amikor 
1082-ben I. Alexiosztól a kereskedelmi jogokat elnyer- 
ték, igen jó lehetőség nyílt számukra, hogy ügynöki 
hálózatot építsenek ki a Bizánci Birodalomban, amely 
nemcsak kereskedelmi, de katonai és politikai híreket is 
továbbított a köztársaság szívébe. A köztársaság, mint 
a középkori keresztes háborúk nagy szállítója, hajóival 
számos katonát, kalandort, uralkodót stb. szállított 
Nyugat- és Közép-Európából Palesztina irányába. Ez 
pedig elképzelhetetlen volt egy gondos és megbízható 

kémhálózat működtetése nélkül, amelynek tevékenységét 
a Tízek Tanácsa koordinálta, amelynek titkos ügynökei 
előtt nem volt titok vagy csukott ajtó. A rendszer mű- 
ködtetésében segítségére voltak az általa, illetve más 
itáliai városállamok (elsősorban Amalfi, Pisa és Genova) 
által a Balkánon, valamint Kis-Ázsia partjainál alapított 
kereskedőtelepek. Ezen utóbbiak ugyanis — már csak 
saját biztonságuk garantálására is — kénytelenek voltak 
szerteágazó és messzire elérő hírszolgálatot üzemeltetni, 
hogy ne érhesse őket meglepetésszerű támadás a szom- 
szédos, megbízhatatlannak tartott lakosság részéről, 
amely utóbbiban mindig megvolt a hajlandóság a jómódú 
telepek feldúlására, kifosztására. 

Velence az expanzió időszakában viszonylag kevés 
belpolitikai problémával küzdött, ezért minden figyelmét 
a külpolitikai hírszerzésre és megfigyelésre fordíthatta. 
A keresztes háborúk eufóriájában Európának nem is tűnt 
fel igazán, hogy milyen messzire jutottak az oszmánok, 
akik a XIV. században már a Bizánci Birodalom európai 
területeit hódítgatták meg. Velence volt az egyetlen olyan 
politikai hatalom, amely már nagyon korán felismerte az 
oszmán előretörés veszélyeit, ezért is vetette meg lábát 
mindinkább a szárazföldön is, mert szüksége volt némi 
hátországra. 

A követek jelentéseit, információit a hivatalnokok 
rendezték, majd összefoglalták és ,, Avvisi" vagy , Sum- 
marien? címmel eljuttatták ezeket Európa uralkodói- 
nak, államférfijainak vagy azok Velencében tartózkodó 
követének. 

Az információ megszerzése mellett annak hazajut- 
tatása is komoly feladat volt. A jelentések tartalmának 
megőrzése érdekében a titkosítás és a dezinformálás esz- 
közét egyaránt alkalmazták. A küldeményeket futárok, 
illetve kereskedők és polgárok vitték Velencébe. 

Az Oszmán Birodalomban lévő kémeikkel is egy állan- 
dóan változó, rafinált kódrendszer segítségével tartották 
a kapcsolatot, amelyet az oszmánok igencsak gyűlöltek, 
mivel nem tudták megfejteni. Ezért az elfogottakat, 


39 


akiknél ilyen jellegű írást találtak, azonnal kivégezték. 
Természetesen az információ Velencébe juttatása min- 
dennél fontosabb volt, ezért egy jelentést több úton is 
megpróbáltak Velencébe vagy Raguzába küldeni, ezt 
bizonyítja, hogy vannak olyan forrásaink, amelyek 3-6 
példányban maradtak fenn. Más módszert jelentett, ha 
megpróbáltak láthatatlan tintával írni, azaz olyan termé- 
szetes anyagokat (pl. narancslé, tej) használtak, amelyek 
első ránézésre nem olvashatók, de a hazaküldött családias 
hangulatú leveleket tűz fölé tartva vált olvashatóvá a 
sorok közé rejtett valódi tartalom. 

Raguza nagyon fontos szerepet játszott Velence infor- 
mációs hálózatában, amelyet a köztársaság tudatosan 
épített ki logisztikai bázisnak, és , abol a kereskedelmi 
aktivitások és a belyi nobilitás segítségével egy hírtováb- 
bító központ működött, felszerelve az oszmán birodalom 
területén szétszórt kémekkel, akik a kis köztársaság 
információs szolgálatát működtették, amelynek föld- 
rajzi belyzete és különleges kapcsolata a Portával a 
jó xavvisis-k szüntelen folyamatosságát biztosította." 
Voltak olyan családok a városban, ahol a kémkedés 
mestersége, mint öröklődő foglalkozás szállt apáról fiúra. 
Ilyen volt például a Bolizza család. Benedetto Bolizza 
1570 körül tevékenykedett, ekkor még mint bandita, akit 
a velencei hírközpont bérelt fel, jelenik meg szemeink 
előtt. Ötszáz dukátért, David Passival együtt szerezte 
meg a Velence számára — az éppen folyó oszmán háború 
miatt — olyan fontos híreket az oszmán flottamanőverek- 
ről. A kandiai háború idején tűnik fel egy másik Bolizza, 
Francesco, aki, mint a Szent Márk Köztársaság hivatalos 
megbízottja működött Cattaróban és Raguzában. Őneki 
már , alkalmazottai" is voltak. Megbízható ügynökökkel 
dolgoztatott, a helyi nemesség képviselőivel, valamint — a 
különleges feladatok ellátására — görögöket, szlávokat és 
alacsonyabb sorból származó raguzaiakat bérelt fel. 

Velencének 1453 után — a háborús időszakokat leszá- 
mítva — mindig voltak követei az Oszmán Birodalomban. 
II. Mehmed szultán hódítását követően elsőként, 1454- 

ben Bartolomeo Marcello nyerte el ezt a fontos posztot. 
A visszafoglaló háborúk előtti utolsó állandó követ, 
Giovanni Battista Dona 1684. február 27-én hagyta el 
Konstantinápolyt. Június rIr-ig titkára, Giovanni Cappello 
vezette tovább az ügyeket, de ekkor neki is távoznia kellett 
a szultán birodalmából. A karlócai béke megkötéséig nem 
volt újabb állandó követ Konstantinápolyban. 


FRANCIA KÖVETEK A SZULTÁN UDVARÁBAN 


Ha a Francia Királyság kora újkori történelmére gondo- 
lunk, akkor a XV. század végétől egészen a XVIII. század 
közepéig nem sok más dolog jut eszünkbe, mint hogy a 
francia király és a Habsburgok között fennálló mély el- 
lentét mint egy többszörösen elágazó harci sánc fut végig 
Európán, és az egyes államok történelmét sokszor ennek 
a nagy, történelmi konfliktusnak a tükrében tárgyal- 
juk. Anélkül, hogy mélyen a részletekbe belemennénk, 
szükséges kitérni arra, hogy a két uralkodó közötti, 
már a bevezetőben vázolt ellentét ideológiai alapokon 
nyugodott, elsősorban azon, hogy mindkettő a római 
császárság örökösének tartotta magát, míg a másikat a 
cím jogtalan használójának, elbitorlójának. Ebből fakadt 
a területiség szintjére is húzódó ellentétük: mindketten, 
mind I. Ferenc, mind V. Károly úgy gondolta, hogy az 
ő dolga a Res Publica Cbristiana képviselete, erőinek 
egyesítése. Fegyveres konfliktusaik tehát (ellentétben 
utódaik konfliktusaival, akik csak megörökölték atyáik 
ellentéteit) ideológiai alapra épült, éppen ezért elkesere- 
dett küzdelmet és feloldhatatlan ellentétet rejtett magá- 
ban. Nagyon hamar kiderült, hogy a kora újkori Európa 
egy másik konfliktusforrása, , a török?" is belekeveredik 
ebbe a küzdelembe, amely hatalomban a francia király 
szövetséges kercsett — és néha talált is. 

Amikor azt a kérdést szeretnénk tisztázni, hogy beszél- 
hetünk-e valódi szövetségről, valódi barátságról Párizs és 
Konstantinápoly között, egyértelműen nemleges választ 

kell adnunk. E két fogalom (szövetség, barátság), csak 
a diplomáciai parafrázisok közé tartozik. Egy valódi 
barátság kialakulását erősen hátráltatta, hogy jelentős 
volt a kulturális és vallási különbség, így sokszor olyan- 
kor is félreértették egymást, amikor ez egyik félnek sem 
állt szándékában. Ráadásul francia oldalról a szoros 
együttműködés nem is volt cél, és az itáliai államokkal 
ellentétben a franciák nem gazdasági érdekeltségeik miatt 
tartottak fenn kapcsolatokat az oszmánokkal, inkább 
csak fegyverként, nyomatékként hozták fel az oszmán 
segítségnyújtás lehetőségét. A francia király csak sa- 
ját érdekeit akarta képviselni ezáltal. A szultán pedig 
soha nem , süllyedt?" odáig, hogy csatát vagy háborút 
kezdeményezzen a francia érdekek szolgálatában. En- 
nek ellenére volt állandó francia követ a Portán, akinek 
munkáját nehezítette a két hatalom közötti hatalmas 
földrajzi távolság, amely miatt a napi eseményekre sem- 
miképpen sem lehetett megfelelően reagálni. A követek 
ezért általános instrukciót kaptak, amelyben csak a főbb 
irányvonalakat fektette le az uralkodói udvar, és a dip- 
lomaták ügyességére bízták, hogy mit és hogyan tudnak 
kihasználni. Sajnos, a XVI. században az időszakban 
nem túl szerencsés kézzel választották a diplomatákat. 
Sokkal nagyobb szolgálatot tett a francia királynak is, 
hogy Velence, mint hírközpont, rengeteg információt 
továbbított Európába, sőt, a követi levelezést is a velencei 
francia követen keresztül intézték egészen a XVII. század 
első feléig. 

Az infrastrukturális és a személyzeti problémák mel- 
lett még fennállt az a hatalmas gond is, amit a , legke- 
resztényebb király? és az , iszlám világ feje? közötti 
kapcsolat ideológiailag jelentett. Ezt az európai köz- 
vélemény számára mindig nehéz volt megmagyarázni. 
Annak ellenére, hogy , szövetségesek? voltak, a francia 
követek számára semmi nem volt könnyebb Konstanti- 
nápolyban, mint bármely európai követnek. A hosszas 
tárgyalások, a protokoll feletti vita, az ajándék igény- 
lése mind-mind megvolt az ő esetükben is. Ugyanolyan 

Párizs a XVI. században 


nehezen értek el dolgokat, ha a Porta nem akarta azt, 
mint más európai követek. Amennyiben a szultánnak 
nem tetszett az, amit a francia uralkodó tett, a követek 
és a tolmácsok ugyanúgy nehéz helyzetbe kerültek, mint 
más európai hatalmak képviselői. Így például 1633-ban 
a francia tolmácsot, Balthasar Armenót fel is akasztot- 
ták. A szövetség kifejezésére szolgált azonban, hogy a 
francia király már a XVI. századtól a császári címet 
bírta a Portán (a Habsburg uralkodó ezt csak az 1606. 

évi zsitvatoroki békeszerződést követően kapta meg), és 
a francia követé volt a mindenkori legelőkelőbb hely a 
követek rangsorában. 

Leszögezendő ugyanakkor az is, hogy a francia közvé- 
lemény semmivel sem kedvelte jobban az oszmán-törökö- 
ket, mint más európai államok lakosai. A francia király 
pedig semmit sem tett ez ellen, sőt, általában kardélen 
egyensúlyozott, hogy saját lakossága ne forduljon ellene 
a ,törökbarátság" miatt, és ne kezdje el — különösen a 
határvidéken - a császárt támogatni. A , törökbarátság" 
a teljes korszakban, de kiemelten a vallásháborúk idő- 
szakában a politikai propaganda eszköze volt a francia 
király ellenlábasai kezében, ez volt pl. a hugenották egyik 
fő érve a katolikus uralkodóval szemben. Tekintettel a 
helyzet kényességére az udvar mindent megtett, hogy az 
egyébként igen-igen ritka oszmán követküldést, illetve 
egy oszmán küldött párizsi fogadását elhárítsa (1669-ben 
ez nem sikerült, ekkor Szulejmán agát fogadnia kellett 
az uralkodónak). A francia király , törökbarátságának" 
egyik pozitív hozadéka volt, hogy egyre több francia 
tudós, utazó, művész kereste fel a Közel-Keletet, akik 
úttörő szerepet játszottak az ortentalisztikában, bár meg- 
jegyzendő, hogy ennek ellenére nem alakult ki bennük 
pozitív törökkép. Először csak barbároknak tartották 
őket, majd — amikor már megismerték kultúrájukat — 
csodálattal teli megvetéssel fordultak irányukba. Ennek 
ellenére a XVII. század második felétől a törökösség 
(turguerie) mindinkább elterjed az irodalmi művekben, a 
színházi életben és a divatban. Elegendő itt megemlíteni 
Montesguieu (Charles-Louis de Secondat) Perzsa levelek 
című alkotását. 

A Francia Királyság nagy bravúrja: a szultánnal év- 
századokon keresztül kisebb vagy nagyobb mértékben 
baráti viszonyt tartott fenn az uralkodó úgy, hogy köz- 
ben megmaradt az európai, oszmánellenes keresztes 
hadjáratok vezéralakjának. A király alattvalói pedig 
uralkodói támogatással vagy anélkül, néha kifejezett 
tiltása ellenére, mindvégig részt vettek a törökellenes 

küzdelmekben. Fontos megemlíteni a máltai lovagren- 
det, amelynek embertartalékát a francia arisztokrácia 
jelentette, és az itt tapasztalatot szerző francia nemesek 
egy jelentős része a francia haditengerészetet szolgálta 
később. A lovagrend működése, és nyilvánvaló francia 
kötődése azonban sokszor megterhelte a francia-oszmán 
, baráti" viszonyt. A velenceiek és a császáriak török- 
ellenes harcaiban is mindig voltak francia önkéntesek. 
Közülük érdemes megemlíteni Eugéne de Savoie-t vagy 
ismertebb nevén Savoyai Jenőt, a magyarországi vissza- 
foglaló háborúkban nagy nevet szerző fiatalember, aki 
később császári hadvezér lett. Bécsi palotáját, a mai III. 
kerületben található Belvederét jobbára (valószínűleg) a 
török háborúban szerzett vagyonából építtette. 

A XVI-XVII. századi francia-oszmán kapcsolato- 
kat kronológiailag három korszakra szoktuk tagolni: 
1525—I559, I559—1683, és 1683 után. A francia uralkodó 
nézőpontjából a mohácsi csata (1526), illetve az, hogy 
a magyar trónt is a Habsburgok, azaz V. Károly öccse, 
I. Ferdinánd szerezte meg, azt jelentette, hogy az Európát 
fenyegető , török veszély"? egyértelműen a Habsburgok 
felelősségévé vált; ezért a császárnak a keleti frontra is 
figyelnie kell. Ezáltal számára nagyobb játéktér nyílt Eu- 
rópában, és érdemes volt szorosabb kapcsolatot ápolnia 
az oszmánokkal. Ennek érdekében követeket küldött a 
Portára. Az 1535/1536-os követség tagjainak, Jean de la 
Forét-nak és Charles de Marillacnak sikerült elérniük 
Konstantinápolyt, ahol kereskedelmi szerződést kötöttek 
a Portával. Bár ezt az uralkodó soha nem ratifikálta, 
e követség sikere mégis vitathatatlan, Jean de la Forét 
ugyanis, mint a Francia Királyság első állandó követe, 
Konstantinápolyban maradhatott. 

A francia-oszmán kapcsolatokat - a kölcsönös bizal- 
matlanság és az eltérő kultúrkör mellett — hátráltatta az 
is, hogy Konstantinápoly volt a legtávolabbi város, ahol 
a francia király ebben az időben követséget tartott fenn. 
Annak ellenére, hogy a touloni hajóra szállással kezdődő 
tengeri út viszonylag hosszúnak ígérkezett (1-5 hónap), 

a francia követek -— a nagyobb biztonság miatt — szinte 
mindig ezt használták. A király sokszor választott ottani 
megbízottnak irodalmárokat vagy orientalistákat, olyan 
embereket, akik korábban már jártak ezen a vidéken, 
így alapos ismeretekkel rendelkeztek róla. 

A franciáknak az 1530-as évektől mindinkább szük- 
ségük lett volna arra, hogy az oszmán hadigépezet ne 
I. Ferdinánd területei, hanem a spanyol itáliai birtokok 
ellen forduljon. Ez volt a francia- Habsburg ellentét igazi 
színtere. Az oszmánok azonban - ahogyan már szó volt 
róla — elsősorban saját érdekeiket nézték, és a franciákkal 
csak akkor működtek együtt, ha az számukra is meg- 
felelő hozadékot jelentett. A kölcsönös bizalmatlanság 
sem segítette az együttműködést, amelynek rs558 után, 
a francia vallásháborúk kezdetével vége is szakadt. 

A vallásháborúk a konstantinápolyi követségen is 
nyomot hagytak. Míg a francia területeken dúlt a viszály, 
az angolok megjelentek Konstantinápolyban, hogy ők 
is felvegyék a kapcsolatot az , ősellenséggel", ami — bár 
javított Franciaország megítélésén is — azt eredményezte, 
hogy a legkatolikusabb uralkodó portai és kereskedelmi 
pozíciói is mindinkább az egyértelműen spanyol- és kato- 
likusellenes Anglia kezébe csúsztak át. Jobb szövetségese 
volt a Portának, mint a vonakodó, sokszor visszatáncoló, 
katolikus Francia Királyság. A vallásháborúk idején 
,takaréklángon? égtek a francia-oszmán kapcsolatok. 
A franciák a belügyeikkel, az oszmánok a perzsiai had- 
színtérrel voltak elfoglalva. III. Henrik (Tr574-1589) nem 
küldött megfelelő időben megfelelő ajándékot, így nem 
tudta elérni, hogy Báthory Istvánt ne választhassák meg 
a lengyelek királyukká. Ugyanígy nem volt sikeres akkor 
sem, amikor 1578-ban az oszmán-spanyol békekötést 
akarta megakadályozni. Ebben az időszakban az angol 
előretörésnek és a hollandok megjelenésének lehetünk 
tanúi a Levantéban. Az új követnek, Jacgues de Germiny- 
nek a spanyol fegyverszünet megakadályozásán túl a 
francia lobogó (kereskedelmi érdekek) megvédése sem 
sikerül. 

A Germiny utáni követ, Jacgues Savary de Lancosme 
udvaronc volt, nem diplomata, akinek semmi tapaszta- 
lata nem volt ezen a téren -— egyetlen erénye udvarhűsége 
volt, ezért kapta meg a posztot. Tapasztalatlanságából 
és alkalmatlanságából adódóan sikerült összevesznie 
mindenkivel, aki a Portán élt és mozgott. Ez odáig fajult, 
hogy 1587. március végén, a Szent Ferenc-templomban 
fegyverrel kényszerítette a császári követet, hogy az 
adja át neki a helyét (az, hogy ki hol ült a templomban 
— akárcsak Európában - a rangját jelezte). Ettől kezdve 
teljesen elszigetelődött. 

1589. június 1-jén meghalt III. Henrik, amiről Kons- 
tantinápolyban az év vége felé szereztek bizonyosságot. 
A követségen megindult a csatározás Francois Savary de 
Bréves és Jacgues Savary de Lancosme között. Jacgues, 
a nagybácsi a Liga, Francois, az unokaöcs a hugenották 
pártján állt. A kettejük közötti ellentétet az is fokoz- 
ta, hogy Bréves sokkal tehetségesebb diplomata volt 
nagybátyjánál. A konfliktus -— amelynek során Bréves 
kénytelen volt az angol követnél, Edward Bartonnál 
menedéket keresni — egészen I593-ig tartott, amikor az 
új francia király, IV. Henrik (1589-1610) az eleve az ő 
pártján álló unokaöcsöt tette meg követnek. Bréves si- 
kere abban is rejlett, hogy kiérkezését követően azonnal 
elkezdte a helyi nyelv tanulását, így jó kapcsolatrendszert 
sikerült kiépítenie. Lancosme kezdettől fogva bízott rá 
kisebb-nagyobb missziókat, amelyeket sikerrel teljesített. 
Francois Savary de Bréves egészen 1605-ig maradt francia 
portai követ. Ezt követően hazatért Franciaországba, és 
a király bizalmi embereként működött tovább. Elnyerte 
a római követi rangot, és a trónörököst, XIII. Lajost is 
tanította. 

A XVI-XVII. század fordulójának zűrzavaros idő- 
szakában az angolok és a hollandok olyan — ekkor még 
kereskedelmi, majd később politikai -— előnyhöz jutottak, 
amellyel a franciák már nem voltak képesek lépést tarta- 
ni. Sorra nyitották konzulátusaikat, majd előbb az angol, 
a tizenhetedik század elején pedig a holland konstanti- 

nápolyi állandó követség is létrejött. Az ekkortól kezdve 
mind komolyabbá váló francia-angol közel-keleti ellentét 
hosszú időre meghatározta a levantei viszonyokat. 

A hosszú időszakon keresztül zajló belviszályt lezárni 
képes IV. Henrik által kezdeményezett keleti politika 
is egészen más volt, mint a vallásháborúk királyainál 
tapasztalt. A mindinkább kiélesedő konfliktus a spanyol 
korona országaival azt kívánta, hogy keleti szövetsé- 
gesével ismét szorosabbra fűzze a szálakat, és mind a 
Mediterráneumban, mind a magyarországi hadszíntéren 
a Habsburgok ellen fordítsa az oszmán katonai gépezetet. 
Ezt azonban nem sikerült elérnie, mivel az oszmánok 
ismét a keleti hadszíntéren, a Szafavida-dinasztia ellen 
harcoltak. 

IV. Henrik és II. Fülöp spanyol király (I556-—Is598) 
I598. évi békeszerződését, valamint a francia—angol 
viszony békésebbé válását a Porta sem nézhette jó szem- 
mel, ezért a velencei, a francia és az angol kereskedelmi 
privilégiumokat a hollandokra is kiterjesztette. A dip- 
lomáciai kapcsolatok ezen krízise után a Félhold és a 
Liliom közötti együttműködés viszonylag ritkává vált. 
A XVII. századi francia külpolitika inkább az európai 
színtérre koncentrálta erőit. A Közel-Keleten IV. Henriket 
a kereskedelem érdekelte. A franciáknak (de a spanyo- 
loknak is) a XVII. században nem elsősorban maga az 
Oszmán Birodalom, hanem inkább a birodalomtól mind 
függetlenebbé váló észak-afrikai kalózállamok okoztak 
problémát. Ennek a konfliktusnak (egyfajta) megoldása 
majd csak 1830-ban, a francia gyarmatosítás révén kö- 
vetkezik be. A kalózok állandósuló fenyegetése a francia 
levantei kereskedelem végét jelentette hosszú távon, az 
1660-as évekig. 

XIII. Lajosnak és legfőbb tanácsadójának, Armand 
Jean du Plessis de Richelieu bíborosnak (1585—1642) nem 
maradt már választása, mint hogy — mivel a politikai és 
a kereskedelmi lehetőségeket nem tudta kihasználni — a 
keleti diplomáciában a vallási kérdést tolja előtérbe. Az 
európai hadszíntéren ugyanis a Habsburgokkal ápolt 

ellentét megmaradt, még akkor is, ha ezekben az évek- 
ben látens módon élt tovább. (A jülich-klevei konfliktus 
például csak azért nem eszkalálódott 1609/1610-ben , 
mert IV. Henriket meggyilkolták.) 

XIII. Lajos kiskorúsága, azaz anyja, Medici Mária 
régenssége alatt spanyolbarát volt a francia külpolitika, 
önálló uralkodásának kezdetén is elsősorban a kiegyezés 
és a konfliktuskerülés volt jellemző az új uralkodóra. 
Mindez odáig ment, hogy a király komolyan támogatta 
egy francia-Habsburg szövetség létrehozásának tervét, 
amely erőit a , milice cbrétienne" (keresztény hadsereg) 
értelmében az oszmánok ellen fordítja. Amikor az 1620-as 
évek közepén Richelieu mind nagyobb szerephez jutott a 
francia külpolitikában, nyerte az vissza Habsburg-ellenes 
arcát, amelyet 1659-ig elsősorban spanyolellenességnek 
kell tekintenünk, mert az általuk birtokolt területek fog- 
ták közre Franciaországot. Természetesen Bécs és Madrid 
között a kapcsolat erős maradt, és nem csoda, ha a francia 
külpolitika a , Maison d Autricbe"-ről (Ausztriai-ház) 
beszélt, amikor a Habsburg-ellenes terveit szőtte. 

A franciák 1620. júliusban segítettek, hogy a császár 
a cseh területeket pacifikálja, ezt a hibát többször nem 
követték el, és mediátori szerepük később nem lépett 
fel ennyire a császári érdekek mentén. Franciaország 
visszatért antihabsburgiánus politikájához. 

A harmincéves háború lehetővé tette a francia uralko- 
dó számára, hogy Habsburg-ellenes terveit mindkét ág 
ellen, és oszmán segítség nélkül is továbbvigye. Ráadásul 
az udvar diverzióra igen alkalmas talajt talált Erdélyben. 
Ebben az esetben ismét figyelmen kívül maradt, hogy Er- 
dély felekezetileg inkább protestáns volt, mint katolikus. 
Ugyanígy - bár sokszor hevcs belpolitikai vitákra adott 
okot - komoly kapcsolatokat ápoltak a Svéd Királysággal 
és a protestáns Németalfölddel. (Hozzátesszük, hogy 
ezek a relációk még mindig inkább elfogadottak voltak, 
mint a törökbarátság.) 

Az Oszmán Birodalom a harmincéves háború teljes 
időszakán keresztül békében maradt Béccsel, ami az 

osztrák Habsburgok számára jelentősen megkönnyítette 
a helyzetet. Ezt nem annak kell köszönni, hogy Francia- 
ország nem kérte az oszmánok segítségét. Abban az 
esetben, ha kérte volna, sem lett volna a Porta abban a 
helyzetben, hogy egy hosszan tartó keleti háborúskodás 
idején Nyugaton is mobilizáljon. Ugyanakkor Erdély 
részben átvette azt a szerepet, amelyet addig az Oszmán 
Birodalom töltött be a francia külpolitikában. Már a 
kezdettől fogva folytak tárgyalások, de csak a negy- 
venes években, a harcok tetőpontján jött létre az első 
írásos szerződés Svédország, Franciaország és I. Rákóczi 
György erdélyi fejedelem között. A francia udvar szá- 
mára Erdély azért volt igen alkalmas terület, mert kül- 
politikája nagyban függött a Portától. Ez azt jelentette, 
hogy a Habsburgok számára valós fenyegetés lehetett a 
fejedelemség hadereje, ha a Porta támogatja; de azt is, 
hogy csak akkor indíthatott jelentős támadást, ha azt a 
Porta támogatta — politikailag és csapatokkal egyaránt. 
Ennek megfelelően a francia portai politika nem állt ki 
annyira Rákóczi tervei mellett, amennyire a fejedelem 
szerette volna, a Porta pedig 1644-ben minden további 
nélkül biztosította a konstantinápolyi császári követet, 
Alexander Greiffenklau von Vollrats-ot a békéről, mert 
egy mediterráneumi, elsősorban Velence ellen irányuló 
háborút fontolgatott. Ez hamarosan be is következett: 
1645-ben Konstantinápoly hosszan tartó háborút indított 
a velencei birtok, Kréta elfoglalására. 

A francia külpolitika 1648 után inkább alkalmazta a 
már jól bevált, és Európában elfogadható diplomáciai 
formulákat: törökellenes, keresztény ligát kell létrehozni, 
amely a Francia Királyság és a Német-római Birodalom 
erőire alapozva kiveri a hitetleneket, mintegy keresz- 
tes háborúban a kontinensről. A külpolitika ezen új 
irányultsága jelentősen meglazította a francia-oszmán 
köteléket. A bíboros-miniszter, Jules Mazarin (Giulio 
Mazarini, 1602-1661) kormányzásának idején pedig 
a kapcsolatok szinte teljesen megszakadtak. Mazarin 
jelentős pénzösszeget adott Velencének, hogy a Krétán 

zajló kandiai ostromban a szerencsét a maga oldalá- 
ra állíthassa. Végrendeletében is sok pénzt hagyott a 
Szentszékre azzal a kikötéssel, hogy csak a természetes 
ellenség (bostis naturalis), azaz az oszmánok elleni harcra 
fordíthatja. A politikai irányvonal ilyen irányú változása 
alapvetően hatott a portai politikára, így az ottani fran- 
cia követ életére is. A Köprülü Mehmed, majd Ahmed 
pasák által képviselt új oszmán igazgatási mód idején a 
modernizálódó, megerősödő Oszmán Birodalom nem 
nézte jó szemmel a francia irányváltást, amit a portai 
követ bebörtönzésével is jelzett az uralkodónak. 1661 és 
1665 között ennek megfelelően nem volt francia állandó 
követ Konstantinápolyban. 

XIV. Lajos önálló uralkodása kezdetén a mazarini 
politikát folytatta, sőt, 1664-ben az észak-afrikai államok 
ellen intézett támadásokat, és Dzsidzsellinél megpróbált 
francia hídfőállást kiépíteni, amivel nem nyerte el a Porta 
jóindulatát. 1663—1664-ben a magyarországi hadszíntérre 
is küldött egy 6000 fős kontingenst, hogy a császárt a 
török elleni harcában megsegítse, amely csapattest ott 
volt 1664. augusztus I-jén a szentgotthárdi diadalnál 
is. Az együttműködés azonban nem tartott túl sokáig, 
mert a császári udvar XIV. Lajos spanyol és németalföldi 
külpolitikáját, valamint a magyarokkal egyre szorosabbá 
váló kapcsolatait nem nézte jó szemmel. A vasvári béke 
megkötése a francia király számára egy dolgot jelentett: 
a császár nyugaton akar háborúzni. 

Ennek megfelelően 1665-ben, a Habsburg—-oszmán 
béke megkötése után egy évvel, a francia király elküldte 
Konstantinápolyba Denis de la Haye-Vantelet-t. Feladata 
az volt, hogy elmagyarázza a Portán a király cseleke- 
deteinek okát, az ottani vezetők jóindulatát megsze- 
rezze, uralkodója elleni felháborodásukat lecsillapítsa, 
valamint, hogy kereskedelmi kérdésekben megegyezzen 
velük. Az algériai Dzsidzselli elleni francia támadás és a 
magyarországi szerepvállalás miatt a tárgyalások lassan 
és nehézkesen folytak. Ezen nem segített az sem, hogy a 
kandiai háborúba, ahol francia önkéntesek már a kez- 

XIV. Lajos francia király 


dettől fogva részt vettek, az udvar is (a pápa és Velence 
kérésére) a Szent Márk Köztársaság oldalán avatkozott 
be. 1668/69-ben több katonát is küldött az uralkodó, de 
az 1669-ben útnak indított újabb kontingens már nehéz 
harcokba bonyolódott, és nem tudott partra szállni a 
szigeten. Az ő sikertelenségük Kandia erősségének sor- 
sát is megpecsételte: 1669 szeptemberében a védőknek 

fel kellett adniuk a várat. [Időközben Denis de la Haye- 
Vantelet sikeresebb tárgyalásokat folytatott, és 1669 év 
végén — Kandia véres megvétele után -— szívesen fogadták 
őt a szerájban. A két hatalom közötti együttműködés 
újrakezdését azzal is megpecsételték, hogy török követ 
utazott Franciaországba. Szulejmán aga, müteferrika 
tizenkét fős kíséretével 1669 novemberében érkezett meg 
Párizsba. A Portától 2000, Denis de la Haye-Vantelet-től 
szintén 2000 tallért kapott erre az útra. A diplomáci- 
ai kapcsolatok helyreállását Charles Olier, Nointel és 
Angervillers márkija révén 1673-ban az utoljára 1604- 
ben, Francois Savary de Bréves által megújított kereske- 
delmi szerződés megújításával pecsételték meg. Annak 
ellenére, hogy nem minden privilégiumot kaptak meg, 
amit meg szerettek volna, a nyolcvanasas évektől a Íran- 
cia levantei kereskedelem új lendületet kapott. 

A külpolitikai együttműködés terén újabb lehetőség 
nyílt mindkét hatalom számára. Franciaország és az 
Oszmán Birodalom is újabb és újabb katonai akciókat 
hajtott végre, amelyeknél egyáltalán nem jött rosszul, ha 
a velük szembenállók figyelmét elterelik (az oszmán poli- 
tika hagyományos kelléktárába tartozott a megtévesztés, 
a müdara alkalmazása). XIV. Lajos természetesen saját 
politikája szempontjából akarta felhasználni a törökö- 
ket. A lengyel-török háború idején, 1672-ben a francia 
király felajánlotta, hogy közvetít a két fél között, hiszen 
szüksége volt erős szövetségesekre ebben a térségben. 
1675-ben XIV. Lajos ágenseket küldött Erdélybe, hogy 
az ottani elégedetleneket a Habsburgok ellen tüzeljék. 
1676 januárjában Konstantinápoly felajánlotta egy kö- 
zös, Habsburg-ellenes támadás megindítását. A király 
cgy kelet-európai szövetségi rendszerben gondolkodott. 
A francia—oszmán szövetséget ki akarta egészíteni a há- 
rom keleti hatalom (a Svéd Királyság, Lengyelország és 
az Oszmán Birodalom) közötti szoros együttműködéssel, 
hogy ezáltal most a Habsburgok kerüljenek harapófogó- 
ba, de a király tervei nem realizálódtak. Annak ellenére, 
hogy III. (Sobieski) János lengyel király francia segít- 

séggel került hatalomra, és — felesége, Marie Casimira 
d Arguien révén - franciabarátnak számított, elsősorban 
reálpolitikus volt, aki látta, hogy az Oszmán Birodalom 
fenyegetése idején korszerűtlen egy, a Habsburgok ellen 
irányuló francia szervezkedés részesévé válni. Ez persze 
nem akadályozta meg abban, hogy közvetítsen Versailles 
és Erdély között, de a francia remény egy lengyel—török 
koalíció kialakítására hamar elszállt. 

XIV. Lajos számára I. Lipót hátában csak Erdély ma- 
radt komoly diverziós erőként, amely a magyarországi 
elégedetlenek gyűjtőtégelyévé vált, és amely belpolitikai 
zűrzavarba süllyedt, mert nem lehetett a Porta politikai 
irányvonalát követni úgy, hogy közben a Habsburgok 
ellen fordultak. A magyarországi elégedetlenek 1671-ben 
kipattanó, Wesselényi nevével fémjelzett , összeesküvése", 
és az azt követő hegyaljai mozgalmak, csak ajándéknak 
számítottak a francia külpolitika szempontjából -— őket is 
meglepte, hogy van ennyi erő ezen a területen. Azt is tud- 
ták azonban, hogy semmiképpen sem lehet a mozgalom 
hosszú távon, vagy átütően sikeres, és ezt nem is akarták 
volna. Az európai háborút 1679-ben lezáró nijmwegeni 
béke nem jelentette a magyarországi és erdélyi mozgal- 
mak támogatásának visszafogását, XIV. Lajos reuniós 
politikája továbbra is erősen épített a császár hátában 
mozgolódó magyar urakra. 

Az, hogy 1683-ban még egyszer összecsapott az eu- 
rópai hadszíntéren a császári és a szultáni haderő, nem 
a francia portai aknamunkának köszönhető. A fran- 
cia portai diplomácia akkor már évek óta ismét gon- 
dokkal küzdött: elsősorban protokolláris kérdésekben 
nem tudtak megegyezni. Ezt pedig tetézte, hogy 168I 
nyarán francia flotta támadta meg Chios (ma: Híos, 
GR) erődjét. Ennek ellenére a francia követ — Gabriel 
Joseph de Lavergne, Guilleragues grófja, majd 1685-től 
Pierre de Girardin — mindent megtettek, hogy az osz- 
mán hadigépezetet rávegyék: elsősorban ne a lengyel, 
hanem a császári területek ellen vezesse hadait. Ennek 
nem ideológiai indokai voltak. XIV. Lajosnak nem állt 

szándékában a Habsburg Birodalom elpusztítása, és 
egy monarcbia universalis létrehozása, ennek ebben az 
időszakban már nem volt relevanciája. A király valós 
célja elsősorban így az volt, hogy a császárt a reunió 
elismerésére kényszerítse. A konstantinápolyi francia 
követek pedig egy dekadens, hanyatló Oszmán Biro- 
dalomról beszéltek, így a francia udvart is erőteljesen 
meglepte Bécs ostromának híre. 

Egészen 1686-ig, az augsburgi liga létrejöttéig a francia 
király visszafogta együttműködési szándékát az Oszmán 
Birodalommal, és követe, Pierre de Girardin is ebben az 
értelemben kapta 1685. június I-jei követi instrukcióját. 
A Napkirály arra számított, hogy a császár nem fog tudni 
nyugatra koncentrálni, mert erői keleten vannak lekötve. 
A bécsi Hofburg egészen 1688-ig hezitált, hogy a nyugati 
vagy a keleti háború mellett döntsön, mígnem ebben az 
évben eldöntötte: a nyugati és a keleti háború mellett 
foglal állást. Ezzel Lipót sokat nyert, mert felléphetett, 
mint a , birodalom megvédelmezője a francia agresszióval 
szemben" és , Európa védője a hostis naturalis ellen". Ez 
komoly presztízsbeli nyereséget jelentett. Ugyanakkor 
az is nyilvánvaló, hogy XIV. Lajos mindent megtett, 
hogy Lipót ne tudjon békét kötni, így a kétfrontos harc 
minél tovább fennmaradhasson. A Versailles és Kons- 
tantinápoly közötti együttműködés 1683 után ismét 
időszerűvé vált. 

1697-ben, a rijswicki békében XIV. Lajos és I. Lipót 
megállapodtak, majd 1699-ben létrejött a keleti hábo- 
rúkat lezáró karlócai békemű. Ez XIV. Lajos számára 
komoly veszteséget jelentett, mert a császár nagy terüle- 
teket nyert vissza az Oszmán Birodalomtól, ugyanakkor 
ettől kezdve már nem lehetett Európát, főleg Bécset a 
török veszéllyel nagyon komolyan megfenyegetni. 

ÁNGLIA KÖVETEI KONSTANTINÁPOLYBAN 


Anglia és az Oszmán Birodalom között r580 előtt csekély 
mértékű és viszonylag szabályozatlan kereskedelem folyt. 
Az angolok nem sokkal Ciprus meghódítása (1571) előtt 
már engedélyt kaptak arra, hogy saját hajóikkal, de még 
francia zászló alatt, az oszmán kikötőkbe behajózhassa- 
nak. Tehették ezt azért is, mert 1570 februárjában V. Pius 
pápa kiátkozta I. Erzsébet angol királynőt (I558—-1603) 
és híveit, így nem maradt morális korlát: szabadon keres- 
kedhettek a kereszténység ellenségeivel. Az angol-oszmán 
kapcsolatok kezdeti fázisáról a legtöbbet a francia állan- 
dó követ, Jacgues de Germiny levelezéséből tudhatunk 
meg. 1578. szeptember végén-október elején jelent meg 
az oszmán fővárosban William Harborne, aki Erzsébet 
királynő megbízásából utazott Hamburgon, Danzigon 
(ma: Gdaúsk, PL) és Lvovon át Keletre. A királynő levelét 
vitte III. Murád szultánnak (1574-—1595), amelyben Anglia 
uralkodónője békét kívánt és alattvalóinak kereskedelmi 
engedményeket, ezek között a legfontosabbat: az angol 
hajók saját zászlajukat használhassák. Harborne-t ekkor 
olyannyira nem fogadták szívesen a szultán udvarában, 
hogy I. Erzsébet levelére még választ sem kapott. Egyedül 
Szokollu Mehmed pasa nagyvezír (1565—1579) támogatta 
az angol követ és királynője elképzeléseit, már ekkor írást 
adott Harborne-nak (természetesen a saját nevében), 
hogy mindent megtesz azért, hogy a szultán támogatását 
az angol királynő törekvései számára megszerezze. 1579 
augusztusában ért Szokollu Mehmed írása Londonba, de 
Harborne közben Konstantinápolyban maradt, francia 
zászló alatt továbbkereskedett, és ápolta a kapcsolatot 
a nagyvezírrel. 

Amikor a francia követ, Germiny rájött arra, hogy 
Harborne nemcsak kereskedik, hanem további tárgya- 
lásokat is folytat, mindent megtett, hogy azok ne lehes- 
senek sikeresek. Harborne, ahogyan sok más európai 
követ, különös hangsúlyt fektetett az angol foglyok 
kiszabadítására és a nagyvezírt tudósította arról, hogy 


56 


I. Erzsébet angol királynő 


hamarosan újabb angol követ érkezik majd, új írások- 
kal a királynőtől. Eközben rávilágított arra is, hogy a 
spanyol korona országai és Portugália között szerződés 
jöhet létre, aminek következtében ezek a hatalmak közös 
erővel a Porta ellen fordulhatnak. Ebben a harcban pedig 
Anglia szívesen támogatná a Portát. 

Időközben Germiny is megkezdte a maga diplomáciai 
játékát. A kapudánpasát, Uludzs Alit Harborne ellen 
fordította, ami azért sem volt nehéz, mert Uludzs Ali nem 
szívlelte az angolt, az általa megváltott foglyok ugyanis 
jobbára az ő rabszolgái voltak. Uludzs Ali és Germiny 
machinációi késleltették Harborne tárgyalásait, de nem 
tudták megakadályozni a sikerét. Bár 1580 májusában 
Germiny még azt írta a francia királynak, hogy Harborne 
már semmit sem fog tenni, június elején kénytelen volt 
beismerni, hogy az angolok ügye a Portán igencsak jól 
áll, mert III. Murád szultán érdeklődni kezdett az általuk 
kínált nyersanyagok és kereskedelmi áruk iránt, mivel 
újabb hadjáratra indult a perzsa Szafavida-dinasztia ellen. 
A kapitulációt megkötötték, de az angolokat támogató 
Szokollu Mehmed nagyvezír halála után Ahmed pasa 
nagyvezír is elhunyt, és Germiny-nek ekkor sikerült elér- 
nie, hogy a kapitulációt (átmenetileg) visszavonják. Sőt, 
olyan sikeres volt, hogy 1580. július rs5-én III. Murád 
szultán kötelezte magát, hogy Erzsébet királynővel csak 
III. Henrik király útján tárgyal. 

Ekkor azonban lejárt Jacgues de Germiny követi ideje 
és el kellett hagynia Konstantinápolyt. Harborne is ha- 
zatért, hogy a kialakult helyzetről a királynővel és taná- 
csosaival személyesen tárgyalhasson. És ekkor olyasmi 
történt, ami minden eddigi gyakorlattal ellentétben állt: 
a szultán kezdeményezte a diplomáciai kapcsolatfelvételt. 
1582. november I5-én a királynő újra instrukciót adott 
Harborne-nak, hogy a konstantinápolyi tárgyalásokat 
folytassa, és a követ 1583. március 29-én ismét az osz- 
mán fővárosban volt. 1583. május 18-án a szultán az új 
nagyvezírrel, Ahmed pasával privilégiumlevelet állíttatott 
ki az angol kereskedőknek, amelynek értelmében immár 
ugyanolyan jogok illették meg őket, mint amilyeneket a 
franciák nyertek el az 1569. évi kapitulációban. 

1583 és 1588 között William Harborne lett az angol 
királynő, I. Erzsébet első állandó portai követe. Az ő 
ott tartózkodása alatt sorban alakultak meg az angol 
kereskedelmi konzulátusok az Oszmán Birodalom terü- 

letén (Egyiptom, Szíria, Algír, Híosz, Pátrosz). Harborne 
végig azon munkálkodott, hogy az oszmán hadigépezetet 
a közös ellenség, II. Fülöp spanyol király ellen fordítsa, 
ami nem sikerült neki. Nem volt elegendő tapasztalata, 
még sokat kellett neki (és utódainak) tanulnia a portai 
tárgyalások menetéről. A perzsák elleni és a tizenöt éves 
háborúk idején az angolok ónt, fémet, fegyvereket és 
szövetet szállítottak a szultán birodalmába, amivel meg- 
sértették a pápaság által támogatott úgynevezett kiviteli 
tilalmat. Az európai államok mindegyikében létezett a 
tiltott áruk (merces probibitae) listája, akárcsak az Osz- 
mán Birodalomban (itt nmemnun esyaként szerepelnek), 
amely úgyszintén nem engedte a stratégiai nyersanyagok 
kivitelét. 

Az angolokat az oszmánok irányába kezdeményezett 
kapcsolatfelvételkor elsősorban gazdasági érdekek mo- 
tiválták, emiatt az 1590-es évek végétől egyre jobban 
rivalizáltak a franciákkal a levantei kereskedelemben, és 
mindinkább az angolok kerültek előtérbe. 1593 és 1597 
között, a magyarországi hadszíntér, a Porta európai, 
illetve az európaiak oszmán politikája szempontjából is 
kritikus időszakban Edward Barton volt a portai állandó 
követ. Barton 1598 januárjában bekövetkező halálával 
IV. Henrik francia király számára kedvező alkalom kínál- 
kozott, hogy az angolok levantei előretörését megfékezze, 
de ez a kísérlete nem járt sikerrel. Angol kalózok rajai 
lepték el a Mediterráneumot, akik sokszor összefogtak 
észak-afrikai társaikkal annak érdekében, hogy a franciák 
pozíciószerzési kísérleteit megtörjék. Az angolok nagyon 
hamar megtanultak a Portával tárgyalni, Harborne utódai 
már nem követték el az ő hibáit, így szerepük a levantei 
kereskedelemben, valamint az állandó követek szava a 
szeráj döntéseiben megnőtt. Mindez odáig vezetett, hogy 
1600 közepén az angolok elérték: a flandriai hajók már 
angol és nem francia zászló alatt hajóztak keletre. Barton 
utódai, Henry Lello, Thomas Glover, Paul Pindar, John 
Eyre és Sir Thomas Roe ugyanazt az eredményes politikát 
folytatták, mint az első valóban diplomata követ. 

Az 1621-től követként működő Sir Thomas Roe fel- 
adata az volt, hogy biztosítsa az európai hatalmak és 
az oszmánok közötti békét, de úgy, hogy ez ne okozzon 
törést az angol-oszmán kapcsolatokban. Éppen ezért 
nem nézték jó szemmel, hogy a korábbi szövetséges, 
Hollandia mindinkább riválissá válik. A keleti kereske- 
delem előmozdítása érdekében ugyanis már I. Erzsébet 
alatt megalapították, de I. Jakab király futtatta fel a 
keleti kereskedelmi társaságot, a Levant vagy Turkisb 
Company-t. Csak a társaság tagjai kereskedhettek az 
Oszmán Birodalommal, akik nyersanyagot hoztak be és 
készárut vittek ki. A legfontosabb behozatali termékek 
közé tartozott a kávé, ennek a kapcsolatnak köszönhető, 
hogy Angliában egyre-másra nyílnak meg a kávéházak. 
Ezzel egyidejűleg elterjedtek a török fürdők és édességek 
(lokum) is. A társulás eleinte előnyös volt és megfelelt a 
kor követelményeinek, mivel ez a konstelláció kevés valós 
pénzmozgással járt. Azok, akik nem tagokként indultak 
a Levantéba hajóikkal a 296-os vám helyett 2096-os 
vámot fizettek Konstantinápolyban. Ezen felül politikai 
szintű jogokkal is bírt a Társaság, a konzulok, sőt a kö- 
vetek kinevezésekor volt szavazati joguk. Az alexandriai 
konzulátust leszámítva, minden posztra három jelöltet 
állítottak, akik közül az uralkodó választott. Cserébe 
viszont a követség és a konzulátusok fenntartásának 
anyagi terheit részben átvállalták az udvartól. A Társaság 
rendszeresen szerepet vállalt az oszmán uralkodóknak 
és magas rangú hivatalnokoknak szánt ajándékok finan- 
szírozásában is. Elsősorban mechanikus szerkezeteket, 
főleg órákat vittek, készíttettek, amelyeket a szeráj nagy 
előszeretettel fogadott el ajándékokként. A XVII. század 
végétől Anglia szerepe mind jelentősebbé válik, és a 
közel-keleti politika meghatározó szereplője lesz. 

AZ EGYESÜLT TARTOMÁNYOK 


A XV. század végén, amikor a spanyol korona országa- 
iból kiűzték a zsidókat, azok elsősorban Antwerpenbe, 
Amszterdamba, Velencébe, Szalonikibe és Isztambulba 
települtek át. A spanyol zsidók magukkal hozták hagyo- 
mányos kapcsolatrendszerüket, ezer szállal kötődtek már 
akkor is a Levantéhoz. Relációikat a holland területekről 
is fenntartották, sőt, ösztönözték a hollandokat is, ve- 
gyék fel a kapcsolatot az Oszmán Birodalommal. 1564- 
ben minden bizonnyal egy Konstantinápolyba menekült 
spanyol zsidó, Joseph Nasi hatásának köszönhetően 
egyezett bele I. Szulejmán szultán abba, hogy Antwer- 
penben megnyíljék az oszmánok háza. 1565-ben ugyanis 
Szulejmán elküldte Európába Hadzsi Murádot, hogy 
Nasi segítségével a franciákkal, a német protestánsokkal 
és a hollandokkal tárgyaljon. 

A hollandokkal való kapcsolatfelvételt elsősorban 
nem a kereskedelmi érdekek indokolták, hanem az, hogy 
bennük látták az oszmánok a spanyolok ellen felhasz- 
nálható, szövetségesként számításba jövő egyik erőt. 
Ugyanez indokolta a relációk kialakítását a franciák- 
kal és a német protestánsokkal. Már ekkor felajánlotta 
a szeráj, hogy a hollandok küldjenek állandó követet 
Konstantinápolyba. Az 1569. évi francia-oszmán kapitu- 
lációt követően azonban a hollandok francia zászló alatt 
hajóztak, és ekkor együttműködtek a spanyolok ellen a 
mediterráneumi kalózokkal, sőt, a holland kereskedők 
1573-tól Aleppóban is megvetették a lábukat. 

Antwerpenben a török kereskedők háza végül 1582. 
november 20-án kapta meg Anjou és Brabant hercegétől 
a kereskedelmi szerződést. Az antwerpeni török ház ke- 
reskcdőit a helyiek görög nemzetnek vagy galatai keres- 
kedőknek nevezeték, hiszen elsősorban Galata városne- 
gyedben élő keresztények, görögök, esetleg zsidók voltak. 
A kereskedőház nem volt hosszú életű, már 1585-ben 
megszűntette tevékenységét, és inkább az észak-afrikai 
kalózállamokkal kereskedtek. Egyes kalmárok azonban 

az alakuló angol Levant Company kereskedőihez kap- 
csolódva vittek árut a Közel-Keletre. Amikor ugyanis 
az angolok 1583-ban elnyerték azt a jogot, hogy saját 
zászlajuk alatt hajózzanak a Levantéban, a hollandok 
mindinkább az angol zászlót választották, amely jogot 
a szultán 1597-től garantálta is számukra. Az 1601-ben 
Henry Lello konstantinápolyi angol állandó követ tevé- 
kenysége nyomán megújított angol-oszmán kapituláció 
már tartalmazta, hogy az angolok protektorátussal ren- 
delkeznek a Holland, Zeeland, Friesland és Gelderland 
felől jövő kereskedők felett. A többi holland tartomány 
azonban francia protektorátus alatt maradt. 

Az egyre élénkebb kereskedelmi kapcsolatok indították 
arra a Staaten Generalt (az Egyesült Tartományok rend- 
jeinek gyűlését), hogy az Oszmán Birodalommal immár 
a diplomáciai kapcsolatokat is felvegye. 1607-ben Jacob 
van Heemskerk admirális Gibraltárnál legyőzte a spa- 
nyolokat és ezt a hadműveletet a Porta nagy figyelemmel 
kísérte. 1610-ben -— valószínűleg a gibraltári győzelemnek 
is köszönhetően - levél érkezett Konstantinápolyból a 
Staaten Generalboz, amelyben a szeráj jelezte, kívána- 
tosnak tartaná, ha diplomáciai kapcsolatok alakulná- 
nak ki a két hatalom között. A levelet a Porta Giacomo 
Ghisbrechtivel (Jacob Gijsbertz) íratta, aki egy volt a 
Galatában élő flamand származású kerekedők közül, 
ékszerészként, valamint aranyművesként kereste kenye- 
rét. Az Isztambulban élő flamand kalmárok elsősorban 
Flandria és Brabant tartományokból származó római ka- 
tolikusok voltak. Gijsbertz levele szólt arról is, hogy Kara 
Hali! kapudánpasa barátságot és szabad kereskedelmet 
ígért a hollandoknak, valamint javasolta, hogy küldjenek 
követet az oszmán fővárosba. Nem sokkal később maga 
a kapudánpasa küldött levelet a Staaten Generalhoz, 
amelyet a Velencében rezideáló holland megbízotton, 
Hendrik van der Mijlén keresztül juttatott el Hollandiá- 
ba. Van der Mijle, akinek testvére Orániai Móric herceg 
titkára volt, becsülettel megküldte az iratot, amelyet 
1610. február 22-én olvastak fel a Staaten General előtt, 

majd pedig minden tartományba továbbküldték. Hol- 
landiában igen élénk érdeklődést váltott ki Kara Halil 
levele, hiszen a Köztársaság számára egyre fontosabb volt 
a keleti kereskedelem, a Mediterráneum pedig kiemelt 
szerepet játszott ebben. Ezzel egyidejűleg a marokkói 
dej, Mulay Zeydan követét, Ahmed ibn Abdullahot is 
fogadta a Staaten General. Kereskedelmi megállapodás 
már volt a két terület között, de legalább ennyire fontos 
volt, hogy politikai megállapodás is létrejöjjön, amely a 
kereskedelem biztonságát szavatolta volna. Az oszmá- 
nokkal való szerződéskötés lehetősége pedig teljessé tette 
volna a hollandok számára a mediterráneumi sikert. Az 
első szerződést muszlim állammal tehát nem az Oszmán 
Birodalommal, hanem 1610. december 24-én Marokkó- 
val kötötte a Staaten General. A hollandok elsősorban 
fegyvert és hadianyagot szállítottak a dejnek. 

Mind a tartományok, mind a Staaten General egyet- 
értettek abban, hogy követet kell küldeni Konstanti- 
nápolyba. Ezen felül két főkonzulátus létesítéséről is 
határoztak a két legfontosabb helyen: Szíriában (Aleppó) 
és Cipruson. A követ személyéről hosszasan folyt a vita, 
és Holland tartományban merült fel Cornelis de Haga 
neve, aki a XVI. század végén, III. Mehmed (1595—1603) 
uralkodása idején kereskedőként, utazóként járt az Osz- 
mán Birodalomban. A követ küldésének célja egyértel- 
műen az volt, hogy hatékonyabban képviselje a holland 
kereskedelmi érdekeket a szultán birodalmában. Mivel 
Gijsbertz azt írta, hogy az angolok követük, Thomas 
Glover révén mindent megtesznek (akárcsak a fran- 
ciák 1578-ban, amikor az angolok készültek felvenni 
a kapcsolatot a Portával), hogy a holland törekvések 
ne járhassanak sikerrel, a Staaten General azonnal úti 
parancsot adott Cornelis de Hagának. A követ a Köln 
- Frankfurt -— Nürnberg -— Regensburg — Bécs — Graz 
útvonalon haladt. Itt Ferdinánd főherceg megállította, 
de nem vonhatta kétségbe Haga azon kijelentését, hogy 
foglyok kiszabadítására kapott megbízást. Ezt pedig 
a Habsburgoknak is támogatniuk kellett, így Fiumén 

keresztül folytatta útját. A Pula-félsziget után a Jón- 
tengerben fekvő Zante szigetet érintve érte el Haga és 
kísérete Chiost. Innen az oszmán hajók vitték őket to- 
vább. A holland követ 1612. március 14-én érkezett meg 
a városfalakon kívül eső San Stefanóba ( Yesilköy), ahol 
a két Gijbertz fivéren kívül Kara Halil pasa tolmácsa, 
Paolo Antonio Bon is fogadta az érkezőt. A Konstanti- 
nápolyban székelő európai követek pontosan ugyanúgy 
féltették pozícióikat Hagától, mint 1579-ben Harborne- 
tól. Mivel nem lehetett tudni, hogy a tárgyalások mire 
vezetnek majd, a Porta is oratornak, azaz rendkívüli, 
egy feladattal (ti. a kapcsolatfelvétellel) megbízott kö- 
vetne tekintette Hagát. A holland megbízottat Perában 
(Beyoglu), és nem Galatában szállásolták el. Március 
18-án a perzsiai hadjáraton lévő Naszuh pasa nagyvezír 
helyett Gürdzsi Mehmed pasa kajmakám fogadta a kö- 
vetet. Haga a korábban aranyművesként Isztambulban 
dolgozó Lambert Verhaert (?1566—1649) kérte fel segítő- 
jének, aki — bár kerekesdő volt — ismerte jól az európai 
követeket és az Oszmán Birodalom főbb tisztségviselőit, 
mivel idestova tizenkét esztendeje tartózkodott oszmán 
földön. Az európai követek eljátszották diplomáciai 
színjátékukat. Miközben Hagát jóindulatukról biztosí- 
tották, megkezdték aknamunkájukat is. A franciák pl. 
levelet intéztek a szultánhoz, amelyben leírták, hogy 
Hollandia nem állam, hanem spanyol tartomány, amely 
felkelt törvényes ura ellen, csak északon van négy sza- 
bad tartomány, de ezek is francia segítséggel vívták ki 
szabadságukat. Kara Halil pasa azonban kitartott a 
hollandok mellett, és így a szultán kétségeit is sikerült 
eloszlatni. A március 23-i második audiencián Haga 
átadta megbízólevelét, a kajmakám pedig megígérte, 
hogy elintézi a szultáni audienciát. Ráadásul a díván és 
a sejh ül-iszlám (a legfőbb vallási vezető) is azt javasolta 
az uralkodónak, hogy tanúsítson pozitív hozzáállást 
a holland kapcsolatfelvételhez. Május I-jén a szultán 
fogadta a követet, így Haga megkezdhette az érdemi 
tárgyalásokat Gürdzsi Mehmed pasával. 1612. július 

6-án a holland orátor megkapta a szultáni kancellária 
hivatalos iratát, amelyben szerepelt, hogy az oszmánok 
elengedik a holland foglyokat, szabályozták a kiviteli és 
behozatali vámokat, valamint a hollandok jogot kaptak 
arra, hogy állandó követet tartsanak Konstantinápoly- 
ban. Haga Verhaert küldte a kapitulációval Hollandiába, 
aki 1612. július 14-én Buda érintésével indult útnak. 
Érdemcs szót ejteni arról, hogy Verhaerről a császári 
állandó követ, Michael Starzer pontos személyleírást 
küldött Bécsbe, hogy -— ha akarják - fogják el a , fu- 
tárt". Azt mondhatjuk tehát, hogy Haga személyében 
a Staaten General jól választott: átlátott az európai kö- 
vetek machinációin, és tudta, hogy egy jó diplomatának 
mindenkivel találkoznia kell, mindenkivel barátkoznia 
kell, akitől bármikor egy kis segítséget remélhet. Így 
még a tárgyalások alatt nemcsak az európai követeket 
és a főbb oszmán tisztségviselőket is végiglátogatta, de 
a konstantinápolyi keresztények, zsidók stb. vezetőivel 
is felvette a kapcsolatot. 1629-ig Cornelis de Hagának 
és a holland követségnek igen jó volt a pozíciója, ekkor 
azonban meghalt legfőbb támogatója, Kara Halil pasa. 
Ilyen helyzetben, a küldő országtól ennyire távol, nagyon 
sok múlhat a követ éleselméjűségén, rátermettségén, 
nyelv- és helyismeretén, kapcsolati rendszerén. Haga, 
ha nem is egyszerűen, de helytállt a nehéz időkben, 
1638-ig ő maradt a holland portai követ. Ezalatt kiépült 
az európai viszonyok között már megszokott követségi 
rend, alkalmazottai is voltak. Titkára Amsterdam pol- 
gármesterének, és Hollandia egyik legbefolyásosabb 
emberének fia, Cornelis Pauw volt, aki 1613-ban elnyerte 
az aleppói konzuli rangot, majd egyéb diplomáciai és 
politikai posztokat is betöltött. Pauw kinevezése után 
Schiedam polgármesterének fia, Andries Suyderhoeff lett 
Haga titkára, ő 1617 nyarán Konstantinápolyban lelte 
halálát. Ezáltal is látható, hogy a hollandok legrango- 
sabb családjaik ifjait küldték el a Portára, hogy nevet 
szerezzenek és hogy megfelelő módon tudják igazgatni 
a követségi és konzuli munkát. 

Haga utódja Hendrik Kops, saját unokaöccse lett. 
Haga és felesége 1639-ben tértek haza, ahol a korábbi 
követ a Staaten General török ügyekben megkérde- 
zett szakértője lett. Cornelis de Haga követségi ideje 
alatt a holland levantei kereskedelem szervezete teljes 
mértékben kiépült a Mediterráneum keleti medencé- 
jében. A hajózás és a kereskedelem csomópontjaiban 
megalakultak a holland konzulátusok. Aleppó, Algír 
és Tunisz konzuljait a Staaten General, míg a többit a 
konstantinápolyi holland követ nevezte ki. A gyakorlat 
miatt sokszor volt kompetenciavita a követ és a konzulok 
között. A legfontosabb konzulátus mindvégig az aleppói 
maradt, amelynek élére, ahogyan azt már Pauw esetében 
is megfigyelhettük, szinte mindig a legjobb amsterdami 
családokból kerültek a konzulok. A XVII. században az 
aleppói kereskedelemben a hollandok a franciák után a 
második helyen álltak — árbevételüket tekintve. 

A velenceiek, a franciák, az angolok és a hollandok 
mellől már csak a császári követek hiányoztak ahhoz, 
hogy (a spanyol király kivételével) a térségben érdekelt 
jelentősebb hatalmak mindegyike állandó képviselettel 
rendelkezzen a Portán. A császári követség a velencei és 
a francia után, de az angol és a holland előtt jött létre. 

HIVATALOS KAPCSOLATOK 
ÉS INFORMÁCIÓSZERZÉS 
KONSTANTINÁPOLYBAN 


A Konstantinápolyban élő európaiak egymáshoz, illetve 
a Portához fűződő viszonya ambivalens volt. Az Euró- 
pában meglévő politikai ellentétek az adott államok 
konstantinápolyi követségei között is tapasztalhatók 
voltak, ugyanakkor le kell szögeznünk azt is, hogy az 
Isztambulban meglévő sajátságos (politikai) klíma össze 
is kovácsolta az ott élő, nem túl nagy létszámú európai 
lakosságot. 

Ez tehát azt jelentette, hogy a meglévő érdekellentétek 
ellenére a közösségvállalás érzése is megvolt a Konstan- 
tinápolyban élő európai kolóniában. A kontinens feje- 
delemi, uralkodói udvaraiban megszokott társasági élet 
hiánya miatt, mint fentebb, Pierre de Girardin francia 
állandó követ kapcsán már említettem, nagy létszámú 
kísérettel, személyzettel érkeztek az oszmán fővárosba. 
Ugyanakkor egymással is tartották a kapcsolatot: közö- 
sen vettek részt a miséken és az istentiszteleteken, az egy 
felekezethez tartozók közösen ülték meg az ünnepeket, 
az egy-egy állam életében bekövetkezett örömteli vagy 
tragikus eseményeket is együtt élték át, így az uralkodó 
halálát, az utód megkoronázását, a trónörökös megszü- 
letését, valamely nagyobb győzelmet. Ezen túlmenően 
rendszerint látogatásokat tettek egymásnál, ahol a kelle- 
mes ebéd mellett az Oszmán Birodalomban bekövetke- 
zett változásokról, a kereskedelmi ügyekről, az otthoni 
kérdésekről stb. váltottak szót. Ha a követ ügyesen szőtte 
mondanivalóját, akár az ellenfeléből is kiszedhetett szá- 
mára fontos információkat. Még inkább így volt ez, ha 
az oszmán politikai elit vagy a szeráj valamely alkalma- 

zottját hívták meg ebédre vagy vacsorára. A jó malváziai 
vagy egyéb borok mellett sokszor hozzájuthattak kisebb 
vagy nagyobb jelentőségű értesülésekhez. 

A követek és kíséretük tagjai közösségi életet éltek, és 
gyakran kiálltak egymásért vagy egymás alkalmazotta- 
iért az oszmán politika túlkapásai idején. Így próbálták 
megmenti 1570-ben a velencei követet, Marc" Antonio 
Barbarót, akit a két hatalom közötti ellenséges viszony 
miatt (velencei—oszmán háború) felakasztottak. Ugyanígy 
kiálltak Balthasar Armeno, a francia követség főtolmácsa 
mellett, akit 1633 decemberében szintén kötél általi halál- 
ra ítéltek. , December 12-én egy másik barátságtalan do- 
log is történt itt. Az azt megelőző estén a bosztandzsi basi 
— akit a francia követ (Henri de Gournay, Marcheville 
grófja — K.D.] jó barátjának tartott — hívatta a francia 
követség főtolmácsát [Balthasar Armeno — K.D.]. Ami- 
kor az odaért, vasra verette. A következő nap reggelén 
a francia követ, akit a történtekről értesítettek, maga 
is a bosztandzsi basi szálláshelyébez ment, és amikor 
látta, hogy milyen veszély leselkedik a tolmácsára, a 
többi követbhez sietett, akiket arra kért, menjenek vele 
együtt vissza és álljanak mellette annak érdekében, hogy 
a tolmácsot megmentsék. Hívó szavára azonban egyedül 
a velencei bailo [Pietro Foscarini di Rhenier — K.D.] 
jelent meg és senki más. Most már ketten folytatták a 
megbeszélést a bosztandzsi basi beosztottjaival (maga a 
bosztandzsi basi ugyanis már nem fogadta őket). Meg is 
egyeztek, hogy a megfelelő mennyiségű ajándék ellené- 
ben elérik, bogy a bosztandzsi basi a tolmácsot szabadon 
engedje. Míg a két követ — annak reményében, hogy ba- 
marosan kiszabadítják a tolmácsot — hazament, szegény 
tolmácsot arra a belyre vitték, abol sok évvel ezelőtt egy 
velencei tolmácsot felakasztottak és a szultán szeme előtt 
(aki álruhában követte őket) felakasztották. Állítólag 
mindezt a kapudánpasának, a tengerek generálisának 
[Bosztandzsi Dzsáfer pasa — K.D.] köszönbette a francia 
követ, aki ellen többször kikelt túlkapásai miatt." — írta 
Johann Rudolf Schmid konstantinápolyi állandó csá- 

szári követ uralkodójának az oszmán fővárosból 1633. 
december 26-án. Ugyanakkor államaik háborúja idején 
sokszor egymással versengve próbálták megszerezni a 
Porta támogatását azzal, hogy ilyenkor információkat, 
kereskedelmi árukat és stratégiai nyersanyagokat egy- 
aránt adtak el az oszmánoknak. 

A diplomáciai életben is több lehetőség volt az úgyne- 
vezett hivatalos információszerzésre. Ennek Európában 
leginkább elterjedt változatának azt tekintjük, amikor a 
diplomáciai megbízott kihallgatást kért az állomáshelyén 
működő legfelsőbb vezetőtől, tőle hivatalosan kapott 
vagy kért értesüléseket. A szeráj esetében ez a módszer 
nem volt célra vezető, hiszen a szultán XV. századtól 
mindinkább bekövetkező elzárkózása miatt a követek az 
uralkodót általában kétszer, küldetésük megkezdésekor, 
illetve befejezésekor láthatták (és nem feltétlenül válthat- 
tak vele akárcsak egyetlen szót is). Ennél gyakrabban 
rendszerint csak akkor, ha az Oszmán Birodalom és a 
követet küldő állam között valamilyen konfliktus robbant 
ki, vagy a szultán szövetséget szeretett volna kötni az 
adott uralkodóval. A konstantinápolyi európai követek 
így az udvari hierarchia eggyel alacsonyabb fokán álló, 
de a Birodalom életében betöltött szerepét tekintve igen- 
csak nagyhatalmú vezetőjétől, a mindenkori nagy vezírtől 
kérhettek — és néha kaphattak is — választ kérdéseikre, 
kéréseikre. Neki kellett számot adniuk államuk Portával 
szemben tanúsított magatartásáról, uralkodójuk visel- 
kedéséről, kereskedelmi vagy politikai aktivitásukról, 
országuk lakosságának esetleges mozgolódásáról, ha az 
— mint Magyarország esetében is — az oszmán érdekeket 
zavarta. A hivatalos információszerzés tehát a mindenko- 
ri állandó követ feladatai közé tartozott. Természetesen 
a nagyvezír mellett az oszmán politikai felső vezetés 
egyéb tagjaitól is igyekeztek információt beszerezni. 
Így kapcsolatot tartottak fenn a szultáni díván tagjaival 
(a nagyvezír, a többi vezír, a ruméliai beglerbég, a két 
kádiaszker, a három defterdár, a nisándzsi, a janicsáraga, 
a kapudánpasa.), a szeráj legfőbb alkalmazottaival (pl. 

a kapnuagával és a magasságos boldogság agájával), az 
oszmán hadsereg fontosabb vezetőivel. 

Már a kezdeti időktől az oszmán politika alappillé- 
reihez tartozott a müdara (mudarat), a megtévesztés 
vagy ködösítés politikája. Megfigyelhettük ezt az ún. 
, szulejmáni ajánlat" idején, hiszen a Nándorfehérvár 
elleni hadjárathoz legkésőbb 1520 novemberében ki kellett 
adnia az uralkodónak a hadba hívó parancsokat, így a 
tárgyalás céljával Magyarországra küldött Behram csaus 
küldetése nem jelenthetett valós békeajánlatot. Ugyanígy 
tanúi lehetünk 1541-ben, Buda bevételekor és számos más 
alkalommal. Az oszmán/iszlám erkölcs a megtévesztést 
vagy ködösítést nem tartotta elítélendőnek, sőt, annak 
tökélyre fejlesztését szinte , művészetnek? tekinthetjük. 
Ez próbára tette az európai, ezen belül a konstantinápolyi 
császári állandó követek türelmét is. Az 1630-as években, 
amikor az európai hadszíntéren a harmincéves háború 
eseményei zajlottak, a nagyvezír többször hívatta az akko- 
ri állandó Habsburg rezidenst, Johann Rudolf Schmidet, 
hogy az elmaradó ajándékot és adót követelje. A megbízott 
hiába bizonygatta, hogy a zsitvatoroki békét követően az 
adót már egy összegben húsz évre megfizette a bécsi ural- 
kodó, az ajándékokat pedig hamarosan hozza valamelyik 
internuncius, a nagyvezír újra és újra megfenyegette magát 
a rezidenst, illetve embereit, sőt, többször utalt arra, hogy 
a szultán — ha nem érkezik meg az ajándék - felmondja 
a békeszerződést. Az oszmán politikai vezetés tisztában 
volt azzal, hogy a Birodalom belső problémái, illetve 
haderejének keleti lekötöttsége miatt nem keveredhet 
háborúba a nyugati hadszíntéren, de mindent megtettek 
azért, hogy erejüket, azaz erejük látszatát a császári udvar 
számára nyilvánvalóvá tegyék. 

A korabeli oszmán protokollhoz éppen annyira hozzá- 
tartozott a magasabb és alacsonyabb tisztségeket viselők 
lefizetése, , megajándékozása", ahogyan az oszmán poli- 
tikai ideológiához a már fentebb említett müdara, azaz 
színlelés. Sőt, ha a követ nem fizette meg kellőképpen 
a hozzá ,jó" oszmán vezetőket, nagy valószínűséggel 

nem tudta elvégezni a rá bízott feladatot. Ajándékok és 
megfelelő mennyiségű készpénz nélkül nem volt érdemes 
audienciát kérni. Ezzel a korabeli Keletre menő követek 
teljes mértékben tisztában voltak. Ennek ellenére volt 
olyan eset, amikor - elsősorban az idő sürgetése miatt — a 
követ nem tudott ajándékokat és pénzt magával vinni. 
Amennyiben azonban az őt küldő fejdelem és a Porta 
érdekei egybeestek, akkor a küldött az ajándékok elma- 
radása mellett is el tudta intézni a rá bízott feladatot. 
Így járt 1527-ben Hieronymus Lasky is, aki Szapolyai 
János magyar király követeként járt a Portán. Vele egy 
időben tartózkodott Isztambulban I. Ferdinánd király 
két követe, Siegmund Weichselberger és Habardanecz 
János is. Mivel Szulejmán szultán érdekei azt diktálták, 
hogy Szapolyai törekvéseit támogassa Ferdinánd királyéi 
ellenében, az ajándékok és pénz nélkül érkező Laskynak 
sikerült diplomáciai küldetését végrehajtani. 


A TOLMÁCSOK SZEREPE 
A HIVATALOS KAPCSOLATOKBAN ÉS 
AZ INFORMÁCIÓSZERZÉSBEN 


A szultán szerájában azonban egy diplomata az euró- 
pai udvarokban elegendő képzettség birtokában sem 
tudta feladatait ellátni. Az oszmánli (arab, perzsa és 
török szavak, nyelvi és nyelvtani elemek alkotta) nyelv 
szükségessé tette, hogy az oszmán fővárosban működő 
európai követek tolmácsokat alkalmazzanak. Szerepük 
akkor kezdődött, amikor az európai követek először a 
Galatában és Perában lakó latin keresztényeket kezd- 
ték használni nyelvi nehézségeik leküzdésére, például a 
Navonikat, a Grillókat, az Oliveriket és a Fornettiket. 
A Fornetti család tagjai több generáción keresztül áll- 
tak a mindenkori francia követ szolgálatában. Közülük 
egy a visszafoglaló háborúk idején Konstantinápolyban 
tevékenykedő két állandó francia követnek, Pierre de 
Girardinnek és Antoine de Castagnére-nek, Cháteauneuf 

márkijának is szolgált, akit , Furnettinek neveznek [...], 
de mivel Franciaország tolmácsa, joga van sárga és 
kerek fejfedőt viselni, amit a többi görög nem tebet 
meg." A Grillók ugyanakkor Velence portai tárgyalásait 
segítették. Ezek a tolmácsok (dragomán, terdzsümán) 
a szultán alattvalói voltak, és hivatásukat csak a szul- 
táni kancellária hivatalos levelének (berát) birtokában 
gyakorolhatták. 

A tolmácsok szerepét a XVI. század első felében a 
keresztény diplomaták erősen túlértékelték, mivel Euró- 
pában kevés olyan ember élt, aki valamely keleti nyelvben 
jártas lett volna. Tudjuk azt, hogy számos tolmács több 
államtól is kapott fizetséget szolgálataiért, megvesz- 
tegethetőségük közismert volt. Ugyanakkor a követek 
is tisztában voltak azzal, hogy az általuk szolgáltatott 
információkat nem lehetett teljes mértékben tényként 
kezelni, azt minimum egy forrásból még érdemes volt 
ellenőrizni. Az évszázad első felében a követségek még 
nem rendelkeztek saját tolmácsokkal, hanem a szultáni 
szeráj alkalmazottaival dolgoztak együtt. Fontos volt, 
hogy olyanokat alkalmazzanak erre a posztra, akik — a 
nyelvtudáson túl — helyismerettel is rendelkeztek, vala- 
mint az Oszmán Birodalom szokásai, tárgyalási mód- 
szerei terén is jártassággal bírtak. Ahogy Európa egyre 
jobban meg-, illetve kiismerte a Birodalmat, rájöttek, 
hogy a tolmácsok alkalmatlansága, nyelvismeretük és/ 
vagy lojalitásuk hiánya jelentős problémákat okoz a köve- 
teknek. Így a kontinens országai egymás után határozták 
el, hogy országuk ifjúsága számára tolmácsok képzésére 
alkalmas iskolákat nyitnak Konstantinápolyban. Első- 
ként Velence hozott létre ilyen jellegű intézményt Is551 
februárjában giovani della lingua névvel. A XVI. század 
második felében minden bizonnyal a konstantinápolyi 
császári követségen is kísérletet tettek arra, hogy tolmá- 
csokat képezzenek, ez azonban a bizonytalanság, a még 
kialakulóban lévő struktúrák, valamint a századvégi 
háború miatt csak részben járhatott sikerrel. A marseille-i 
kereskedelmi kamara kérésére, és XIV. Lajos gazdaság- 

politikusa, Jean-Baptiste Colbert közbenjárására 1669 
novemberében Franciaország is létrehozta a velencei 
példa nyomán enfants de langue, jeunes de langues- 
nak nevezett iskoláját Perában. Itt képezték a követség 
tisztviselőit, de az Oszmán Birodalom kereskedelmi 
konzulátusainak embereit is, ami lehetővé tette, hogy 
a közel-keleti kereskedelem felett növekedjen az állami 
ellenőrzés. 1700-ban XIV. Lajos már ösztöndíjat hozott 
létre a párizsi Louis-le-Grand Kollégiumban, ahová 
minden évben tizenkét keleti fiatalt vártak, hogy vallás- 
tudományra és latin, arab, török stb. nyelvekre oktassák 
őket. Országukba való visszatérésük után tolmácsokként 
vagy misszionáriusokként alkalmazták őket. 1721-ben 
módosították az ösztöndíjat, és a párizsi tanulmányok 
után az ifjakat kötelezték, hogy Konstantinápolyban, a 
kapucinus Szent Lajos Kollégiumban folytassák tanul- 
mányaikat. 

Egy, a Mediterráneumban foglalkoztatott, jó tolmács- 
nak, ahogyan azt Jean-Michel Venture de Paradis (tuniszi 
tolmács) a XVIII. század végén megfogalmazta, ismernie 
kellett saját anyanyelvét, a latint és a keleti nyelveket, 
de az olaszt és a görögöt is, a kereskedelmi törvényeket, 
az ország történetét és földrajzát, a muszlim törvényt, a 
birodalom szokásait, az oszmán adminisztráció mecha- 
nizmusát. Jóindulatúnak, hidegvérűnek, megbízhatónak, 
tisztességesnek és olyan bátornak kellett lennie, hogy 
nem félhetett még a pestistől sem. 

A tolmácsok esetében az európaiak számára nem csak 
azok nyelvtudása, de helyismerete, főleg pedig rokoni és 
egyéb kapcsolati hálói bírtak nagy jelentőséggel. Ennek 
megfelelően a tolmácsok a hivatalos és a nem hivatalos 
információszerzésben egyaránt szerepet játszottak, hi- 
szen általában a városban vagy az Oszmán Birodalom 
fennhatósága alatt álló, de korábban a velenceiek kezén 
lévő szigetek valamelyikén születtek. Már születésük 
pillanatában két világ hagyományaival ismerkedtek meg, 
ez a kettőség életüket, tevékenységüket is jellemezte. 
Mindkét világban otthonosan mozogtak és a nyelvtudást 


73 


általában már gyermek- vagy ifjúkorukból magukkal 
hozták. Vallásukat tekintve a katolikus, a görög ka- 
tolikus vagy a görög keleti felekezethez tartoztak, így 
ezen közösség tagjain keresztül is tudtak hírekhez jutni. 
Családjuk gyakran folytatott kereskedelmi tevékeny- 
séget, amely háló ismét lehetőséget adott nekik más 
típusú információk beszerzésére. Ráadásul a mindennapi 
életben a szeráj sem tudott a tolmácsok segítsége nélkül 
érintkezni az alkalmilag vagy hosszabb időn keresztül 
Konstantinápolyban tartózkodó európaiakkal. Mind- 
ezeket figyelembe véve egyértelművé válik számunkra, 
miért töltöttek be kiemelt fontosságú szerepet a tolmá- 
csok - álljanak akár a Porta, akár bármelyik európai 
követ szolgálatában - a hírszerzésben. 


Á HÍRSZERZÉS MÁS FORMÁI ÉS CSATORNÁI 


Az eddig leírtak jelzik már, hogy egyetlen követ sem 
elégedhetett meg a hivatalosan megszerezhető informá- 
ciókkal. Szükségük volt olyan fizetett, vagy egyéb módon 
elkötelezett informátorokra, akik olyan híreket szolgál- 
tattak számukra, amelyekhez hivatalosan nem juthattak 
volna hozzá. A kémkedés története egyidős az embe- 
riségével, nem a kora újkor találmánya. Ugyanakkor, 
akárcsak a diplomáciai szervezet, a kémkedés módszerei 
is jelentős fejlődésen mentek keresztül a XVI-XVII. szá- 
zadban. 

A XVI. század elején a kémek általában alkalmi megbí- 
zatást kaptak és roppant nagy haszonkulccsal dolgoztak. 
Ha valaki kellőképpen vállalkozó szellemű volt, nem 
kis összeget nyerhetett e fajta tevékenységgel. Ebben a 
velenceiek jártak az élen. Ekkor még övék volt a legjob- 
ban működő informátorhálózat Európában. Velence 
információs központ volt, ahol az értesüléseket adták- 
vették. A Serenissima annak megfelelően szolgáltatott 
híreket, hogy magának milyen érdekei fűződtek hozzá, 
avagy mennyit fizettek neki érte. A rendszer természetes 

velejárója volt a hírszerzés, illetve a kémelhárítás. Azt, 
hogy az információk megszerzéséhez milyen módsze- 
reket, technikai eszközöket használnak fel, alapvetően 
két aspektus határozza meg. Az informátorrendszer és 
az azt kialakító állam tevékenységének fő jellemzői kö- 
zötti kapcsolat, valamint az, hogy a hálózat különböző 
szinteken és területeken működik. A kereskedelmi álla- 
moknak tevékenységük révén jellemzőjükké vált, hogy 
lakosaiknak az összlakosságszámhoz viszonyítva nagy 
aránya foglalkozott kereskedelemmel. Ezek az emberek 
-— a kor léptékét nézve - nagy távolságokat tettek meg, sok 
emberrel találkoztak, idegen országokban jártak. Üzleti 
tevékenységük sikerességének, és saját, valamint alkalma- 
zottaik élete megóvásának létfeltétele volt minden típusú 
információ megszerzése, míg a nagyobb államoknál sok- 
rétű, elsősorban nem a külkereskedelemre koncentráló 
felépítésük eleinte nem tette elengedhetetlenné a távoli 
területekről, ott élő népekről, azok szokásairól stb. szóló 
hírek megszerzését. Ezen utóbbi kategóriába sorolható 
államok esetében a lakosság számarányát tekintve is jóval 
kisebb hányada állt kapcsolatban külföldi partnerekkel, 
így számukra a közvetlen környezetükből származó 
információk ekkor még nagyobb jelentőséggel bírtak, 
mint a távoli országokból vagy akárcsak a szomszédos 
területekről érkezők. Az első kategóriába sorolható ál- 
lamok, így Velence esetében is, az információszerzés az 
állam életének minden területére kiterjedt, nem csak a 
fizetett , informátorok", de minden alattvaló segített a 
— minél megbízhatóbb - hírek, értesülések elnyerésében. 
A nagyméretű államok, mint a Habsburg Birodalom, 
elsősorban katonai, ezen túl politikai információk be- 
szerzésére törekedtek, a XVI. században még alkalmi 
hírszerzőkkel dolgoztattak, míg a kereskedőállamok 
informátorhálózata mindig aktív volt. Minden egyes 
lakos tudta, hogy — közvetve bár, de — az ő élete is a 
sikeres hírszerzésen múlott. Azt, hogy Velence vált a 
korabeli Európa hírközpontjává, geopolitikai fekvésén túl 
két fontos tulajdonságának köszönhette a Köztársaság. 

Egy kereskedőállam lakói — tevékenységük miatt - eleve 
alkalmasabbak voltak az információszerzésre, az abban 
való aktív és hatékony részvételre, mint bármely más 
típusú állam jobbára az agrárszektorban tevékenyke- 
dő alattvalói. Ugyanakkor az oszmán-velencei viszony 
rendkívül bonyolult, szövevényes hálóként jelenik meg 
szemünk előtt, amely lehetővé tette a diplomáciai, az 
információszerzési és a kémkedési , játékokat". Velence 
azért volt alkalmas arra, hogy az Oszmán Birodalomról 
a lehető legtöbb hírt beszerezze, mivel lakosai nagyon 
régóta jelen voltak Konstantinápolyban, Kis-Ázsiában és 
a Levantéban, és már a XII. századtól kapcsolatban álltak 
török dinasztiákkal, kereskedelmi szerződést kötöttek a 
terület akkori uraival, a szeldzsukokkal. Annak ellenére, 
hogy a szeldzsuk és a bizánci területeket egyaránt ural- 
muk alá hajtó oszmánokkal a köztársaságnak hol békés, 
hol ellenséges volt a viszonya, az Oszmán Birodalom 
a kereskedelmi kapcsolatokra mindig tudott építeni, 
hiszen Velencének nagyon fontos volt az a kereskedelmi 
szupremácia, amelyet egészen a XVI. század közepéig 
meg tudott őrizni a levantei térségben. A velencei infor- 
mátor- és kémhálózat, amely már a bizánci és a mame- 
luk területeken is létezett, lett a példája később a többi 
európai állam Oszmán Birodalom-beli képviseletének, 
kémkedésének. 

A hivatalos és a nem hivatalos információszerzés kons- 
tantinápolyi koordinátora is az állandó követ, a bailo 
volt. Természetesen ezzel a kettős szerepével az oszmá- 
nok is tisztában voltak, így a velenceiek nagyon hamar 
bevezették a kódolt levelezést, ami sok fejtörést okozott 
a szultán udvarának. Az oszmánok nem jeleskedtek a 
kódfejtésben, ezért rendszerint a velenceiek ellenlábasait, 
elsősorban a francia követet és alkalmazottait kérték 
fel egy-egy kódolt levél megfejtésére. Ez azonban nem 
volt egyszerű feladat. A legritkább esetben vezetett csak 
sikerre, hiszen a korabeli polilingvis, azaz soknyelvű vi- 
lágban a megfejtő még azt sem tudhatta biztosan, milyen 
nyelven íródott a levél. Ha erre valahogyan mégis rájött, 

még mindig ott volt a kulcs megfejtésének problémája. 
Az oszmánok így az idők folyamán egy ennél egyszerűbb 
megoldást választottak: szigorúan — sokszor halállal — 
büntették a sifrírozott levél küldőjét vagy címzettjét. 

A bailo a megszerzett információkat hazaküldte, ahol 
az egyéb helyekről beérkezett hírekkel együtt szemlél- 
ve értékelték az értesüléseket. Az így nyert adatokat 
továbbították azután az európai fejedelmi udvarok- 
ba. A velenceiek a XVI. század első felében az osztrák 
Habsburgoknak, ellentétes politikai érdekeik miatt nem 
adtak át értesüléseket, ennek ellensúlyozására a bécsi 
uralkodók egy saját informátorhálózat kiépítését céloz- 
ták meg. Ennek egyik módja az volt, hogy az Oszmán 
Birodalomban és Európában egyaránt hírközpontnak 
tekintett másik köztársaságba, Raguzába eljuttatták 
saját embereiket, vagy ott élőket nyertek meg céljainak. 
Ha azonban Velence ilyen jól ellátta a , hírközpont?" 
feladatát, miért alakulhatott ki egy második információs 
centrum Raguzában? 

Raguza (ma: Dubrovnik, HR) eleinte hírtovábbító 
központként működött, és a velencei érdekeket szolgálta. 
Jellegét tekintve Raguza is kereskedőállam, tengeri köz- 
társaság volt, amelynek lakossága pontosan ugyanúgy 
gondolkodott a hírszerzés fontosságáról, mint Velence 
polgárai. Ráadásul két világ határán feküdt. Az Oszmán 
Birodalom vazallusának számított, de a többi vazallus 
állam státuszát tekintve Raguza csak lazán függött a 
Portától. Az oszmán szultánok már a kezdetektől támo- 
gatták az ottaniak kereskedelmi és hírszerzői tevékeny- 
ségét, mivel az első a gazdaságra volt jótékony hatással, 
a második államérdeknek számított. 

A Raguzai Köztársaság és az Oszmán Birodalom 
között szerződéses viszony állt fenn. A két fél közötti 
fermánt minden új szultánnal, trónra lépésekor meg 
kellett erősíttetni. Ez a szerződés két részre bontható: 
a Raguza és a Birodalom közötti jogi kapcsolat, illetve 
a Köztársaság kereskedelmi jogai (amelyeket a szultán 
garantál) az Oszmán Birodalom területén. A kereskedel- 

mi jogokról szóló részben kimondták, hogy Raguza az 
Oszmán Birodalom egész területén kereskedhet. Kons- 
tantinápolyban 596-os, Edirnében és Burszában 390-os, 
Rumélia egyéb területein 296-os vámot kellett fizetniük. 
A Raguzába érkező , más frenk kereskedők" által szál- 
lított áruk után, ha azok átlépik a város hídját, 599-os 
vámot kellett szedni és azt a kincstárnak átutalni, de 
a tranzitkereskedelemnek nem kellett adót és vámot 
fizetnie. A szerződés szövege igen keveset szól a politikai 
kapcsolatokról. Ez is azt jelzi, hogy Raguza igen laza 
függőségi viszonyban állt az Oszmán Birodalommal. 
Saját adminisztratív szerkezetét és vallását megtart- 
hatta, kapcsolatban állhatott más államokkal. Katonai 
ügyekben pedig csak akkor kellett együttműködnie az 
oszmán állammal, ha szenátusa úgy ítélte meg, hogy ez 
Raguza érdekeit is szolgálja. 

Természetesen e tengeri köztársaság nemcsak sza- 
badságjogokkal rendelkezett, de kötelességei is voltak 
protektora irányába. Az első és legfőbb ezek közül az éves 
adó befizetése volt. A határidő minden évben november 
I-jére esett, és a pénzt vivő követek papírt kaptak arról, 
hogy a befizetés megtörtént. Az adót az esetek jelentős 
részében Isztambulba kellett elvinniük. Kivételt jelen- 
tett azonban például az 1593. év, amikor azt közvetle- 
nül Szinán pasa nagyvezírhez vitték Belgrádba, mivel a 
pénzre azonnal szükség volt a tizenöt éves háborúban. 
( Ugyanígy kellett ekkor cselekednie Erdélynek, Havasal- 
földnek, Moldvának és Lengyelországnak is.) A követek 
útjuk közben meglátogatták a kereskedelmi kolóniákat, 
és tőlük is beszedték az adóhoz való hozzájárulásukat. 
A követi instrukció igen részletes volt, sokszor azt is 
leírták, hogy milyen módon beszéljenek a szultánnal. 
Amikor Raguza képviselői megérkeztek Konstantinápoly- 
ba, nem Perában kaptak szállást, mint a többi európai 
követség, hanem Fenerben. A követ mellett mindig volt 
egy olyan tolmács, aki korábban egy hodzsa (tanító) 
keze alatt megtanult törökül, majd 2-3 évig valamelyik 
nagyobb török városban tökéletesítette nyelvtudását. 

Dolgozott egy tolmács a raguzai kancelláriában is, ahol 
az Oszmán Birodalomból érkező iratokat kellett törökről 
olaszra fordítani. Hogy nyelvtudásuk ne kopjon meg, és 
az oszmán terület viszonyaival mindig tisztában legye- 
nek az egyik tolmács mindig valamelyik konzulátust 
(Alexandria, Vlora, Híosz) vezette. 

Második kötelességük volt, hogy informálják a szul- 
tánt a mindenkori ellenség mozgásairól. Ennek érdekében 
közvetlen kapcsolatot kellett azokkal teremteni. Ezért 
nem akadályozta meg a Porta Raguza kereskedelmét a 
spanyol korona országaival és a Pápai Állammal stb. 
Amikor pedig valamit megtudtak, kötelesek voltak azt 
azonnal jelenteni. Egy-egy nagyobb hadjárat előtt és 
alatt megsokasodtak azok a fermánok és egyéb típusú 
iratok, amelyek Raguzát erre a kötelességére figyelmez- 
tették. 1541. július 25. és augusztus 8. között a következő 
irat érkezett Raguzába: , Tehát azt rendeltem, hogy 
mostantól fogva nyissátok ki szemeteket és fületeket 
minden irányba, s ne szűnjetek meg leírni és elküldeni a 
megjelenő és elterjedő igaz információkat, s ezzel együtt 
jelöljétek meg a forrást és a dolgok tényleges állását 
részletesen udvaromnak, a boldogság székhelyének." 
A híreket azonban nemcsak megszerezni, de összegyűjteni 
és rendszerezni is kellett, ez pedig — akárcsak Velencében — 
a köztársaság feladata volt. A raguzaiak igazi rutinnal 
rendelkeztek, és egyben arra is alkalmasak voltak, hogy 
az információkat ellenőrizzék, az álhíreket kiszűrjék. 
A Lettere di Levante iratai között található levélrészlet 
jól szemlélteti, hogy a köztársaság vezetői pontosan 
tisztában voltak kötelességeikkel és jelentőségükkel is: 
, Mi kétféle adót fizetünk, s nem egyfajtát, ugyanis a 
mi nagy és állandó támogatásunkkal a világ minden 
tájára embereket küldünk, akiknek azt parancsoljuk, 
tudják meg mi történik és milyen események vannak, 
s ezeket a bíreket a Boldogságos Portáboz küldjük..." 
Kötelességük volt még, hogy bizonyos cikkeket (gabona, 
szurok, üveg, kötél, kender, vászon) Isztambulba szál- 
lítsanak, valamint, hogy kommunikációs csatornaként 

szolgáljanak a nem muszlim világ felé. Edirnében egye- 
nesen az volt a raguzai kereskedelmi kolónia lakóinak 
a feladata, hogy fogadják az átutazóban lévő keresztény 
követeket és tőlük minél több információt szerezzenek 
be. Ezeket is el kellett küldeniük anyavárosuknak, ahol 
hozzáértők az információkat ellenőrizték, rendszerez- 
ték, és eldöntötték, hogy melyiket hová küldjék tovább. 
Természetesen a Balkán belsejében működő kolóniáik 
feladata is hasonló volt. Speciális helyzete által mindkét 
fél számára nagy jelentőséggel bírt a város, így tehát nem 
csoda, hogy az akkori Európa másik jelentős információs 
központja itt alakult ki. Az Oszmán Birodalom egész 
területén, de főleg Ruméliában élő kereskedői, valamint 
az éves adót hozó követei egyaránt jó hírszerzőknek 
bizonyultak. A raguzaiak , információs szolgálatát" az 
sem tudta hátráltatni, hogy agyanakvó oszmánok, akik 
minden idegent kémnek tekintettek, annak érdekében, 
hogy a követ ne tudjon értesüléseket beszerezni, mellé 
sokszor adtak kíséretként egy-egy csaust. Természete- 
sen nem akadályozhatták meg, hogy a követ másokkal 
találkozzon, és a raguzaiaknak egészen Budától kezdve 
voltak kiépített útvonalaik. Ungnád Dávid (rendkívüli 
császári követ) 1573. évi utazása idején útitársa, Stephan 
Gerlach (úti naplójában) így ír erről: , Uramnak sok 
lehetősége van, bogy leveleit innen [Konstantinápoly- 
ból] továbbküldje. Egy török csákánynyélbe rejti, egy 
raguzai, aki Rueber — kassai — várparancsnok szolgája, 
kereskedőként közlekedik, így utazik más raguzai is egész 
Törökországban, minden gyanú nélkül. Raguzában és 
Velencében is saját bírvivőik vannak." Raguza tehát 
mindkét félnek, az európaiaknak és az oszmánoknak is 
szolgáltatott híreket. 

A XVI. században elsősorban Raguzán keresztül jutott 
megbízható információkhoz a császári udvar. Fizetett 
kémekkel, ügynökökkel egyaránt rendelkezett a város- 
ban. A fentebb már említett raguzai Bolizza család, 
akik elsősorban Velence szolgálatában álltak, a Habs- 
burgoknak is szolgáltatott híreket. Ennek tükrében le- 

szögezhetjük, hogy mind Velence, mind Raguza fontos 
szerepet töltöttek be a korabeli Európa kelet-nyugati 
információszerzésében. 


A CSÁSZÁRI INFORMÁCIÓSZERZÉS 
KONSTANTINÁPOLYBAN A XVII. SZÁZADBAN 


A bevezetőben már részletesen szó volt arról, hogyan 
jött létre a Habsburgok konstantinápolyi követsége, 
valamint arról is, mennyire fontos volt az uralkodónak 
(és az államapparátusnak) ez a követi poszt. 1593 és 
1606 között, a tizenöt éves vagy , hosszú török" hábo- 
rú idején a konstantinápolyi császári állandó követség 
nem működött. Az új követ is csak jóval az 1606. évi 
zsitvatoroki béke megkötése után, 1610-ben foglalhatta 
el állomáshelyét. Michael Starzer egészen más politikai 
helyzetben volt, mint elődei. Zsitvatorokkal ugyanis új 
fejezet nyílt altabsburg-oszmán diplomáciai kapcsola- 
tok történetében. A , hosszú török háború? lezárása után 
a bécsi udvar számára a nyugati háború veszélye miatt az 
oszmánokkal a béke mindenképpeni megtartása volt a 
cél. Ezzel a keleti diplomácia legfőbb jellemzője az állan- 
dóság lett. A Habsburg Birodalom nyugati ellenfeleire, az 
ott zajló harmincéves háborúra koncentrálta erőit. Ennek 
megfelelően keleten nem akartak semmiféle , zűrzavart". 
A magyar határvillongásokat nem nézték jó szemmel, és 
az ebben résztvevőket többször - persze csak szóban, és az 
oszmánokkal való , jó barátság" kedvéért — megfeddték. 
Ez a mozdulatlanság azt az illúziót keltette, hogy a keleti 
diplomácia kiválóan működik. Ennek megfelelően a Bécsi 
Udvari Haditanács politikájára, diplomáciájára a válto- 
zatlanság, a mozdulatlanság volt jellemző. A Haditanács 
elnökei ebben az időszakban Rambaldo Collalto, Johann 
Christoph Löbl és Heinrich Schlick voltak. Ugyanakkor 
Gerard Freiherr von und zu Ouestenberg 1624 és 1646 
között szolgált a Haditanács alelnökeként, és senki sem 
gondolt arra, hogy előléptcsse. Michel dAsguier pedig 

az 1625 és 1663/1664 közötti időszakban volt a keleti 
nyelvek főtolmácsa. Az ő állandó jelenlétük, valamint 
a ritka követváltások garantálták az állandóságot és 
a stabilitást a keleti kapcsolatokban. Ezt a politikát a 
Schlicket követő elnökök is folytatták, és az 1663—1664. 
évi nagy hadjáratot leszámítva a visszafoglaló háborúkig 
nem is volt valós háborús helyzet. 

A konstantinápolyi császári állandó követség X VII. szá- 
zadi történetének első követe, Michael Starzer megérkezése 
után rendszeresen küldött követjelentéseket, tájékoztatta 
a birodalom döntéshozóit a Porta politikájáról, Kons- 
tantinápoly diplomáciai életéről, az ott dolgozó külföldi 
diplomaták tevékenységéről. Starzer isztambuli jelenléte 
a Habsburg-udvarnak módot adott arra, hogy nyugati 
ellenfeleiről is újabb információkat szerezzen be, illetve 
maga is tájékoztatást nyújthasson esetleges (és általában 
alkalmi) szövetségeseinek. A császári ágensnek azonban 
korántsem volt egyszerű dolga. Jelenlétét a konstantiná- 
polyi európai követségek egyáltalán nem kívánták, sőt a 
velenceiek, a franciák és az angolok továbbra is inkább 
a vetélytársat, mintsem a lehetséges szövetségest látták 
benne. Ráadásul az előbb említett három hatalom már 
olyan előnyökre tett szert Starzerral szemben, amelyek 
a rezidens számára nehezen behozhatónak bizonyultak. 
Politikai helyismerettel, folyamatosan működő kapcso- 
latrendszerrel rendelkeztek, és a követségek sajátságos 
érdekviszonyok közepette működtek. Ebbe a körbe pedig 
Starzer nem tudott bejutni, így egyfajta politikai elszige- 
teltségbe került. Nem sokkal Starzer megérkezése után 
az Egyesült Tartományok első képviselője, Cornelis de 
Haga is megjelent Konstantinápolyban. Neki ugyanolyan 
nehézségekkel kellett szembenéznie, mint Starzernak, 
mégsem alakulhatott ki szövetség a két , újonc" között. 
Starzer és Haga politikai érdekei ugyanis homlokegyenest 
ellenkeztek, és a holland rezidens az idők folyamán a 
Habsburg portai megbízott legfőbb ellenfelévé vált. 

Ebben a korban az európai diplomáciában már mind 
egyértelműbben kialakult a követi hierarchia. Ennek 

legmagasabb fokán az ambasciatore állt. Ezt az előkelő 
címet Konstantinápolyban ekkor még csak a velencei és 
a francia követ birtokolták. Az ambasciatorét követő 
residente rangot az angol követ, Cornelis de Haga, majd 
Starzer utódai is megkapták. Starzer azonban még csak a 
hierarchia legalacsonyabb fokán álló agente rangját nyer- 
te el. Az Oszmán Birodalomban az agentét és a residentét 
ugyanazzal a szóval, a kapi kehayast fogalommal jelölték. 
Johann Rudolf Schmid zum Schwarzenhorn rendkívüli 
követ 1649. augusztus 13-i leveléből tudjuk, hogy az 
akkori állandó követ, Simon Reniger von Reningen már 
residenteként működhetett. 

A hivatalos információszerzésben, a Konstantiná- 
polyban tartózkodó császári követ, illetve elsősorban 
tolmácsai vettek részt. Az 1610 után itt székelő rezidensek 
az idők folyamán kialakították azt a — többé-kevésbé 
békésnek nevezhető — kapcsolati hálót, amely biztosí- 
totta számukra, hogy az oszmán politikai elittel és a 
Konstantinápolyban tartózkodó többi európai követtel 
megfelelő viszonyt tartsanak fenn. A császár megbízottai 
ugyanúgy tárgyaltak a nagyvezírrel, a kapbudánpasával 
vagy a lányok agájával (a hárem vezetője), megláto- 
gatták a holland, az angol és a velencei követet, mint 
kollégáik. Ők is megünnepelték az — ő szemszögükből 
nézve — örömteli eseményeket, mint a császár 164I. évi 
győzelmét a franciák felett. Ahogyan közösen gyászolta 
Johann Rudolf Schmid a többi követtel II. Ferdinánd 
király halálát is. 1637. június I3-i, a Haditanácshoz 
írott levelében Schmid követ beszámolt a II. Ferdinánd 
császár tiszteletére rendezett gyászmiséről, amelyen min- 
den curópai követ, sok követségi alkalmazott, és egyéb 
keresztény vett részt. 

A követek legfontosabb feladata a jelentések küldése 
volt. A XVI-XVII. században a császári követeknél is 
kialakult a dispaccio-írás gyakorlata. A mindenkori 
megbízottak általában kéthetente-tizenöt naponta küld- 
ték Bécsbe híreiket. Ezek nem követtek teljesen szigorú 
sémát, de — a velencei jelentésekhez hasonlóan — mégis 

bizonyos rendszeresség, egyes témák folyamatos jelenléte, 
ismétlődése ebben az esetben is megfigyelhető. 

A hírek megszerzését, illetve megírását követően a 
levelet el is kellett juttatni abba az államba, amelynek ve- 
zetőjétől a követek megbízásukat nyerték. A XVI. század 
folyamán a császári követek elsősorban a velencei tengeri 
utat használták jelentéseik Bécsbe juttatásához, de ezt a 
gyakorlatot hosszú távon nem lehetett fenntartani, mivel 
a velenceiek — saját érdekeik végett — rendszeresen felbon- 
tották a postát. A XVII. századtól már elsősorban a csá- 
szári futárok, illetve a követ saját embereinek segítségével 
továbbították az üzeneteket. Ez nem azt jelentette, hogy 
a velencei tengeri útvonal megszűnt volna, csak azt, hogy 
Velencén keresztül - elsősorban az ottani császári követ 
közvetítésével - ekkor már inkább csak a másod-, illetve 
harmadpéldányokat küldték, és az eredetit a futárok vit- 
ték. A XVII. század első felében Johann Rudolf Schmid 
állandó követ maga is panaszkodott a velenceiekre, arra, 
hogy postáját felnyitják: ,, Brigido követ úr azt írta nekem 
Velencéből, hogy szinte minden küldeményem kinyitva 
érkezik meg bozzá olyan módon, hogy a leveleimet bárki 
elolvashatja." Ugyanezt tapasztalta az útvonal másik 
végén ülő dAsguier is. Ennek ellenére — a gyorsaság 
miatt és, mint említettem, a másod- és harmadpéldányok 
eljuttatására—- a XVII. század folyamán végig használták 
a tengeri útvonalat is, amelynek jelentősége a háborús 
időszakban újra megnőtt. A császári hivatalos és nem 
hivatalos információszerzés legfőbb konstantinápolyi 
koordinátora tehát — akárcsak a velenceieknél — az oda 
helyezett állandó Habsburg követ volt. 


Buda szerepe a Habsburg-oszmán kapcsolatokban 


A XVII. századi császári és oszmán diplomáciai ügyin- 
tézésnek fontos központjává vált Buda, ahová császári 
tolmácsok, futárok érkeztek, hogy a Haditanács, illetve 
a király nevében tárgyalásokat vezessenek, és ahonnan 

- a magyar nádor közötti levelezés igen intenzív volt. 
A határkérdés rendezésében csak végső esetben fordultak 
Konstantinápolyhoz. A magyarországi területek sorsáról 
Bécsben és Konstantinápolyban, a XVII. század első fe- 
lében Budán és Kismartonban, majd Buda közvetítésével 
döntöttek. A két nagyhatalmú partner között azonban 
fontos és megemlítendő különbség az, hogy abban az 
időszakban, amíg Esterházy Miklós Magyarország ná- 
doraként (1625—1645) a magyar király megbízásából 
folyamatosan tárgyalt a mindenkori budai pasával, addig 
oszmán részről tizenhárom beglerbég váltotta egymást. 
Ennek ellenére, ha mégoly rövid ideig is, de hasonló szel- 
lemben és egységes irányelvek figyelembevétele mellett 
vezették a budai pasák az Oszmán Birodalom, illetve a 
szultán nyugati politikáját. Tartották magukat azokhoz 
az elvekhez, amelyeket kinevezésükkor a szultán vagy 
a nagyvezír számukra előírt, vagy amelyeket egy-egy 
szultán trónra lépésével, illetve nagyvezír leváltásakor 
a szinte azonnal útnak indított csaus, müteferrika stb. 
hozott számukra. Ezzel párhuzamosan a budai pasák- 
nak volt egy fontos feladatköre, amelyben az ő írásai, 
jelentései váltak iránymutatóvá Konstantinápolyban: a 
határvidéken zajló események megítélése és az arra adott 
válaszok. A mindenkori budai pasának a szerájba küldött 
jelentései alapján ítélte meg a szultán és a nagyvezír, 
valamint az államapparátus egyéb szervei, tisztviselői 
a magyar határvidék állapotát, politikai eseményeit. 
Ezek a jelentések szolgáltak kiindulópontként a szultán 
császárnak, illetve a nagyvezír a Haditanács elnökének 
címzett leveleihez. A mindenkori konstantinápolyi csá- 
szári követen pedig a beglerbég által jelzett gondokat, 
panaszokat, határvillongásokat, a sajátjuknak tekintett 
területek paraszti lakosságának megadóztatását stb. 
kérték számon. Szerepük fontossága és hatáskörük nagy- 
sága miatt a budai pasákat mindig gondos mérlegelést 
követően választották ki. A XVII. században ez azért 
is indokolt volt, mert mindkét hatalomnak, így a szul- 
táni szerájnak is fontos volt a nyugati béke fenntartása. 

A kiválasztottak közül a legtöbben a budai beglerbégség 
előtt végigjárták a szerájiskolát, és valamely egyéb, a 
központi adminisztráción belül betöltött pozíciójukat 
cserélték fel a tartományvezetői székkel. Az Oszmán 
Birodalomban ugyanis nem a tartományokból veze- 
tett az út a központ irányába, hanem pont fordítva. 
A II. Mehmed szultán (I1451-1481T) törvénykönyvébe 
foglaltak következtében egy janicsáraga szívesen cserélte 
fel rangját egy szandzsákbégi poszttal. A törvénykönyv 
kimondta: , a szandzsákbégek rangban a palota [külső 
részlegének] agái felett állnak." 


Á KELETI NYELVEK TOLMÁCSAI 


Már volt szó arról, mennyire fontos szerepet játszottak 
az európai-oszmán kapcsolatokban a jó és megbízható 
tolmácsok. Ennek jelentőségét a bécsi Haditanács keleti 
ügyekkel foglalkozó részlege is felismerte. A XVI. szá- 
zadban ők is a Konstantinápolyban található keresztény 
tolmácsokkal dolgoztak, de már ebben az időben kí- 
sérletet tettek arra, hogy megbízható, a nyelvben jártas 
ifjakat képezzenek. A XVII. század első felében minden 
bizonnyal küldtek ki olyan ifjakat, akik a török nyelv 
és kultúra megtanulásának, megismerésének szentel- 
ték idejüket. A század első felének kísérletei azonban 
—- úgy látszik — nem hoztak sikert, és ez a képzés csak 
Johann Rudolf Schmid, konstantinápolyi állandó követ 
(1629—1I643) idején indult meg, de még ekkor sem beszél- 
hetünk teljesen kialakult struktúrákról. Ugyanakkor 
az ő — igen hosszú — követsége alatt megkezdődött a 
képzési forma kialakítása, illetve stabilizálása. Schmid 
hazatérte, 1644 után egyre sűrűsödnek a feljegyzések 
a császári portai tolmácsképzésről, mígnem egy 1652. 
évi feljegyzésből már egyértelműen tudjuk: a császári 
diplomácia Konstantinápolyban elkezdte a megbízható 
ifjak, a Spracbknabék (tolmácstanoncok) taníttatását. 
1652-ben ugyanis a Magyar Kamara rendelkezett a volt 

Spracbknabe, Ferdinand Heinrich Julius Wogin tartásá- 
ról, akit ekkor már a Haditanács keleti ügyekben illetékes 
tolmácsa mellé rendeltek. Fizetésére a Magyar Kamara 
utalt ki 30 német tallért. Wogin — a feljegyzések tanúsága 
szerint — 1644-ben Hermann Czernin von Chudenitz 
rendkívüli császári követtel érkezett az oszmán főváros- 
ba, és az akkori rezidens, Alexander Greiffenklau von 
Vollrats házában részesült nyelvi képzésben. Egy török 
hbodzsa, azaz tanító oktatta. A Spracbknabék képzésére 
átlagosan roo dukátot számoltak. A század folyamán 
a tolmácstanoncokat folyamatosan képezték, egyszerre 
általában két-három ifjú tartózkodott a mindenkori ál- 
landó követ mellett, és mindannyian a követ asztalánál 
étkeztek, így bérükből saját ellátásukra (élelem, lakhatás) 
nem kellett feltétlenül fordítaniuk. Azok, akiknek volt 
családjuk Konstantinápolyban, ott, akiknek nem, azok a 
követ házában laktak. Arról, hogy a képzési forma kiala- 
kításának volt köze a velencei, illetve a majd hamarosan 
kialakuló francia rendszerhez, jól szemlélteti az a tény, 
hogy Marc"Antonio Mamucca della Torre, amikor 1685. 
január 15-én kérvényezte, hogy fiát, Leopoldot vegyék 
fel a tolmácstanoncok közé, a következőkkel érvelt: 
, Azoknál a keresztény hercegeknél, akik szövetségben 
vannak a Portával - amint azt a velencetek és a franciák 
teszik — úgy szokás, hogy tolmácsaik fiait giovani della 
lingua-ként [,a nyelv fiataljai"] igen zsenge korban 
felveszik annak érdekében, hogy azok ne szolgáljanak 
más herceget." Fia képzését azonban nemcsak annak 
nyelvérzéke és -tudása (a büszke apa szerint tíz éves ko- 
rára a fiú már négy nyelvet tudott), hanem olyan okból 
is ajánlotta Mamucca, hogy így egy jól képzett, hű, ka- 
tolikus tolmáccsal rendelkezik majd a császár. Miután a 
tolmácstanoncok képesítést szereztek , néhányan közülük 
Konstantinápolyban maradtak, míg mások - így például 
Wogin is - hazatértek és a Haditanácsban kamatoz- 
tatták tudásukat, vagy valamely fontosabb végvárban 
tevékenykedtek. A Haditanácsban elsősorban a főtol- 
mács munkáját segítették. Itt tevékenykedett a fentebb 

már említett Ferdinand Heinrich Julius Wogin egészen 
1694 novemberében bekövetkezett haláláig. A végvá- 
rakat tekintve csak a jelentősebbeknek volt az Udvari 
Kamara által fizetett, és a Haditanács felügyelete alá 
tartozó tolmácsa. Ilyen volt Győr, ahol Zemper 1678. évi 
leváltását követően Johann Heinrich Boringert vették fel. 
A konstantinápolyi követség tolmácsait — mint fentebb 
szó volt róla — ebben az időszakban a követ házában, 
egy jól tudó tolmács és/vagy egy török Phodzsa képezte. 
Miután , tolmácstanoncként? bizonyították rátermett- 
ségüket, vagy a császárvárosba kerültek, vagy megma- 
radtak a követségen. 

1637-ben Johann Rudolf Schmid és Michel d Asguier 
azt javasolták, hogy hívják meg a német származású, 
gyermekként fogságba került Ibrahim efendit Bécsbe, 
és állítsanak fel olyan akadémiát, amelyben tehetséges 
gyerekeket tanítanak keleti nyelvekre. Elképzelésük az 
volt, hogy a tanoncok csak a honi képzés lezárása után 
kerülnének Konstantinápolyba, a követ házába. Itt a 
követ első tolmácsa (akkoriban ezt a posztot a kopt 
származású Josephus Barbatus [Josepho Barbatol töltötte 
be) képezné tovább őket. Bár az elképzelés akkor nem 
valósult meg, az nem merült feledésbe. Ezt tanúsítja, 
hogy 1674. október 18-án I. Lipót császár (a tolmács saját 
kérésére) parancsot adott Johann Baptist Podestának: 
szervezze meg a Keleti Nyelvek Kollégiumát Bécsben. 
Podesta római, a Sacra Congregatione de Propaganda 
Fide (a Hitterjesztés Szent Kongregációja) Kollégiumában 
elvégzett tanulmányait követően, 1669. május 21-én állt 
az udvar, illetve a Haditanács szolgálatába. 1674-ben 
- a parancsnak megfelelően - létrehozta az első keleti 
nyelvek kollégiumot, ahol a visszafoglaló háborúk ide- 
jében tevékenykedő tolmácsok közül hárman is tanul- 
tak: Johann Adam Lachewiz, Bartholomeus Huber és 
Heinrich Christoph Schwegler. 1681-ben Podesta még 
mindig kérte az első kollégium megtartását követően 
neki járó pénzösszeget, 442 forintot és 30 krajcárt, amely 
összeg követelésének jogosságát az Udvari Hadi Fizető- 

mesteri Hivatal (Hofkriegszablamt) is elismerte. 1686. 
április 22-én Podestá azzal a kéréssel és egyben javas- 
lattal fordult a császárhoz, hogy újra szeretne egy keleti 
nyelvek kollégiumot szervezni. Beadványában részletesen 
leírta, miért is tartja fontosnak, hogy a tolmácsokat azt 
megelőzően már keleti nyelvek oktatásában részesítsék, 
mielőtt azok kikerülnének Konstantinápolyba, a követ 
házába. Elsőként azt javasolta, hogy olyan diákok ke- 
rüljenek a kollégiumba, akik már az egyetem más kollé- 
giumában is folytattak tanulmányokat, és így az egyéb 
tudományterületek valamelyikén bizonyos jártasságot 
szereztek. Ennek az az előnye is meglett volna, hogy 
a leendő tolmácsok a Habsburg-ház uralma alatt álló 
területek valamelyikéről származtak volna, így minden 
bizonnyal nagyobb hűséggel viseltetnek az udvar iránt, 
mint a Konstantinápolyban szerződtetett, keresztény, 
de oszmán alattvalók. Ráadásul ebben Podesta olyan 
hasznot is látni vélt, hogy addig, amíg a tanoncok a 
kollégiumba járnak, nem kell nekik bért fizetni. Amikor 
pedig már kiderült róluk, hogy melyikőjük tehetséges és 
ki képes a szolgálat ellátására, csak akkor kell eldönteni, 
hogy fizetnek-e nekik vagy sem. Így kiküszöbölhető lenne 
az, hogy olyan tolmácstanoncokat vegyen fel a Hadita- 
nács, akikről később kiderül, hogy nem alkalmasak e 
nehéz és fárasztó feladatkörre — ez a jelenség nem volt 
példa nélküli. Podesta ismerte Pantaleone Cleronomét, a 
tehetséges tolmács Giorgio Cleronome testvérét, akinek 
igen nagy nehézséget jelentett egy-egy korabeli török 
nyelven íródott levél lefordítása. 

Podesta azt is leírta, hogy miért tartja fontosnak ezt az 
előzetes képzést: a már említett oszmánli nyelv tanulása 
ugyanis egyáltalán nem tartozik az egyszerű feladatok 
közé. Ennek elsődleges okát abban látja, hogy esetleges 
a magánhangzók jelölése, így egy-egy szó olvasatában a 
jelölt nem lehet biztos, csak ha már hallotta azt a szót, 
illetve sokat segít a szövegkörnyezet is ebben. Mind- 
ehhez járul, hogy az irodalmi nyelv ismerete szükséges 
ahhoz, hogy erre a tanonc egyáltalán képes lehessen, 

amely tudás megszerzéséhez azonban három, az arab, a 
perzsa és a török nyelvben is jártasságot kell szereznie. 
A három nyelv ismeretének szükségessége, de ennél is 
inkább az a tény, hogy egy szó jelentését sokszor csak a 
szövegkörnyezet adja meg, arra engedték következtetni 
Podestat, hogy nem lehet sikeres annak a tolmácstanonc- 
nak a nevelése, akit nyelvismeret nélkül a Habsburg-ház 
uralma alatt álló területek valamelyikéről kiküldenek a 
konstantinápolyi császári követ házába. Saját kollégiumá- 
nak fontosságát hangoztatandó, Podesta azzal indokolta 
kijelentését, hogy a török bodzsa nem lehet képes arra, 
hogy az egyes szavak, illetve a szavak jelentésárnyalatai 
közötti különbségeket elmagyarázza. A tanító rámutatott 
arra is, hogy az 1674-ben indított kollégiumában tanuló 
diákok közül a Haditanács hármat is alkalmazásába 
vett. Közülük Johann Adam Lachewiz esetében azt is 
megadta Podesta, hogy négy éven keresztül, tehát min- 
den bizonnyal 1674 és 1678 között tanult nála, és ezt 
követően küldték csak el Konstantinápolyba, a császári 
rezidens mellé, hogy az addig könyvekből tanult nyelvet a 
gyakorlatban csiszolgathassa. Podesta azzal is teljes mér- 
tékben tisztában volt, hogy nem elegendő, ha a diákok 
sokat tesznek saját képzésük érdekében, de a tanárnak 
is mindent meg kell tennie, hogy diákjainak ehhez a ne- 
héz feladathoz segítséget nyújtson. Elengedhetetlennek 
tartotta, hogy a szükséges nyelvtani gyakorlókönyvek és 
lexikonok hiányában a tanár a maga könyvtárát meg- 
nyissa a diákok számára, sőt azt is, hogy — amíg nem 
talál gazdag támogatókra - valamiféle kisebb, kevésbé 
díszes kivitelezésben, de minden diák számára nyomtatott 
segédletet készíttessen. Az udvar felismerte a Podesta 
javaslatában, illetve kísérletében rejlő lehetőségeket, 
így 1689. február 25-én a második szeminárium is el- 
indulhatott. 1691I-től Podestá címzése: a keleti nyelvek 
professzora (Professor der orientalischen Spracben). Az 
általa alapított kollégiumból jött létre 1754-ben a , K.k. 
Akademie der Orientaliscben Spracben". Podesta több, 
keleti nyelvekkel, történelemmel foglalkozó munkát ha- 

gyott hátra. A második szemináriumban tanult Wolfgang 
Zacharias Cantig és Lukas Franz Jagelsky, akiket 1693. 
június 4-én vettek fel tolmácsnak. Felvételüknél szerepet 
játszott az Udvari Kamara 1693. június 22-i javaslata, 
amelynek értelmében az örökös tartományok fiataljai 
közül származó tolmácsokat kell alkalmazni. Ennél is 
többet nyomhatott azonban a latban, hogy Cantigot 
és Jagelskyt már — Podesta javaslatára és módszerei- 
vel — le is vizsgáztatták. A XVIII. századtól a hivata- 
lok elnyerésénél teljesen bevettnek számító gyakorlat a 
XVII. század végén még nem volt szokás. Így Cantig és 
Jagelsky vizsgáztatását igen előremutató jelenségként 
értékelhetjük. Képességeik kipróbálására olyan török 
leveleket kaptak, amelyeket az Udvari Haditanács Kan- 
celláriájában a tapasztalt tolmácsok már lefordítottak. 
Jagelskynek tilos volt segédkönyveket használni, Cantig 
engedélyt kapott erre. A Magyar Kamara iratai között 
fennmaradt feljegyzés szerint, a fordítás jól sikerült, 
, a mondott leveleket lefordították, és azok fordítása 
az eredetivel [ti. a tapasztalt tolmácsok fordításával] 
nagymértékben egyezett." 

Ettől kezdve folyamatosan képezték a keleti nyelvek 
tolmácsait Bécsben, akik ezt követően az Oszmán Biroda- 
lomban és a Haditanács mellett teljesítettek szolgálatot. 


A bécsi császári főtolmácsok 


A Haditanácsban régóta dolgoztak tolmácsok. A XVII. 
századtól kezdve azonban munkájukat az úgynevezett 
császári főtolmács irányította. Ebben az időszakban a 
francia származású Michel dAsguier töltötte be ezt a 
posztot, aki r598-ban született Marseille-ben, és anya- 
nyelvén túl tudott törökül, olaszul és latinul is. 1617-től 
szolgált Bécsben, és 1625-től volt főtolmács a Hadita- 
nácsnál. Ettől kezdve egészen 1663/r664-ig dAsguier 
birtokolta ezt a rangot. Valószínű, hogy szülővárosában, 
Marseille-ben az ottani kereskedőktől tanult meg törö- 

kül. Az ambiciózus fiatalember, aki a korabeli diplomácia 
nyelveit és a törököt is beszélte, felemelkedése minden 
bizonnyal Johann Jakob Kurz von Senftenau rendkívüli 
császári követ 1623. évi tevékenységével függött össze, 
de ennek mikéntjét még nem sikerült feltárni. DAsguier 
nyelvtudása és kapcsolatai révén egyre nagyobb jelentő- 
ségre tett szert a Haditanácsban, így érhette el hamarosan 
a főtolmácsi rangot is. A XVII. század közepi oszmán 
háború idején azonban — amikor azzal vádolták, hogy 
nem tölti be azt a funkciót, amellyel megbízták — fel- 
mentették tisztségéből, helyére pedig a szintén francia 
származású Francois Mesgnien de Meninski került. 

DAsguier tevékenységének jelentősége abban állt, 
hogy szolgálata idején a császári főtolmácsnak egyre 
sokrétűbbé vált a feladata: az udvari hivatalok sokszor 
kérték véleményét, állásfoglalását török ügyekben, és 
jó szolgálatot tett olyankor, ha a szultán vagy a budai 
pasa küldötte Bécsben tartózkodott. Ennél is fontosabb, 
hogy az oszmán földön működő állandó követhez neki 
volt joga futárt küldeni, akiknek munkájáért, fizetéséért, 
megbízhatóságáért ő felelt. A diplomáciai levelezésen túl 
ő fogalmazta meg a követutasításokat és az ő feladata 
volt a követség, a futárok és a tolmácsok pénzügyeinek 
felügyelete is. DCPAsguier-nek és utódjának is feladata volt, 
hogy a , titkos levelezők" munkáját felügyelje, koordinál- 
ja, és ő tartotta a kapcsolatot a mindenkori követtel is. 
Ebből következik, hogy a rejtjelezett levelek a császári és 
a haditanácsi utasításokkal tőle indultak és hozzá érkez- 
tek be. A mellette dolgozó tolmácsok, írnokok kódolták 
és dekódolták a beküldött jelentéseket, így dAsguier is, 
Meninski is hatalommal bírt. Egyrészt ismerték a keleti 
ügyekben használatos kódot, másrészt viszont — mivel a 
jelentésekből kivonatokat (Extrakt, estratto) készítettek — 
megszűrték a beérkező híreket. Emiatt oszmán ügyekben 
jelentős befolyással rendelkeztek. 

A keleti ügyek szempontjából komoly és felelősség- 
teljes munka hárult a XVII. századi másik francia szár- 
mazású császári főtolmácsra, Francois Mesgnien de 

Meninskire is. A visszafoglaló háborúk idején is tevé- 
kenykedő Meninski 1620-ban született Lotharingiában. 
Tanulmányait Rómában végezte, és itt minden bizonnyal 
már foglalkozott keleti nyelvekkel, illetve ilyen jellegű 
stúdiumokkal. Innen 1647-ben Lengyelországba uta- 
zott, ahol 1653-ban azzal a feladattal bízták meg, hogy 
Bieganowski követet kísérje el az Oszmán Birodalomba. 
1656-ig maradt Konstantinápolyban, ahol megtanulta, 
illetve tökéletesítette a nyelvet, alaposabban megismerte 
a kultúrát. Ezután visszatért Varsóba és a török ügyekkel 
foglalkozott. 1657-ben ismét a szultánhoz küldték, és 
innen kérült 1661-ben Bécsbe, ahol 1662. január 18-án 
— mint császári tanácsos és tolmács - I. Lipót szolgálatába 
állt. Éves bére ekkor 1oo forint volt, amelynek felét a 
Magyar Kamara állta. 

Az 1663/1664-es háborút követően sok feladata adó- 
dott a Walter von Leslie-féle követség mellett. A haditaná- 
csos, Johann Rudolf Schmid zum Schwarzenhorn (1629 
és 1643 között maga is konstantinápolyi rezidens volt) 
Meninskit bízta meg, hogy a két követség ünnepélyes 
kicserélését előkészítse. Ennek érdekében május derekán 
Budára küldték. 1666. július 15-én Meninski feladata lett, 
hogy az új budai beglerbég, Dzserráh Kászim pasa üdvöz- 
lésére követséget vezessen, egy évvel később újra Budán 
volt. 1668 decemberében egy arany láncot, valamint 300 
forintot kapott a császártól, mivel nemcsak a keleti, de 
a lengyel és a Birodalmi Kamarára tartozó ügyekben 
is nagy szolgálatokat tett az uralkodónak. 1669-ben 
Jeruzsálemben és Szíriában utazgatott, és csak 1671- 
ben tért vissza Bécsbe. A hazafele vezető úton megállt 
Budán, ahol megismerkedett a török világutazóval, Evlija 
Cselebivel. 1680-ban kiadta élete fő művét, a Thesauri 
Linguarum Orientalum Turcicae, Persicae, Arabicae 
című munkáját, amelyet az uralkodónak, I. Lipótnak 
ajánlott. Ekkor három kötetet adtak ki, a negyedik csak 
1687-ben látott napvilágot. A Bécs melletti Ro$auban 
(ma Bécs egyik elővárosa) nyomtatták; az akkori Eu- 
rópában egyedülálló módon: arab karaktcrkészlettel. 

A speciális arab betűket Johannes Lobminger nürnbergi 
betűöntő készítette. 1683-ban a nyomda, a betűkészlet, 
sőt, az addig kinyomtatott szótárak nagyobb része is tűz- 
vész áldozatai lettek. 1686-ban Meninski haditanácsosi 
rangot kapott. 1689-ben pedig követte az Augsburgba 
utazó császári udvart. A "90-es évek elején súlyos be- 
tegségen esett át. Felgyógyulására olyan kevés reményt 
láttak, hogy Johann Baptist Podestá már kérte a főtol- 
mácsi állást. Meninski azonban visszanyerte egészségét, 
és 1695-ben engedélyt kért, hogy Rómába utazhasson. 
Indulását azonban - elsősorban anyagi okok miatt — 
1697-ig halogatta, majd 1698. március 17. és szeptember 
9. között elhunyt. Felesége, Susanna Victoria férje után 
özvegyi járulékként 375 forintot kapott a Haditanács- 
tól. Meninski kapcsolatban állt minden hivatalos, és a 
legtöbb nem hivatalos úton Konstantinápolyba küldött 
tolmáccsal, futárral, követtel és — 1684-ig — természetesen 
a titkos levelezőkkel is. 


A császári tolmácsok a XVII. század végén 


A visszafoglaló háborúkat megelőzően Konstantinápoly- 
ban három jelentősebb tolmács működött: Marc Antonio 
Mamucca della Torre, Giorgio Cleronome (mh. 1696. 
szeptember és 1697. március között) és Janaki Porphyrita. 
Mellettük tevékenykedett még Johann Heinrich Boringer, 
Johann Adam Lachewiz, Giorgio Ridolfi dAleppino 
(mh. 1681. június-november) és Pantaleone Cleronome 
(Girogio testvére, mh. 1691. január—február). , Tolmács- 
tanoncként?" Bartholomeus Huber (1688 májusában fog- 
ságba esett), Heinrich Christoph Schwegler, valamint 
Christian Esaid Pezelli (mh. 1683 végén) működött. 
Amikor 1683-—1684-ben a Szent Liga háborút indított az 
Oszmán Birodalom ellen, az összes tolmácsot visszahív- 
ták Bécsbe. Az idők folyamán többen közülük elhuny- 
tak, míg mások helyére újoncokat vettek fel: Leopold 
Mamucca della Torrét 1684. január 1-jén, Petrus Dabba 

de Sumagnit 1684. március 14-én, Christoph Mamucca 
della Torrét 1686. február 10-én, Giuseppe d Az(z) 
ariát 1686-ban, Michael Tallmannt és Alvise Woldét 
I69I. augusztus 9-én, Wolfgang Zacharias Cantigot és 
Lucas Franz Jagelskyt 1693. június 4-én, végül Lucas 
Michalowitzot 1699 februárjában. 

A visszafoglaló háborúkat megelőző időszakban 
Mamuccán, Cleronomén és Porphyritán kívül is számos 
tolmács tevékenykedett Konstantinápolyban. Amikor 
azonban 1682/1683-ban kénytelenek voltak elhagyni az 
oszmán fővárost, és Kara Musztafa seregei előtt vagy 
azokkal együtt Bécs alá érkeztek, a Haditanács nem 
tudott nekik újra konstantinápolyi állást adni. Ezeknek a 
tolmácsoknak így elsősorban a háborús időszakban nagy 
számban Bécsbe érkező rabok, valamint 1688/89-től az 
oszmán követség mellett adtak feladatokat; egyesek a 
végvárakban és a mezei seregnél teljesítettek szolgálatot. 
Ennek oka kettős volt: nyelvtudásuk mellett a Hadita- 
nácsnál fellépő , káderhiány? is indokolta ezt a lépést, 
mivel nem voltak olyan, alacsonyabb rangú alkalmazot- 
tai, akikre ezeket a feladatokat rábízhatta volna. 

A tolmácsok minden bizonnyal tartották a kapcsolatot 
egymással, illetve figyelemmel kísérték a többiek pályafu- 
tását. Tudták, hogy a korábbi társak hová, melyik várba, 
melyik csapattesthez kerültek, ki szolgált Bécsben. Tud- 
ták azt is, hogy egy-egy útjukért milyen fizetés járt vagy 
járt volna nekik. Amikor pedig az Udvari Fizetőmesteri 
Hivatal (Hofzablamt) ezt az összeget nem bocsátotta 
rendelkezésükre, supplicatiójukban sokszor jelezték, 
hogy tudják, milyen pénzek járnak nekik, és azt is, hogy 
melyik társuknak, mikor, milyen összeget fizetett ki a 
hivatal. Heinrich Christoph Schweglert például, miután 
Konstantinápolyból visszatért, a Haditanács a Kanizsa 
környéki csapattestekhez helyezte. Így szolgált Hor- 
vátországban is, de jelen volt Kanizsa körülzárásakor, 
amikor is 134 napot töltött el a császári táborban. Errc 
vonatkozóan kérte, hogy — mivel ráadásul ez az időszak 
télre esett — megnövekedett költségeit a Kamara térítse 

meg. Leírta, hogy tisztában van azzal, hogy a tolmácsok- 
nak a rendes bérükön felül nem szokás - ellentétben a 
futárokkal - lovaglási vagy szállítási díjat fizetni, mivel 
azonban már volt rá példa, hiszen a Bécs környékén tar- 
tózkodó oszmán követség mellett működő Johann Adam 
Lachewiznek is napi 6 forintot fizettek, kéri, hogy vele 
is tegyék ezt meg. Ugyanígy tudták Janaki Porphyrita 
és Giorgio Cleronome, hogy — bár nekik már két éve 
nem fizettek bért -— korábbi konstantinápolyi társuk, az 
akkor már évek óta Bécsben tartózkodó Marc"Antonio 
Mamucca della Torre megkapta fizetését. Kérték, hogy 
nekik is küldjék meg. 

Békeidőben a tolmácsok által lefordítottakat vagy ők 
maguk, vagy a követségi írnokok vetették papírra. Amíg 
azonban az üzenet nem érkezett meg Bécsbe, semmilyen 
értékkel nem bírt a császári udvar, illetve később a csá- 
szári hadvézetés számára. A levelek biztonságos eljutta- 
tásában fontos szerepet játszottak a császári futárok. 


Egy kivételes karrier: 
Marc Antonio Mamucca della Torre 


A visszafoglaló háborúk idején aktívan tevékenykedő 
császári tolmácsok közül MarcAntonio Mamucca della 
Torre szolgált a legrégebb óta Konstantinápolyban. (Maga 
a Mamucca név felvet néhány érdekességet. A mamucca szó 
jelentése: házi manók, akik Messina közelében, Castroreale 
környékén élnek. Jellemző tulajdonságuk, hogy elrejtik a 
házban lévő tárgyakat. Néha embereket is célba vesznek 
és állhatatosan törekszenek arra, hogy az illetőt lakhelye 
megváltoztatására kényszerítsék. Ez ellen védekezni csak 
úgy lehet, ha a legnagyobb közömbösséggel fordul az illető 
a mamuccák felé. MarcAAntonio bevallása szerint a családja 
Messina környékéről származott.) 

A tolmács 1635-ben vagy 1636-ban született Híoszon, 
felmenői között mindkét ágon jelentős ősökkel büszkélked- 
hetett. Apja, Pantaleone Mamucca famíliája Messinából 

származott, onnan kerültek Híosz szigetére. Rokoni kapcso- 
lat fűzte őket a szigetvilágból származó két híres családhoz: 
a Giustinianikhoz és a Canatcuzenókhoz. 1262-ben hagyta 
el a híoszi Mamuccák őse Messinát, és VIII. Paleologosz 
Mihály bizánci uralkodó (1258-—1282) udvarában szolgált, 
a bizánci flotta főparancsnoki rangjáig vitte. Ekkor települt 
át a család Híoszra, ahol az évszázadok folyamán az egyik 
legbefolyásosabb nemzetséggé váltak, amelynek tagjai több- 
ször töltötték be a sziget kormányzójának posztját. 

Az admirális felesége, egy előkelő genovai család sarja 
hozta házasságába a della Torre nevet, amelyet a férj, illetve 
kettejük fiúgyermeke, Niccoló Mamucca még nem vettek 
fel. Niccoló fia, Giovanni, aki 1370-ben a bizánci császárnál 
járt követségben, kezdte használni a della Torrét családi 
utónévként. Ezután Antonio, majd fia, Theodoro, illetve 
az Ő fia, Giorgio következett a család élén. Giovanni (II.) 
Mamucca della Torre spanyol szolgálatban állt, 1574-ben 
oklevelet kapott II. Fülöp (I556-I598) spanyol királytól, 
amelyben , nobilis et magnificus"-ként említi őt az uralkodó. 
Az ő fia, Michele Mamucca a genovai Giustiniani családból 
származó Girolamát vette feleségül, és Híosz régenseként 
működött. Házasságukból két fiúgyermek született. Giorgio 
(II.,) Mamucca apja régensi funkcióját vette át. A másik 
fiú, Pantaleone Mamucca, MarcAntonio apja, Niccoló 
Borisi di Capo d Istria lányát, Ceciliát vette feleségül. Fiúk, 
Marc" Antonio Mamucca della Torre tehát görög és itáliai 
ősökkel büszkélkedhetett. 

Marc" Antonio Mamucca della Torrét a volt konstanti- 
nápolyi állandó, akkori rendkívüli császári követ, Johann 
Rudolf Schmid zum Schwarzenhorn vette császári szolgá- 
latba, 1649—1650-ben. Saját bevallása szerint tudott lati- 
nul, olaszul, franciául, görögül, horvátul, arabul, perzsául, 
törökül és németül. Ezek közül levelezésében a latin, az 
olasz, az arab, a perzsa, a török és a német nyelvekben 
való jártassága bizonyítást is nyert. Tolmácsi kinevezése 
1656. szeptember 23-án kelt, addig , tolmácstanoncként" 
(Spracbknabe) alkalmazták. Ebben az időszakban az ak- 
kori portai rezidens, Simon Reniger von Rcningen első 

tolmácsa, Georg Hausch tanította. Ettől kezdve Mamucca 
, igazi" tolmácsként szolgált, és folyamatosan lépett előre a 
ranglétrán. 1659-ben őt rendelték ki a császári internuncius, 
Augustin von Mayerberg (aki Konstantinápolyból Moszk- 
vába utazott tovább) mellé, aki nagyon elégedett volt mun- 
kájával. Amikor pedig a császári szolgálatban tevékenykedő 
Panayoti Nicoussios Mamonas portai főtolmácsi rangot 
nyert, Mamucca vette át az ő szerepét a konstantinápolyi 
követségen. 

Az 1663—1664. évi oszmán hadjárat idején Köprülüzáde 
Fázil Ahmed pasa nagyvezír az állandó követet, Renigert, 
a rendkívüli megbízottat, Johann Goest, és alkalmazotta- 
ikat, kísértük tagjait magával vitte magyarországi tábo- 
rába. Közöttük volt MarcAntonio, aki Budáig jutott. Itt 
a Renigertől kapott kód segítségével az oszmán csapatok 
mozgásáról levelezett a Haditanáccsal. Amikor kémke- 
dés vádjával detartóztatták, csak nehezen menekült meg. 
A tőle szerzett hírekről, illetve azok értékéről nem sokat 
tudunk, mindencsetre jelzésértékű, hogy 1664. január 14-én 
a Regensburgban tartózkodó császár évi 400 tallérra cmeltc 
Mamucca bérét, amelynek folyósítását a Haditanács 1665- 
ben még mindig csak kérvényezte az Udvari Kamaránál. 

Mamuccát a kémkedési ügyet követően -— saját bizton- 
sága érdekében - Reniger visszaküldte Konstantinápolyba. 
(!) 1665-ben I. Lipót megbízásából Walter von Leslie gróf 
a szultáni fővárosba utazott, hogy a békekötést követő 
szokásos ünnepélyes követváltás megtörténhessen. Leslie 
tolmácsául Mamuccát nevezte ki a császár, és — amikor a 
követség 1665-ben visszatért az Oszmán Birodalomból - 
Marc Antonio is Bécsbe érkezett. Ezt és a következő évet a 
császárvárosban töltötte, majd 1666. június 8-án a Kons- 
tantinápolyban elhunyt Hartmann Wider helyére ismét az 
oszmán fővárosba küldték. Mielőtt visszatért volna keletre, 
újra megemelték bérét, így már évi 1000, 1668-tól pedig 
évi 1200 forintot kapott. 

Ezt követően egészen 1683-ig az Oszmán Birodalomban 
tevékenykedett. 1675-ben megnősült, Simeone Tarsia lányát, 
Giustiniát vette feleségül, így rokonságba került a velenceiek 

portai főtolmácsával, Tommaso Tarsiával. Házasságából 
összesen négy olyan gyermek született, akik megérték a 
felnőttkort. A legidősebb, a fiatalon meghalt Leopold apja 
nyomdokait követte, majd 1701 és 1703 között konstan- 
tinápolyi császári rezidensként működött. Christoph is 
, tolmácstanoncként" kezdte, és a háború vége után magas 
karriert futott be. Felesége Egon von Khuen lánya, Maria 
Judith volt. MarcAAntonio idősebbik lánya, Victoria a szász 
birodalmi herceghez, Carl Christoph von Wassdorfhoz ment 
nőül. Maria pedig előbb a fiatalon elhunyt, erdélyi nemesi 
famíliából származó Kálnoky Ádám, majd a havasalföldi 
fejedelem, Constantin Brancoveanu felesége lett. 
1676-ban Johann Christoph von Kindsberg követ , köl- 
csönadta" tolmácsát a Keleti Kereskedelmi Társaságnak, így 
Mamuccának alkalma nyílt alaposabban megismerkedni a 
későbbi követtel, akkori konzullal, Georg Christoph von 
Kunizcal. 1678-1679-ben pedig a Szilisztrában tartózko- 
dó nagyvezír táborába küldte őt Kindsberg, míg maga a 
szultán mellett maradt, Edirnében. Ezalatt az idő alatt, 
illetve amikor az oszmánok európai fővárosába vissza- 
tért, mindent megtett azért, hogy a , magyarországi re- 
bellisek" dolgait kifürkéssze, ezekről a követnek, illetve 
az ő közvetítésével a Haditanácsnak jelentéseket küldjön. 
A rebellisek tevékenysége mellett a határvidéken működő 
bégeket is figyelte, a nagyvezír táborában folyó tanácsko- 
zásokról gyűjtött be információkat, de igyekezett a követ 
és a Haditanács számára minél többet megszerezni a fran- 
ciák, a bujdosók, az erdélyiek, az oroszok és a lengyelek 
levelezéséből. Az ekkor Konstantinápolyba érkező lengyel 
követség munkáját ugyanakkor segítette. Szerepet játszott 
abban, hogy a Teleki Mihály és a francia érdekek ellen 
szervezkedő erdélyi nemeseket, közöttük Csáky Lászlót, 
akiket a Héttoronyba zártak, kiszabadítsák. Kuniz alatt 
is szolgált, akit — mint említettem — a Keleti Kereskedelmi 
Társaságnál eltöltött idő folyamán alaposan megismerhe- 
tett. Az állandó követ, Carl Terlingo de Guzmán halálát 
követően az utódnak nagyon gyorsan útra kellett kelnie, 
így nem maradt idő arra, hogy az Oszmán Birodalomban 

követváltáskor szokásos díszes ajándékokat magával vihesse. 
Félő volt, hogy audienciája sokáig elhúzódhat, ami -— a béke 
meghosszabbítása ügyében folyó tárgyalások miatt — nem 
lett volna szerencsés. Mamucca közbenjárása is segítette 
abban, hogy megérkezését követően hamarosan fogadta a 
nagyvezír, majd a szultán. 

1683 tavaszán, amikor az oszmán seregek Bécs ellen 
indultak, Mamucca Kuniz kíséretében maradt. Caprara 
internuncius még Konstantinápolyban adott neki egy lo- 
vat, és megígérte, hogy — hűséges szolgálatáért cserébe — 
segít abban, hogy fiait felvegyék , tolmácstanoncnak". 
Marc" Antonio Kuniz mellett maradt, így a császárváros 
ostroma idején az oszmán táborban volt. Amikor a császári 
és a lengyel sereg elűzte Kara Musztafát és csapatait, Sobieski 
katonái rátámadtak Mamuccára, mivel — öltözete alap- 
ján — pasának nézték. Saját bevallása szerint, Lubomirski 
hercegnek köszönhette életét. Amint a Linzben tartózkodó 
császári udvarba ment, jelezte: fél attól, hogy -— amennyiben 
visszatérne az Oszmán Birodalomba - kémnek tekintenék, 
és így minden bizonnyal fel is akasztanák. Az október 22-i 
császári konferencián még szó esett arról, hogy Porphyritán 
és Cleronomén túl Mamuccát is visszaküldik Konstantiná- 
polyba, de később erről letettek, a tolmács Bécsben maradt, 
ahol a Haditanács munkájában vett részt. Itt több feladat is 
hárult rá. Ő fordította le a budai pasától (1686-ig), a min- 
denkori magyarországi hadvezértől (szeraszkerlszerdár) és 
a perzsa sabtól érkezett levelek jelentősebb részét. 

MarcAAntonio Mamucca della Torre azonban egy en- 
nél sokkal fontosabb feladatot is ellátott. Még 1684-ben, 
amikor a császári udvar Linzben időzött, megbízatást ka- 
pott arra, hogy a ,titkos levelezők" kallódó, elhaló — de 
mindvégig fennálló, jobban-rosszabbul működő - háló- 
zatának újjászervezésében részt vegyen. Tevékenységéről 
később pontosabb képet adok majd, de itt jegyzem meg, 
hogy az általa működtetett információs hálózat egészen 
1698-ig, az első béketárgyalások megindulásáig fennállt 
és általában havi (néha kétheti) rendszerességgel érkeztek a 
jelentések. Életrajzírója művéből is kiderült, hogy Mamucca 

igen kiterjedt kapcsolatokkal rendelkezett, hiszen Lodinak 
sikerült bebizonyítania, hogy a tolmács a budai titkos le- 
velező, Marko Radiwowitz, az angol és holland portai 
követek, követségi alkalmazottak, konzulok, a genovaiak, 
a lengyelek, a moszkvaiak, illetve a franciák jóindulatát 
is élvezte, munkájukban néha segítséget nyújtott. Johann 
Christoph von Kindsberg akkori konstantinápolyi állandó 
követ 1673-ban így jellemezte: ,, Igazából, Uram, ő angyal 
és ördög egyszerre, mivel képes ugyanakkor a törökök és 
a keresztények igényeinek is megfelelni." 

Amíg Mamucca Bécsben mindent megtett, hogy ne kell- 
jen visszautaznia Konstantinápolyba, -— Caprara ígéretének 
megfelelően — fiait, Leopoldot és Christophot felvették a 
, tolmácstanoncok"?" közé. Mindketten Konstantinápolyban 
vállaltak szolgálatot, és egészen a visszafoglaló háborúk 
végéig ott tartózkodnak. Szinte biztos, hogy a , titkos le- 
velek" egy része tőlük származott. MarcAntonio 1687- 
ben, I. József magyar királlyá koronázása alkalmából a 
pozsonyi országgyűlésen magyar nemességet is kapott. 
Pozsonyban összesen három hónapot töltött el. Ezalatt az 
idő alatt folyamatosan fordított oszmánli nyelvű leveleket, 
és az ő gondjaira bízták azt az agát is, aki Eger átadásának 
körülményeit érkezett megtárgyalni a városba. Mamucca 
saját kávéjával és sörbetjével vendégelte meg a törököt, és 
annak kérdésére, miszerint a császár fizetne-e neki 1000 
dukátot a vár átadásáért a tolmács csak annyit válaszolt, 
hogy nagyon valószínűnek tartaná, hogyha a felettesei ér- 
tesülnének arról, hogy a tárgyalásokon alkut akart kötni, 
egy fejjel hamarosan alacsonyabb lenne. Az Udvari Kamara 
és hivatalai is fontosnak tartották Mamucca tevékenységét, 
ezért fizették ki neki az ínséges időkben is ezt a 300 forintnyi 
összeget. MarcAntonio közbenjárt I. Lipótnál Agostino 
Carlo Mamucca érdekében, és sikerült elintéznie, hogy 
rokona 1690. szeptember 4-én elnyerje a biers-i Szűz Mária 
apátság apáti méltóságát. A visszafoglaló háborúk lezárása 
után, I70I. március I-jén MarcAntonio Mamucca della 
Torre, valamint fiai és leányai elnyerték a Német-római 
Birodalom grófi rangját. 

Mamucca még 1683. december 22-én császári tanácsosi 
rangot kapott, amelynek használatára 1689. április 6-án 
a Haditanács ismételten felszólította a Kamarát. Ettől az 
időtől kezdve keleti ügyekben szakértőnek számított. Ezt 
jelzi az is, hogy az újonnan kinevezendő tolmácsok eseté- 
ben a császári főtolmács, Francois Mesgnien de Meninski 
véleménye mellett Mamuccáét is kikérték, és szerepe volt 
akkor is, ha tárgyalásba bocsátkoztak az 1688 után Bécsben, 
illetve annak környékén tartózkodó oszmán követséggel. 
1692-től többször is császári főtolmácsnak címzik, holott 
e rangot valójában csak 1698 novemberében, Mesgnien de 
Meninski halála után nyerte el. 1699 júliusában pedig a 
Haditanács is felvette tagjai közé. 

Belgrád ostromát követően a császári seregek elfogták 
a várat védő pasát, akit Mamuccának kellett felügyelnie, 
illetve ő gendoskodott tartásáról is. 1688-tól egészen 169I- 
ig , élvezte?" a várparancsnok a tolmács vendégszeretetét. 
Az ehhez szükséges összeget az Udvari Kamarának kel- 
lett előteremtenie és kiutalnia Mamucca számára, de ez 
is — akárcsak az egyéb, fontos pénzügyek -— akadozott. 
Marc"Antonio többször fordult a Kamarához azzal a kérés- 
sel, hogy térítsék meg neki erre fordított költségeit. 1691. 
március 3-án Mamucca császári parancsot kapott, hogy a 
nála ,vendégeskedő" pasát szállítsa át Bécsújhelyre, és , ott 
arra a helyre kerüljön, abol korábban Zrínyi és Frangepán 
volt fogságban". 

Amikor az első komolyabb császári béketárgyalások- 
ról szó esett, az angolokat kérték fel közvetítőnek. Ennek 
megfelelően utazott Konstantinápolyba John Paget, akinek 
megbízatása az volt, hogy fürkéssze ki a Porta békére való 
hajlandóságát. Pagetet a császári tolmács, a titkos levelezők 
tevékenységének összefogója, Marc Antonio Mamucca della 
Torre is elkísérte az oszmán fővárosba. Ezzel igen nagy 
kockázatot vállalt, hiszen korábbi tevékenységéért a szeráj 
nem viseltetett iránta jó szándékkal. Mamucca azonban a 
korábban általa koordinált tevékenységet maga is kipróbálta, 
és a kémjelentéses kötetekben az 1696. és 1697. évből több, 
a tolmács kezétől született jelentés maradt ránk. Mamucca 

utazásának egyik fő oka lehetett az is, hogy fiai, Leopold 
és Christoph a háború megindulása óta oszmán földön 
tartózkodtak. Az eddigi adatok alapján nagyon valószínű, 
hogy MarcAntonio Mamucca 1697 októberében tért visz- 
sza Bécsbe, mivel október 26-i, a császárhoz és Kinskyhez 
címzett levelében már azt írta, hogy immár tizenöt éve, 
hogy a császárt itt szolgálja az udvarában. MarcAAntonio 
Mamucca della Torre 1708-ban, egy hosszú és eredményes 
pálya végén hunyt el. 


Á FUTÁROK 


Futárnak lenni a Bécs — Konstantinápoly — Bécs út- 
vonalon nem tartozott a kényelmes vagy a jó kereseti 
lehetőséget nyújtó foglalkozások közé. Ennek megfele- 
lően e szakma képviselői között több a kalandor, mint 
a császári oszmán diplomácia bármely más területén. 
A Haditanácsban — mint említettem — a mindenkori főtol- 
mács, előbb Michel dAsguier, majd Francois Mesgnien 
de Meninski felügyelte a futárok tevékenységét. Sok 
örmény és délszláv dolgozott közöttük. Számukra a 
futári szolgálat — veszélyessége ellenére — a felemelkedés 
egyik lehetősége volt. Többüknek valóban sikerült akár 
tolmácsi, akár egyéb állami szolgálathoz jutniuk. Pedig 
a futárok tevékenysége igen veszélyes volt. 

A kora újkorban még ismeretlen volt a diplomáciai 
immunitás fogalma, így — annak ellenére, hogy mind a 
futároknak, mind az egyéb, hivatalos ügyben az Oszmán 
Birodalomba utazó császári alattvalóknak menlevelet 
(salvus conductus) kértek és kaptak a budai pasától 
— sokszor érte az utazókat atrocitás. Ez a végvidéken — 
mint fentebb szó volt róla — egyáltalán nem meglepő. 

A futárok feladata volt az is, hogy a követek számára a 
megélhetéshez szükséges pénzt magukkal vigyék, hiszen 
ebben az időben még nem létezett banki rendszer sem a 
Habsburg, sem az Oszmán Birodalomban. Ennek megfe- 
lelően a konstantinápolyi rezidens a saját, valamint háza 

népének megélhetését, az oszmán vezetőknek, az őket 
őrző janicsároknak és csausoknak adott összegeket vagy 
a futártól kapta meg, vagy konstantinápolyi keresztény, 
elsősorban velencei, és az örmény, valamint a zsidó keres- 
kedők hiteleztek neki. A XVII. század második felében 
a velencei és örmény kereskedők már nem egyénileg, 
hanem a Keleti Kereskedelmi Társaság tagjaiként adtak 
kölcsön a sokszor rászoruló követnek, illetve juttatták 
el hozzá az Udvari Kamara kifizetéseit. 


A Keleti Kereskedelmi Társaság és szerepe 
a futárszolgálat működtetésében 


Az angol Turkisb vagy Levant Company mintájára 1666- 
ban a milánói származású Lelio de Luca kezdeményezésére 
Bécsben is létrehozták a Keleti Kereskedelmi Társaságot 
(Orientalische Handelskompanie). A Johann Baptist Ca- 
sanovával (állandó császári követ Konstantinápolyban 1665 
és 1672 között) együtt a császárvárosba érkező Luca Walter 
von Leslie 1665. évi követségének udvarmestereként járt az 
Oszmán Birodalomban, és az 1666. évi fermán (rendelet) 
lehetőségeit kihasználva hozta létre a társaságot, amelynek 
statútumait I. Lipót (1658-—1705) 1667-ben fogadta el. 

IV. Mehmed (1648-—1687) szultán ekkor kiadott fermán- 
jának azonban voltak előzményei is. Először 1615-ben, 
a zsitvatoroki békét megerősítő okiratokban állapodtak 
meg abban, hogy mindkét oldal kereskedői szabadon tevé- 
kenykedhetnek a másik fél területén. Ezt követte I. Ahmed 
szultán (1603-—1617) 1617. június 15-én kibocsátott fermánja, 
amelyben az uralkodó lehetővé tette, hogy a Habsburgok 
alattvalói az Oszmán Birodalom területén - más európai 
hatalmakhoz hasonlóan - konzulátusokat hozzanak létre. 
Annak ellenére, hogy Bécs és a Kelet kapcsolata nem szűnt 
meg az évtizedek folyamán, a harmincéves háború és a ka- 
tolikus reform időszaka nem kedveztek a kereskedelemnek, 
cmiatt az 1617. évi fermánban biztosított lehetőségeket 
kevéssé használták ki a császár alattvalói. 1665-ben mind 

I. Lipót, mind Köprülüzáde Fázil Ahmed pasa nagyvezír 
(1661-1676) megfelelőnek tartották az időpontot, hogy a 
két állam közötti szabad kereskedelmet elősegítsék. Emiatt 
újította meg I. Ahmed szultán fermánját IV. Mehmed. 

A Keleti Kereskedelmi Társaság megalakulását azonban 
nagymértékben elősegítette még a merkantilizmus egyik 
legnagyobb teoretikusának tartott Johann Joachim Becher 
bécsi jelenléte is. Becher 1666-ban, az udvar kérésére ér- 
kezett Bécsbe, és javaslatot tett, hogy legfőbb gazdasági 
hivatalként állítson fel a császár egy Kereskedelmi Kollé- 
giumot. 1666. február 22-én I. Lipót jóváhagyta Becher 
tervét, és évi 1000 birodalmi tallér jövedelemmel kinevezte 
a kollégium tanácsosává, amelynek élén Georg Ludwig von 
Sinzendorf titkos tanácsos, egyben az Udvari Kamara elnöke 
állt. Az első selyemmanufaktúrát Sinzendorf alsó-ausztriai 
birtokán, Walpersdorfban hozták létre. Becher elhagyta 
Bécset, hogy - a császár megbízásából -— a (szintén általa 
létrehozott) müncheni, valamint a walpersdorfi manufak- 
túrák tevékenységének összehangolásáról tárgyaljon, de 
távolléte idején az alsó-ausztriai manufaktúra tönkrement. 
1670-ben Becher visszatért a császárvárosba, és 1679-ig 
I. Lipót tanácsadója volt alkímiai és gazdasági ügyekben. 
Bechernek és Lucának köszönhető tehát a Keleti Kereske- 
delmi Társaság létrejötte, amely részvénytársaság formá- 
jában működött és amelynek élén öt igazgató állt. Becher 
a társaság számára az első évre minden lehetséges vám, 
felár, sőt, a harmincad fizetése alól is felmentést szerzett. 
Az ügyek tényleges intézésével azonban a konzult bízták 
meg. A tisztviselőket mindig meghatározott időtartamra 
választották. Legfőbb igazgatóként, Bartholomeus Triangl 
(majd Georg Friedrich von Kriechbaum alsó-ausztriai vice- 
dóm) funkcionált, a — mai szóval élve — ügyvezető igazgatói 
rangot (mivel jelentős tőkét fektette a társaságba) az udvari 
kereskedő (Hofhandelsmann) Octavio Pestalozzi töltötte 
be. További igazgatókként részt vettek az Udvari Kama- 
ra részéről: Johann Adolf Merpoldt, a Kamara titkára és 
Johann Rascher, valamint a cseh tanácsos, Anton Janninelli 
is. Természetesen a fő részvényesek közé tartozott az első 

konzul, Lelio de Luca is, aki Merpoldttal és Trianglilal 
együtt egészen 1670-ig többségi tulajdont birtokolt. Sajnos 
a Társaság alapításának iratai nem maradtak ránk, az első, 
ma is meglévő okirat 1668 nyaráról származik, amikor az 
Udvari Kamara tervezetet készített arról, milyen privilégi- 
umokkal rendelkezzenek a kereskedők. Szinte biztos, hogy 
kezdettől fogva a Társaság tagjai voltak a Kuniz fivérek, 
Johann Baptist és Georg Christoph is. 

1667 júliusában Lelio de Luca konzul kilenc hajóval el- 
indult a Dunán. Először Budánál kötöttek ki, ahol nagyon 
sokáig kellett várakozniuk, hogy tovább haladhassanak, 
a budai beglerbég, Szohráb Mehmed pasa ugyanis min- 
denképpen az eredeti fermánt kérte a konzultól. Hosszas 
huzavona után mégis útnak indulhattak és október végére 
Belgrádban is létrehozták a lerakatot. December közepén 
érkeztek meg Edirnébe, ahol - korábbi barátságuk ellenére — 
a rezidens, Johann Baptist Casanova nem segítette Luca 
munkáját. A konzul csak 1668 februárjában tudott útnak 
indulni Konstantinápoly irányába; itt, munkájának kö- 
szönhetően, a harmadik lerakat is működni kezdett. Emez 
utóbbi közvetlen kapcsolatot jelentett a császári udvar és 
a Levante között. 1668 augusztusára, tizenhárom hónap 
múlva ért vissza Bécsbe. 

A Társaság elsősorban textil- és fémárukat vitt ki, mivel 
az Oszmán Birodalomban ezek számítottak keresett cikk- 
nek. Visszafele — mindenekelőtt az egyre nagyobb császári 
udvartartás számára - luxuscikkeket szállítottak. A feljegy- 
zések szerint Bécsből Konstantinápolyba egészen pontosan 
35 mázsa borsot, 9 mázsa indigót, 50 font sáfrányt és 84 
font szerecsendió-virágot vitt. Visszafele ,török árukat" 
(perzsaszőnyeg, gyapot, kelmék stb.) szállított a konzul. 

A Társaság folyamatos és nyereséges működése érdeké- 
ben fontos lett volna, hogy az oszmán tisztviselők állandó 
zaklatásait megszüntessék. Ezt általában azzal sikerült 
elérni, ha ők is részesedtek a nyereségből. Ennek ellenére az 
állandó küzdelem jelentős többletterhet rótt a mindenkori 
konstantinápolyi rezidensekre, akik maguk is tevékeny 
részesei voltak a Társaság ügyeinek. Amikor 1675 után az 

Oszmán Birodalom egyre nagyobb vámokat kért, Johann 
Christoph von Kindsberg, konstantinápolyi állandó császári 
követ többször javasolta, hogy - legalább Budán és Belg- 
rádban - szüntessék meg a lerakatokat. Ezzel a Haditanács 
is egyetértett. A textil- és ftémáruk, valamint luxuscikkek 
kereskedelme azonban olyan haszonkulcsot jelentett a keres- 
kedők számára, hogy akkor is megérte ezzel foglalkozniuk, 
ha a török adminisztráció a haszon egy részét lefölözte. 
A nyereségességhez hozzájárult az is, hogy a Társaság egy- 
egy szállítmányával minél nagyobb utat tett meg hajón, 
általában egészen Ruszcsukig (ma: Rusze, BG) ezzel a mód- 
szerrel szállították az árukat, hiszen a korabeli viszonyok 
mellett (és ma is) a szárazföldi utakhoz kötött kereskedelem 
volt a legdrágább. 

Mivel sok olyan cikket hoztak be, amelyeket korábban 
Velence, illetve a hollandok jutattak el Európába, mind- 
két köztársaság tiltakozott a Társaság tevékenysége ellen. 
A XVII. századra ugyanis a keleti áruk már nem Konstanti- 
nápolyon keresztül, hanem a holland és az angol kereskedők 
közvetítésével jutottak Antwerpenbe, Rotterdamba, és 
főleg Amsterdamba, ahonnan tovább szállították őket a 
dél-német területeken át egészen Bécsig. 

Az aktív mérleget tekintve 1669 volt a , Kompania" első 
nyereséges éve, az Oszmán Birodalom lengyel (1672-1676) 
és orosz háborúi (r677-—1681) pedig pozitívan hatottak 
erre a mutatóra. 1673-ban Lelio de Luca megelégelte az 
állandó küzdelmet az oszmán és a bécsi hivatalnokokkal, 
a konstantinápolyi követséggel, az igazgatókkal és a rész- 
vényesekkel, és lemondott tisztségéről. Döntésében minden 
bizonnyal fontos szerepet játszott az is, hogy 1674-től öt évre 
megkapta a jogot, hogy Itália irányába — miután Bécsben 
100000 forintot fizetett — évi 50000 marhát hajthat ki a 
magyar területekről, ráadásul a harmincadnak is csak a 
felét kellett megfizetnie, amivel nagy károkat okozott a 
magyar kereskedőknek és a Magyar Kamarának. Helyét 
a Társaság egyik részvényese, Georg Christoph von Kuniz 
vette át. 1677-től egyre szaporodtak a gondok, és ezen nem 
segített az sem, hogy Peter Franz Hoffmann von Ankerskron 

rendkívüli követ javaslatára 1680-tól Kuniz lett a rezidens. 
A politikai helyzet ugyanis nem tette lehetővé, hogy a konzul 
és követ a Társaság érdekében hatékonyan tevékenykedjen. 
Az osztrák történetírás szerint az 1683. évi bécsi ostromot a 
Keleti Kereskedelmi Társaság nem élte túl. A következő két 
évben még likviditási tárgyalások, illetve Kindsberg örökö- 
seinek pere zajlott, de a Társaság többé nem tért magához. 
Mivel azonban még 1685-ben is kérték a Kamarától, hogy 
áruik átmehessenek a magyaróvári harmincad vámnál, 
feltételezhetjük, hogy tovább tevékenykedtek, és minden 
bizonnyal a háború továbbgyűrűzése, és az egyre nagyobb 
infláció vetett véget működésüknek. 

A Keleti Kereskedelmi Társaság sok, elsősorban dél- 
szláv és örmény származású kereskedőt is összefogott. Ők 
a lerakatokat használták, hogy áruikat biztonságosan el- 
juttassák Konstantinápolyból vagy az Oszmán Birodalom 
egyéb (európai) részeiről Bécsbe. Az örmény kereskedők 
esetében a Társaság igen fontos volt, mivel 1667. április 
6-a, a nagy raguzai földrengés után ők vették át a raguzai 
kereskedők balkáni telepeit, lerakatait, így a belgrádit is. 
Ebben az időszakban vetették meg lábukat Bécsben, és 
jutottak egyre jelentősebb szerephez a gazdaság és a diplo- 
mácia területén is. 

A kereskedők a Társaság menlevelével,így a szultáni 
fermán védelmében tevékenykedtek, ezért nem csak gazda- 
ságilag játszottak szerepet. A Haditanács minden lehetőséget 
igyekezett kihasználni arra, hogy a Konstantinápolyban 
tevékenykedő császári követtel kapcsolatot tartson fenn, 
illetve, hogy az oszmán területekről híreket szerezzen be. 
Ehhez felhasználta a Társaság hálózata által nyújtott lehe- 
tőségeket is, amint azt az Udvari Kamara 1668. július 6-i 
feljegyzése is mutatja: , Őcsászári felsége úgy döntött, hogy 
— és erre az Udvari Kamara figyelmét is felhívja — a Keleti 
Kereskedelmi Társaság emberei, ha ide [Bécsbel érkeznek, 
azonnal az Udvari Hadikancelláriába juttassák el a maguk- 
kal hozott leveleket, és ne vigyenek magukkal visszafele sem 
idegen Íti. nem az udvar által nekik átadott] leveleket az 
Oszmán Birodalomba. Mivel a mondott Társaság mindig 

küld innen embereket, és ezt a lehetőséget, amely futári 
költségeket takarít meg, nem szabad kihagyni, a küldöt- 
tek vigyék magukkal a császári követ leveleit is, ezért az 
utazók útnak indulásuk előtt jelentkezzenek a mondott 
kancelláriánál a levelekért." Egyértelműen kimutatható 
tehát, hogy a Keleti Kereskedelmi Társaság felhasználása 
az Oszmán Birodalomba irányuló levelezés kapcsán tudatos 
döntés volt. 

Annak ellenére, hogy a forrásokban nyilvánvalóan soha 
nem merül fel, hogy a titkos levelezésben is részt vállalnak, 
mégis megállapíthatjuk, hogy aktív részesei voltak ennek a 
hálózatnak is. Az 1670-es évek közepétől egyre szaporodnak 
az Oszmán Birodalomból érkező iratok hátulján a feljegy- 
zések, hogy egyes követi levelek , a Keleti Kereskedelmi 
Társaságon keresztül" (durcb die Orientaliscbhe Compagna) 
érkeztek be a Haditanácshoz. Néha azt is megadták, hogy a 
Társaság mely megbízottja segítette továbbküldeni a csoma- 
got. A kereskedők (akárcsak a titkos levelezők) könnyebben 
mozoghattak oszmán földön, mint bárki más, és az üzlet- 
kötés ürügyén budai, belgrádi vagy akár konstantinápolyi 
otthonukban is fogadhattak idegeneket. Megbízhatóságu- 
kért a Társaság felelt, de általában ezzel nem adódott gond. 
Az együttélésből következően a budai, a belgrádi, az edirnei 
és a konstantinápolyi levelezők és kereskedők ismerték egy- 
mást, sokszor együtt léptek fel az oszmán adminisztráció 
túlkapásai ellen, részt vállaltak egymás munkájában, és 
— mint már említettem - általában örmények vagy délszlávok 
voltak. (Őket a bécsi adminisztratív berkek összefoglalóan 
csak , rácoknak? nevezték, így sokszor lehetetlenné vált 
megmondani, hogy egy-egy kereskedő milyen etnikumhoz 
is tartozott valójában.) A Kereskedelmi Társaság ennek 
megfelelően nemcsak a követ és alkalmazottainak, de a 
titkos levelezők küldeményeinek továbbításában is fontos 
szerepet töltött be. Ezzel párhuzamosan a császári udvar 
pénzgondjait, főleg pedig a pénz távoli (konstantinápolyi) 
eljuttatásának problémáját is enyhítette tevékenységük. 

A Társaságnak saját tolmácsai is voltak, akik általában 
nem csupán a kompánia ügyeit intézték, de a mindenkori 

követnek is jó szolgálatokat tettek. Szinte megalakulásának 
pillanatától egészen a visszafoglaló háborúk megindulásá- 
ig — és a társaság megszűnéséig -— részben rajtuk keresztül 
, utalta át" az Udvari Kamara a keleti alkalmazottak bérét. 
Ennek működését talán legjobban egy 1682 szeptemberében 
megkezdett tranzakció folyamán figyelhetjük meg. Donato 
Filippo Saponara felső-magyarországi küldöttel 7000 fo- 
rintot juttattak el Belgrádba, a társaság ottani faktorához, 
Johannes Reiffelhez. A pénzt Kuniz konstantinápolyi állan- 
dó követnek és személyzetének szánták. Miután a társaság 
a 7000 forintot, Christoph Abele engedélyével, a Hadi 
Fizetőmesteri Hivataltól megkapta, és tagjai tanúsították, 
hogy az összeget tényelegesen átvették, váltót küldtek Belg- 
rádba. 1682. december 9-én azonban a faktortól érdekes 
hírt kaptak: , a fent jelzett pénzösszegért ez idáig senki 
nem jelentkezett, arról viszont be tudok számolni, hogy 
a nagyvezír a hadsereggel elindult Konstantinápolyból, és 
tényleg úton van Belgrád irányába". Végül 1683. március 
3-án érkezett meg a hír, hogy a 7000 forintot Kuniz meg- 
kapta, és a maga, valamint alkalmazottainak szükségleteire 
fordítja. A társaság azonban még a háborút követően is tett 
ilyen jellegű szolgálatot a Haditanácsnak, ami szintén arra 
utal, hogy nem közvetlenül a bécsi ostromot követően omlott 
össze az addigi faktori hálózat. 1685. október 27-én ugyanis 
az Udvari Kamara arról értesítette a Haditanácsot, hogy a 
két tolmács, Janaki Porphyrita és Giorgio Cleronome által 
kérelmezett egy éves bérhátralékot a Keleti Kereskedelmi 
Társaságon keresztül juttatják el az oszmán fővárosba. 
A társaság megszűnését inkább a budai vár visszafoglalását 
követő időszakra, illetve a Buda és Belgrád bevétele közötti 
periódusra lehetne tenni. 


A futárok útjukért a XVII. század első felében átlagosan 
350 forintot kaptak. Rendes fizetésük pedig általában 
havi 20 forint volt ekkor. Az 1642. április 5-én állo- 
mányba vett Michele di Paolo Molinari is ennyit kapott. 
A XVII. század végére az útpénz összege 375 forintra 
emelkedett, a havi fizetés azonban nem változott. A visz- 

szafoglaló háborúk lezárásakor már 450 forintot kapott 
egy futár. Az összeg emelése azonban nem járt együtt a 
futári fizetés reálértékének növelésével, csak az időközben 
bekövetkező háborús inflációt követte. Mivel mindez 
nem számított rendszeres fizetésnek, hiszen csak akkor 
kapták, ha az Oszmán Birodalomba küldték őket, a fu- 
tárok sokszor panaszkodtak, hogy - útjuk veszélyessége 
ellenére — ritkán kapják meg időben az összeget, vagy 
annak csak egy részét utalja ki nekik az Udvari Kamara. 
Johann Dietz futár az Udvari Kamarához 1630. május 
25-én írt levelében beszámolt arról, hogy éppen most 
kapott megbízatást, menjen Konstantinápolyba, ahon- 
nan tíz hónappal ezelőtt jött vissza, és a megszokott 300 
birodalmi tallért azóta sem kapta meg. 

Rendes fizetésén, valamint az útiköltségeken túl, egyéb 
juttatásokban is részesülhetett egy futár. Létezett az 
, adiuta" és az , extra spesa". A XVII. század végén az 
, adiuta" (vagyis segítség) meghatározott összeg volt, 
és so tallért tett ki, amelyet a futár Konstantinápolyból 
való visszatérése után kérhetett a Haditanácstól (amely 
azután a kérést továbbította az Udvari Kamarának). 
Az , extra spesa", amint neve 15 mutatja, olyan összeg, 
amelyet a futár akkor kapott, ha valamilyen különleges 
megbízatást is teljesítenie kellett, amely egyébként nem 
tartozott kötelességei közé. Sokszor csak út közben de- 
rült ki, hogy előre nem látható anyagi terheket kellett 
vállalnia, mint Petrakki Danénak, aki 1682. végén—1683 
elején, amikor Caprara és Kuniz nem tudtak a meg- 
szokott módokon levelezni a császári udvarral, elküld- 
ték a futárt a Havasalföld — Moldva — Varsó — Bécs, 
egyébként nem használt útvonalon. Dane haza is ért, 
de a török határzár miatt visszafele is erre vette útját. 
Az Udvari Kamara utasítására pontos költségvetés kel- 
lett készítenie, és erre kifizették neki az , extra spesát". 
A futárok egyébként is mindig be-, illetve pontos elszá- 
molási kötelezettséggel tartoztak a Haditanácsnak és az 
Udvari Kamarának. A futári bér nem jelentett akkora 
összeget, hogy azzal - általában népes — családjukat is 

el tudták volna tartani. Mivel pedig a szolgálat nehéz 
és veszélyes volt, több futár halt meg fiatalon, kiskorú 
gyermekeket hagyva maga után. Feleségeik ilyenkor 
a Haditanácshoz, illetve azon keresztül a Kamarához 
fordultak, hogy férjük bérének fennmaradó részét, vagy 
- ha az már nem volt - valamiféle segítséget kérjenek, 
hogy ők és gyermekeik ne kényszerüljenek koldulni. 
Ezzel érvelt Adam Schönberger felesége is, Susanna, 
amikor férje 1689 májusában elhunyt. A futár ugyanis 
több éve nem kapott rendes munkát, így felélték azt, 
amit korábban megtakarítottak. Férje halála után pedig 
neki nyolc árva, kiskorú gyermekükről is gondoskodnia 
kellett. A Schönberger-ügy kapcsán a Kamara azt a tájé- 
koztatást kapta az Alsó-ausztriai Könyvelési Hivataltól 
(Niederösterreicbiscbe Bucbhalterei), hogy korábban 
is szokás volt az özvegyeknek, illetve az örökösöknek 
fizetni, így Johann Christoph Puechschmid feleségének 
1640-ben 400 forintot, Christoph Weber özvegyének 
1642-ben 400 forintot, Johann Dietz özvegyének 1200 
forintot, Georg Freysam udvari futár feleségének 500 
forintot, Paolo di Natal feleségének 500 forintot, Philipp 
Wolfrumb nejének 300 forintot, és végül Gabriel Lenori 
özvegyének 500 forintot. Susanna Schönbergernek a 
Kamara 600 forintot ítélt meg, amelyből 200 forintot 
azonnal, a maradék 400-at folyamatosan kellett kifizet- 
nie az Udvari Hadi Fizetőmesteri Hivatalnak. 

Az Oszmán Birodalom területén a futárok élete nem 
volt biztonságban, mégis védettséget biztosított nekik, 
hogy zubbonyukon a kétfejű sassal díszített császári 
címert viselték, különleges útlevéllel rendelkeztek és 
általában Budáig egy-egy csaus kísérte őket. Ami az 
életük védelme érdekében előnyös volt, az a titkos infor- 
mációknak nem igazán kedvezett. Az Oszmán Birodalom 
alkalmazottai ugyanis ezáltal egyértelműen tudták, kik 
a futárok, bármikor könnyen ellenőrizhették őket. 

1683 után a futárokat — mivel nem volt követ Kons- 
tantinápolyban - elbocsátották ezen tisztségükből, de 
(akárcsak a tolmácsoknál) továbbra is a Haditanács 

maradt munkáltatójuk, és az oszmán ügyekben nyújtot- 
tak segítséget. A foglyokkal, azok tartásával a császár- 
városban, valamint az 1688-tól Bécsben, illetve annak 
környékén tartózkodó oszmán követséggel kapcsolat- 
ban kaptak feladatokat. Az ellátás, az elszállásolás, a 
kíséret biztosítása, a felügyelet stb. mind munkakörük- 
höz tartoztak. A futárok , átminősítése? szükségszerű 
volt, hiszen munkájukra régi formájában nem volt már 
igény, a Haditanács viszont a háború miatt kialakult új 
feladatkörökre nem rendelkezett megfelelően képzett 
személyzettel. 

A visszafoglaló háborúkat megelőzően, illetve azok 
idején Ciriako Constantino, Costa, Petrakki Dane, 
Rudolph Dane (mh. 168rI), Georg Michalowitz (mh. 
1699 elején), Noel Erasmus (mh. r71o. április 14-én), 
Adam Schönberger (mh. 1689. január és május között) 
és Sotero de Apostoli teljesítettek szolgálatot. 1699. július 
Io-én vették fel Amiraldit. 


Örmény futárok a Haditanács szolgálatában 


Az 1699. évi, karlócai békekötés után ünnepélyes császári 
követség indult az Oszmán Birodalom fővárosába, amely- 
nek Erasmo Noel is tagja volt, aki a Habsburg Birodalom 
keleti kapcsolataiban egyre inkább szerepet játszó örmény 
kisebbséghez tartozott. 

Az örmény lakosság 1453 után Tokatból, Szivasból, majd 
Burszából települt Konstantinápolyba, ahol már az osz- 
mán támadás előtt is működött örmény pátriárka, székhe- 
lye Szulumonasztir volt. A legjelentősebb örmény telepek 
Szamatijában és Galatában voltak, tehát ott, ahol az európai 
követségek - közöttük a császáré — működtek. 1635-re lét- 
számuk olyan mértékben megnőtt, hogy IV. Murád szultán 
(1623—1640) rendeletet adott ki: a harminc évnél kevesebb 
idő óta a városban lakó örményeknek vissza kell térniük cre- 
deti lakhelyeikre. Természetesen a rendeletet, minden lehető- 
séget kihasználva, kijátszották. Az örményeknek Perzsiától 

Konstantinápolyig sok telepük működött; közvetítőszerepet 
játszottak a kereskedelemben, sokszor töltöttek be bankári, 
pénzváltói vagy kezességvállalói funkciót. Mindez nagy 
előnyöket biztosított számukra az Oszmán Birodalomban. 
Előretörésük egybeesett a velenceiek visszaszorulásával, de 
nem sikerült az oszmán adminisztrációban a zsidókéhoz, 
vagy a görögökéhez hasonló pozíciókat szerezniük. 

Fentebb már szó volt róla, hogy IV. Mehmed szultán 
(1648-1687) 1666. évi fermánja lehetővé tette a Habsburg 
császár alattvalói számára, hogy szabadon kereskedjenek 
az Oszmán Birodalom teljes területén. Ennek következtében 
jött létre a Keleti Kereskedelmi Társaság (Orientalische 
Handelskompanie), amely nagy hatást gyakorolt a délkelet- 
európai kereskedelemre. 

A Habsburg Birodalomban érvényben lévő törvények 
szerint azonban az , idegen" kereskedők csak Schwechatig 
jöhettek volna, de folyamatosan és egyre nagyobb létszám- 
ban telepedtek meg Bécsben, elsősorban olyan helyeken, ahol 
a kimenő és bejövő árukat ellenőrizték. Ilyen volt például a 
, Gasthaus zum Goldenen Hirscb" (Aranyszarvas Fogadó), 
ahol Georg Franz Koltschitzky is lakott. Az ekkor Bécs- 
ben és annak környékén megtelepedő idegen kereskedőket 
, rácoknak" nevezték, e gyűjtőfogalomba beletartoztak az 
örmények, a szerbek, a görögök, a bolgárok, a havasalföl- 
diek, de előfordult, hogy a magyarokat és a lengyeleket is 
ide sorolták. Valójában ebből a sokszínű, mégis egységesen 
kezelt, és erősen különálló csoportból sok, a Habsburg és 
az Oszmán Birodalom mindenkori kapcsolatát befolyá- 
solni képes elsősorban futár, néha tolmács és követségi 
alkalmazott került ki. Számarányuk áttekintéséhez Karl 
Teply számításait vehetjük figyelembe. Az 1663 és 1668 
közötti évekből fennmaradtak a , rácokra? vonatkozó bécsi 
vámjegyzékek. Ezekből Teply kiszámította, hogy — a fent 
nevezett években az összes délkelet-európai kereskedőt 
vizsgálva — az örmények számaránya 50 és 7596 között 
mozgott. Ez nem lehet meglepő, ha figyelembe vesszük, 
hogy az Oszmán Birodalomban elsősorban a görögök és 
az örmények foglalkoztak távolsági kereskedelemmel. Mint 

említettem, az örmények a XVII. század második felében 
átvették a raguzai kereskedők több lerakatát — közöttük a 
legfontosabbat, a belgrádit is. Ezen túl, 1669-ben I. Lipót 
császár, felesége, a spanyol származású, erősen katolikus 
Margit Terézia és Kollonich Lipót bécsújhelyi püspök, ké- 
sőbbi bíboros hatására elrendelte, hogy a zsidókat űzzék 
ki Bécsből. Az Untere Werden (később Lipót császár tisz- 
teletére: Leopoldstadt) lévő házaik egy részét az örmények 
foglalták el, ekkor jutott nagyobb szerephez a Habsburg 
Birodalom kereskedelmi életében az utóbbi etnikum. 

Az örmények ugyanakkor nem voltak könnyű helyzetben, 
hiszen a bécsi kereskedők tiltakoztak a konkurencia ellen, a 
Haditanács pedig egyszerűen kémeknek tekintette őket. Az 
Udvari Haditanács mindent elkövetett, hogy a XVII. század 
első felében kialakított gyakorlatnak megfelelően, az Osz- 
mán Birodalomból érkezők felett ellenőrzést gyakoroljon. 
Az 1630-as évektől egészen 1663/1664-ig minden Keletről ér- 
kezőnek jelentkeznie kellett a császári főtolmácsnál, Michel 
dAsguier-nél, aki — bécsi tartózkodása idejére — egy-egy 
futárt adott az illető mellé. Ezt a gyakorlatot azonban a 
Haditanács — a városba érkezők megnövekedett létszáma 
miatt — nem tudta folytatni, ezért minden keleti kereskedőt, 
utazót stb. gyanúsnak tartott. 

Az örmény futárok között első helyen Georg Franz 
Koltschitzky tevékenységét emelem ki, aki először tolmács- 
ként, majd futári minőségben, végül kémként is szolgálta a 
Haditanácsot, majd a háborút követően kávéházat nyitott 
Bécsben. Koltschitzky származása nem állapítható meg 
egyértelműen. Ő maga lengyelnek vallja magát, valószínűleg 
azonban a Bácskában fekvő Sambor (Zombor) lehetett szü- 
letési helye, és azért vallotta magát lengyelnek, hogy amikor 
1678-ban a zsidók után a rácokat is kiutasították Bécsből, 
maradhasson. A bécsi örmény kolónia már az 1663/1664. évi 
Habsburg-oszmán háborút megelőzően kezdett kialakulni, 
pont akkor, amikor Koltschitzky megérkezett a császárvá- 
rosba. Ekkor még szoros kapcsolatokat ápoltak Belgráddal 
és a lengyelországi Lemberggel (ma: f.vov, PL) is. Attól a 
pillanattól kezdve, hogy Bécsbe érkezett, Koltschitzky török 

tolmács, kereskedő és futár is volt, első küldetését 1662- 
ben doktor Johann Philipp Beris oldalán teljesítette, akit a 
császár azért küldött Temesvárra, Ali pasához, hogy a már 
érlelődő konfliktus ellenére megpróbálja megakadályozni 
a háború kirobbanását. 1663/1664-ben végig a temesvári 
pasával tárgyalásba bocsátkozó két rendkívüli küldött, Beris 
és Johann Goes mellett maradt. Így tavasszal Belgrádba 
utaztak, ahol Koltschitzky megismerkedett Simon Reniger 
von Reningen konstantinápolyi állandó követtel, aki túsz- 
ként utazott a nagyvezírrel. 1665-ben, a béke megerősítésére 
Konstantinápolyba utazó követet, Walter von Leslie-t — a 
szokásoknak megfelelően - , kicserélték" az oszmán követ- 
re, Kara Mehmed pasára. Az oszmán követ mellé Francois 
Mesgnien de Meninskit, a keleti nyelvek udvari főtolmácsát 
osztották be, vele dolgozott együtt Koltschitzky is. Napi 45 
krajcárt kapott szolgálataiért, de e kevés pénzért is meg- 
érte neki dolgozni, hiszen a népes (kb. 300 fős) követség 
(és a Haditanács) szolgálatában rengeteg jó üzletet tudott 
lebonyolítani. 

Amikor 1666-ban a követek visszatértek hazájukba, 
Koltschitzkyre többé nem volt szüksége a Haditanácsnak. 
Az ekkor Lelio de Luca vezetése alatt létrejövő Keleti Ke- 
reskedelmi Társaságnak azonban jól jött egy tapasztalt, 
nyelvtudással rendelkező ember, Koltschitzky ettől kezdve 
a Társaság tolmácsként szolgált. 1667-ben és 1668-ban is 
elkísérte a konzult Budára, Belgrádba, illetve Konstantiná- 
polyba. Amikor Lelio de Luca 1673-ben lemondott konzuli 
rangjáról, és helyét Gcorg Christoph von Kuniz, a későbbi 
állandó követ vette át, Koltschitzky mellette is folytatta 
tevékenységét. Úgy tűnik, ebben az időben elsősorban Bu- 
dán teljesített szolgálatot. A középkori Magyar Királyság 
fővárosa nem számított ideális helynek egy kereskedelmi 
lerakat létrehozásához, illetve fenntartásához. Az oszmán 
hatóságok a Társaság alkalmazottait kémeknek tekintették, 
sőt, előfordult az is, hogy fegyvercsempészéssel vádolták 
a lerakat dolgozóit. Egy ilyen alkalommal a janicsárok 
betörtek a raktárba, , megtalálták" a fegyvereket, lezárták 
a területet, az alkalmazottakat pedig fogságba vetették. 

Meninskinek kellett Budára utaznia, hogy Koltschitzkyt és 
társait kiszabadítsa. Koltschitzky 1680-ban is Kunizcal tar- 
tott, amikor az konzulból követté lépett elő, és 1680. április 
19-én az újdonsült követ őt küldte Bécsbe a friss hírekkel, 
május hónap folyamán meg is érkezett a császárvárosba. Bár 
Koltschitzky misszióját követően kötelezően elkészülő futári 
beszámolója nem maradt ránk, de a Haditanács beérkező 
iratokat nyilvántartó jegyzékében az 1680. május 18-i dátum 
alatt találhatjuk a következő sorokat: , Csatolva hozzá a 
tolmács, Goldscbzky jelentése, amelyet Konstantinápolyból 
való bazaútján tapasztalt, és amelyből úgy tűnik, hogy a 
következő évben török báború lesz." Koltschitzky 1680 
és 1682 között állásnélküliként, a rendes futári bér feléért 
ötször tette meg a Konstantinápoly és Bécs közötti utat. 
Nagy szerepe volt abban, hogy Kuniz jelentései az egyre 
nehezedő levelezési feltételek mellett is eljutottak az udvarba. 
A visszafoglaló háborúkat megelőző utolsó konstantinápolyi 
útjára 1681 tavaszán indult, Constantin Ciriako oldalán, 
és augusztus 25-én érkezett vissza Bécsbe. Egy hónappal 
később, szeptember 29-én már a Leopoldstadt 48-as szám 
alatt (ma: Grof$e Pfarrgasse 22) lakott, bár ekkor még nem 
nyert polgárjogot. 

Bécs ostromának megkezdésekor Koltschitzky a város- 
ban tartózkodott. Mielőtt tetteire, illetve a témáról írt és 
még 1683-ban kiadott, azóta is számon tartott röpiratára 
kitérnék, mindenképpen ki kell emelni, hogy Koltschitzky 
nem az egyetlen és nem is a legjelentősebb futár volt, aki 
az ostromlott város és a felmentő sereg között hozta-vitte 
a híreket. Georg Michalowitz, valamint Stefan (István?) 
Serhadly szerepe egyaránt megemlítendő. Koltschitzky 
csak jó gyakorlati érzékkel rendelkezett, és tudta, hogy a 
Bécsre, az ott történtekre árgus szemekkel figyelő európai 
közönségnek , jól eladható? lesz a futár önfeláldozó lovag- 
lásáról írt röpirat. Üzleti érzéke nem csalta meg az örmény 
kalandort, hiszen nagyon sokáig az egyetlen, majd pedig 
a legjelentősebb futárként tartották számon az 1683. évi 
ostromot tárgyaló történeti munkák. 

Az ostrom idején, július 14. és szeptember 12. között, 
összesen húsz futári-hírvivői útról tudósítanak minket a 
források. Koltschitzky csak augusztus 12-én tette meg első 
útját, tehát a fentebb említett hírvivők mind megelőzték 
őt, így Kuniz szolgája, Jakob Haider, Caraffa egy törökül 
tudó lovasa, és a Heisterscbe Regimenthez tartozó Michael 
Gregorowitz, valamint néhány olyan személy, akinek a kilé- 
tére eddig nem sikerült fényt deríteni. Augusztus 12-e azon- 
ban fontos dátuma a bécsi ostromnak. Ezen a napon a már 
hetek óta egyre közelebb jutó aknászok (lagimci) nagyon 
közel értek a falakhoz, a Burgbastei és a Löwelbastei kö- 
zött meggyújtottak két aknát. Ezt követően Kara Musztafa 
rohamot vezényelt, és ezzel kezdetét vette Bécs 1683. évi 
ostromának végső szakasza, amely napra pontosan egy hó- 
napig tartott. Koltschitzky nem a jövőbeni hírnévért, hanem 
nagyon is konkrét ígéretek fejében vállalkozott a veszélyes 
útra. Ambrosius Franck, a róla elnevezett szabadcsapat 
vezetője, amelyben Koltschitzky mint élelmező szolgált, 
Georg Altschaffer, a városi alkamarás és a polgármester, 
Johann Andreas von Liebenberg - a futár és hírvivő saját 
bevallása szerint — azt ígérték neki, hogy a küldetés sikeres 
teljesítése esetén nagyobb összegű pénzt, valamint az ost- 
romot követően a Leopoldstadtban egy üzlethelyiséggel is 
ellátott házat kap majd. Ez utóbbi egyben azt is jelentette, 
hogy polgárjogot nyer, hiszen a városban csak az birtokol- 
hatott házat, aki polgárjoggal rendelkezett. Koltschitzky 
augusztus T5-én eljutott Lotharingiai Károly táborába, 
aki azonnal fogadta a városból kiküldött futárt. Kérésére 
Koltschitzky a visszautat is vállalta, hogy Ernst Rüdiger von 
Stahremberget, a város védelmének vezetőjét informálhassa 
a felmentő sereg állapotáról, érkezéséről. 

Augusztus 17-én sikerült is visszaérnie a városba, 
ahol átadta Lotharingiai Károly levelét Stahrembergnek. 
Koltschitzky több útra nem vállalkozott, de ennek ellenére 
megkapta a megígért pénzt (200 dukátot) és a házat is a 
Leopoldstadtban. Későbbi életútjáról annyit már elöljá- 
róban elmondtam, hogy tőkét kovácsolt egyetlen hírvivői 
útjából. Még 1683-ban kiadatta a , Das beldenmütbige 

wiewobl gefábrlicbe Unterfangen..." kezdetű rövid munkát, 
amely a hőstettéről volt hivatott felvilágosítani az erről ér- 
deklődőket. Ennek első kiadása Bécsben jelent meg, Johann 
Martin Lerchnél, majd még ebben az évben közreadták 
Nürnbergben is, és megjelent munkájának - a keleti hírek fő 
európai elosztó központjának számító - strasbourgi kiadása 
is. Ezzel egy időben császári futári állásért folyamodott 
a Haditanácshoz, amelyet 1684. január 10-én el is nyert. 
1685. szeptember 1II-én ő és felesége, Maria Ursula (egy 
megkeresztelt török asszony) megkapták a Leopoldstadtban 
az ígért házat, amely korábban szintén zsidók birtokában 
volt. Koltschitzky a lakóépületet nem tartotta meg, hanem 
már 1686. március 2-án értékesítette. A volt futár 1694. feb- 
ruár 19-én halt meg. A visszafoglaló háborúk 1683 és 1694 
közötti időszakában kávéházának bevételeiből, valamint 
kereskedelmi tevékenységének felújításából élt. Ugyanakkor 
mindent megtett annak érdekében, hogy a rendes futári 
bérén felül neki megígért évi 100 forintot megszerezze, de 
ennek kifizetését a Kamara nem eszközölte, így 1688-ban 
a volt hírszerző még mindig csak kérelmet írt. Koltschitzky 
arra hivatkozott, hogy az összeget maga a császár hagyta 
jóvá, aki a Bécs ostroma idején szerzett érdemeit kívánta . 
ezzel a summával honorálni. 

Két további örmény futár, Rudolph és Petrakki Dane 
rokonok, valószínűleg testvérek voltak. Rudolphot 1660. 
december 7-én, Petrakkit 1675-ben vették fel futárnak. A ké- 
sőbbiekben bemutatandó Kalust Nurveli végrendelete szerint 
a Dane család konstantinápolyi volt, valószínűleg örmény 
származású, és apjuk már Johann Rudolf Schmid követségi 
ideje alatt szolgálatokat tett a rezidensnek. Rudolph 1679- 
ben Belgrádban megbetegedett, olyannyira, hogy másnak 
kellett a nála lévő leveleket Konstantinápolyba vinni, de 
ebből még felgyógyult, végül 1681 elején hunyt el. Öccse, 
Petrakki a visszafoglaló háborúk idején is folyamatosan 
szolgált. 1697-ben kérte, hogy huszonkét évnyi futári szol- 
gálat után vegyék fel a tolmácsok közé, amely kérését a 
Haditanács teljesítette. Rudolph Dane egy fiú ikerpárt ha- 
gyott maga után, akik taníttatását a Haditanács fedezte. 

Ennek oka nem Dane futári szolgálatainak nagyszerűség- 
ében keresendő, bár a szintén császári tolmácsként dolgozó 
Adam Schönberger két fia, Franz Rudolph és Leopold ezzel 
érveltek, amikor kérték, hogy őket is támogassa úgy a Ha- 
ditanács, mint Dane fiait, hiszen az ő apjuk sokkal többet 
szolgált, mint Dane, hanem abban, hogy az örmény futár 
elhozta az oszmán fővárosból a császárnak konstantinápolyi 
Szent Anna kézrelikviáját. 

Erasmus Noel (1645?—1710) Teply szerint szintén örmény 
származású volt. Hogy hogyan került Bécsbe, ezt — mint sok 
társánál — nála sem tudjuk biztosan. Valószínűleg az 1666. 
évi Habsburg-oszmán kereskedelmi egyezményt követően 
érkezett a császárvárosba. A Haditanács 1677-ben küldte 
Noelt először Konstantinápolyba. Ettől kezdve folyama- 
tosan, a visszafoglaló háborúk előtt és azután is szolgált. 
1679—1680-ban átmenetileg Belgrádban alkalmazták , titkos 
levelezőként", de később visszaadták a posztot a korábbi 
levelezőnek, és Noel fél futári bérrel a Haditanácsnak kez- 
dett szolgálni. Amikor 1681-ben Rudolph Dane elhunyt, 
állását Noel nyerte el, aki ezt követően Kuniz és Caprara 
munkáját is segítette. I7To. április 14-én hunyt el Bécs- 
ben, a mai Wollzeile 21. számú házában, amely a , Haus 
zum Roten Engel" (Ház a Vörös Angyalhoz) nevet viselte. 
A halálával megüresedett futári posztot egy újabb örmény, 
Isaak de Luca nyerte el. 

A HABSBURG HÍRSZERZÉS 
INFORMÁTORAI 


Á KATOLIKUS MISSZIONÁRIUSOK 


A tolmácsok és egyéb informátorok által összegyűjtött, 
a követségi írnokok által leírt, és a futárokon keresztül 
Bécsbe juttatott információk több csatornából szár- 
maztak. A mindenkori követ igen fontos értesüléseket, 
híreket nyerhetett egy, a hírszerzés területén jelentős 
mértékben alkalmazott csoporttól, a Közel-Keleten és 
a Krími Kánságban jelen lévő katolikus egyháziaktól. 
A Krími Kánság a XVII. század első felében kezdte meg 
a rendszeres kapcsolattartást Béccsel, sok tatár követ- 
ség járt a császárvárosban. Ugyanakkor a megbízható 
információk miatt a konstantinápolyi császári követ 
is igényelte a híreket, így a kánságban tevékenykedő 
Domonkos-rendieket igyekezte e célra megnyerni, ada- 
taikat felhasználni. A szerzetesek nemcsak magáról a 
kánságról, az ottani eseményekről, a Giráj-családról, 
annak tagjairól stb. szolgáltattak információt, hanem in- 
nen nyerhette a követ az Oszmán Birodalom és Moszkva 
kapcsolatairól is tudását (és ezzel mindjárt ellenőrizhette 
a futár Moldvából, Havasalföldön és Erdélyen át nyert 
információit). Természetesen nem szabad elfelejtenünk 
az oszmán fekete-tengeri flotta tevékenységéről szóló 
tudósításokat, a kereskedelmi tevékenység alakulását 
ebben a térségben, a kozákok aktivitásáról szerzett ér- 
tesüléseket, az oszmán csapatmozgások bemutatását, és 
a Domonkos-rendiek kapcsolatát a perzsa területeken 
lévő missziókkal sem. 

Ezáltal válik érthetővé és értelmezhetővé, hogy miért 
versengtek egymással az európai hatalmak abban, hogy 
melyik állam hová küldjön szerzeteseket a Keletre. A Né- 

met-római Császárság szempontjából fontos volt a keleti 
missziók tevékenysége, hiszen ezáltal a császár presztízse 
is nőtt Európában. Erre olyannyira hangsúlyt fektettek, 
hogy még a visszafoglaló háborúk nehéz időszakában is 
az Udvari Kamara évente folyósította pl. a jeruzsálemi 
Szent Sír-templom számára a lámpaolaj vásárlásához 
szükséges összeget. Emellett azonban a szerzetesek és 
kapcsolati rendszerük segítségével a konstantinápolyi 
követekhez eljuttatott politikai, gazdasági, kereskedelmi 
stb. információk is nagy jelentőséggel bírtak mind a bécsi, 
mind a versailles-i udvar számára. Ennek megfelelően a 
császár mindent megtett azért, hogy elsősorban a spanyol 
és dél-itáliai területekről származzanak a misszionári- 
usok, így biztosak lehettek abban, hogy elsősorban a 
Habsburgok két ága kapja meg az értesüléseket. Így 
egyértelmű az is, hogy a francia (a legkeresztényebb) 
uralkodó miért ragaszkodott ahhoz, hogy minél több 
francia szerzetes és pap kaphasson szerepet a közel-ke- 
leti misszióknál. Ugyanakkor az is világossá válhat így 
számunkra, hogy a katolikusok (franciák, velenceiek 
és császáriak) és a protestánsok (angolok és hollandok) 
miért fogtak össze időről-időre a görög egyház és a 
szerzetesek közel-keleti térnyerése ellen. Ennek indokát 
tehát nem csupán a vallási buzgalomban, hanem az 
információszolgáltatást (és a kereskedelmet) körülvevő 
érdekekben kell keresnünk. 

A már többször említett Johann Rudolf Schmid, ál- 
landó követsége idején (1629-—1643) erős kapcsolatokat 
alakított ki az Oszmán Birodalom területén működő 
katolikus missziókkal. Különösen a konstantinápolyi 
minorita és a Krímben működő Domonkos-rendi misz- 
szióhoz fűzte szoros kapcsolat, illetve a palesztinai szent 
helyek kapcsán a Szentföldön működő obszerváns fe- 
rencesekkel érintkezett a legtöbbet. Az egyházi téren 
kifejtett erőfeszítéseit személyes érdekekkel és a császári 
udvar ambícióival egyaránt magyarázhatjuk. A személyes 
érdek alatt elsősorban azt az, ezáltal elérhető kapcsolat- 
rendszert kell megemlítenünk, amelyre buzgalma által 

római egyházi körökben szert tehetett. A keleti missziók 
főhatósága, a Hitterjesztés Szent Kongregációja (Sacra 
Congregatione de Propaganda Fide) hatalmas szervezet 
volt, amelyet Schmid követségi idejében Francesco Ingoli 
titkár irányított, de nem kevésbé volt fontos a követ 
számára a kongregáció prefektusa, VIII. Orbán testvére, 
Antonio Barberini bíboros, akivel így kapcsolatot tudott 
kialakítani. Több levélváltásuk is az utókorra maradt. 
Mivel a nyugati egyháznak nagyon fontos volt a keleti 
egyház pátriárkájának megválasztása, egy esetlegesen 
nyugati orientáltságú pátriárka sokat tehetett a római 
egyházi körök érdekeinek, elképzeléseinek részleges meg- 
valósítása érdekében, a Hitterjesztés Szent Kongregációja 
támogatta a követ erőfeszítéseit a pátriárkaválasztások 
befolyásolására. Sőt, ennek kapcsán Schmid magával a 
pápával is kapcsolatba került, aki fáradozását elismerő 
brévét intézett hozzá. E kapcsolatoknak köszönhetően 
követtársai között is jelentős mértékben emelkedett a 
császári rezidens presztízse. Ráadásul a XVII. század első 
felében mély szellemi válságot átélő görögkeleti egyház 
kedvező terepet nyújtott a Konstantinápolyban szolgáló 
császári követek számára, hogy a pátriárka megnyerésé- 
vel saját egyházuk befolyási területét növeljék meg. 

A katolikus hatalmak követei — mint fentebb már szó 
volt róla — mindent megtettek azért, hogy a palesztinai 
szent helyek, közöttük a jeruzsálemi Szent Sír felügyelete 
saját uralkodójuk fennhatósága alá kerüljön. Ehhez járult 
az is, hogy a görögkeleti egyház pedig a maga számá- 
ra igyekezett megszerezni a felügyeletet, ami 1637-ben 
sikerült neki. A francia követ, a császári rezidens és a 
velencei bailo — akik az őket küldő hatalmak politikai 
ellentétei ellenére közösen léptek fel — égyüttes erőfeszí- 
tése dacára sem sikerült a jogokat visszaszerezni. Nem 
járt sikerrel a követek 1638 májusában bekövetkező kö- 
zös fellépése sem, mint ahogyan Schmid 1640. októberi 
magányos akciója a nagyvezírnél is sikertelen maradt. 
Pedig a palesztinai szent helyeken folyó missziós tevé- 
kenységére mindegyik európai hatalomnak nagy szüksége 

volt, mivel innen érkeztek be a hírek a Levantéban zajló 
eseményekről, valamint Egyiptomból, Arábiából és a 
Tigris-Eufrátesz-vidékéről. 

A fent elmondottakból jól látszik, hogy a Közel-Keleten 
és a Krími Kánságban tevékenykedő misszionáriusok 
milyen fontos szerepet töltöttek be az európai, ezen belül 
pedig a császári követek hírszerző tevékenységében. 


ÁZ ÖRMÉNY HÍRSZERZŐK 


A hírszerzés területén az örmények legalább olyan fon- 
tos szerepet játszottak, mint a futárok körében. Mind a 
budai, mind a távolabbi információszerzésben jelentős 
személyiségnek mondható Johannes Diodato, eredeti 
nevén Ovanes Astouazatur, aki 1640 körül született 
Konstantinápolyban. Apja, Elias, kereskedő és éksze- 
rész, széles körű kapcsolatrendszerrel bírt az oszmán 
fővárosban, jó viszonyban állt a szeráj egyes alkalma- 
zottjaival, és — testvérével, Jakobbal együtt — dolgozott 
az állandó Habsburg rezidenseknek, Johann Rudolf 
Schmidnek, Alexander Greiffenklau von Vollratsnak és 
Simon Reniger von Reningennek is. Johannes Diodato 
— apjával együtt — 1654-ben jött először Bécsbe, pont 
akkor, amikor az éppen megkoronázott IV. Ferdinánd 
meghalt himlőben. Mivel az egész koronázási proce- 
dúra újrakezdődött I. Lipóttal, az ékszerész, jó üzletet 
szimatolva, Bécsben telepedett le fiával. A koronázási 
eljárás miatt folyamatosan utazó udvarral mentek ők 
is, így 1655-ben Pozsonyban, 1656-ban Prágában, 1658- 
ban pedig Frankfurtban találhatjuk őket. Ez alatt az 
időszak alatt jó viszonyt alakított ki a császári udvar 
álkalmazottaival. 

1658 és 1663 között Elias és Johannes Diodato körbe- 
utazta Európát (Hollandia, Flandria, Anglia, a Francia 
Királyság, a spanyol korona országai, Itália), és csak 
1663. március 30-án érkeztek vissza Bécsbe. A császári 
udvar viszont ekkor hadban állt az oszmánokkal, így apa 

és fia a Habsburg fővárosban maradtak. Ezt követően 
Elias és Johannes Diodato kihasználta a vasvári béke által 
biztosított kereskedelmi lehetőségeket, illetve a háború 
idején és azt követően is virágzó pénzügyi spekulációs 
ügyletekben is részt vállaltak. Ennél is fontosabb volt 
azonban, hogy az Udvari Kamarának, illetve a pénzver- 
dének állandóan nyersanyagra volt szüksége. Ezeket az 
igényeket a , Miünzjuden"-eknek, a pénzérmékért felelős 
zsidóknak kellett kielégíteniük. Nekik azonban az Osz- 
mán Birodalom tiltott terület volt, így Diodato nagyon 
hamar bekapcsolódott ebbe az üzletágba is. Jelentősége 
1670 után, a zsidók kiűzését követően nőtt meg. Jó kap- 
csolatokat alakított ki Johann Gabriel von Selbbel, az 
Udvari Kamara tanácsosával, valamint Ludwig Georg 
von Sinzendorf gróffal, a Kamara elnökével. Családja 
Oszmán Birodalombeli kapcsolataival segített az Udvari 
Kamara és a pénzverde ezüstéhségén. 

Egyetlen konkurenciájának a császári futárok szá- 
mítottak -— akik között, mint fentebb már szó volt róla, 
szintén nagyon sok volt az örmény -, ők ugyanis hivatalos 
útjaikat saját üzleti ügyeik lebonyolítására is használták. 
(Ezzel egészítve ki egyébként nem túl magas fizetésüket.) 
Diodato többször került velük összeütközésbe, sőt, 1673- 
ban Rudolph Danéval ez egészen a tettlegességig fajult. 
Diodatót az Udvari Kamara ebben az időszakban minden 
ellenlábasától megvédte, olyan nagy volt az ezüstínség, 
ezért szükség volt az örmény szolgálatára. Így történt ez 
1678-ban is, amikor — mint fentebb említettem — a zsidók 
után a , rác" kereskedőknek is el kellett hagyniuk Bécset. 
1670-ben Diodatónak már a , Goldene Gans" (Arany 
Lúd) fogadóban (a mai Rotenturmstrafe környékén) 
volt árulerakó helye. Nem sokkal később, 1677-ben 
megházasodott, majd polgárjogot nyert a városban és a 
legmagasabb politikai körökkel került összeköttetésbe. 
Kereskedőként legszívesebben egyedül dolgozott, de laza, 
kaleidoszkópszerű kapcsolatban állt néha más örmény 
kereskedőkkel, illetve a Keleti Kereskedelmi Társasággal 
is bonyolított üzleteket. Annak érdekében, hogy minél 

könnyebben és biztonságosabban mozoghasson az Osz- 
mán Birodalom területén, 1681 májusában a Rudolph 
Dane halálával megüresedett futári posztért folyamodott, 
amelyet azonban nem ő, hanem egy másik örmény, a 
már említett Erasmus Noel nyert el. 

Diodato a visszafoglaló háborúk idején is folytatta 
kereskedelmi tevékenységét, és a magyar területeken is 
megvetette lábát, kapcsolatokat épített ki Havasalföld, 
Moldva és Lengyelország irányába is. Mivel Diodatónak 
sok készpénze volt, szinte a kezdet kezdetétől adott köl- 
csön az állam életében fontos vagy kevésbé fontos szere- 
pet betöltőknek, így sokan váltak lekötelezettjeivé. 

Kapcsolatépítési stratégiája olyan sikeres volt, hogy 
1682-ben az udvar a Konstantinápolyba induló rendkí- 
vüli követ, Alberto Caprara mellé adta, hogy Oszmán 
Birodalombeli relációit újítsa fel, és szervezzen be minél 
több informátort. Diodato kapcsolati rendszerére a leg- 
főbb feladat 1684 és 1686 között hárult, és elsősorban 
Budáról kellett híreket szerezniük. Két olyan embert 
, alkalmazott" ezen a téren, akik szerepet játszottak a 
hatékony információszolgáltatásban: Kalust Nurvelit és 
Gabriel Sebinkarahiszárit. 

1678 júliusában a Haditanácshoz megkeresés érke- 
zett, hogy , a budai pasa keresztény bázi orvosa, Calixt 
Scbiacbin" Bécsbe szeretett volna jönni, hogy orvosságot 
vegyen. Ennek a kérésnek a Haditanács nem örült, mi- 
vel Thököly Imre mozgalma miatt egy újabb oszmán- 
Habsburg háború kirobbanására lehetett számítani, 
illetve mind az Oszmán Birodalomban, mind a magyar 
területeken dúlt a pestis, és féltek, hogy esetleg Bécset is 
elérheti. Ráadásul nem ismerték Calixt Schiachint. Ezért 
a Haditanács utasította Esterházy János (1625—1690) 
győri alkapitányt, hogy szerezzen be információkat a kér- 
vényezőről, aki azonban nem várta meg az engedélyt. 

Maximilian Sattler, akit Johann Christoph von 
Kindsberg (konstantinápolyi állandó követ 1672 és 
1678 között) utódjának szántak a Portán, az odafele 
úton Belgrádban elhunyt. Kíséretének tagjai az egyetlen 

lehetséges útvonalon, Budán keresztül érkeztek vissza 
Bécsbe. Hodzsa Arnavut Uzun Ibrahim pasa házi or- 
vosa hozzájuk csatlakozott és velük együtt karanténba 
került, hogy a pestis esetleges megjelenését és a járvány 
kialakulását megakadályozzák. 1678 augusztusában már 
szabadon mozoghatott Bécsben, ahol a Leopoldstadtban 
szállásolták el. Az 1636 körül Iszfahán Új-Dzsulfa ne- 
gyedében született Kalust Nurvelit sok néven tartották 
számon: Bonaventura Scháhin (sahin - királysólyom), 
Bonaventura Velli, dottore Persiano stb. Bár nős volt, 
és gyermekei is születtek, úgy tűnik, hogy Bécsbe nem 
vitte őket magával. Budán maradt öccse is, Wardan 
Bonaventura (Scháhin), aki kereskedelemmel foglalkozott 
és Buda 1686. évi visszafoglalását megelőzően részt vett 
a hírszolgáltatásban. A következő két évtizedet Kalust 
Nurveli a császárvárosban töltötte el, ahol orvosként, 
udvari kémikusként, kereskedőként és kémként egyaránt 
tevékenykedett. Szinte odaérkezésének pillanatától szo- 
ros kapcsolatot tartott fenn Johannes Diodatóval, azt 
azonban egyelőre nem sikerült feltárni, hogy korábban is 
ismerték-e egymás, vagy két, hasonló természetű ember 
szerencsés találkozásáról beszélhetünk csak. Ugyanakkor 
az, hogy 1679 júliusában Diodato első leánygyermekének 
Kalust Nurveli lett a keresztapja, arra enged következ- 
tetni, hogy ismeretségük nem Bécsben kezdődött. 

A császári udvarral két úton, orvosi minőségében és 
Diodato ismeretségi körén keresztül került összekötte- 
tésbe. Első feladatát orvosként, 1679-ben, a Bécsben 
dühöngő pestisjárvány idején teljesítette, majd kereskedő- 
ként többször együttműködött Diodatóval is. 1682-ben, 
amikor Alberto Caprara internunciusként Konstantiná- 
polyba indult, Diodato és Nurveli is kíséretének tagjai 
voltak. Nurveli Budáig ment, ahol hosszabb időt töltött 
el, kapcsolatban állt korábbi kenyéradó gazdájával, a 
budai beglerbéggel, illetve annak bizalmi embereivel, 
és folyamatosan híreket szolgáltatott Bécsnek Thököly 
tárgyalásairól. Ő küldte el a kuruc vezér és a szeráj szer- 
ződésének szövegét is a császárvárosba. 1682. november 

9-i jelentésében rámutatott arra, , amit ott [Budán] a 
vezírtől [beglerbég] megtudott, és hogy milyen szándékai 
vannak a törököknek Magyarországon." 

Mint említettem, Bécs ostromakor az oszmán ost- 
romgyűrű ellenére sikerült futárokat, hírszerzőket a 
városba, illetve onnan kijuttatni. Az ő szerepükről több 
monográfiában, illetve egy ennek kérdésnek szentelt 
cikkben is olvashatunk. Annak ellenére azonban, hogy 
viszonylag sokan írtak a jelenségről, sokáig mégsem sike- 
rült tisztázni, hogy valójában kik és hányszor mentek ki 
a császárvárosból, hogy az oszmán táboron átosonva, az 
ott raboskodó rezidens, Kuniz segítségével Lotharingiai 
Károly seregéhez juthassanak. Az ostrom 1683. szeptem- 
ber 3-án kritikussá vált, amikor egy akna felrobbantása 
miatt a fal egy része leomlott, az így keletkezett résen a 
janicsárok megpróbáltak rohammal bejutni a városba. 
A lakósság körében pánik tört ki. Másnap reggel ebben 
a válságos helyzetben a védelmet vezető Ernst Rüdiger 
von Starhemberg a két napja Lotharingiai Károlyhoz 
útnak indított Georg Michalowitz után egy újabb fu- 
tárt küldött, hogy a várost fenyegető végről tudósít- 
son a felmentő sereg parancsnokának. A futár azonban 
nem érte el Lotharingiai Károlyt, hiszen a , Sábhin nevű 
örmény doktor szolgája 5-én egy csomaggal jött ki a 
várból és őt a nagyvezír elé vitték. Kihallgatása során 
elmondta, hogy a város parancsnokának már 5000 
embere sincsen bent, és nagyon nagy szükségük van a 
segítségre." Walter Sturminger már bebizonyította, hogy 
nem lehetett Nurveli szolgája, ennek ellenére ez a nézet 
sokáig tartotta magát a történetírásban. Az egyébként 
jól tájékozott Kuniz minden bizonnyal azért gondolta, 
hogy a futár Kalust Nurveli szolgája, mivel tudta, hogy 
az örmény doktor kapcsolatban áll a hírszolgáltatással. 
A császári hadvezetés és a Haditanács azonban még 
Bécs felmentését követően sem tudhatta biztosan, hogy 
Diodato és Kalust Nurveli melyik oldalon állnak, mivel 
az oszmánok Sáhint kérték meg, hogy segítsen békét 
kötni a császárral. Ez pedig felettébb gyanús volt, így 

Nurveli házi őrizetbe került. Kihallgatásával Kunizot, a 
Haditanács tagját, volt konstantinápolyi állandó követet 
bízták meg. Bár az újdonsült tanácsos jelentése nem 
maradt ránk, minden bizonnyal felmentő volt, hiszen 
Nurveli hamarosan kiszabadult a házi őrizetből. Sőt, jú- 
nius hónapban Linzbe ment, ahol I. Lipót császár fogadta 
a doktort (!), majd a budai császári táborba küldték azzal 
a feladattal, hogy vegye fel a kapcsolatot a városban élő 
és dolgozó testvérével, Wardannal, és az ő segítségével 
szerezzen be híreket. A perzsa doktor ugyanekkor kérte 
a Haditanácsot, hogy a császár szolgálatában elköltött 
3000 forintját térítse meg, és , adjon neki rendes bért és 
fizetést azért, bogy az ősellenségtől kapott bíreket bűsé- 
gesen megküldte". A haditanácsos, Hieronymus Pozzo 
támogatta Nurveli kérelmét és a császár Ioo0 forintot 
ígért neki, ezt az összeget azonban még végrendeletében, 
utódai számára is követelte a doktor. 

Nurveli és Diodato folyamatosan fenntartották kap- 
csolatukat az Oszmán Birodalommal, elsősorban Buda 
várával. Nurveli nemcsak öccsével, de más örmények- 
kel is levelezett, beszélt, felhasználta őket a császáriak 
számára fontos hírek megszerzésére. A Nurveli, illetve 
öccse által beküldött leveleket a házi őrizetben lévő 
Diodato dekódolta. Wardan Bonaventura Sáhin 1684. 
április 15-én küldött jelentésében beszámolt arról, hogy 
az Oszmán Birodalom komoly nehézségekkel küzd, és 
, ba — írja a Haditanácsnak - gyorsan erre a környékre 
jöttök, akkor, remélem, a tietek lesz e város." Amikor 
1684-ben Lotharingiai Károly seregeivel először tett kí- 
sérletet Buda ostromára, megparancsolta, hogy ,, ha ott 
[Buda alatt] sikeresek leszünk, a perzsa doktor testvérét 
a budai bírszolgáltatás miatt, meg kell kímélni." Mindez 
arra enged következtetni, hogy a Kalust Nurveli, Wardan 
Bonaventura és Johannes Diodato által beszerzett infor- 
mációk fontosak voltak a Haditanácsnak és a hadveze- 
tésnek is annak ellenére, hogy teljes mértékben soha nem 
bíztak meg az örményekben. Fontosságukat jelzi az is, 
hogy amikor 1684 decemberében Kalust Nurveli újra 

kérte, költségeit térítsék meg, pénzeit fizessék ki, bead- 
ványán maga a császár saját kezű (és eléggé olvashatat- 
lan) aláírása szerepel a következő rövid feljegyzés alatt: 
, Mivel általában elég jó információkat küldött hozzánk, 
valamivel bonorálni lehetne fáradozásait. Lipót" 

Amikor Diodato felkarolta az új örmény jövevényt, 
Gabriel Sebinkarahiszárit, Kalust Nurvelivel ellentétbe 
került. Ezt fokozta az is, hogy az orvos és a kereskedő 
két, egymással szemben álló, egymás ellen intrikáló 
udvari csoporthoz tartoztak. Sáhin Meninskihez köze- 
ledett, az eddigi kötelékeket átrendezte. Az 1686. évi, 
alább bemutatandó budai siker azonban elsimította az 
ellentéteket. Gabriel Sebinkarahiszári esküvőjén Kalust 
Nurveli és Johannes Diodato szerepelt tanúként. 

Az örmények , sokoldalúságát" mutatja a következő 
eset is. Amikor 1685-ben, Thököly Imre elfogatóját, 
Melek Ibrahim pasát kivégezték (így valóban melek, azaz 
angyal lett belőle), és új nagyvezír (Szári Szulejmán pasa) 
került a szultáni csapatok élére, elküldte Bécsbe Wardan 
Bonaventurát, hogy tárgyaljon a Haditanáccsal a béke 
lehetőségéről. Kalust Nurveli öccse 1685. január—március 
között a császárvárosban tartózkodott, és hivatalos tár- 
gyalásokat folytatott a Haditanáccsal, valamint annak 
elnökével, Bádeni Hermann gróffal. A megbeszéléseken 
Johannes Diodato is részt vett. A Szent Liga koalíciós 
szerződése miatt — amelyben szerepelt, hogy egyik fél 
sem köthet békét a többi érdekelt tudta nélkül, és ehhez 
a császári udvar is tartotta magát — Wardan Bonaventura 
tárgyalásai sikertelenek maradtak. Végső kétségbeesésé- 
ben az örmény 60.000 dukáttal meg akarta venni Bádeni 
Hermann beleegyezését. Nem járt sikerrel, de mindezek 
ellenére, amikor Wardan visszatért Budára, a Haditanács 
utasította az esztergomi parancsnokot, Johann Philipp 
von Bischofshausent, hogy bizalmi emberét mutassa be 
az örménynek annak érdekében, hogy további hírleveleit 
az ő segítségével juttassa el Bécsbe. Ez a kapcsolat olyany- 
nyira működőképesnek bizonyult, hogy 1685 júniusában, 
amikor Bischofshausent áthelyezték Visegrádra, azt a 

parancsot kapta, hogy segítse továbbra is a két testvér 
levelezését. 

1685-ben a császári és a szövetséges seregek bevették 
Érsekújvárt, így Buda bevételének lehetőségét a Ha- 
ditanács már más szemszögből kezdte nézni. A békés 
megegyezés lehetősége nem állt fenn, így a Haditanács 
olyan embert keresett, aki , kém és szabotőr"? is volt egy 
személyben, akit be lehetett juttatni a várba, akinek nem 
okozott lelkiismereti problémát semmilyen kérdés sem. 

Ezt a feladatot egy újabb örmény, az 1685 októberében 
Bécsbe érkező Gabriel Sebinkarahiszári, akit sokszor 
Gabriel Sartónak is neveznek, mivel foglalkozását tekint- 
ve sarto, azaz szabó volt. (A magyar történetírás őt Gábor 
szabómesterként tartja számon.) A Sebinkarahiszárból 
(Sebinkarahisar, TR) származó Gabriel belekerült abba 
a kémhálózatba, amelynek két stratégiai pontján, Bécs- 
ben és Budán eddig Diodato és Wardan Bonaventura 
ültek, és amelynek szálai egészen Konstantinápolyig 
értek. Sebinkarahiszárit Kalust Nurveli szállásolta el 
leopoldstadti házában. Mivel háborús idő volt, a város 
védelmével megbízott milícia (Stadtguardia) vezetője 
kikérdezte a jövevényt arról, hogy ki ő, honnan jött és 
mi járatban van Bécsben. Az ekkor felvett adatok sze- 
rint (azaz Sebinkarahiszári saját elbeszélésű története 
értelmében) Gabriel Sebinkarahiszári, a szabó, örmény 
kereskedő, akinek testvére gazdag kalmár Edirnében. 
Saját és testvére áruival sokszor utazott a Lengyel Király- 
ság területére, erről az ottaniak igazolást is tudtak volna 
adni. Az örmények szokásainak megfelelően kölcsön 
adott egy magas rangú török tisztviselőnek, a szivasi 
pasának, aki azonban nem tudta megadni 6000 tallérnyi 
tartozását. Másfél éve ezért követte a pasát mindenhová, 
hogy - ha alkalom adódik - pénzét visszaszerezze. Mivel 
a szivasi pasának Esztergom alá kellett vonulnia, ő is 
vele jött, de a török tiszt egyik kezét 1685. augusztus 
16-án elvitte egy puskagolyó. A haldoklótól kérte, hogy 
adja meg tartozását, de az azt felelte, hogy előbb legyen 
törökké, mert őt egy kereszténynek adott szó nem köti. 

Az erőszakos törökké tétel elől egy budai keresztény- 
hez menekült, aki egy ideig bújtatta. Őtőle tudta meg, 
hogy egyik szolgáját törökké tették, a másik elszökött, 
a pasa pedig elvitette sátrát és csomagjait. Így Gabriel 
Sebinkarahiszári maradék pénzéből lovat vásárolt ma- 
gának, majd az éj leple alatt kisurrant a városból. Meg 
sem állt az esztergomi keresztény táborig. 

Az őt elfogó kapitány egyenesen Lotharingiai Károly- 
hoz küldte a foglyot, aki kikérdezte, majd menlevéllel 
Komáromba küldte. Itt két hónapot töltött el, és bevárta 
a császári hadvezért. Lotharingiai Károly javasolta neki, 
hogy menjen Bécsbe, ahol más örmények is vannak, ők 
majd menedéket nyújtanak neki. Saját bevallása szerint 
így érkezett meg a császárvárosba. A források alapján 
azt biztosan tudjuk, hogy Sebinkarahiszári a Moszul — 
Bagdad — Tokat — Isztambul — Buda — Bécs útvonalon 
jött. Kiderült, hogy magasabb képzettsége volt, mint 
ami egy kereskedőtől vagy egy szabótól elvárható lett 
volna. Valóban járt Lengyelországban, ahol kereske- 
delmi tevékenységet folytatott. Amikor a Haditanács, 
mint fentebb szó volt róla , kémet és szabotőrt" keresett 
Budára, Gabriel Sebinkarahiszáriban alkalmas jelölt- 
re lelt. Diodato felkarolta az új jövevényt, és segítette 
visszajutását a várba. Ottani kereskedő ismerőséhez, 
Karakashoz küldte. Mivel Gabriel minden fenntartás 
nélkül vállalkozott az útra, nem lehetett igaz az a tör- 
ténet, amelyet budai elmeneküléséről mesélt. A szivasi 
pasa halála ellenére túl nagy lett volna a kockázat, bárki 
a pasa kíséretéből felismerhette volna. 

Amikor egyértelművé vált, hogy a szabót elküldik 
Budára, a Haditanács a Bécs — Kanizsa — Buda útvo- 
nalat javasolta, és kitalált egy történetet, hogy miért 
küldik vissza az elfogottat az Oszmán Birodalomba. 
Sebinkarahiszárit azonban már útja kezdetén újabb at- 
rocitás érte: Bécsújhely közelében egy csapat katona ki- 
fosztotta, így kénytelen volt visszatérni a császárvárosba. 
Ennek következtében - az idő rövidségére való tekintettel 
— Bécsből egyenesen Budára küldték, a kanizsai utazás- 


133 


ról többé nem esett szó. Tanulva a kanizsai fiaskóból, a 
Haditanács utasította Esztergom kapitányát, Strassert, 
hogy hűséges embere kísérje el Sebinkarahiszárit. Az 
örmény valószínűleg 1686. április második felében érte 
el a középkori Magyar Királyság fővárosát és Diodato 
emberénél, Karakasnál szállt meg, aki a budai pasa 
kethüdájánál (helyettes) jelentette: földije érkezett. 
A pasa engedélyezte, hogy Sebinkarahiszári Budán ma- 
radhasson, a kifosztásáról szóló történet meghatotta, így 
egy öltözet ruhát ajándékozott a jövevénynek, de -— a kor 
szokásának megfelelően — Karakasnak kezességet kellett 
vállalnia érte (ez Bécsben is így működött). 

Amikor Diodato megkapta Sebinkarahiszári első le- 
velét, maga vitte el az éppen Bécsújhelyen tartózkodó 
császári udvarba, és I. Lipót első kamarásán, Hieronymus 
Scalvinonin (aki az Udvari Kamara tanácsosa is volt) 
keresztül juttatta el az uralkodóhoz. Jelentette, hogy a 
kém sikeresen bejutott. Mind Diodatót, mind Gabriel 
Sebinkarahiszárit sokan, így a főtolmács, Meninski is, 
kettős kémnek tartották. Ebben semmi meglepő nincsen. 
Mind a zsidó, mind az örmény kereskedőknél előfordult 
ez a vád akkor is, amikor nem voltak azok. Vallásuk, 
kultúrájuk, viselkedési és öltözködési szokásaik mássá- 
ga, két világ (oszmán és keresztény) közöttiségük miatt 
többször érte őket ez a vád, mindkét oldalon. Diodato 
és Kalust Nurveli kereskedő társát, a zsidó Löbl Heschlt 
egyik legfőbb támogatója, a Haditanács akkori elnöke, 
Raimondo Montecuccoli is kettős kémnek (spia doppia) 
tartotta. 

Gabriel Sebinkarahiszári legtöbb jelentését április 
végétől az ostrom megkezdéséig írta, amelyeket Strasser 
vagy a rendes postaszolgálat továbbított Bécsbe. Tudomá- 
sunk van arról is, hogy néhány levelet a szintén örmény 
Gregorius Melchior vitt el Budáról Győrbe, majd tovább 
a császárvárosba. Itt Diodato írta át őket olasz nyelvre, 
majd a Haditanácsnak, Lotharingiai Károlynak és a 
császárnak egyaránt továbbította őket. Sebinkarahiszári 
örmény nyelven írt, a levelek kereskedelmi tevékeny- 

ségéről szóltak. A sorok közé -— szintén nem új talál- 
mány - tejjel írta a valódi híreket. Ezt Diodato tűz fölé 
tartotta, így a tej megbarnult és az üzenet olvashatóvá 
vált. Ezt a technikát a velencei és raguzai kémek már a 
XV-XVI. században ismerték. 

Gabrielt azonban kettős céllal küldték be a várba. 
A hírek szolgáltatásán túl feladata volt, hogy szervezzen, 
illetve hajtson végre szabotázsakciót. Sebinkarahiszári, 
saját bevallása szerint, fontos szerepet játszott a budai 
lőportorony felrobbanásában, 1686. július 22-én. Ennek 
megítélése komoly nehézségeket okoz a mai történész- 
nek, mivel csak közvetett bizonyítékokkal rendelkezünk. 
Amikor Buda bevételét követően megkezdődtek a török 
fogolykihallgatások, a lőportorony felrobbantásáról 
is keletkeztek feljegyzések. Mehmed bég, a budai kul 
kethüda, a janicsáraga helyettese azt vallotta, hogy az 
ostromlók ágyúgolyója véletlenül találta el a tornyot. 
A lámdzsibasi, azaz az aknászok vezetője, Szefer azon- 
ban, akit az egyik keleti nyelvek tolmácsa, Heinrich 
Christoph Schwegler hallgatott ki, arról számolt be, hogy 
a lőportornyot két ember őrizte: a dzsebezsibasi, Murád 
aga, valamint a csorbadzsi, Ahmed. Murád agának volt 
egy Juszuf nevű, örmény származású szolgálója, ő volt 
felelős a robbanásért. Nagyon valószínűtlen, hogy az 
örmény származású szolga saját ötlete lett volna az ak- 
ció, sokkal inkább Gabriel Sebinkarahiszári felbujtására 
cselekedhetett, aki — minden bizonnyal — pénzt ígért 
neki a sikeresen végrehajtott robbantásért. Ezt látszik 
alátámasztani a Haditanács protokollumainak 1687. 
február 8-i bejegyzése, amelynek értelmében , a Budánál 
felgyújtott arzenálért" Sebinkarahiszári évi 400 forintot 
kapott. Mindezek alapján elmondható, hogy valószínűleg 
köze volt a két örménynek, Gabriel Sebinkarahiszárinak 
és Murád aga szolgájának, Juszufnak a lőportorony 
felrobbantásához. Hogy csak ők tették-e vagy az ost- 
romló sereg is eltalálta? Ezt a kérdést nem sikerült eddig 
megnyugtatóan tisztázni. 

Gabriel Sebinkarahiszári hamarosan megnősült. Egy, 
1687. január 25-én Hieronymus Scalvinoni és Johannes 
Diodato által megkereszteltetett török nőt, Maria Regina 
Josephát vette nőül február xo-én, aki az érsekújvári 
tímárdefterdár özvegye volt. Házasságából több gyermek 
is született. 

Sebinkarahiszári kalandor volt, aki ezekben a zavaros 
időkben próbálta megcsinálni szerencséjét. Amikor ki- 
derült, hogy a Haditanács a már megítélt összeget sem 
fizeti ki, új eszközök után nézett. Korábbi pártfogóját, 
Diodatót helyezte nyomás alá. Ez olyannyira sikerült 
neki, hogy Diodatót — kémkedés vádjával — nyolc hónapig 
fogságban tartották. Minden kapcsolatát latba kellett 
vetnie, hogy feje a nyakán maradhasson. Amikor 1690. 
április 11-én felmentették, ő maga perelte be Gabriel 
Sebinkarahiszárit, akit 169 I. Január 4-én le is tartóztat- 
tak. A vádemeléshez Diodato gyűjtötte össze az anyagot. 
1692 áprilisában a kalandor beismerte, a Diodato ellen 
terhelő bizonyítékként bemutatott két török nyelvű, a 
budai pasának küldött levelet ő hamisította. Az ítéletet 
1692. július 10-én hozták meg: Sebinkarahiszárit a jobb 
keze levágására ítélték, de Budán tanúsított hűsége és 
szolgálatai miatt az ítéletet egy év, Győrben letöltendő 
kényszermunkára változtatták, és örökre kitiltották az 
örökös tartományok területéről. 

Amikor 1693. május 25-én megszabadult a fogságból, 
kellemetlen helyzetbe került: ő nem léphetett a Habs- 
burg Birodalom területére, kikeresztelkedett felesége 
viszont nem juthatott vissza oszmán földre. Úgy tűnik, 
hogy minden tiltás ellenére 1709-től ismét a császár 
alattvalójaként jelenik meg, újra szerepel a Haditanács 
protokollumaiban. 

Amikor a császári hadvezetés 1687-—1688-ban a Bclg- 
rád elleni ostromot tervezte, Diodato újra a Budánál 
már bevált sémát akarta követni. Másodszorra ez nem 
sikerült. Kalust Nurveli fiát azonban megpróbálták fel- 
használni. Azt már nem lehet kideríteni, hogy a fiú ott 
élt-e, vagy a kémkedés végett küldték-e oda, de Kalust 

Nurveli 1688 júliusában kérte a Haditanácsot, hogy 
Belgrádból hazafelé tartó fiát, akit a huszárok elfogtak 
és Szeged felé magukkal hurcoltak, szabadítsák ki. Ezzel 
egyidejűleg testvérét, Wardant is kérte, segítsen megke- 
resni a fiút. Bár a Haditanács azonnal írt Ottavio Nigrelli 
és Nehemb parancsnokoknak, azt a választ kapták, hogy 
a fiú már meghalt. Kalust Nurveli testvérét, Wardan 
Bonaventurát pedig kirabolták, majd agyonütötték a 
hadszíntéren. Kalust Nurveli neve soha többé nem merült 
fel a hírszerzéssel kapcsolatban, de továbbra is Bécsben 
maradt és részt vett a délkeletre irányuló kercskedelem- 
ben, fenntartotta addigi relációit a rác, a görög és az 
örmény kalmárokkal. A család a bécsi örmények egyik 
vallási központjában, a Leopoldstadtban található, az 
Irgalmas rendiek által fenntartott kolostorban (Kloster 
der Barmhberzigen Brüder zu Leopoldstadt), az egyik 
oldalkápolhában egy Szent Gergely képével díszített 
oltárt kapott. Kalust Nurveli Johann Peter Jordin bé- 
csi polgár házában, a mai Grofe Sperlgasse 14. szám 
alatt lakott. Itt operálták meg 1698. szeptember 19-én. 
Nurveli tevékenységének jelentőségét és személyének 
megbecsültségét mutatja, hogy a császár háziorvosa, 
Benedikt Norbert von Zeidler végezte az operációt, de 
nem járt sikerrel. A perzsa doktor 1698. szeptember 
25-én elhunyt. Október 14-én az Udvari Marsall H1- 
vatala (Hofmarscballamt) felnyitotta a végrendeletet, 
mivel Kalust Nurveli, mint udvari kémikus ezen hivatal 
felügyelete alá tartozott. 

Az örmények szerepe a hírszerzésben Buda bevétele 
után erőteljesen csökkent, mivel a távoli tájakról nem 
tudtak megfelelő híreket szolgáltatni. Ugyanakkor az 
addig megszerzett érdemcik lehetővé tették, hogy a bécsi 
örmény kolónia megmaradhasson, és 1699, a karlócai 
béke, azaz az oszmán háború lezárását követően is szere- 
pet játszhassanak a távolsági kereskedelemben, néhányan 
közülük udvari beszállítókká is váltak. A konstantinápo- 
lyi diplomáciai kapcsolatokban ugyanakkor továbbra is 
szerepet játszottak, mint ahogyan az onnan érkező hírek 

értékelésében, beszerzésében vagy a már megszerzett 
információk Bécsbe juttatásában is. 


A HABSBURG INFORMÁTORHÁLÓZAT, 
A , TITKOS LEVELEZŐK" 


A XVI. század vége felé kiderült, hogy sem az egyháziak 
fentebb bemutatott módon való alkalmazása, sem az 
alkalmi kémek kiküldése, sem a tolmácsok informá- 
ciószerzési módszerei nem elegendők, hiszen a , hosszú 
török háború" idején, I591 és 1606 között a bécsi udvar 
sokszor maradt mindennemű híradás nélkül. Ennek 
leküzdése érdekében már a háború ideje alatt felmerült 
a gondolat egy, az előbbinél megbízhatóbb, jobban és 
főleg rendszeresebben működő hírszerző szolgálat létesí- 
tésére. 1602. március I-jén Mátyás főherceg a következő 
sorokat írta Thurzó György bányavidéki főkapitánynak: 
, Nagyságos, őszintén kedvelt hívünk! Nem kételkedünk 
abban, hogy tudod, mily nagy jelentőségük van a hű és 
megbízbató kémeknek. Arról értesültünk azonban, hogy 
eddig erről a dologról kevéssé gondoskodtak, különösen 
mivel azokat az új bíreket, amelyek mostanában bozzánk 
érkeznek, nem megbízható emberek és kémek jelentik, 
banem a [töröknek] adózó, szomszédos jobbágyoktól 
és más megbízbatatlan belyekről származnak. Ezekből 
pedig az ellenség szándékáról, készülődéséről és a jövő- 
beni felkészüléséről semmi bizonyosat nem érthetünk és 
tudbatunk meg, sőt sem Őcsászári Felsége, sem mi nem 
tudjuk megbozni és elintézni határozatainkat. 

Neked ezért jelen levelünkkel kegyesen megparan- 
csoljuk, hogy Budán, Szigetváron, Nándorfebérváron, 
Szófiában és más távolabb eső török belyeken titokban 
bűséges embereket és megbízható kémeket, ne pedig 
végek közelében lakó adózó jobbágyokat törekedjél 
felfogadni és beszervezni, és azokat küldjed a török 
határra az ellenség céljainak kikémlelésére, valamint 
szándékainak megtudására és feltérképezésére. Amit 


138 


pedig Neked jelenteni fognak, velünk idejében tudasd, 
és minket mielőbb értesíts, ha ilyen megbízható és bű- 
séges kémek felfogadására alkalmat és lebetőséget látsz, 
s arról is, hogy vajon erre a célra mekkora kiadásokra, 
kifizetésekre van szükséged." 

A Haditanács és a császári adminisztráció főbb tiszt- 
viselői tehát felismerték, mekkora szükség van arra, 
hogy jól működő hírszerző hálózattal rendelkezzenek 
az ellenséges területen. A XVII. század húszas éveinek 
végéig azonban nem volt lehetőségük ennek kiépítésére. 
Megakadályozta az udvart ebben a folyamatos hadi 
állapot, valamint az, hogy az Oszmán Birodalomban és 
a szerájban semmi sem úgy működött, mint egy európai 
fejedelmi udvarban, így mindaddig kevés ismerettel és 
tapasztalattal rendelkeztek ezen a területen. 

Itt vetődik fel az a gondolat, hogy miért éppen ezt a 
módszert választotta a bécsi udvar. Ennek a kérdésnek 
a vizsgálata során csak a , hosszú török háború?" ide- 
jéig sikerült visszafejteni a későbbi , titkos levelezői" 
hálózat eredetét, de felmerült egy, a későbbi kutatások 
során figyelmet érdemlő elképzelés. E sorok írója halvány 
összefüggést lát a kéziratos, majd később nyomtatott 
formában is létező korabeli Zeitungok, és a titkos leve- 
lezők között. A Zeitungokat eleinte kézzel másolták és 
ezeket a kópiákat terjesztették. Lehetséges esetleg, hogy 
a Német-római Birodalom, az örökös tartományok és 
a királyi Magyarország területén egyaránt létező ,,má- 
solói hálózat" szolgáltatta az ötletet, a titkos levelezők 
megszervezéséhez? Ennek a kérdésnek a megválaszolása 
még várat magára. 

A , hosszú török háborút?" követően, 1623-ban a bécsi 
udvar útnak indította Konstantinápolyba Johann Jakob 
Kurz von Senftenaut, aki alkalmi követségén túl azt a fel- 
adatot kapta, hogy útja során Budán, Belgrádban, Szófiá- 
ban és Konstantinápolyban olyan megbízható embereket 
keressen, akik hajlandók — megfelelő fizetség ellenében — 
Bécsnek híreket szolgáltatni. Az első, írásos formában 
is fennmaradt megállapodást a Haditanács megbízottja, 

Nyomtatott bírlevél 1570-ből 


Johann Ludwig Freiherr von Kuefstein kötötte Francesco 
VIatchi Belgrádban élő raguzai kereskedővel, 1629. szep- 
tember 23-án. Vlatchi ebben az iratban vállalta, hogy az 
épülő Habsburg informátorhálózat tagja lesz, rendszeres 
és írásos kapcsolatot tart fenn a konstantinápolyi állandó 
követtel. Aláírta, hogy minden lényeges információról 
tudósítja a bécsi udvart és a Haditanácsot. Jelentéseit 
természetesen egyeztetett kódrendszerrel titkosította 
és csak olyan embereknek adhatta át, akik a korábban 
megbeszélt titkos jelet ismerték. Titoktartást is fogadott 


a Habsburg uralkodónak. 

A rendszer működtetésével a konstantinápolyi állandó 
császári rezidenst, Johann Rudolf Schmidet bízta meg 
a Haditanács. Az ő feladata volt kapcsolatot tartani a 
beszervezettekkel, és neki kellett a jelentéseket eljuttatnia 
Bécsbe. Ehhez — mint fentebb említettem — több módszere 
is volt az állandó megbízottnak. 

Arra, hogy egy ilyenfajta levelezési hálózatot fenn 
lehessen tartani, csak az állandó követ közreműködése 
mellett volt mód. A titkos levelezővé válás kölcsönös 
bizalom és érdekegybeesés kérdése volt. Az alkalmi kö- 
vetségek túl rövid időt töltöttek ahhoz oszmán földön, 
hogy a bizalom kialakulhasson, így a konstantinápo- 
lyi állandó követeknek, Schmidnek, Greiffenklau-nak, 
Renigernek, Casanovának, Kindsbergnek, Terlingónak 
és Kuniznak fontos szerepük volt abban, hogy a Kurz 
von Senftenau által létrehozott, Lustier által mozgásba 
lendülő és Schmid alatt kiforró rendszert működtetni 
tudja a bécsi udvar, pontosabban szólva a Haditanács. 

Mint minden emberi kapcsolatrendszerben, itt is sok 
múlt az egyes emberek rátermettségén, a követ ügyes- 
ségén, azon a képességén, amellyel a pénzért dolgozó 
levelezőket érdekeltté tudta tenni a minél pontosabb és 
megbízhatóbb hírek szolgáltatásában. 

A bécsi udvar által létrehozott levelezési hálózatába 
gondos kiválasztás után kerültek a résztvevők, alkal- 
mazásukat több feltételhez kötötték. Természetesen el- 
engedhetetlen volt, hogy írástudó emberről legyen szó, 
aki lehetőleg művelt és megfelelő foglalkozást űzött. 
Elsősorban olyanokat választottak ki, akik minden- 
napi tevékenységük révén egyébként is sok emberrel 
találkozhattak, ismerősökkel és ismeretlenekkel is, azaz 
minden gyanú nélkül fogadhatták a hozzájuk érkezőket. 
A beszervezettek így elsősorban orvosok és kereskedők 
voltak. 

A , titkos levelezők" különböző motivációk mentén 
működtek együtt a Habsburg követtel. Volt közöttük 
olyan, aki lojális volt a kereszténységhez, vagy a csá- 
szárhoz. Mások különféle előnyökért, a maguk vagy 

családtagjuk felemelkedéséért tették. Természetesen a 
letöbben anyagi érdekből működtek együtt a bécsi udvar- 
ral. Fontos volt, hogy az egyébként igen jelentős díjazás, 
csábító erőt jelentsen a levelezőknek, olyat, amelyért 
szívesen vállaltak nagyobb kockázatot is. Francesco 
VIlatchi évi 700 tallért kapott szolgálataiért. Ez az ösz- 
szeg 1050 forintnak felelt meg, amely kétszer annyi volt, 
mint a konstantinápolyi követség tolmácsának fizetése, 
és háromszor annyi, mint amennyit egy futár kapott a 
Bécs — Konstantinápoly -— Bécs útvonalért. Természetesen 
a , titkos levelezők? esetében a kockázat indokolta ezt a 
magas összeget. Abban az esetben, ha valakit rajtakap- 
tak, ezért súlyosan fizetett. Jó esetben csak az Oszmán 
Birodalomból utasították ki, de előfordult az is, hogy 
valakit a hírek szolgáltatásáért kivégeztek. Ráadásul a 
követ által a levelezőknek és az informátoroknak kifi- 
zetett összeg még mindig jóval alacsonyabb volt, mint- 
ha a megbízható hírekért a szeráj valamely magasabb 
tisztviselőjét kellett volna megvesztegetnie. VIlatchin 
túl Budán Giovanni Pellegrini kereskedőt, Belgrádban 
Matteo Sturanni kereskedőt, és Szófiában Girolammeo 
Grassi orvost szervezte be még Kurz von Senftenau. 
Grassival kapcsolatosan érdemes megemlíteni, hogy a 
nagyvezír, Kemankes Kara Musztafa pasa szolgálatában 
állt, így első kézből is tudott információkat szerezni, 
sőt, arra is képes volt, hogy — természetesen jó pénzért 
cserében — a máshonnan megszerzett híreknél segített 
Schmidnek a valóságtartalom ellenőrzésében. Mindez 
ugyanakkor nem tartotta vissza attól, hogy ezzel egyide- 
jűleg — és szintén jó pénzért — ne szolgáltasson híreket az 
angoloknak és a velenceieknek. Természetesen a legtöbb 
levelező nem rendelkezett ilyen kapcsolati rendszerrel. 
Az akkori állandó konstantinápolyi császári követ, 
Johann Rudolf Schmid folyamatosan kapcsolatban állt 
a titkos levelezőkkel, hiszen ő továbbította leveleiket 
Bécsbe, vagy az őtőle érkező futárok szedték azokat 
össze. Jó viszonyt alakított ki a hálózat résztvevőivel, kö- 
zülük néhányat személyesen is ismert. Ilyen volt Giovanni 

Andrea Scogardi, akivel akkor ismerkedett meg Schmid, 
amikor a moldvai fejedelem, Vasile Lupu fiát Konstan- 
tinápolyba vitték túszként. 1640-ben, ura halála után 
a dán származású orvos visszatért Mildvába ahol a 
fejedelmet szolgálta, de ezzel egyidejűleg információkat 
gyűjtött, illetve továbbított Schmidnek. 1644-ben ismét 
Konstantinápolyba érkezett, ahol a rendkívüli császári 
megbízottnak, Hermann Czernin von Chudenitznek is 
jó szolgálatot tett. 

Schmid tevékenységére egyébként is jellemző volt, hogy 
az Oszmán Birodalom vazallusainál, illetve a budai pasa 
udvarában tartott embert, aki információkat szolgáltatott 
neki. Olyan híreket, amelyekre a birodalom fővárosában 
nagy szüksége volt, ugyanakkor hiába várt volna Bécs- 
ből, hiszen a császári politika irányítói úgy gondolták, 
hogy ezeket a területeket jobban megfigyelhetik saját 
fővárosukból, azt pedig, hogy ezekre az információkra 
a konstantinápolyi követnek miért lehetne szüksége, még 
elképzelni sem tudták. 

A , titkos levelezés"? fenntartásának leggyengébb pontja 
a finanszírozás volt. A Habsburg Birodalomban ritkán 
volt nagyobb mennyiségű készpénz, az állam már I. Fer- 
dinánd uralkodása óta állandó likviditási gondokkal 
küzdött. A levelezők tevékenységét koordináló főtolmács- 

ok, D"Asguier és Meninski háború idején mindig nehéz 
helyzetbe kerültek, és féltek attól, hogy — amennyiben a 
levelezők nem kapják meg a nekik járó pénzt — veszély 
fenyegeti a kiépített hálózatot, mivel tagjai vagy más eu- 
rópai hatalmaknak (elsősorban Velence és Franciaország) 
kezdenek híreket szolgáltatni, vagy felfedik kilétüket az 
oszmán adminisztrációnak, amikortól a Haditanácsnak 
a dezinformálás problémájával is szembe kell néznie. 

Ennek ellenére az 1630-as évek második felére egy 
viszonylag stabil szervezet jött létre, az első beszervezet- 
tek közül Grassi és Vlatchi maradtak csak meg, a többi 
helyre előbb a fentebb már említett Andrea Scogardit 
(orvos), majd Hans Kaspart (kereskedő) vették fel. 
A titkos levelezőknek szánt pénzt mindig a futárok, vagy 
az éppen a szultáni fővárosba igyekvő internunciusok 
vitték magukkal. Minden levelezőt meghatározott fi- 
zetéssel vettek fel, és erről pontos, általában titkosított 
kimutatásokat vezettek. 

A titkos levelezés (geheimbe Correspondenz) nem volt 
önálló intézmény. Szoros összefüggésben állt a Habsbur- 
gok oszmán diplomáciájának egyéb szerveivel, és illeszke- 
dett a korábban kialakított struktúrákhoz. A Haditanács 
koordinálta a császári udvar keleti politikáját (ekkor 
még csak az oszmánt, de később ide tartozott az orosz 
politika is), így nemcsak a hivatalos diplomáciát, de az 
információszerzést és a kémkedést is. Utóbbi kettő akkor 
vált önállóvá, amikor a XVII. század végi háborúkban 
nem volt állandó követ Konstantinápolyban, így az ő 
összes addigi tevékenységét is a kémek végezték el. 

A XVII. században a titkos levelezés, többszöri zök- 
kenőkkel ugyan, de folyamatosan működött. 1655-ben 
sikerült egy mélyebb krízist elhárítani és a Buda és Kons- 
tantinápoly közötti szakaszon a levelezés — átmenetileg — 
helyreállt. A császár megparancsolta, hogy minden kö- 
rülmények között szükség van a levelezők fizetésére, 
hiszen a megbízható és friss információk csak így ér- 
keznek be. Arra is utasítást adott, hogy a levelezőknek, 
illetve a levelek továbbítóinak is, mindig adjanak , extra 

spesá"-t, ettől a pontosabb és rendszeresebb működést 
remélte. Az 1656-ban Budára utazó rendkívüli követ, 
Peter Franz Hoffmann von Ankerskron, akárcsak 1628- 
ban Senftenau, azt a megbízatást is kapta, hogy az ot- 
tani levelezővel találkozzon, győződjön meg arról, hűen 
szolgálja-e a császárt, ha pedig nem, vagy hiányt lát a 
levelezés terén, szervezzen be új embert. Alapvetően 
ebben az időben sem változott a levelezők, a követ, il- 
letve a követségi alkalmazottaknak járó pénz eljuttatá- 
sának módja: még mindig a futárok vagy a rendkívüli 
követek vitték magukkal, de ekkor már az 1663/1664. 
évi háborút követően megalakuló Keleti Kereskcdelmi 
Társaság hálózatán, ágenseinek, kereskedőinek segítsé- 
gével is küldtek pénzt. Bankhálózat még jó ideig nem 
létezett. A pénzbeni gondok továbbra is megmaradtak, 
és 1675-ben már ismét arról panaszkodott a Haditanács 
az állandó követnek, Kindsbergnek, hogy minden (nem 
rendszeresen) kifizetett, nem jelentéktelen összeg ellenére 
a budai levelező kevesebb és rosszabb minőségű híreket 
szolgáltat. Ugyanezen év június 10-én a császár utasította 
követét: tegyen meg mindent, hogy az udvar 14 naponta 
pontos és megbízható híreket kapjon a levelezőktől. Egy 
— névtelenségbe burkolózó — császári tolmács 1676. ok- 
tóber Io-én írt a császárnak (!), hogy a legnagyobb baj: 
az oszmánok már tudják, kik a levelezők, és nem csak 
ők, de az ellenséges európai államok Konstantinápolyban 
jelen lévő képviselői is. Ráadásul a követ , nem tudja 
tartani a száját", ennek megfelelően , az egész világ, a 
raguzaiak, a velenceiek és a kereskedők"? is tudják, mikor 
indul a küldemény. Így nem csoda, ha a levelezők hírei 
nem jutnak el Bécsbe. Maga Kindsberg, alig hat nappal 
később már arról írt uralkodójának, hogy a probléma a 
Bécsből érkező csomagok nagyságában rejlik. Javasolta, 
hogy kisebb levélcsomókat küldjenek, és ügyeljenek arra, 
hogy a császári sas ne látszódjék, hiszen ez mindenkit, aki 
látja, arra csábítja, hogy kinyissa a levelet. A Haditanács 
cleget tett a követ kérésének, és I. Lipót 1676. november 
18-i levelében már arról tájékoztatta a Kindsberget, hogy 

parancsot adott arra: kisebb csomagokat küldjenek, 
amelyeken nem a császári pecsét látható. A rend azonban 
olyannyira nem állt helyre, hogy 1677 januárjában a 
Haditanács kénytelen volt a Kindsbergnek szóló levelet a 
velencei császári követség titkárán, Domenico Federicin 
keresztül eljuttatni a követhez, mert négy hónapja nem 
érkezett Konstantinápolyból hír hozzájuk, amit a leve- 
lezők megbízhatatlanságának tudtak be. 

1678. január 15-én a császár újra írt követének, és ar- 
ról tájékoztatta, hogy a most Konstantinápolyba induló 
futárnak -— rendes megbízatása mellett — azt a feladatot 
adta, hogy Budán, Belgrádban és , abol még szükséges" 
érdeklődjön utána és tárja fel annak okait, miért nem 
működnek a titkos levelezők. Még 1679-ben sem sikerült 
megoldani a levelek írásának, illetve továbbításának 
gondját. A rendkívüli követként az Oszmán Birodalomba 
érkező, Kindsberg halála miatt ott maradni kényszerülő, 
majd ott elhunyó Peter Franz Hoffmann von Ankerskron 
1679. június 16-án arról számolt be a császárnak, hogy 
május 17-ig sem a titkos levelezőkön, sem a Keleti Keres- 
kedelmi Társaságon, sem pedig Velencén keresztül nem 
érkezett be hozzá levél. Úgy tűnik, hogy 1680-ra sikerült 
ismét helyreállítani a levelezést, és a titkos levelezők a 
Keleti Kereskedelmi Társaság tagjaival összefogva küld- 
ték híreiket Bécsbe. 

Az 1620-1660 közötti időszakhoz képest sokat válto- 
zott a levelezők csoportjának összetétele, illetve — ennek 
következtében — a javadalmazása is. Az 1663/1664. évi 
háború idején, valamint azt követően ezen a területen 
is egyre inkább a délszlávok és az örmények kerültek 
előtérbe. Sokan közülük előbb a Keleti Kereskedelmi 
Társasággal ismerkedtek meg és a levelek továbbításában 
vettek részt, majd később maguk is levelezőkké váltak. 
Ennek megfelelően alakult javadalmazásuk is. 1663. áp- 
rilis 24-én, a háborús időkben olyan fontos információk 
megszerzésére vették fel budai titkos levelezőnek Marko 
Radiwowitzet, aki szolgálataiért 225 dukátot (- 675 fo- 
rint) kapott. Neki is járt már az , extra spbesen", amelynek 

összege általában évi 150-300 forint volt. A Radiwowitz 
család egy másik tagja, Marko öccse, Niccola is — keres- 
kedelmi forgalma bonyolítása mellett — 1677-től levelező- 
ként tevékenykedett. Míg Marko 1680 szeptemberében 
elhunyt (ki nem fizetett pénzeiért öccse a következő 
években folyamatosan ostromolta a Haditanácsot és a 
Kamarát), addig Niccola egészen az 1692 augusztusában 
bekövetkező haláláig szolgálta a bécsi udvart. Budán volt 
1686-ban is, amikor a császári seregek bevették a várat, 
és — saját bevallása szerint, amelyet az Udvari Kamara és 
a Hadi Fizetőmesteri Hivatal is elfogadtak — a fosztogató 
katonák kirabolták, mindenét elvitték. Ezért kérte, hogy 
a Kamara térítse meg veszteségeit, amit — papíron — meg 
is tettek. Niccola halálát követően felesége, Catharina 
Radiwowitz még 1694-ben is kérvényezte, hogy a férje 
után neki járó 150 dukátot fizessék ki neki. 

Budán szolgált, a Radiwowitz család tagjain túl a 
zsidó Löbl Heschel, akinek tevékenységét 1681-ben 
bekövetkezett haláláig lehet nyomon követni. Marko 
Radiwowitz-cal egyidőben szervezték be Hadzsi Comeno 
Georgiewitzet, aki Belgrádban teljesített szolgálatot. 
Georgiewitz 1675-ig küldött leveleket Belgrádból, helyére 
azután Georgio Christophoro (Juro) Markowitz került. 
Juro apja, Cristo, és nagybátyja, Lazaro is szolgált már 
hasonló minőségben a császárnak. Lazaro Markowitz 
1657-ben arról panaszkodott, hogy az oszmánok leleplez- 
ték tevékenységét, ezért vasra verték és sokáig félő volt, 
hogy karóba húzzák. Ő ennek ellenére nem árulta el a 
Habsburg uralkodót, és most újra szolgálatra jelentkezik. 
Cristo Markowitz tíz, bátyja tizenöt évig levelezett a 
Haditanáccsal. Juro szívvel-lélekkel szolgált, 1679 au- 
gusztusában például a Belgrádban betegen fekvő Rudolph 
Dane helyett elvitte a bécsi postát Konstantinápolyba. 
1679. november 10-én a belgrádi titkos levelező hivatalát 
a Haditanács Erasmus Noelnek utalta ki, aki azonban 
nem tudta átvenni a posztot, így 1680 májusában ismét 
Juro Markowitz lett a levelező. Egy évvel hivatala vissza- 
nyerését követően, 1681. április: májusában Juro elhagyta 

Belgrádot, Bécsbe utazott, és csak Caprara követségének 
tagjaként hagyta el ismét a várost. Az ő bére sem volt 
túl magas, évi Iso forintot kapott. 

A fentiekből kitűnik, hogy - a nehézségek ellenére — 
működött a ,titkos levelezés", a régiek helyére új em- 
berek, új csoportok kerültek. A még mindig megfelelő- 
nek mondható bérezésnek köszönhetően több-kevesebb 
rendszerességgel egészen Caprara és Kuniz hazatéréséig, 
Bécs ostromágg és a város felszabadulásáig folyamatosan 
szolgáltatott híreket a gehaimbe Correspondenz. 

CSÁSZÁRI HÍRSZERZÉS 
SZERVEZETE ÉS MŰKÖDÉSE A VISSZA- 
FOGLALÓ HÁBORÚK IDEJÉN 


NÉGY SZERENCSÉTLEN HALÁLESET 


1680-tól Georg Christoph von Kuniz lett a konstanti- 
nápolyi állandó császári követ. Elődeinek gyors egymás 
utáni halála teremtett neki lehetőséget, hogy ezt— az Ud- 
vari Haditanács, és ennek megfelelően, a keleti politika 
szempontjából — fontos posztot megszerezze. 


4 A Kunizok története 
A Kuttner von Kuniz család a mai Németország területéről, 
a Breisgauból származott. Előbb Tirolba, majd Bajorország- 
ba, illetve Ausztriába vándoroltak tovább a család tagjai. 
1478-ban Elias Kuttner von Kuniz Zsigmond főherceg ud- 
varában szolgált, Merániába került udvari írnoknak. Fia, 
Johann Kuttner von Kuniz 1514-ben mint ,, Salzraiter? tevé- 
kenykedett. Az ő fia, Zacharias Kuttner von Kuniz Regina 
Tollingert vette feleségül, akitől két fia született: Jonas és 
Johann Christoph. Utóbbi Sara Neupeckint vette el, és két 
fiuk, valamint egy leányuk született: Johann Baptist, Georg 
Christoph és Maria Anna. Az idősebb fiú, Johann Baptist 
sok éven keresztül a felső-ausztriai rendek központi pénz- 
ügyi hivatalának dolgozott és 1662. február 6-án elnyerte 
az , Edler Herr von Kuniz und Weissenburg" címet. 1664. 
május 2-án I. Lipót császár Linzben mind Johann Baptistet, 
mind testvérét, Georg Christoph-ot bárói rangra emelte. Az 
, Enns-en túli"? (ob der Enns) területek nemesi könyveibe 
augusztus 2-i dátummal jegyezték be, hogy a lovagi címmel 
kapott Weissenburg mellett Planckenstein, Rabenstein, 
Pielach és Státz került az idősebbik testvér birtokába. Johann 
Baptist 1673. május 18-án beadványban fordult az Udvari 

Kamarához, hogy az előző, oszmánok elleni háborúban 
(1661—1664) hozott anyagi áldozatainak és érdemeinek elis- 
merésére vegyék fel a kamarai tanácsosok közé, amely állást 
sikerült is elnyernie. Georg Christoph-ot, illetve Johann 
Baptist fiait 1686. június 18-án az alsó-ausztriai nemesi 
könyvekbe is felvették. Georg Christoph-nak egy fia érte 
meg a felnőttkort, Karl Friedrich Anna Maria Stahremberget 
vette feleségül, akitől Johann Maximilian Ludwig született. 
Ő 1748 decemberében igen fiatalon elhunyt, ezzel Georg 
Christoph egyenesági leszármazottai kihaltak. 


Georg Christoph Kuttner von Kuniz 1652. január 14-én 
látta meg a napvilágot. Két feleségétől, Elisabetha von 
Ouarienttől, illetve Katharina Eleonora von Gillerntől 
összesen három fia született, közülük azonban csak a 
fent említett Karl Friedrich érte meg a felnőttkort. Georg 
Christoph és bátyja is a Keleti Kereskedelmi Társaságban 
való aktív részvételük révén kerültek kapcsolatba a csá- 
szári udvarral. Az ifjabb Kunizot, akkori felső-ausztriai 
számadót, a társaság megbízásából küldték 1673-ban 
Konstantinápolyba, ahol a korábbi konzul, Lelio de Luca 
szerepét vette át. Ettől kezdve rendszeresen utazott az 
Oszmán Birodalom területén. Amikor gyorsan egymás 
után meghalt Johann Christoph von Kindsberg állandó 
konstantinápolyi követ, illetve még őt megelőzően, az 
utódjának szánt Johann Maximilian Sattler, a rend- 
kívüli követ, Peter Franz Hoffmann von Ankerskron 
Kuniz-ot javasolta erre a posztra. Ennek ellenére ekkor 
Johann Carl Terlingo de Guzmán kapott megbízatást, aki 
— miután Hoffmann von Ankerskront, 1679. szeptember 
10-én bekövetkezett halála után eltemette Konstanti- 
nápolyban -— maga is az oszmán fővárosban hunyt el, 
1680. Január 13-án. 

1679-ben a bécsi udvar nehéz évet tudhatott maga 
mögött. A Rajnánál egyre nagyobb mértékben jelentek 
meg a francia alakulatok, Magyarországon Thököly 
Imre mindinkább az Oszmán Birodalom felé fordult, 
az örökös tartományokban pedig dúlt a pestis. A csá- 

szár és miniszterei úgy döntöttek, hogy haladéktalanul 
megkezdik a tárgyalásokat a Portával a vasvári béke 
meghosszabbítására. Az oda küldött követek, rendkívüli 
követek azonban sorra meghaltak. Terlingo betegségével 
a Haditanács tisztában volt, ezért tanácsosai javaslatára 
a császár már 1679. december 31-én kinevezte Kunizot 
Terlingo , adiunctus"-ává. Az , adiunctus" 1680. Január 
22-én parancsot kapott a Haditanácstól, hogy induljon 
útnak, és ezzel egyidejűleg válasszon egy megbízható 
személyt, aki a titkári funkciót betölti majd a követségen. 
Terlingo halálát követően, 1680. február 13-án Kuniz, 
kevés kísérővel elutazott Budáról. Március I-jén már 
Belgrádban, 23-án pedig a Konstantinápoly közelében 
fekvő , Ponte Piccolo?-nál (Kücsükcsekmedzse) járt. 
Itt találkozott a követség néhány alkalmazottjával, a 
tolmácsokkal: Marc?" Antonio Mamucca della Torréval, 
Janaki Porphyritával és Giorgio Cleronoméval, a tolmács 
tanulók közül Johann Adam Lachewitzcel, valamint 
Kindsberg titkárával, Johann Georg Pucherrel. Egy nap- 
pal később, március 24-én bevonult Konstantinápolyba. 
Elődje, Terlingo titkárát, Christoph Schöningert tovább 
foglalkoztatta, és nagyon valószínű, hogy rokonságban 
álltak egymással. 

Konstantinápolyba vezető útja során tapasztalta már, 
hogy az oszmánok megújították az eszéki hajóhidat, 
elkezdték a hadianyagok, az élelmiszer stb. szállítását, 
amelyeket magazinokban helyeztek el. Minden a hábo- 
rúról szólt. Ilyen körülmények között a nagyvezírnél 
április 28-án, a szultánnál június 4-én volt audiencián. 
Mivel Kuniz -— mint említettem — nagy tapasztalatokkal 
rendelkezett az Oszmán Birodalom területén, nem oko- 
zott neki gondot, hogy a követ kötelességeit teljesítse. 
Ugyanakkor több éves ott tartózkodása következtében 
olyan kapcsolati rendszert alakított ki, amely révén tit- 
kos információkhoz is hozzáférhetett. Ismerte a , titkos 
levelezőket", akik még Kindsberg idején teljesítettek 
szolgálatot, maga is tartotta velük a kapcsolatot. 1680. 
október 3-án a Birodalmi Kancellária levelet küldött a 

követnek, amelyben - a biztonságos levelezés érdekében — 
egy új, attól az időtől használandó kódot jutatott el 
hozzá. 

Kuniz ennek segítségével kódolta leveleit. 1680 és 1682 
tavasza között Georg Christoph a követek mindennapi 
életét élte: költözött, ha a szeráj költözött, például 1680 
telén Edirnébe; állandó pénzhiánnyal küzdött, ennek 
érdekében újabb és újabb leveleket küldött a Haditanács- 
hoz, látogatást tett a Konstantinápolyban székelő európai 
kollégáinál és figyelte az oszmán politika változásait. 
Már 1680-ban egy újabb oszmán hadjárattól félt, bár 
annak irányával nem volt tisztában. 

Az, hogy 1678. június I5. és 1680. január 13. között 
összesen négy követ halt meg Konstantinápolyban vagy 
útközben, komoly problémát okozott a császári diplo- 
máciának. Az 1664. augusztus 10-én megkötött vasvári 
békét ugyanis meg kellett volna hosszabbítani. Ezért 
kezdett tárgyalásokba Kindsberg, ezért indult útnak 
Hoffmann von Ankerskron és vele Sattler, ezért érke- 
zett az oszmán fővárosba Terlingo, majd őt követően 
Kuniz. Elődei halála után Kuniz próbált tárgyalásokba 
kezdeni Kara Musztafa nagyvezírrel, de kezdeményezése 
nem hozott sikert. A Haditanács és az udvar számára 
rendkívül fontos volt, hogy keleten megtartsák a békét, 
mivel figyelmüket - elsősorban — a nyugatra kívánták 
fordítani, ahol XIV. Lajos francia királlyal mélyült el 
egyre inkább a konfliktus. Ezért 1681. december 24-én 
a Haditanács, a császár megbízásából, Kuniz tárgya- 
lásainak segítésére menlevelet (salvus conductus) kért 
Alberto Caprara számára, akit internunciusként, azaz 
rendkívüli követként kívánt a Portára küldeni. 

Alberto Caprara pályafutása kezdetén, 1654 és 1660 
között Rómában Rinaldo d Este kardinális titkára volt, 
majd 1672-ig a bíboros megbízásából Európában tett uta- 
zásokat, Franciaországban, a Német-római Császárság 
területén és a spanyol korona országaiban is járt. 1675- 
ben, Brüsszelben lépett császári szolgálatba, 1677-től 
pedig I. Lipót megbízásából III. (Orániai) Vilmossal 

tárgyalt, és komoly szerepe volt a nimwegeni béke (1678) 
megkötésében. A tárgyalások során ismerkedett meg 
Francesco Buonvisivel, a későbbi bécsi pápai nunciussal. 
Valószínűleg ennek az ismeretségnek köszönhette, hogy 
1681-ben őt szemelte ki a császár arra a fontos szerepre, 
amelyet a konstantinápolyi internunciatúra jelentett. 
Caprara hetvenhat fős kíséretével 1682. február 3-án 
indult el Bécsből és március 2-ára már Belgrádban volt. 
Itt találkoztak Thököly Imre megbízottjával, aki tudó- 
sította őket, hogy ura és a nagyvezír, Kara Musztafa 
között megállapodás született a magyar területekkel 
kapcsolatban. Április rr-re értek Konstantinápolyba, 
de az internuncius útközben már levelezett az udvarral. 
Küldeményeit Belgrádon, Raguzán, Fiumén és Velencén 
keresztül juttatta el a Haditanácshoz. 

Miután megérkezett az oszmán fővárosba, a szultáni 
udvartól mellé kirendelt csawsok és janicsárok éberen 
figyeltek arra, hogy ne érkezhessen hozzá küldemény, 
és ő se küldhessen levelet. Ez a ,kommunikációs prob- 
léma" egyben eldöntötte a béketárgyalások kimenetelét 
is. A nagyvezír eleve csak június 9-én fogadta Caprarát, 
június 22-én, illetve július 6-án tárgyaltak a béke meg- 
hosszabbításáról. Ekkor az internuncius és a Konstan- 
tinápolyban szolgáló európai követek már látták, hogy 
a háború elkerülhetetlen. A konstantinápolyi francia 
állandó követ, Gabriel Joseph de Lavergne, Guilleragues 
grófja így írt erről 1682. október 19-én XIV. Lajosnak: 
, Úgy tűnik, hogy már elbatározták a császár elleni 
háborút annak ellenére, hogy Caprara nemrégen új 
információkat bozott és egy jelentős (pénzlösszeget..." 
Ezt követően Caprara azt próbálta meg kideríteni, hogy 
milyen előkészületeket tesznek az oszmánok, legalább 
ezzel segíteni kívánta a Haditanács munkáját. November 
27-én Kuniz, egy nappal később Caprara is az Edirnébe 
költöző szultán után indult. 

Kuniz és Caprara mindent megpróbáltak, hogy vala- 
miféle egyességre jussanak Kara Musztafával, de a szul- 
tán már 1682 őszén kiadta a parancsot: készüljenek a 

csapatok a császár elleni háborúra. 1683. január 21-én 
pedig a lófarkas zászlót (tug) is kitűzték a szultáni pa- 
lotára annak jeléül, hogy a hadszíntérre induló csapatok 
kezdjenek gyülekezni. Az internunciusnak és a követnek 
a seregekkel kellett vonulnia. Még mielőtt Konstan- 
tinápolyból elutaztak volna, Caprara kíséretének egy 
részét hazaküldte. A követség alkalmazottai, a Kuniz 
és Caprara kíséretében lévő emberek azonban mind az 
oszmán sereggel tartottak, a janicsárok egy-egy csapata 
vigyázott rájuk. 1683. március 30-án indultak Edirnéből 
és április 8-án értek Filippopolisba (ma: Plovdiv, Bulgá- 
ria). 14-én már Szófiánál jártak, április 30-án pedig az 
oszmán sereg egy részével együtt Eszéknél táboroztak. 
Már a Száva mellett állt az oszmán tábor, amikor a 
császári futár, Adam Schönberger elérte a követeket 
azzal a hírrel, hogy I. Lipót és Sobieski János lengyel 
király szövetséget kötött az oszmánok ellen. Caprara és 
Kuniz azonban nem maradhattak együtt az út alatt, bár 
folyamatosan tartották a kapcsolatot. 

A Haditanács 1683. április 24-i dátummal küldött üze- 
netet Kara Musztafának, amelyben kérte, hogy Caprarát 
— biztos kísérettel — küldje haza. A levelet az internuncius 
május 19-én adta át a nagyvezírnek, aki június 16-án 
Juszuf csaus kíséretében Mohácsról Budára küldte 
Caprarát, ahová az 20-án meg is érkezett. Katonailag a 
szaloniki bég biztosította a menetet. Innen azonban csak 
július 27-én ért a budai beglerbég, Arnavut Uzun Ibrahim 
pasa seregével Győr alá, augusztus 8-án pedig Magyar- 
óvárhoz. Két nappal később a tatár kán, Murád Giráj a 
tullni császári táborhoz kísérte, így Caprara visszanyerte 
szabadságát. Augusztus 15-én már Passauban volt, ahol 
az éppen ott tartózkodó császárnak részletesen beszámolt 
mindarról, amit az Oszmán Birodalomban, illetve utazá- 
sa és kiszabadulása folyamán tapasztalt. Természetesen 
éppen ezért nem engedhették ennél hamarabb szabadon, 
hiszen ezeknek az értékes információknak a birtokában 
jó szolgálatot tett volna a bécsi udvarnak, segítette volna 
felkészülését a császárváros védelmére. 

Tizenöt kötetnyi kémjelentés 


Az eddigi — mindenekelőtt osztrák - történetírás, illetve a 
Habsburg uralkodó konstantinápolyi titkos kapcsolati rend- 
szerét vizsgáló kutatók véleménye szerint a , titkos levelezők" 
az 1670-es évek elején-közepén - elsősorban a megfelelő 
fizetség elmaradása miatt — beszüntették tevékenységüket. 
A téma egyetlen magyar kutatója, Hiller István szerint ugyan 
a rendszer 1650 után is folyamatosan működött, de ő nem 
foglalkozott a XVII. század második felének titkos levele- 
zőivel. Két levelező nevét megadva egy majdan megírandó 
tanulmány körébe utalta a problémát. 

Az eddig leírtak alapján elmondható, hogy a rendszert 
működtető , fogaskerekek" ugyan el-elakadtak, de a tevé- 
kenység mégsem szűnt meg teljesen. Ehhez járul még az 
a tény is, hogy az 1684 és 1698 közötti időszakra tizen- 
öt kötétnyi titkos levelet lehet találni az Österreichische 
Nationalbibliotbek Handscbriften-, Autograpben- und 
Nacblasssammilungjában (az Osztrák Nemzeti Könyv- 
tár Kézirat-, Autográf és Hagyatéki Gyűjteményében), az 
Österreicbisches Staastarchiv, Haus-, Hof- und Staatsarcbiv 
Handscbriftensammlungjában (Osztrák Állami Levéltár, 
Házi, Udvari és Állami Levéltár Kéziratgyűjteményében), 
valamint az Esztergomi Főszékesegyházi Könyvtárban. 

Az összesen tizennyolc, Ausztriában található kötet kül- 
sőleg azonos módon néz ki. Méretük 15x18 centiméter. 
Csontszínű bőrkötésben, arany díszítéssel. A magyarországi 
kötetben egybe kötötték a tizenhárom évnyi levelezést, ennek 
is csontszínű bőrkötése van, de hiányoznak az arany díszíté- 
sek. Mérete is valamivel nagyobb, mint az ausztriaiaké. 

Az Osztrák Nemzeti Könyvtár gyűjteményében 1684- 
1688, valamint 1690-1691-ből vannak kötetek. Hiányzik 
az 1689. év. Itt sem ex libris, sem possessori (tulajdonosi) 
bejegyzés nem található. Az Osztrák Állami Levéltár össze- 
sen tizenegy kötetet birtokol a levelezésből, az 1688 és 1698 
közötti évekből. Tehát a könyvtár és a levéltár kötetei között 
vannak átfedések (1688, 1690, 1691). Azt, hogy a könyvtári 
és a levéltári kötetek között összefüggés lehet, mutatja az 

is, hogy míg az Osztrák Nemzeti Könyvtár Kézirattárában 
található kötetek számozás római egyessel indul, addig a 
levéltárban találhatók sora a római öttel kezdődik, és ti- 
zenötig tart, tehát az 1684 és 1698 közötti időszak minden 
egyes évét belevették a számozásba. 

Az 1986-ban, Budavár visszavívásának 300. évfordu- 
lója alkalmából kiadott Buda Expugnata 1686. Europa et 
Hungarica 1683-—1718. A török kiűzésének európai levéltári 
forrásai második kötetében ugyan szerepel ez a forráscso- 
port, ennek ellenére feldolgozásának nem szentelt eddig 
nagyobb figyelmet a hazai történetírás. 

A levéltárban őrzött könyvecskékben ex libris találha- 
tó. Felirata: , Antonius Josepbus liber baron ab Öttl". Ki 
volt e , liber baron ab Öttl"? Az Öttl családról csak kevés 
adattal rendelkezünk. Alsó-Ausztriából származtak, és 
II. Miksa császártól (1564-1576) 1572-ben kaptak nemesi 
oklevelet. 1638-ban a család oklevelét a király megerősí- 
tette, elsősorban a svédek és a törökök elleni küzdelem- 
ben való részvételük miatt. Andreas Öttl, Anton Joseph 
apja, maga is küzdött a Habsburg Birodalmat fenyegető 
hadseregek ellen. Érdemei elismerésként őt, fiát, Anton 
Josephet (mh. 1735), valamint annak unokatestvérét, Franz 
Antont, a tengernsee-i kolostor jószágigazgatóját, I. Lipót 
1704. május 8-i, Bécsben kiadott oklevelének értelmében 
magyar nemességgel adományozta meg. Anton Jospeh az 
alsó-ausztriai Wallsee-ből származott, és 1695-ben már a 
Bécsi Egyetemen a Procuratorum Nationis Austriaci között 
szerepel. Ekkor már juris utriusgue doctor, illetve advocatus 
consistorti episcopii Passauiensis consiliarius. Nem sokkal 
később császári haditanácsos, 1703-ban a Bécsi Egyetem 
jogi fakultásának dékánja, illetve hadbírói tisztséget is viselt. 
1707-ben elnyerte az egyetemi rektori címet. A birodalmi 
lovagi rangot 1717-ben kapta meg Anton Joseph és csa- 
ládja, ez időtől fogva címzésük Edler von Öttl. 1722-ben 
az Udvari Hadi Kamara (Hofkriegskammer) tanácsosa és 
titkos referendáriusz. 

Anton Joseph az itáliai és török hadjáratokban tanúsított 
vitézségéért, valamint a pozsareváci béke megkötésekor 

(1718) játszott szerepéért magyar báróságot és címert kapott 
III. Károly magyar királytól (1711-1740). Vele együtt sze- 
repelnek az oklevélen felesége, Anna Maria von Ehrenthal, 
fia, Karl Joseph Anton von Öttl, leányai, Maria Barabara 
(Ferdinand Laffert báró hitvese), Maria Anna (Anselm Franz 
Fleischmann felesége), Maria Johanna és Maria Gabriella 
Rosalia. A család férfiúi ága Karl Anton Joseph után kihalt, 
aki bár házasságot kötött, de 1747-ben fiú örökös nélkül 
hunyt el. Arra, hogy Öttlnek mikor lehetett szüksége az 
iratokra, nehéz választ adni. Mint császári haditanácsos 
könnyen hozzájuk férhetett, és — minden bizonnyal -— sokat 
tanulhatott belőlük azelőtt, mielőtt az oszmán-osztrák 
pozsareváci béketárgyalások megkezdődtek volna. Annak 
azonban, hogy pontosan hogyan, milyen módon kerültek 
hozzá a kötetek, nem maradt nyoma. Mint ahogyan annak 
sem, hogy az ő tulajdonából hogyan jutott a levéltár birto- 
kába. Emez utóbbit nézve csak közvetve, annak az állagnak 
a vizsgálatával juthatunk közelebbi eredményre, amelybe 
ez az irategyüttes tartozik. 

A bécsi Házi, Udvari és Állami Levéltár állagainak szár- 
mazási helyét bemutató egyik legfontosabb munka a Böbm 
1020 kötetekről, valószínűleg tévesen, azt állítja, hogy a 
Salzburgi Oklevelek állaggal került a levéltár tulajdonába. 
A Salzburgi Oklevelekről ugyanis a következőket lehet 
tudni: 1806 és 1807 között került a jelenlegi helyére, és 
alapvetően négy fő területről származtak az ebben őrzött 
iratok. A salzburgi Érseki Levéltárból, a salzburgi dóm Káp- 
talani Levéltárából, a Berchtesgadeni Levéltárból, valamint 
a Választófejedelmi Udvari Könyvtárból. Az, hogy a szerző 
szerint a Salzburgi Oklevelek néven ismert állagba, e négy 
hely melyikéről került be az irat, ma már megállapíthatat- 
lan. A Kncchtl által 1806. október 23-án Bécsbe szállított 
iratokat a levéltár december 13-án szinte hiánytalanul átadta 
az Udvari Könyvtárnak. Bár a rendelkezés szerint mindent 
át kellett volna adni a könyvtárnak, a beérkezett és kiadott 
iratok listája nem egyezett meg. Így egyes kötetek minden 
bizonnyal a levéltárban maradtak. 1923-ban a Salzburgi 
Oklevelek állagba néhány Linzből származó, felső-ausztriai 

irat is bekerült. Mindez felvet néhány problémát. Hogyan 
kerültek a haditanácsos Öttl tulajdonában lévő kötetek a 
Salzburgi Oklevelek állagba? Az egyetlen lehetséges magya- 
rázat — amennyiben igaznak vesszük, hogy a Böhm 1020 
valóban a Salzburgi Oklevelekkel került a levél-, illetve a 
kézirattárba -, hogy a Melktől nem messze fekvő Wallsee, 
Öttl szülőhelye, birtokainak központja vigyázott rá, és 
a XX. század elején a linzi anyaggal került az említett 
állagba. 

Hasonlóan nehéz az esztergomi kötetek előtörténetéről 
szólni. Az itt őrzött titkos levelek az 1684 és 1696 közötti 
időszakból származnak, de - az ausztriaiakkal ellentét- 
ben - ezeket egy kötetbe gyűjtötték össze. Az Esztergomi 
Főszékesegyházi Könyvtár jelenlegi gyűjteménye 1853-ban 
jött létre. Három helyről: Nagyszombatból, Pozsonyból és a 
helyi ferences könyvgyűjteményből kerültek ide a kötetek. 
Ennek megfelelően nagyon valószínű, hogy az előbb említett 
két helyről, tehát Nagyszombatból vagy Pozsonyból érkezett 
ez a gyűjtemény. 

Mindhárom helyen más címen tartják nyilván a leve- 
leket. A bécsi levéltárban a Dispacci di Constantinopoli 
r688—r698 címet viseli. Az Osztrák Nemzeti Könyvtár 
kézirattárában az Epistole ad Leopoldum I. Imperatorem a 
legatis aliisgue fide dignis datag Constantinopoli videlicet 
Vol. I-VII. cím alatt találhatjuk meg. Esztergomban pedig 
a kötet a Constantinopoliscbe Briefe címen lelhető fel. 

Tartalmukat tekintve a kötetek közel azonosak, de né- 
hány eltérést sikerült felfedezni, amelyekről később még 
részletesebben lesz szó. 


KÉMEK KONSTANTINÁPOLYBAN 
— HÁBORÚS IDŐSZAKBAN 


A tizenöt kötetnyi kémjelentés léte arra enged követ- 
keztetni, hogy a nem túl nagy intenzitással, de működő 
titkos levelezői tevékenységet a visszafoglaló háborúk 
megkezdését követően a Haditanács újra felfuttatta. 

A háborút megelőzően, 1683-ban az utolsó állandó kons- 
tantinápolyi követ, Georg Christoph von Kuniz, és a 
rendkívüli megbízott, Alberto Caprara tehát visszatértek 
Bécsbe. Őket megelőzően, valamint az egyik, illetve a 
másik követ társaságában elhagyták az oszmán fővárost 
mindazok, akik a császári kémkedés hálózatában fontos 
szerepet töltöttek be. Elsősorban a tolmácsok, de a fu- 
tárok és a követség alacsonyabb rangú alkalmazottai Is. 
Az a veszély állt elő, amely már a , hosszú török háború? 
idején, 1593 és 1606 között is sok problémát okozott a 
bécsi udvarnak, elsősorban a Haditanácsnak: nem volt 
információjuk arról, mi történik a magyar végvidéktől 
keletre. 

Az 1620-as évek végén, a "30-as évek elején Bécsből 
létrehozott és irányított, a konstantinápolyi állandó 
császári rezidens által koordinált titkos levelezői rend- 
szer az eddig megszokott formában a fenyegető háború 
miatt nem működhetett tovább. Ennek megfelelően a 
Haditanács új módszerek, új megoldások után nézett. 
Azzal teljesen tisztában voltak, hogy nem állhat elő ismét 
, hír nélküli? állapot. A Haditanács 1684. január I5-i, 
az Udvari Kamarához írt beterjesztésében jelezte, hogy 
az vitán felül áll, hogy az Oszmán Birodalom területéről 
megbízható információkat kell szerezni a már folyamat- 
ban lévő, illetve még most elrendelendő hadi előkészü- 
letekre vonatkozóan. Így Giorgio Cleronomét és Janaki 
Porphyritát visszaküldték az Oszmán Birodalomba. 

A Haditanács 1684. február 15-én írásban fordult 
az Udvari Kamarához, amelyben kifogásolta, hogy a 
Kamara olyan lassan kezdte el előteremteni a pénzt a tol- 
mácsok utazásához, hogy közben egészen megváltozott 
a helyzet. A tolmácsok , korábban Velencén és Ragusán 
vagy Havasalföldön keresztül utazhattak volna, de a 
bizonytalanság miatt ezek az átjárók már nem állnak 
nyitva, ráadásul nem lebet tudni, hogy Havasalföld és a 
Velencei Köztársaság nem az ősellenség pártájára áll-e, 
más útvonal után kell nézni, Livornón vagy egyéb útvo- 
nalon" juthatnak majd el az Oszmán Birodalomba. 

A Haditanács arra is rámutatott, hogy ez bizony sok- 
ba fog kerülni a Kamarának, hiszen az út így hosszabb 
lett, és a tolmácsok nem tudhatták, mennyi ideig kell 
majd várniuk, mielőtt olyan hajót találnak, amellyel 
biztonságosan eljuthatnak az oszmán fővárosba. Csak 
holland vagy angol hajón utazhattak, e két nép ugyanis 
még békében élt a Portával, kereskedelmi kapcsolataikat 
is megőrizték. Mamucca ekkor beteg volt, Cleronome 
és Porphyrita viszont már el is indult Bécsbe, ahol nem 
kívántak több időt tölteni, mint amennyi arra szük- 
séges, hogy embereiket és holmijukat összeszedjék. 
A Haditanács azt javasolta a Kamarának, hogy megfelelő 
mennyiségű pénzzel bocsássa útjukra a tolmácsokat, 
hiszen nem csak a saját ottlétüket kellett kifizetniük, 
de — anyagi lehetőségek híján — nem tudtak megfelelő 
információkhoz jutni sem. 

Alberto Caprara még 1683 júliusában visszanyer- 
te szabadságát és a császári udvarba, Linzbe sietett. 
Kuniznak azonban nem volt olyan szerencséje, mint 
az internunciusnak. A portai főtolmács, Alexandro 
Mavrocordato június 12-én tudtatta a követtel, hogy neki 
továbbra is a sereggel kell maradnia. Amint a magyar 
területekre értek, Kuniz felvette a kapcsolatot a császá- 
ri seregek főparancsnokával, Lotharingiai Károllyal, 
valamint magával Bécs városával és később az azt védő 
Ernst Rüdiger von Stahremberggel, de természetesen a 
Haditanácshoz is küldött üzeneteket. 

Az eddigi történetírás elsősorban a Stahremberg és 
Lotharingiai Károly között leveleket vivő futárok sorsával 
foglalkozott. Kuniz szerepéről mindössze két esetben szól- 
tak: megemlítették szolgájának, Jacob Haidernek sorsát, 
aki többször járt az ostromlott városban, illetve az utolsó 
állandó követ véleményét a szeptember 4-én az oszmánok 
által elfogott hírvivőről, aki szerinte a perzsa Sáhin dok- 
tor szolgája volt. Pedig Kuniz ennél sokkal többet tett a 
császári oldal információszerzésének érdekében. 

A szeptember 12-i roham után a volt állandó követ 
és szolgálói kiszabadultak az oszmán táborból. Szinte 

Bécs ostroma, 1683 


mindenüket elvesztették, életüket is alig kímélték meg a 
császári katonák, akik öltözetük miatt néhányukat török- 
nek nézték. Az október 25-i, Linzben kelt beadványában 
a követ kérte a Haditanácsot, legyen segítségére, hogy 
az Udvari Kamara megtérítse 9380 tallérnyi veszteségét. 
Amint szabadságát visszanyerte, Kuniz Linzbe sietett a 
császárhoz. Szeptember 24-én már I. Lipót megbízásából 
(, a császári udvar tudtával és parancsára" — hangzik 
az egyébként baráti hangnemben íródott levél széljegy- 
zete) levelet írt Mavrocordatónak, amelyben egy béke 
megkötésének lehetőségéről érdeklődött. Sobieski Já- 
nos lengyel király és Lotharingiai Károly kahlenbergi 
győzelme (1683. szeptember 12.) ellenére, a császár és 

miniszterei (akárcsak 1664-ben a szentgotthárdi győ- 
zelem után) ugyanis mindent megtettek, hogy békét 
kössenek a törökökkel. XIV. Lajos , reuniós?" politikája 
aggasztotta a császári udvart, ugyanakkor minden pil- 
lanatban megvolt annak az esélye, hogy az ellentét nyílt 
háborúvá fajuljon. 

A lengyel király és a bécsi pápai nuncius, Francesco 
Buonvisi kardinális hatására I. Lipót császár mégis en- 
gedélyezte az oszmán hadak üldözését. Végül a császári 
és a lengyel seregek Esztergomot vették ostrom alá, 
majd október 12-én Párkánynál másodszor is megver- 
ték a nagyvezír és szerdár, Kara Musztafa seregeit, aki 
kénytelen volt előbb Budára, majd Belgrádba menekülni. 
Sikertelenségét megbüntetendő december 25-én megfoj- 
tották. Az ostrom alatt álló Esztergom október 27-én 
kapitulált. 

A császár ekkor már maga is a háború folytatása 
mellett foglalt állást. 1683. október 22-én I. Lipót konfe- 
renciát hívott össze, amelyen a titkos konferencia rendes 
tagjain túl Caprara és Kuniz is részt vettek. Itt az elkö- 
vetkező háborús évek szempontjából is fontos döntéseket 
hoztak. Tárgyaltak egy együttműködési megállapodás 
lehetőségeiről, amelyben a császáron és a lengyel királyon 
kívül a pápa, Velence, Firenze, Málta, Perzsia, Moszkva, 
a kozákok, Havasalföld, Moldva és Erdély uralkodói, 
vezetői vennének részt. A következő évek folyamán az 
itt felsorolt államok jelentős részét sikerült megnyerni, és 
egy oszmánellenes szövetségben összefogni. Fontosnak 
tartották, hogy az ellenséges területen minél mélyebben 
találjanak diverzánsokat. Ezzel a feladattal a volt kons- 
tantinápolyi állandó követ, Kuniz káplánját, az albán 
származású Luca Dabba de Sumagnit bízták meg. 

Elhatározták, hogy a három fő tolmácsot, MarcAntonio 
Mamucca della Torrét, Giorgio Cleronomét és Janaki 
Porphyritát visszaküldik Konstantinápolyba, hogy on- 
nan továbbra is híreket szolgáltassanak. Mamuccának 
az angol követ, Lord Sandwich; Cleronoménak és 
Porphyritának pedig a holland követ, Jacob Colyer há- 

zában kerestek szállást. Végül úgy alakult, hogy csak 
az utóbbi kettő indult útnak, és érte el az oszmán fővá- 
rost. Rajtuk kívül Marc Antonio Mamucca della Torre 
két fia, Leopold és Christoph is az oszmán fővárosban 
tartózkodtak, és híreket szolgáltattak a császári udvar 
számára. 


Á LEVELEZÉS BÉCSI KOORDINÁTORAI 


Erőteljes gondot okozott annak feltérképezése, ki(k) 
volt(ak) a levelezés bécsi koordinátora(i), illetve annak 
megállapítása, kik szolgáltatták a híreket, kik továbbítot- 
ták a leveleket. Koordinátorként először úgy tűnt, hogy 
a volt konstantinápolyi állandó követ, Georg Christoph 
von Kuniz jöhet számításba. Ő azonban 1691-ben meg- 
halt, a levelezés viszont 1698-ig zavartalanul folytatódott. 
Ezt követően MarcAntonio Mamucca della Torre neve 
merült fel ezen szerep kapcsán, mert 1699-ben a Hadi 
Fizetőmesteri Hivatal parancsot kapott, hogy , az eddigi, 
Konstantinápollyal folytatott korrespondenciája végett 
fizessenek ki 1000 dukátot" a tolmácsnak. 
Ugyanakkor a könyvecskékbe foglalt levelek első kö- 
tetében az alábbiakat olvashatjuk: , Őfelsége azt pa- 
rancsolta nekem Linzben, hogy keressek olyan bű és 
megbízbató levelezőket Konstantinápolyban, akik által 
felvilágosítást nyerhetünk az oszmán ellenségnél tör- 
téntekről. És mialatt ezek az általam talált levelezők 
készségesen és rendesen küldték leveleiket Őfelsége 
kérésének megfelelően, [...] jöttek a jelentések Őfelsége 
kegyelmes kezeibez; én pedig nem tartván feleslegesnek, 
a mondottakat évről-évre, öt kötetbe rendeztem, hogy 
ismét Őfelsége legjóindulatúbb szemei elé tárjam," Ezzel 
azonban nem Mamucca, hanem Pietro Ricciardi egy 
későbbi feljegyzése cseng össze, amelynek értelmében: 
, Őcsászári Felsége nekem, az alulírottnak az 1684. 
évben megparancsolta, hogy Felső-Magyarországról, 
abová az immár elhunyt Haditanács elnök, Őkegyelme 

Bádeni Hermann herceg küldött, térjek vissza Linzbe, 
és alakítsak ki egy biztonságos korrespondenciát a teljes 
török területen annak érdekében, hogy Őcsászári Fel- 
sége arról, ami az ottani országokban történik, bíreket 
kapbasson. 

Annak ellenére, hogy ez nagyon nebéz és veszélyes 
feladat volt, mégis elvállaltam, hogy Őcsászári Felsé- 
gének, a nagy monarcbának szolgálbassak, és parancsát 
teljesíthessem. A feladat ellátására, mivel ez költségekkel 
jár, 400 dukátot küldtem Konstantinápolyba, amelynek 
felét a két ottani korreszpondens, a másik felét azon- 
ban két másik, Edirnében felfogadott levelező (akiknek 
együtt kellett volna dolgozniuk) kapott meg. Mindegyik 
levelezőnek évi 100 dukátot ígértem a szokásos egyéb 
költségek mellett, abogyan Őcsászári Felsége, és Őke- 
gyelme, Bádeni Hermann herceg megparancsolták. Ilyen 
értelemben írtam az apámnak is, hogy mindent tegyen 
meg, hogy Szófiából, Belgrádból és Budáról a törökök 
állapotáról bíreket szerezzen, amit — mivel ő is bű volt 
Őcsászári Felségébez és hűségesen és szorgalmasan 
szolgálta — végre is hajtott, és a fenti négy levelezőn túl 
kettőt felfogadott Szófiában, kettőt Belgrádban, egyet 
Eszéken és kettőt Budán. Mindannyiuknak évi 1o0 du- 
kátot ígért. Az egyiknek azonban, aki Saray Bosnában 
(ma: Szarajevó, Bosznia-Hercegovinaj] szolgált, mivel 
nem tudott olyan jól levelezni, mint a többiek, csak 50 
dukátot adtam évente. Az 1684. évben így az én és az 
apám által viselt költségek [...] 1150 dukátot tettek ki 
annak érdekében, bogy a 12 levelezőt felvegyük, és ha 
egy dukátot 3 és fél forintnak számolunk, akkor 4025 
forintra rúgott az összeg. 

Ezt az összeget elmondtam Őcsászári Felségének és 
Őkegyelmének, Bádeni Hermann bercegnek, akik azt 
parancsolták, hogy a korrespondenciát a következő 
évben is folytassuk, ezért az 1685. évben ismét 4025 
forintba került ez, ami összesen 8050 forint. Mivel 
azonban 1685 végén az apám megbalt Raguzában, a 
testvéremnek pedig a köztársaság igen erőteljesen meg- 

tiltotta a korrespondencia folytatását, amit ő [a testvér) 
Őcsászári Felsége szolgálatára folytatni akart, befejez- 
tem a levelezést." 

A levelet Pietro Ricciardi írta. A Ricciardi család tagjai 
raguzai illetőségűek voltak és kereskedelemmel foglalkoz- 
tak. Az apa, Bernardo Ricciardi, valamint fiai, Pietro és 
Andrea működtek közre a hálózat felélesztésében, illetve 
az 1684. és 1685. években annak üzemeltetésében is. 
A levél alapján bizonyos, hogy az első öt kötetet Ricciardi 
készíttette el. 

A hármójuk által koordinált tevékenységek sora nagy 
valószínűséggel összefüggött, de mindannyian saját 
kapcsolati hálójukra építettek, és az utolsó hét évben 
Mamucca egyedül folytatta a munkát egészen 1698-ig. 
Arra, hogy miért maradt fenn mégis tizenöt kötet, az a 
magyarázat, hogy Ricciardi , kiszállását" követően is 
folytatták az általa megkezdett módszert: a beérkezett 
jelentéseket kötetekbe rendezték. Ennek egyik alapvető 
oka az lehetett, hogy tevékenységük igazolását látták 
benne és láttatták általa az udvarban is. 

A Haditanács azzal is tisztában volt, hogy ellenséges 
területről senki sem fog a megfelelő anyagi ellentételezés 
nélkül hírt szolgáltatni, így erről is írt a Kamarának, 
megnevezte a kért összegeket, és arra is rámutatott, hogy 
nagyon fontos a császári udvar számára a megfelelő in- 
formáció, ennek megfelelően a Kamara ne késlekedjék 
az erre szükséges összegeket átutalni. A Kamara a lehető 
leggyorsabban reagált: január 31-i leiratában utasította 
a császári fizetőmesteri hivatalt, hogy Kuniznak utalják 
ki a kért 500 forintot, hogy a levelezést Bécs, Esztergom 
és Buda között helyreállíthassa. 

Kuniz új megbízatása - korábbi konzuli és követi tevé- 
kenysége mellett — azért is bizonyult döntésnek bizonyult, 
mert az 1683. évi hadjárat idején az oszmán táborból is 
folyamatosan tartotta a kapcsolatot a császári udvarral, 
tehát a kémkedést maga is kipróbálta. A követ sorsát 
Eszéktől Bécsig, és az oszmán táborból való megszaba- 
dulását naplója alapján rekonstruálhatjuk. 


I65 


Ennek kiadott változata még 1684-ben megjelent, 
a kézirat ugyanakkor az Osztrák Nemzeti Könyvtár 
Kézirattárában is fellelhető, bár a könyvtár katalógusa 
szerint nincsenek tisztában azzal, hogy ez Kuniz naplója. 
Címe: Diarium Germanicum de Vindobona a. 1683 a 
Turcis obsessa a g4wondam teste oculari conscriptum. 
A kéziratos anyag sokkal több mindent őrzött meg szá- 
munkra, mint a kiadott változat. Ebben ugyanis leveleket 
is találunk, amelyek Mavrocordatóhoz, Caprarához és 
egyéb, alább szereplő személyekhez szólnak. A kötet tar- 
talmaz egy listát az oszmán hadsereg katonai vezetőiről, 
a velük vonuló csapattestek létszámáról. Ami ennél is 
fontosabb, tetten érhetjük, hogyan levelezett a követ a 
keresztény oldallal. Amikor megkezdődött a császárváros 
ostroma, Kuniz bejegyzései végén mindig a következő 
mondat állt: , die Parola war...." Itt egy szent, illetve 
egy helység neve szerepel, például ,,S. Franciscus und 
Florenz". Ezekkel a titkos jelszavakkal igazolta magát 
a futár a császári táborban. 

Kémkedési tevékenységét a bécsi ostrom idején foly- 
tatta. Georg Christoph von Kuniz július 22-én érkezett 
az oszmán sereggel a Bécs alatti táborba. Innen is, akár- 
csak Konstantinápolyból, Edirnéből és az utazás során, 
küldött leveleket, üzeneteket — a már említett jelszavas 
módon - a Habsburg udvar funkcionáriusaihoz. Ehhez 
minden lehetséges eszközt igénybe vett. Segített neki a 
havasalföldi fejedelem, Serban Cantacuzeno, saját szolgái 
közül Jacob Haider, akit elfogtak az oszmánok és csak 
nagyon nehezen sikerült kiszabadítania. A császárváros- 
ban is, Lotharingiai Károly seregénél is tudták, hogy az 
oszmán táboron a legkönnyebben ott lehetett átjutni, 
ahol a moldvai és a havasalföldi fejedelem sátrai álltak. 
Ezt a lehetőséget ki is használták. 

Kuniz tisztában volt azzal, hogy a városból egyéb 
hírszerzők is járnak ki, közülük egyen augusztus 31-én 
rajtaütöttek az oszmánok. Augusztus 27-én két, levelet 
hozó katonát fogtak le, akiket a piactérnek kialakított 
területen kivégeztek. Ugyanerre a sorsra jutott egy ifjú, 

akit már hetekkel azelőtt elfogtak, a táborban tartot- 
tak és akkor lefejeztek. Szeptember 6-án, egy új úton, 
a veszprémi prépost segítségével akart kapcsolatot te- 
remteni az udvarral. Kérte, hogy a prépost — lehetőség 
szerint — juttassa el levelét Lotharingiai Károlyhoz, és 
értesítse őt arról, hogy küldeménye elérte-e a címzettet. 
Szerette volna, ha közvetlenül a főparancsnokhoz tudná 
eljuttatni a jelentést, de ha erre nem lenne mód, akkor 
a bécsújhelyi városi kapitányt javasolta közvetítőnek. 
Ebben jelezte azt is, hogy hallotta: Esterházy Ferenc 
nagy sereggel érkezik, és reméli, hogy fel tudja menteni 
a minden irányból szorongatott várost. Mindebből tehát 
világosan láthatjuk, hogy a Stahremberg és Lotharingiai 
Károly közötti hírszerzési, -továbbítási útvonalon az 
egyik biztos pontot az oszmán táborban tartózkodó 
állandó"követ sátra jelentette. 

Kuniz nemcsak a hírvivők útján tájékozódott, de saját, 
az oszmán katonákkal együtt kiküldött, élelmet gyűjtő 
szolgái is hoztak információkat, amelyeket azután a követ 
elküldött a várost védő és a felmentő sereget vezető csá- 
szári parancsnokokhoz. Kuniz — az ostrom idején szerzett 
érdemei elismerésére — császári diplomát kapott, amely- 
ben I. Lipót (egyéb érdemei mellett) külön kiemelte, hogy 
a követ már a háborút megelőzően is komoly hírszerzői 
tevékenységet folytatott. Kitért a bécsi ostrom ideje alatti 
ilyen irányú működésére is, és összesen nyolc hírvivő utat 
tulajdonít az ő szervezőkészségének: háromszor küldött 
embert vagy üzenetet Linzbe, háromszor Lotharingiai 
Károlyhoz és kétszer az ostromlott városba. 

A követ bevallása szerint az oszmán fél, Mavrocordato 
útján már augusztus 29-én puhatolózni kezdett, hogy 
vajon a császár hajlik-e egy fegyverszünetre vagy sem. 
Kuniz azt válaszolta, hogy szívesen tárgyal az oszmánok- 
kal, ugyanakkor figyelembe kell venni, hogy a háború 
miatt megváltozott az a helyzet, amely Konstantiná- 
polyban még tárgyalási alapot jelentett. Az új viszo- 
nyok között viszont ő nem kapott új felhatalmazást. 
Ezzel egyidejűleg felajánlotta, hogy a Porta egy esetleges 

fegyverszünetre vonatkozó javaslatait szívesen közvetíti 
a császári udvar felé. 

Kuniz tehát már a bécsi ostrom alatt is koordinálta 
egy alkalmi kémhálózat működését, azt követően pedig 
azt a megbízatást kapta, hogy a magyarországi terület 
felé irányuló hírszerzésben annak szervezőjeként vegyen 
részt. Ezen a területen tevékenykedett egy, korábban 
már bemutatott népcsoport, az örmények, akik 1683- 
tól egészen 1688-ig folyamatosan szolgáltattak, illetve 
szereztek be híreket a magyarországi hadszíntérről. Így 
a Kuniz-féle információkat a Haditanács más forrásból 
is ellenőrizni tudta és viszont. 

A távolabbi oszmán területekről a bécsi udvar az 1686 
utáni időkben elsősorban a konstantinápolyi kémeken, 
Giorgio Cleronomén, Janaki Porphyritán, Leopold és 
Christoph Mamucca della Torrén keresztül szerezte be 
információit. Hogyan jutottak azonban hozzá a hírek- 
hez a levelezők az egyre súlyosbodó háborús helyzet 
idején, amikor Konstantinápoly és a birodalom a lakos- 
ság lázadásaitól volt hangos? Kik voltak azok, akik a 
levelezők által megírt küldeményeket eljuttatták Bécsbe? 
Kik dolgozták fel ezeket? Mi lett az információkkal a 
feldolgozás után? 

Mindenekelőtt tisztázni kell azt a kérdést, hogyan 
gondolhatott egyáltalán a Haditanács és az udvar arra, 
hogy háborús időben a korábban a császári követek 
szolgálatában álló tolmácsokat visszaküldje az ellenség 
fővárosába, ráadásul hírszerző tevékenységre buzdítsa 
őket. Mindhárman, Mamucca, Cleronome és Porphyrita 
is az Oszmán Birodalom alattvalói voltak, az első kettő 
híoszi, míg a harmadik (valószínűleg) konstantinápolyi 
görög család sarja. . Pályájuk a két világ közöttiség, az 
ebben rejlő lehetőségek és veszélyek jó példája. Mind- 
annyian kiterjedt rokoni és baráti, üzleti és sokszor 
politikai kapcsolatokkal, érdekkörökkel rendelkeztek. 
A szultáni udvar pedig nem tudott vagy nem akart foglal- 
kozni azzal a kérdéssel, hogy — mindezek ellenére, illetve 
pontosan emiatt — melyik úrhoz hűek. Természetesen 

tisztában voltak azzal a veszéllyel, amit Cleronome és 
Porphyrita konstantinápolyi jelenléte jelentett, de ennek 
ellensúlyozására csak vajmi keveset tettek. Tudjuk, hogy 
kettejük közül Cleronome az, aki végig hű maradt a 
császári oldalhoz, míg Porphyrita többször , urat? cserélt 
és mindig annak szolgáltatott híreket, aki éppen többet 
fizetett. Jogi státuszukkal, úgy tűnik, a császári udvar, 
illetve a Haditanács is tisztában volt, hiszen egyértelmű 
volt számukra, hogy , ezek az emberek hogyan térnek 
vissza bazájukba". 

Cleronome és Porphyrita mellett MarcAntonio 
Mamuccának is újra Konstantinápolyba kellett volna 
mennie, de ő — betegségre hivatkozva — sokáig halogatta 
az indulást. Később, miután korábbi tolmácstársai már 
régen elutaztak, sikerült elérnie, hogy Bécsben marad- 
hasson. Karrierjéről és a császárvárosban végrehajtott 
tevékenységeiről fentebb már szó volt, nézzük itt most azt 
a munkakört, amelyet a bemutatott, új forráscsoporthoz 
köthetően betöltött. 

Mamucca életrajzának nyomon követése közben több 
furcsaságra is figyelmes lehet az olvasó. Miért nem kel- 
lett neki visszautaznia társai után? Miért kérték ki a 
véleményét az új tolmácsok felvételekor, amikor volt 
császári főtolmács, Francois Mesgnien de Meninski 
személyében? Miért titulálták már jóval a cím elnyerése 
előtt császári főtolmácsnak? Miért merült fel 1698-ban, 
hogy haditanácsosi rangot nyerjen? 

Ezekre a kérdésekre egy már idézett, rövid bejegyzés 
ad választ. Az Udvari Kamara protokollumaiban az 
alábbiakat olvashatjuk: , Parancs a Hadi Fizetőmes- 
teri Hivatalnak, hogy Marco Antonio Mamucca de la 
Torrénak az eddigi, Konstantinápollyal folytatott kor- 
respondenciája végett fizessenek ki 1000 dukátot, ". Ez 
a rövid bejegyzés valójában a legtöbb fenti kérdésünkre 
választ ad. MarcAntonio Mamuccát életpályája alkal- 
massá tette a titkos levelezés koordinátorának feladat- 
körére, mégis érdemes részletesebben bemutatni, hogy 

tolmácsi működésének időszakában milyen kapcsolatot 
tartott fenn a titkos levelezőkkel. 

1676-ban az akkori állandó követ, Johann Christoph 
von Kindsberg tolmácsát kölcsönadta a Keleti Kereske- 
delmi Társaságnak. Mamucca ekkor ismerkedett meg 
az új konzullal és későbbi állandó követtel, Kunizcal, 
és így került kapcsolatba a titkos levelezőkkel is. A Ke- 
leti Kereskedelmi Társaság kereskedői — amint arról 
már részletesebben szó volt — a levelek továbbítóiként 
működtek, sőt, többen közülük maguk is levelezőkké 
váltak. Mivel Mamucca a konzult, Kunizot kísérte el az 
Oszmán Birodalom területén tett kereskedelmi útjaira, 
a konstantinápolyi, a belgrádi és a budai lerakatokkal, 
illetve az ott dolgozókkal - így a levelek íróival és továb- 
bítóival — is megismerkedhetett. Mamucca ekkor közel 
két évet töltött el Kuniz mellett. Amikor társai vissza- 
küldését követően végül is Bécsben maradt, ahol a Kuniz 
mellett dolgozhatott a Haditanácsban, az ide beérkező 
levelek tolmácsolásával és az új levelezők tevékenysé- 
gének koordinálásával foglalta el magát. Valószínűleg 
kapcsolatban állt az első öt kötetet kialakító Ricciardival 
is, egyelőre nem tudjuk azonban, hogy közvetlenül vagy 
Kunizon keresztül. 

Mamucca - és segítői, mivel minden bizonnyal nem 
csak ő végezte ezt a munkát — egészen 1698-ig, és a 
jelzett tizenöt kötetben foglalták egybe a beérkezett 
jelentéseket. Eleinte valószínűleg — a korábbi rendnek 
megfelelően — csak gyűjtötték a leveleket, elkészítették 
belőlük a megszokott kivonatokat (Extrakt). Ezeket 
beterjesztették az Udvari Haditanács elé és valószínű, 
hogy kisebb-nagyobb mértékben szerepet játszhattak 
a döntéshozatalban is. Nem tudni kinek, mikor vagy 
miért támadt az az ötlete, hogy a leveleket a könyvekbe 
bemásolják, de megtették, és ezt a gyakorlatot egészen 
a háború (és a levelezés) végéig követték. 

A másolók sokszor — minden bizonnyal a koordinátor 
utasítására — a levelek elején feltüntették, hogy hogyan, 
milyen úton jutott el az irat Bécsbe, mely városokat érin- 

tette, tudták-e, hogy személy szerint ki továbbította, hány 
nap alatt tette meg az utat stb. Ez olyan szempontból 
is szerencsés, mert sokszor összevethető a levélíró által 
megadott adatokkal, azaz milyen úton, milyen hajóval 
küldte el irományát. 


PIETRO RICCIARDI SZEREPE 


Kuniz csak a Buda és Belgrád irányába menő útvonala- 
kért felelt, míg Mamucca csak Konstantinápolyból gyűj- 
tött be információkat. Ráadásul Mamucca családjával 
és korábbi társaival, Cleronoméval és Porphyritával állt 
kapcsolatban, akik azonban csak 1684. december 22-én 
érkeztek meg Konstantinápolyba. Ezt követően felme- 
rült a kérdés: Kik írták az 1684. évi titkos jelentéseket? 
Annak ellenére, hogy ezen év levelezőit személy szerint 
nem sikerült azonosítani, mégis meg lehet mondani, 
ki koordinálta, ki hozta létre azt a rendszert, amelyet 
azután Konstantinápoly központtal Mamucca üzemel- 
tetett tovább. 

A raguzai Pietro Ricciardi és családja, apja, Bernardo 
és öccse, Andrea működtek közre a hálózat felélesztésé- 
ben, illetve annak üzemeltetésében is. Az apát, fiait és 
azok leszármazottait már 1682. november 17-én magyar 
grófi rangra emelte a császár. A család új címert nem 
kapott, csak a régi bővítették ki egy arany L betűvel, 
amely az uralkodót és a likai grófságot egyaránt szim- 
bolizálta. Érdemeik elismerésére 1690. május 22-én a 
Magyar Kamara az Ausztriai Kamara felé is továbbí- 
totta az elismerés tényét, és kérte, hogy Pietro Ricciardi 
valóban kaphassa meg a törököktől visszahódított és a 
zenggi koronabirtokhoz tartozó Lika grófságot. Azt, 
hogy a grófi rangot a Ricciardi család miért és hogyan 
nyerte el, röviden megismerhettük. Elsősorban nem az 
apa, hanem a fiú, Pietro Ricciardi érdemeit hangoztatta, 
aki már a francia háborúk folyamán szolgált a császári 
seregben. 

A Ricciardi család azonban, amint már említettem, 
raguzai illetőségű volt, tagjai kereskedelemmel foglal- 
koztak. Pietro 1692. május 8-i, a császárhoz írt beadvá- 
nyából tudjuk, hogy kérte: a neki a , titkos levelezők után 
még járó 5000 forintot? az Udvari Kamara térítse meg. 
Kérése indoklásául írta le azokat a fentebb már idézett 
sorokat, amelyekben megadta, hogy Bádeni Hermann, 
a Haditanács korábbi elnöke bízta meg azzal Linzben, 
hogy helyreállítsa a levelezést Konstantinápollyal. 1692- 
ben kérte, hogy az összesen 2000 talléron túli, amelyből 
1000 tallért még Linzben, 1000 tallért pedig Hieronymus 
Scalvinonitól Bécsben kapott, összeget a Kamara fizesse 
ki neki. Pietro Ricciardi azonban ekkor már egy horvá- 
tokból szervezett szabadcsapatot vezetett, és a titkos leve- 
lezőkkel, vélhetően nem tartott fenn kapcsolatot. Öccse, 
Andrea Ricciardi 1689-ig bizonyíthatóan működött a 
levelek továbbítójaként. Arról, hogy az általa (és apja 
által) beszervezett tizenkét levelező közül működött-e 
valamelyikük 1685 után is, kevés információnk van, de 
valószínűsítjük, hogy Buda visszafoglalásáig folytatták 
korábbi tevékenységüket. 

1687. április 28-án a csapatával éppen Buda várában 
állomásozó Ricciardi egy hűséges emberét elküldte Belg- 
rádba, hogy az ottani barátját (un amico) felkeresse, aki 
olyan rangú volt, hogy a nagyvezír sátrába is bejárással 
rendelkezett. Ricciardi embere nem kapott írásos paran- 
csot, mert féltek, hogy a törökök, ha elfogják és meg- 
találják nála a parancsot, azonnal kivégzik, így szóbeli 
utasítás alapján intézte feladatát, majd — május 24-i — visz- 
szatérését követően azonnal papírra vetette tapasztalatait 
és átadta , a barát" írásos (!) üzenetét. 1692-ben azonban 
már a Ricciardi által beszervezett levelezők minden bi- 
zonnyal nem szolgáltattak híreket, mert az Alsó-ausztriai 
Könyvelési Hivatal (Niederösterreicbiscbe Bucbbalterei) 
csak múlt időben ír a levelezőkről a Ricciardi beadvány- 
ára küldött állásfoglalásában. 

A visszafoglaló háborúk alatt működő titkos leve- 
lezőket tehát hárman, Kuniz, Mamucca és Ricciardi 
szervezték be. Közülük csak Mamucca folytatta folya- 
matosan ezt a tevékenységet. Ricciardi két évig szerzett 
információkat az ellenséges területről. 


173 


A HÍREK ÚTJA BÉCSIG 


ÚTVONALAK 


Az útvonalak használatának vizsgálatakor röviden any- 
nyit mondhatunk, hogy az állandó követek és a titkos 
levelezők is minden lehetséges útvonalat kihasználtak 
a levelek célba juttatásához, és erre felhatalmazást is 
kaptak a Haditanácstól. Georg Christoph von Kuniz, 
az utolsó állandó követ külön figyelmet fordított levelei 
Bécsbe küldésére. Tudta, hogy nem elég jelentéseit kó- 
dolni, de jó, ha az útvonal, amelyen a levél megy, szintén 
biztonságos. Ennek megfelelően a követségi futárokat, 
saját embereit, a Keleti Kereskedelmi Társaság kereske- 
dőit, alkalmazottait és a , titkos levelezőket" egyaránt 
használta. Tudjuk, hogy a fent nevezett időszakban kül- 
deményeit a Konstantinápoly - Belgrád — Buda — Bécs; a 
Konstantinápoly — Belgrád — Fiume -— Bécs, valamint a 
Konstantinápoly — Velence — Bécs útvonalakon juttatta 
el a császárvárosba. 

A XVII. század végén az oszmán fővárosban működő 
titkos levelezők alapvetően a tengeri utat használták, a 
sokszor Szmirnán át küldött jelentéseket francia vagy 
angol bárkák vitték jó pénzért Velencébe, Livornóba, 
Raguzába, és az itt tevékenykedő levéltovábbítók jut- 
tatták el azokat a császári udvarba. Giorgio Cleronome 
azonban használta néha a Havasalföldön át Friedrich 
Veterani gróf (1650-1695) táborába vivő útvonalat is, 
mivel unokatestvére, Matthia Cleronome a havasalföl- 
di fejedelem titkára volt, így a beérkező csomagokat ő 
továbbította. A legfőbb útvonal azonban kétségtelenül 
Velencén keresztül vitt, a mindenkori velencei császári 
követ közvetítésével. 

A Haditanács 1684-ben azt javasolta az útnak induló 
Janaki Porphyritának és Girogio Cleronoménak, hogy 
a Fiume — Velence (Giovanni Pietro d Argento báró és 
Franz Ulrich von Thurn und Wlassasina gróf, velencei 
követ) útvonalat használják. Ugyanakkor felhívta a tol- 
mácsok figyelmét arra, hogy bármely más útvonalat is 
igénybe vehetik, ha a szükség úgy hozza és biztonságos- 
nak ítélik. Március hónap folyamán a Konstantinápoly 
- Raguza -— Fiume - Velence útvonalat kezdte használ- 
ni a Haditanács, mivel Raguzában Andrea Ricciardi, 
Pietro öccse segítette a levelek elküldését, aki 1000 
tallért kapott szolgálataiért. Ricciardi öccse azonban 
nemcsak egyszerűen továbbküldte Fiume felé a beérkező 
csomagokat, hanem Belgrád és Buda irányából maga is 
szerzett be híreket, és azokat is eljuttatta dArgentóhoz. 
Sőt, arra is javaslatot tett, hogy a két nagyvárosban 
ülő informátoron túl beszervez olyan embereket, akik 
az oszmán sereggel vonulnak, és ha hetente nem is, de 
kéthetente híreket, jelentéseket küldenek a budai és a 
belgrádi megbízotthoz, akik ezeket is továbbítják akár 
Raguza, akár Fiume, akár Lotharingiai Károly felé. Úgy 
tűnik, hogy a Ricciardi öccse által kínált lehetőséggel 
egészen Buda elfoglalásáig élt a császári hadvezetés. 
Ezt követően azonban, elsősorban a távolság és a had- 
műveleti terület miatt a Haditanács kénytelen volt a 
levelezőkre bízni, hogy hogyan, kivel és mikor küldik 
el jelentéseiket. 

A későbbiekben az útvonalakról általában vagy maga 
a levél írója (következő levelében, leveleiben), vagy a má- 
soló, esetleg — ha eredetiben is fennmaradt - a rubrum (a 
beérkezett iratok, jelentések hátoldalán található kancel- 
láriai feljegyzés) ad felvilágosítást a kutató számára. Az 
összesen 230 levélből 31-ről sikerült pontosan megálla- 
pítani, hogy milyen útvonalon érkeztek be. A 31 levélnél 
azonban valójában többről van szó, mivel például az első 
esetben, az 1685. január 28-i levélben az író arról tudósít, 
hogy eddigi, tehát 1684. évi leveleit három útvonalon 
küldte: Velence, Raguza vagy Spalato volt a közvetítő 


175 


állomás. Ahhoz, hogy a levél biztosan célba érjen, nem 
volt elegendő egy példány elküldése, hanem általában mi- 
nimálisan kettő, sokszor 3-6 példányt is útnak indítottak. 
Ez nem ennek a korszaknak vagy ennek a helyzetnek a 
jellemzője, hanem már a XV-XVI. századtól kezdve így 
működött. A velencei hírszolgálat mindig több példány- 
ban indította el leveleit, és ez volt jellemző a franciáknál 
— és valószínűleg a többi hatalomnál - is. 

A levelezők, követek, kémek stb. általában igyekeztek 
nyomon követni saját küldeményeiket. Így történt ez a 
visszafoglaló háborúk kezdetén Konstantinápolyban 
működő francia állandó követ, Pierre de Girardin (168 5— 
1689) esetében is, akinek 1687. október 6-i leveléből 
tudjuk, hogy a Feljegyzések címmel készült munkájának 
megírására Francois-Michel Le Tellier-től, Louvois már- 
kijától (1641—1691), XIV. Lajos egyik legfőbb tanács- 
adójától kapott utasítást. Girardin 1687 telén kezdte el 
a munkát, és 1688. április 15-én fejezte be a második 
részt. A konstantinápolyi téli események miatt, a kato- 
nák lázadása következtében csak lassan tudott dolgozni. 
Az első részt 1687. december 15-re elkészítette, és nem 
késlekedett azzal, hogy elküldje Versailles-ba. ,, Elkül- 
döm Louvois márki úrnak egy, az oszmán hadsereg 
csapatairól és igazgatásáról szóló feljegyzés kezdetét." 
Néhány hónappal később azonban a követ megtudta, 
hogy levele és a Feljegyzések soha nem jutottak el a 
versailles-i udvarba, mivel a Marseille-be menő bárka, 
amellyel elküldte, hajótörést szenvedett Tripoli köze- 
lében. Időközben befejezte a második részt is, így az 
elsővel együtt próbálta meg eljuttatni a királyhoz, ami 
sikerült is neki. 

A császári titkos levelezők egyike 1685. február 8-i 
levelét két úton, Velencén és Livornón keresztül küldte, 
de az csak Velencén keresztül érkezett be. A következő, 
a február 25-i pedig Raguza érintésével. A két levél 
beérkezése között azonban csak egy nap telt el, így 
azokat egyszerre dekódolták, és egymás után másolták 
be a kötetekbe. 


176 


Az 1685. augusztus 8-i küldeményt egy angol hajó 
hozta, hiszen az angolok, a hollandok és a franciák az 
egész időszak alatt folyamatosan kereskedtek az Oszmán 
Birodalommal, sőt, hajóikkal többször szállítottak a 
szultán kérésére — és persze jó pénzért — élelmet vagy 
katonát Egyiptomból, az ázsiai részekről, a Levantéból. 
Az angol hajó a levelet Velencébe vitte, ahonnan tovább- 
küldték Bécsbe. Két héttel későbbi küldeményéről nem 
tudjuk, hogy hogyan jutott el Velencéig, de a köztársaság 
továbbította a császárvárosba. Az 1685. október 24-i 
levélnek eredeti példánya nem maradt fenn, viszont két 
másolati példány is beérkezett Bécsbe, az egyik Velencén, 
a másik Livornón keresztül. 

Általánosan elmondhatjuk, hogy a Livornón keresztül 
érkező jelentéseket általában francia hajókkal küldték. 
Mivel a Francia Királyság nem támogatta a császárt 
ebben a háborúban, szinte biztos, hogy a levelezők jó 
pénzt fizettek a francia hajóskapitányoknak annak érde- 
kében, hogy leveleiket eljuttassák Bécsbe vagy Velencébe. 
Persze ez még mindig nem volt garancia arra nézve, 
hogy a küldeményt a hajón nem bontották ki. Az 1685. 
november 28-i és december 3-i levelekről tudjuk, hogy 
a Velencébe tartó, San Niccoló nevű hajó vitte el őket. 
Az 1686. január 18-i levelet Livornón keresztül kapta 
meg a bécsi udvar, míg a január 26-iról csak annyit 
tudunk, hogy a levelező egy francia bárkának adta át, 
de előtte sem volt ismert a hajó pontos útvonala, így 
annyit írt, hogy Livornón, Máltán vagy Marseille-en 
keresztül érkezik majd be a küldemény. A február 22-i, 
a március 15-i és a március 23-i levelek mind Livornón 
keresztül érkeztek, míg a május 5-iről azt is tudjuk, hogy 
a Szmirna — Livorno -Velence útvonalat követte. A követ- 
kező kilenc levelet (1686. június 16., 20., 23., július 26., 
augusztus I., augusztus I2., augusztus 23., szeptember 
9., december 15.) mind Livornón keresztül küldte. Az 
1688. március 8-inál azt is megadta, hogy a Szmirna — 
Livorno útvonalon indította útnak a küldeményt , egy 
másik francia bajóval" A mácrccius TI-i levelet is francia 

hajóval küldte, amely reggel indult volna, de — mivel a 
hajó várakozni volt kénytelen — este újabb sorokat adott 
át, így két március 11-i rövid, de tartalmas levél maradt 
fenn. Ezt követően legközelebb az 1690. november Io-i 
és az 1691. február 2-i levelekről tudjuk, hogy Velencén 
keresztül érkeztek be. 

Az 1692-—1693. évben kezdte Cleronome a havasal- 
földi útvonalat használni, így az 1692. április 3-i, az 
1693. május 25-i, július 7-i és július 18-i levelek ebből az 
irányból érték el a bécsi udvart. A július 18-inál arról is 
van információnk, és joggal feltételezzük, hogy a többi, 
Havasalföldön keresztül beküldött levélnél is hasonló volt 
a helyzet, hogy Matthia Cleronome Friedrich Veterani, 
erdélyi császári parancsnoknak küldte tovább a jelentést, 
és ő juttatta el Bécsbe. Ezek azok a küldemények, ame- 
lyeknek útvonalát pontosan rekonstruálni tudtuk. 


ÁZ IDŐTÉNYEZŐ 


Az információk értékét alapvetően meghatározta és meg- 
határozza ma is, hogy mennyi idő alatt lehet hozzájuk 
jutni. A ma , informálódásra kényszerített" embere (és 
kéme) számára az információ megszerzése alapvetően 
harc az idővel. Felgyorsult világunkban a tőzsdei hírek 
percek alatt jutnak el Tokióból Londonba vagy Moszk- 
vából New Yorkba. A kora újkorban legalább olyan 
jelentősége volt annak, hogy egy-egy használható hírhez, 
információhoz ki mikor jutott hozzá, mint ma. 
Természetesen lehetetlen a mai helyzetet a XVII. szá- 
zad végivel összehasonlítani, de az időtényező a korban is 
kiemelt jelentőségű volt. Fontosságára Fernand Braudel 
már az 1940-es években felhívta a (diplomácia)történé- 
szek figyelmét. Táblázatainak, illetve ábráinak adatai 
többé-kevésbé a mai napig megállják helyüket. Braudel 
egy korábbi velencei munkára alapozva állította össze 
azt a táblázatot, amelynek segítségével a Bécs — Velence 
— Konstantinápoly útvonalat tekintve hozzávetőlegesen 

megadhatjuk egy-egy levél sebességét Bécs és Konstan- 
tinápoly között. A legrövidebb idő 23 nap, átlagosan 47 
napra volt szükség ahhoz, hogy egy küldemény elérje 
a címzettet, de előfordult, hogy rrI3 napig is utazott a 
csomag. 

A levelek Velencébe, illetve Bécsbe érkezése természe- 
tesen télen hosszabb, nyáron rövidebb időt vett igény- 
be. A nyári időszakban általában 15-20 nap alatt értek 
Velencébe, ahonnan további Io-r8 nap kellett nekik 
Bécsig. Volt azonban olyan is, amely másfél hónap alatt 
a teljes távot megtette. A téli időszakban sokszor 60-90 
napra volt szükségük a jelentéseknek Konstantinápoly 
és Bécs között. 

Ezen számítások készítői azonban nem vették figye- 
lembe azt a speciális helyzetet, amelyben a tizenöt kö- 
tetnyi levél eredetije született, vagyis, hogy háborús 
időszakban vagyunk és két, egymással hadban álló 
fél területei között zajlik az információáramlás. A 213 
levelet számítva összesen tizennégy olyan van, amelyek- 
ről pontosan tudjuk keltezésüket és azt, hogy mikor 
értek Bécsbe. Az 1685. február 25-én kelt levél első 
példánya április 15-én, Velencén, másodpéldánya pedig 
egy nappal később, Raguzán keresztül ért Bécsbe. Az 
1685. augusztus 8-i küldemény Ghiavarini velencei titkár 
közvetítésével szeptember 23-án futott be. Az augusztus 
22-i szeptember 13-án ért Velencébe, és október 2r-én, 
tehát 38 nap alatt (!) tette meg a Köztársaság és Bécs 
közötti távolságot. A november 28-i és a december 3-i 
küldemények 40 nap alatt értek be. Az 1688. március 8-i 
levél, amely Szmirnán, majd Livornón keresztül utazott, 
harmincnégy nap alatt jutott el a császárvárosba. Az 
1690. november 10-én, 16-án, illetve 23-án keltezett 
levelek egyszerre, 169I januárjában érkeztek Bécsbe. 
Az 1693. január 8-i és 22-i levelek márciusban futottak 
be. Végül az 1693. augusztus 12-i küldemény szeptem- 
berben jutott el a városba. 

Ezek az adatok is alátámasztják Braudel számításait, 
azaz háborús időszakban nem nőtt meg a küldemények 

utazási idejének hossza, hiszen a levelek a 34 és 61 nap 
közötti intervallumban futottak be a császári udvarba. 

Az időtényező egy másik jelentős mutatója a levél fel- 
adása, esetleg beérkezése és a dekódolás időpontja közötti 
eltérés. A legtöbb levél hátoldali feljegyzése, a rubrum 
nem maradt ránk, így kevés adat áll rendelkezésünkre. 
Ennek ellensúlyozására itt figyelembe vettem azokat a 
leveleket is, amelyekről tudjuk, hogy Konstantinápoly- 
ból, Giorgio Cleronométól jöttek, de amelyeket nem 
másoltak be a könyvecskékbe. Két olyan Cleronome-levél 
van, amelyek benne vannak a könyvekben, de megma- 
radt az eredeti is. Az 1694. szeptember 1r3/r5-i levelet 
már október 22-én desifrírozták. A másik, amely 1688. 
március 6/8. keletkezett április 21-én, nyílt szövegként a 
haditanácsosok asztalán feküdt. Mindkét esetben nagyon 
gyorsan ért be a levél, hiszen a Konstantinápoly és Bécs 
közötti egyáltalán nem jelentéktelen távolság ellenére 
40 nap alatt dekódolva (desifrírozva) az információkra 
kíváncsiak rendelkezésére állt. Ugyanez figyelhető meg 
a Cleronome által írt nyolc másik levél esetében is, a 
keltezés és a desifrírozás közötti idő 17 és 45 nap között 
változik. Sokszor azonban olyan lassan értek be levelek, 
hogy azokat már nem, vagy nem azonnal dekódoltatta 
a Haditanács, mert nem tartalmaztak számukra értékes 
információkat. Gyakran magára a levélre is rávezették: 
, már nem szükséges dekódolni". 

Arra nézve, hogy a levélírók egyes eseményekről milyen 
időeltolódással értesültek, kevés információval rendelke- 
zünk; egy esetben azonban egészen biztos adataink van- 
nak. 1688. szeptember 16-i levelében a levelező megírta, 
hogy két napja, azaz szeptember 14-én értesült arról, 
hogy a császári csapatok bevették Belgrádot. Tudjuk, 
hogy az erősség szeptember 6-án esett el, ami azt jelenti, 
hogy a kulcsvárnak számító Belgrád bevételéről nyolc 
nap alatt értesültek Konstantinápolyban, ami igen gyors 
híradásnak számít. Túl kevés ilyen jellegű információval 
rendelkezünk azonban ahhoz, hogy ebből messzemenő 
következtetéseket vonhassunk le. 

Á LEVELEK TOVÁBBÍTÓI 


Nemcsak a hír megszerzése, de annak biztonságos ha- 
zajuttatása is komoly feladat elé állította a levelezőket. 
A levelek továbbítóiról elmondhatjuk, hogy részben a 
császári diplomáciához, részben viszont a kalandorok 
közé tartoztak. A diplomácia szereplői közül a keletről 
. érkező levelek továbbításában az egész korszakot figye- 
lembe véve Franz Ulrich von Thurn und VIlassasina gróf 
(1629. október 5.—-1695. december 13.), velencei császári 
állandó követ (1626-1695) játszott fontos szerepet. 


A Thurn und Taxis család ezen ága a Trieszt mellett található 
Duino (ném. TIybein) környékét birtokolta, amely a XIII. szá- 
zadban került Habsburg kézre. A család -— bár ősi időktől 
fogva honos volt ezen a területen és több aguileiai pátriárkát 
is adott — 1587-ben, a Raimund von Thurn és Ludovika, 
majd testvére Clara Hoferrel kötött házassága révén jutott 
a terület birtokába. Raimund fia, Johann Philipp von Thurn 
komoly kölcsönöket adott I. Lipót császárnak, amelyek 
ellentételezéseként 1669-ben , megvásárolta?" Duinót és 
a hozzá tartozó uradalmakat, amelyek egészen 1849-ig a 
család birtokában maradtak. Mivel a Thurnok a kezdetektől 
hűséggel viseltettek a császári udvar iránt, tagjai politikai, 
katonai és diplomáciai síkon is komoly tisztségeket viseltek. 
A XVI-XVII. században jelentőségük messze túlmutatott 
a regionális szinten, és folyamatosan megfigyelhető, hogy 
egyes tagjai európai uralkodói udvarokkal álltak kapcso- 
latban. Franz Ulrich von Thurn eredendően papi pályára 
lépett, de csak néhány évig maradt tagja a jezsuita rendnek. 
Kilépésének legfőbb oka minden bizonnyal az volt, hogy 
nagyratörő céljait nem tudta összeegyeztetni a szerzetesi 
létformával. Először Johann Anton Eggenberg gróf szol- 
gálatába szegődött, az Eggenbergek 1647 és 1717 között 
Gradisca urai is voltak. Johann Anton Eggenberg 1660-ban 
Thurn számára kapitányi kinevezést szerzett III. Ferdinánd 
császártól Gradiscára. 

A védenc nagy lendülettel látott neki a terület megszer- 
vezésének, és tevékenységének lenyomata ma is látszik a vá- 
roson. 1676. január 10-én I. Lipót velencei követévé nevezte 
ki Thurnt, ehhez gradiscai tevékenysége, amely magas fokú 
diplomáciai követelményeket támasztott, valamint 1674 és 
1675 közötti lengyelországi rendkívüli követi megbízatása 
is szerepet játszottak. Gradiscában alaposan kiismerte a 
velencei viszonyokat és intrikákat, képes volt ezek között 
eligazodni, és azokat bizonyos távolságtartással kezelni. 
Ezzel, valamint éleslátásával és csípős modorával sikerült 
magas fokú megbecsülést kivívnia a Köztársaságban. Rend- 
kívüli követsége idején Lengyelországban, Eleonóra királyné 
segítségére volt, akihez — amint azt a kettejük közötti levél- 
váltások is tanúsítják — közeli, bizalmas, szinte barátinak 
mondható kapcsolat fűzte. Követi kinevezéséhez emez utóbbi 
is minden bizonnyal hozzájárult. Franz Ulrich von Thurn 
ezen kívül baráti kapcsolatban állt Marco d Avianóval is 
(Thurn trieszti hagyatékában több mint 200 levél maradt 
fenn d"Avianótól), aki a magyarországi és a francia hadszín- 
tér politikai és katonai történéseit, valamint a bécsi udvari 
élet mindennapjait is leírta Thurnnak. 

Követi ideje alatt gradiscai főkapitányi posztját is meg- 
tartotta, és a várost a mindenünnen támadó ellenség el- 
leni védekezés megszervezésére alaposan megerősíttette. 
Ugyanakkor a polgári lakosság megerősítésére támogatta 
az ipar fejlesztését is. Franz Ulrich von Thurn azonban a 
város szépítésére is figyelmet fordított, és több, ma is álló 
épületet az ő főkapitánysága idején és kezdeményezésére 
hoztak létre. Császári titkos tanácsosként, 66 éves korában, 
nőtlenül hunyt el Velencében, a gradiscai szervita temp- 
lomban helyezték örök nyugalomra. Sírversét unokaöccse, 
Alois von Thurn írta. 


Thurnt a Velencei Köztársaságban kivívott pozíciója 
nagyon is alkalmassá tette arra, hogy a hozzá Spalatón, 
Raguzán, Livornón, Marseille-en vagy bármely más úton 
beérkező leveleket a lehető leghamarabb továbbküldje 

Bécs irányába. Ezt a tevékenységét egészen haláláig ki- 
fejtette. 

Franz Ulrich von Thurn grófhoz futottak be a Giovanni 
Pietro dArgento báró, Fiume császári kapitánya által 
továbbított levelek is, aki már a háborút megelőzően 
folytatott ilyen típusú tevékenységet. Fiume, amely felett 
a császár mint magyar király uralkodott, a Grazban 
működő kormányzati szervek fennhatósága alá tarto- 
zott, így az Argentón keresztül beérkező leveleket is a 
Belső-ausztriai Haditanács továbbította Bécsbe. Argento 
akkor került bele a levéltovábbítók közösségébe, amikor 
1682-ben Alberto Caprara internuncius számára minden 
addig használt út bezárult, így — annak érdekében — hogy 
jelentéseit el tudja juttatni Bécsbe, kénytelen volt azelőtt 
nem alkalmazott útvonalakat igénybe venni. Így bukkant 
rá Giovanni Pietro d Argento báróra, valamint Antonio 
Mozzatóra és Tommaso Gobbato kereskedő belgrádi 
faktorára Gabriel Marchesire. 

Caprara már beutazása idején (1682) észlelte azt a 
problémát, hogy nem fog tudni a hagyományos úton 
levelezni a Haditanáccsal, így — amint azt naplójába is 
bejegyezte — mindent megtett annak érdekében, hogy 
a leveleit valamilyen úton hazajuttassa. 1682. március 
I-jén azt írta be naplójába, hogy új utat keres a levelezés 
számára, és megpróbálja a küldeményeket Raguzán 
keresztül kijuttatni. Az útvonalat 1682 és 1683 első 
félévében folyamatosan használták, majd 1684-ben fel- 
élesztették. 

A levelek tehát Konstantinápolyból eljutottak Belgrá- 
dig, ahonnan Spalatóba vitte őket útjuk. Itt élt Antonio 
Mozzato, aki 1682. december 16-i levelében beszámolt a 
következőkről: , Mostanában levelek érkeznek hozzám 
Konstantinápolyból, amelyeket Bécsbe kell küldeni,". 
Azt is leírta, hogy az előző küldeményt Zárán keresztül 
juttatta ki Spalatóból, egy bizonyos Lorenzo Ruspid de 
Lovrana segítségével. Ezt a levelet küldte tovább Fiume 
irányába, ahol Argento már várta. Mozzato sorai mögé a 

fiumei helytartó is hozzátette saját gondolatait, és leírta, 
hogy ezt megelőzően Kuniz 1682. augusztus 8-i levelét 
továbbította a Haditanácsnak. Most pedig Mozzatótól 
kapta meg az újabb küldeményt. 

1682. október 26-i, szintén ezen az úton küldött le- 
velében Kuniz azt javasolta a Haditanácsnak, hogy 
— amennyiben válaszolni kívánnának az ő küldeményére, 
akkor -— küldjék az iratot Mozzatónak, aki majd továb- 
bítja a belgrádi titkos levelezőnek, Juro Markowitznak 
vagy Tommaso Gobbato kereskedő belgrádi ágensének, 
Gabriele Marchesinek, így pedig el fog jutni őhozzá is 
a levél. Az állandó követ 1683. január 3-i, Edirnében 
keltezett leveléből tudjuk, hogy 1682-ben az augusztus 
8-i és október 2.6-i levelein túl a november I5-it is Fiumén 
(vagy a Belgrád —- Fiume útvonalon) keresztül küldte. 

Caprara 1682. november 12-i, december 29-i, valamint 
1683. január Io-i és 13-i levele is dArgento közvetítésével 
érkezett meg Bécsbe március 18-án, ráadásul a korábbi 
levelek másolati példányai is ezzel együtt jöttek. Kuniz 
1683 első félévében tovább használta ezt az útvonalat, 
és február 5-én írt levele április r-jén, Fiumén keresztül 
érkezett meg a császárvárosba. 

Ezt az útvonalat tartotta a legbiztosabbnak mind a 
levelek, mind az emberek számára Caprara. 1682 végén 
ugyanis a futárt, Petrakki Danét — amint fentebb már szó 
volt róla — Lengyelországon keresztül kellett kijuttatniuk 
az Oszmán Birodalomból, ami nem tartozott a bevett 
útvonalak közé, ráadásul igen költséges is volt. 

1683. február 24-én Giovanni Pietro d" Argento maga 
fordul a Haditanács elnökéhez. Levelében leírta, hogy dél- 
után kettő órakor érkezett meg hozzá a spalatói Antonio 
Mozzato embere, Felucca Apostata, akit Mozzato azért 
indított útnak, mert Belgrádból újabb, Konstantiná- 
polyban feladott küldemény érkezett, amelyet a Hadi- 
tanácsnak címeztek. Caprara és Kuniz levelei egyaránt 
benne voltak, amelyet az előbbi 1682. november 12-én 
Konstantinápolyban, míg az utóbbi december 29-én 
már Edirnében írt. Argento pedig, amint eddig is tette, 

az első adandó alkalommal elküldte e leveleket a Hadi- 
tanácsnak. 

Március 17-én (, éjjel tíz órakor") Argento újra írt a 
Haditanácsnak, mert Felucca ismét befutott, és leveleket 
hozott Caprarától, amelyek Belgrádon keresztül érkeztek 
Spalatóba. Majd március 29-én Argento újra tollat ra- 
gadott, mert Felucca Spalatóból meghozta az Edirnében 
február 4-én keltezett levelet. Ezt a jól bevált útvonalat 
állította helyre részben vagy egészében a Haditanács 
1684 elején, és működtette valószínűleg egészen Buda 
elestéig. 

A levelek egy másik útja Raguzán keresztül vezetett, 
ahol a Ricciardik tevékenykedtek, Pietro maga ajánlotta 
1684 februárjában, hogy a jó és pontos információk 
beszerzése végett a konstantinápolyi leveleket küldjék 
Raguzán keresztül, mégpedig közevetlenül Lotharingiai 
Károlyhoz. Ez utóbbi javaslata nem szerzett érvényt 
magának. 1684. március 12-én azonban már maga a 
Haditanács utasította Ricciardit, hogy szervezze meg ezt 
az útvonalat, és ebbe vonja be ott élő testvérét. Ricciardi 
áprilisban már csak arra kérdezett rá, hogy van-e a 
Haditanácsnak valamiféle utasítása arra nézve, hogy a 
küldeményeket milyen módon küldjék és kinek címezzék, 
vagy ezt teljes mértékben rábízzák apjára és testvérére. 
A Haditanács a levelek továbbításáért megfelelő fizet- 
séget kívánt adni a családnak, és 1000 birodalmi tallért 
ajánlott fel erre a célra. 

A levelek továbbítói legalább olyan jelentőséggel bír- 
tak, mint a hírek megszerző: és a levelek írói. Bérezésük 
ennek megfelelően alakult. Az ő hathatós támogatásuk 
és segítségük nélkül a Konstantinápolyban tevékenykedő 
hírszerzőknek nagy nehézséget okozott volna leveleik 
célba juttatása, ezáltal pedig tevékenységük értelmet- 
lenné vált volna. 

A titkosítás lelke: a kód 


Annak érdekében, hogy az üzenetek tartalmának titkossága 
megőrizhető legyen, már régóta alkalmaztak rejtjeleket, azaz 
a leírtakat kódolták olyan módon, hogy a be nem avatottak 
számára az csak egy értelmetlen szimbólumhalmaznak 
tűnjön. Az iratok titkosításának igénye a régebbi korokban 
elsősorban a háborúhoz kapcsolódott, csak a tényleges hadi 
incidensek során küldtek titkosított üzeneteket az egyes 
csapattestekhez; később a hadjáratok előkészítéséhez, végül 
pedig a diplomáciai levelezésben is használni kezdték. 

A titkosírás tudománya, a kriptográfia a reneszánsz 
korban, majd a XVI-XVII. században jelentős fejlődésen 
ment át. Ebben az időszakban már nemcsak arra szolgált, 
hogy adott esetekben kódolt üzenetet küldjenek egy-egy 
embernek, hanem egyre inkább megjelent benne egy nyelvi- 
szemantikai aspektus is, ami a nyelv grammatikai felépíté- 
sével, valamint azzal a kérdéssel, hogy egy adott nyelvben 
egy adott szó pontosan mit is jelent szorosan összefüggött. 
A kriptográfia mellett kialakult a kriptogrammatika tudo- 
mánya is. Ez pedig alapvetőnek bizonyult a kódfejtéshez. 
Mindehhez járult még egy elem: Hogyan befolyásolhatják 
a különféle kommunikációs csatornákon eljuttatott infor- 
mációk a stratégiai tudást? Itt nemcsak a hadszíntérbeli, de 
a diplomáciai stratégiai tudást is értjük. 

A titkosírás tudománya, a kriptográfia igen nagy múltra 
tekint vissza. Magát a fogalmat a görög kryptos (rejtett) és 
a grafein (írni) szavakból alkották meg. Kriptográfia alatt 
nemcsak a titkosítási folyamatot, de annak ellenkezőjét, 
azaz megfejtését is értjük. A titkosítás művészetével elő- 
ször a spártaiaknál találkozhatunk. A levél küldője egy 
övet göngyölt egy bot köré, és ennek segítségével írta meg 
üzenetét. Ezt követően levette az övet (így az üzenet értel- 
mezhetetlenné vált) és elküldte a célszemélynek. Általában a 
futár egyszerűen a dereka köré csavarta. A címzett azonban 
csak akkor tudta elolvasni, ha a megfelelő méretű bottal 
rendelkezett. Ha ugyanis rövidebb vagy hosszabb volt az 
általa használt bot, akkor rosszul dekódolta az üzenetet. 

Polübiosz (i.e. 200—125) a neves görög történetíró is 
használt már kódtáblát. Nála a négyzet vízszintes, illetve 
függőleges kezdősorában a számok szerepeltek 1-től 5-ig. 
A négyzet belsejébe folyamatosan beírta az ábécét, így egy- 
egy betű mindig két szám kombinációjaként jelent meg. 
Julius Caesar i.e. 44-ben kezdte használni igen egyszerű 
kódját. Amennyiben titkosítva akart üzenetet küldeni, ak- 
kor az eredeti szöveg minden egyes betűjét az ábécében 
utána következő harmadik betűvel helyettesítette (egyes 
vélemények szerint a negyedik betűvel). Caesar sikeresen 
használta a titkosírást a gall háborúkban, de ezt a kódot 
nagyon hamar megfejtették. 

A kriptográfia első kézikönyvét 1379-ben adta ki Gabriel 
de Lavinde. Az első, immár szakszerűnek nevezhető kriptog- 
ráfiai munkát, Leon Battista Alberti (1404-—1472) Trattati in 
cifra című könyve 1470-ben jelent meg, Rómában. Értekezé- 
se a későbbi korokra is nagy hatást gyakorolt, mivel ismer- 
tette a kódolás (sifrírozás) teóriáit és menetét, a desifrírozás 
módjait, valamint az addigi statisztikai adatokat. 

A rejtjelezők feladata ekkor már az volt, hogy olyan 
módszereket hozzanak létre, amelyekkel csak a címzett tudja 
elolvasni az üzeneteket. Ehhez a lehető legmegbízhatóbb 
kódokat kellett kidolgozniuk, hogy a közlendőket ezek 
alkalmazásával védjék az illetéktelenektől. Természetesen 
az ellenség rejtjelfejtői mindent megtettek, hogy a kódot 
feltörjék és az információt megszerezzék. A kódfejtőket 
,beavatottaknak? is nevezhetjük, hiszen életük jelentős 
részét azzal töltötték, töltik el, hogy értelmetlen jelhalma- 
zokból próbálnak értelmes szavakat elővarázsolni. A kódok 
és rejtjelek története nem más, mint a rejtjelezők és rejtjel- 
fejtők évszázados históriája, csatározásuk története, ami 
jelentős hatást gyakorolt, gyakorol az emberiség történetére. 
Nem állt másból, minthogy a kódoló kitalált egy jelsort, 
a kódfejtő pedig megpróbálta megfejteni. Ha ez sikerült 
neki, a rejtjelezőnek újabb kódot kellett kitalálnia, hiszen 
az előző már nem volt használható. Mindkét tábor igénybe 
vette a tudományok és a technika fejlődése által kínált új 
vívmányokat, mégis: a legsikeresebb kódfejtő továbbra is 

az ember maradt, és az ma is. A XVI-XVII. században is 
pontosan tisztában voltak azzal, hogy az információ érték, 
áru, amelyért nagyon sokat megad az, kinek a hírre szüksége 
volt. Kevés rejtjelezőt és rejtjelfejtőt ismerünk név szerint, 
hiszen a titkok tudománya egyben titkos tudomány is. Az 
üzenet tartalmának titkosításával a kriptográfia történeté- 
nek újabb fejezete kezdődött ezzel el. 

A kódolásnak eleinte két módját ismerték: az átrendezést 
és a behelyettesítést. Az átrendezés esetében a betű megtar- 
totta hangértékét, de megváltoztatta pozícióját. A keverés 
mikéntjéről azonban feladónak és címzettnek meg kellett 
állapodnia egymással, és bár biztonságosnak biztonságos 
volt, de néha nagyon bonyolult is. A behelyettesítésnél a betű 
megtartja pozícióját, de hangértéke megváltozik. 

A kódolás minden esetben a következőképpen történik. 
A rejtjelező fogja a nyílt szöveget és a kulcsot, majd egy 
algoritmus által, amely alatt a nyílt szövegen a kulcs segít- 
ségével elvégezhető rejtjelezést értjük, kódolja a szöveget. Az 
így kapott szövegformát kódszövegnek nevezzük. A címzett 
ezt kapja meg, amelyet egy újabb algoritmus alkalmazásával, 
a kulcs segítségével visszaalakít nyílt szöveggé. 

A kriptográfia legfontosabb eleme a kulcs. Ha mind a fel- 
adó, mind a címzett őrzik a kulcsot, akkor a szöveget nagyon 
nehéz megfejteni. Ezt taglalta a holland nyelvész, Auguste 
Kerckhoffs von Nieuwenhof (1835—1903) La criptograpbie 
militaire című 1883-ban megjelent művében. A Kerckhoffs-elv 
kimondja: , A kódolási rendszer megbízhatósága nem függbet 
a titkosítás algoritmusától, azt csak a kulcs titkának meg- 
őrzése garantálhatja." Amennyiben az ellenség megszerzi az 
algoritmust, a kulcs visszafejtése akkor is nagyon bonyolult, 
szinte véghezvihetetlen feladat volt. Egyszerű próbálgatással, 
behelyettesítéssel megfejthetetlen maradt. A kulcsok kezdet- 
ben igen egyszerűek voltak, mivel így kisebb volt a tévedés 
csélye. A Krisztus utáni első évezredben a behelyettesítéses 
kódábécét használták. Ekkor azonban a muszlimok rájöttek, 
hogy hogyan lehet megfejteni ezeket a kódokat. 

Az iszlám világ működésének alapja ekkor a hatékony 
közigazgatási rendszerben rejlett. A közigazgatási változ- 

tatásokról sokszor titkosírással leveleztek a hivatalnokok. 
Elsősorban az államügyeket és az adókkal kapcsolatos fel- 
jegyzéseket érintette a rejtjeles üzenetküldés. A X. századi 
Adab al-Küttab (Titkárok kézikönyve) már foglalkozott a 
titkosírással. Eleinte a monoalfabetikus behelyettesítéses 
kódot használták, azaz betűk és/vagy számok kombináci- 
óját, amelyet azonban könnyen megfejtettek. 

A kódszövegek kulcs ismerete nélküli megfejtésének tu- 
dományát kriptoanalízisnek nevezzük, amelyet - felfedezése 
révén — az iszlám hozott létre. A rejtjelek megfejtésének 
alapfeltétele volt, hogy több tudományágban (matemati- 
ka, statisztika és nyelvészet elsősorban) minél magasabb 
fejlettségi szintet érjenek el. A muszlim hitben az ilmnek, 
a tudományok összességének jelentős szerepe volt. Ennek 
megfelelően a tudósok csoportja komoly befolyásra tett szert 
a társadalomban. Az iszlám ugyanis az emberi tevékenység 
minden spektrumában igazságot követelt, ennek a feltételnek 
a teljesítése pedig szorosan összefüggött a tudományok minél 
alaposabb ismeretével. A muszlimok felfogása szerint min- 
den muszlim kötelessége volt, hogy a tudás összes lehetséges 
formáját megszerezze. A Korán ezt így fogalmazza meg: 
, Allah annak adja a bölcsességet, akinek akarja. Akinek 
pedig bölcsesség adatik, annak nagy jó adatott." (Korán, 
2. 269.)., illetve , Hirdess Urad nevében, aki teremtett, / 
vérrögből teremtette az embert. / Hirdess! A te Urad a 
legnagylelkűbb, / aki írótollal tanított, / megtanította az 
embert arra, amit nem tudott." (Korán 96. I5.) 

A minél teljesebb tudás megszerzése érdekében nemcsak 
a Koránt, de az ókori szerzők szövegeit is tanulmányoz- 
ták, illetve lefordították. 815-ben Bagdadban Abdallah 
al-Mamún Abbászida kalifa (813—833) megalapította a 
Bayt al-Hikamot, a Bölcsesség Házát, amely könyvtár és 
fordítói központ is volt. Ez volt az iszlám világ első nyilvá- 
nos könyvtára, amelynek nagyságát és jelentőségét növelte, 
hogy számos, messze földről hozatott tudós dolgozott falai 
között. 

Egy bizonyos Georgiosz bin Gabriel készítette el jónéhány 
görög mű arab nyelvű fordítását. A tudást azonban nemcsak 

megszerezték, de terjesztették is. A kriptoanalízishez a világi 
tudományok ismerete mellett a vallástudomány fejlettsége is 
fontos volt. A korabeli teológiai tanintézetek (medresze) közül 
Bászrán és Kufán kívül Bagdad számított jelentősnek. 

A Korániskolákban a középfokú szinten a Korán meg- 
ismerésén túl a mohamedi kinyilatkoztatások eredetiségét 
is vizsgálni kezdték. Ennek módszere volt, hogy a szavak 
gyakoriságát nézték, ugyanis bizonyos szavak később ke- 
letkeztek, mint a próféta élt. Ha a szövegben túl sok ilyen, 
később keletkezett szót találtak, akkor a kinyilatkoztatás 
maga is később jött létre. Ezzel párhuzamosan már a ko- 
rai iszlám időkben is vizsgálták a hádíszok eredetiségét. 
A badísz (hagyomány) olyan kinyilatkoztatások gyűjtemé- 
nye, amelyeket ugyan Mohamed mondott, de nem kerültek 
bele a Koránba. Az eredetiségüket két módszerrel kutatták. 
A badísz maga ugyanis két részből áll. Elöl található a badísz- 
láncolat, azaz ki hallotta kitől, generációkon keresztül, ezt 
követi maga a kinyilatkoztatás. A láncolat vizsgálatánál azt 
nézik, hogy a két egymást követő illető találkozhatott-e, 
akkor és ott zajlott-e le a találkozó, hitelesnek mondható-e 
az, amit állítanak. A szöveget magát csak azután kezdik 
elemezni, ha a láncolat hitelesnek bizonyult. Ezt követően 
a szövegben szereplő szavak etimológiáját, illetve a mon- 
datszerkesztést vették górcső alá. 

Ilyen vizsgálatok folyamán sokat foglalkoztak a betű- 
gyakorisággal és ez lett a monoalfabetikus kód megfejté- 
sének módszere. Az első olyan munka, amely magáról a 
kódfejtésről szól, a IX. századi orvos, matematikus, csilla- 
gász, nyelvész és zenész Jakub ibn Iszhak al-Kindi A titkos 
üzenetek megfejtése című műve. A módszer alkalmazásához 
elengedhetetlen, hogy ismerjük a nyelvet, amelyen a kódolt 
szöveg íródott, valamint az is, hogy kódolt szöveg ne legyen 
túl rövid. Amennyiben e két feltétel teljesül, akkor egy 
ugyanazon a nyelven íródott, legalább egy oldalas nyílt 
szöveget kell venni, és összehasonlítani a kódolt szöveggel. 
A nyílt szöveg leggyakrabban használt betűje a kódolt szöveg 
leggyakrabban előforduló jelével lesz azonos. Így, lépésről- 
lépésre meg lehet fejteni a szöveget. A kódfejtés Európában 

- ahogyan az araboknál a Koránhoz, úgy itt — a Bibliához 
köthető. Legfőbb fórumát a kolostorok képezték, ahol a 
Biblia rövidítéseinek feloldását vizsgálták. 

A XIV. században az kriptológiát egyre szélesebb kör- 
ben kezdik használni, alkimisták és tudósok védték így 
titkaikat. Geoffrey Chaucer 1391-ben íródott Traktátus az 
asztrolábiumról című munkájának egy részét (A bolygók 
pályája) titkosírással írta. A XV. században a kriptográfia 
már virágzó üzletágnak számított. A művészetek, a tudo- 
mányok és a művelődés fejlődése kedvező hatással volt 
erre a tudományágra. Ehhez járultak a politikai intrikák, 
machinációk, amelyek megkövetelték egy minél fejlettebb 
és biztosabb titkos kommunikáció meglétét. A kriptográfia 
európai bölcsőjének az itáliai városállamok számítottak. Az 
itt kialakuló új diplomáciai rendszer, az ezzel kapcsolatos 
adminisztráció, levelezés magával hozta a kriptográfia fejlő- 
dését is. Minden állam saját kóddal rendelkezett és minden 
követ saját kriptográfiai titkárral, titoknokkal volt ellátva. 

Ebben az időszakban kezd fejlődni az európai kripto- 
analízis. Azt nem lehet tudni, hogy Európa magától jött-e 
rá a kód megfejtésének nyitjára, vagy arab hatásra. A ha- 
gyományok szerint az első nagy európai kriptográfus Gio- 
vanni Soro volt, aki 1506-ban lett a Velencei Köztársaság 
titoknoka, akihez sok itáliai állam fordult segítségért. 

A XVI. század elején két fő kriptográfiai központ létezett: 
a Pápai Állam és I. Ferenc (1515—1547) francia király udvara. 
I. Ferenc kriptográfusa a bourges-i Philibert Babou, aki a 
király egyik szeretőjével kötött előnyös házassága révén lett 
Bourdaisiére ura. Babou I. Ferenc pénzügyeivel foglalko- 
zott, de a legjobb rejtjelezők egyikének számított. Az általa 
1558-ban kialakított kód a homofónia egyik iskolapéldája. 
Ugyanakkor fejlettebb is volt annál, mivel nem lehetett gya- 
koriságvizsgálattal megfejteni. A rejtjelfejtő összezavarása 
végett olyan jeleket is beiktatott a szövegbe, amelyeknek 
a végső értelmezés szempontjából nem volt jelentőségük 
(nullitás), agyakori betűkapcsolatokat külön szimbólummal 
jelölte, és voltak olyan - állandóan használt — fogalmak, 
amelyek kifejezésére külön jeleket használt. 

Ezt fejlesztette tovább a XVI. század végén Francois 
Viéte, aki a spanyol kódok feltörésének bajnokává vált. 
II. Fülöp spanyol király (1556-1598) a pápához fordult 
azzal az állítással, hogy Viéte csak azért tudja megfejte- 
ni a kódokat, mert a boszorkányság tudományát is bírja. 
A pápa azonban nem állította inkvizíció elé Viéte-et, mivel a 
Szentszék hírszerzése is meg tudta fejteni a spanyol kódokat. 
Babou és Vtiéte rámutattak arra, hogy a monoalfabetikus 
kód mennyire gyenge, mennyire könnyen megfejthető, és 
ennek ismeretében fejlesztették ki saját rendszerüket. Mind- 
két esetben a nullitás, illetve a kódszavak bevezetése fontos 
szerepet kapott. Ezt a módszert alkalmazták az osztrák 
Habsburg diplomáciában is. A két rendszert (sifre [betűk 
behelyettesítése] és kódszavak [szavak behelyettesítése]) azért 
kellett párhuzamosan alkalmazni, mert a sifre magában túl 
egyszerű és könnyen megfejthető volt, míg ha csak kód- 
szavakat használtak volna a mondanivalójuk kifejezésére, 
akkor új szótárt kellett volna írni. Ez a könyv nehéz és 
vastag lett volna, ami egy kém számára nem túl praktikus. 
A kettősség bevezetésével, illetve a nullitás hozzáadásával 
azonban olyan rendszer született, amely a XVI. század 
második felében, és szinte a teljes XVII. században kiválóan 
működött. 

Megjelentek már a kódolást egyszerűbbé tevő eszközök 
is. Jacopo Silvestri 1526-ban kiadott munkájában (amelyben 
hat titkosítási módszert is ismertetett) javasolta először 
kódlemez használatát. Silvestri lemezéről hiányzik a j, a v, 
a w és az y. Szerepel rajta azonban a Ő) a , és a tt, amelyek 
a középkori latin et, -us vagy con- (attól függően, hogy 
a szó végén vagy elején szerepelt-e a jel), valamint -rum 
rövidítéseket szimbolizálták. A tárgy közepén egy kis kar 
helyezkedett el, amelynek segítségével a rézből készült le- 
mezt forgatni lehetett. Silvestri Opus novumja könnyen 
használható kézikönyvként egyértelműen azzal a céllal 
készült, hogy minél szélesebb olvasóközönséggel ismertesse 
meg a titkosítás módszereit. 

Giambattista della Porta (I535-1615) több írásában is 
foglalkozott a kódolás művészetével. 1557-ben jelent meg 

Magiae naturalis libri XX. című munkája, majd 1563-ban 
a De furtivis literarum notis, vulgo de ziferis libri IIII. Ez 
utóbbit még ugyanebben az évben angolul is kiadták. A De 
furtivis első könyvének s. fejezete a kriptográfia gyakorlati 
tapasztalatait összegzi: fontos, hogy a jeleket tisztán és jól 
olvashatóan írják le, természetesen a megfelelő sorrendben. 
Della Porta felhívta a figyelmet arra is, hogy amennyiben 
nem betűket használnak, akkor legalább olyan jeleket, 
amelyeket könnyen meg lehet jegyezni. A hadseregben a 
kódíróknál és -fejtőknél elengedhetetlen, hogy a kódot 
álmukból felébresztve is tudják. Della Porta a rejtjelezéssel 
párhuzamosan azt javasolta, hogy a hírt is rejtsék el. Nem 
a hagyományos szteganográfiai módszerekkel, hanem a szö- 
vegben magában. Olyan új szteganográfiai módszereket írt 
le, amelyeket a retorikai hagyományokból vett át. Della Por- 
ta munkái egyértelműen megmutatják, hogy a reneszánsz, 
illetve humanista műveltség szorosan összefüggött a rejté- 
lyességgel, így a kódírás és -fejtés is a nyelvtannal, illetve a 
szemantikával. Della Porta is foglalkozott a kódlemezekkel, 
az addig ismert módozatokat bemutatta könyveiben. 
1586-ban látott napvilágot Blaise de Vigenére hatszáz 
oldalas komoly munkája Traicté des cbiffres et secrétes 
maniéres d-escrire címmel. Nevéhez köthető a róla elneve- 
zett Vigenére-tábla, amelyet a mai kódfejtésben, illetve a 
számítógépes nyelvek terén (JÁVA) is használnak még. 

A Vigenére-tábla nagy újítása, hogy az eddigi mono- 
alfabetikus kód helyett a polialfabetikus kódot kezdi hasz- 
nálni. A táblázat első sorában a normál ábécé kerül, az 
ezt követő sorokban mindig egy betűvel arrébb tolja az 
ábécét. 

Ahhoz, hogy a desifrírozó meg tudja fejteni a szöveget, 
tisztában kellett lennie azzal, hogy a tábla melyik sorát 
kell használnia. Ezt kulcsszavak alkalmazásával érték el. 
A Vigenére-tábla előnye, hogy gyakoriság-elemzéssel meg- 
fejthetetlen, és sok kulccsal alkalmazható. A Vigenére által 
felkínált lehetőséget közel kétszáz évig nem aknázták ki. 

A XVI. században - a legtöbb helyen tehát — még min- 
dig a monoalfabetikus kódot használták, illetve — mivel 

KBECDEFGHIJEKLMNOPORSTUVWAÁAYZ 


KA BODEFGHIJELMNDOPORSTUŰÚVNYZ 
BÍBCDEFGHEHIJKLMNOPORSTUVWXYZA 
CICGDEFGHIIKLMNOPORSTUVWNXYZAB 
DÍDEFGHIJIKLMNOPORSTUVWXYZABO 
EJEFGHIJIKLMNOPORSTUVWXYZABOCD 
FI FGHIJIKLMNOPORSTUVWXYZABODE 
GÍGHIJIKLMNOPORSTUVWNWXAYZABCOCDEF 
HÍIHIJIKLKNOPORSTUVWXYZABODEFG 


IIKLMNOPORSTUVWAYZABÓBEFGRE 
JIJKLMHOPORSTUVYAEYZABEODBFGRI 
KESLNÜGFPŐRATUVNZTZÁBEOBDBFREGELJ 


LILMNOPORSTUVWXYZABOEODEFGHRIJK 


MIMNOPORSTUVWXAXYZAÁABÓDBEFGHRIJKL 


NINUPORSTŰUVWZYZABEÓBEFEGHIJKLN 
OTJOPORSTUVNXIYZABODEFGRIJKLMN 


PIPORSTUVWZYZÁABODEFGHIJIKLMNO 


JT OÓORSTÜVWATZABEBDEFGBIÍIKLMNDÖP 


RIRSTUVUWXYZÁBODEFGHIJIKLMNOPO 
SISTUVWATZAÁABODBFEGHIJSIKLMNOPOR 
TIL UVVATZABEDEFGEIZIJELKNÜPÖGÖRBŐ 
UJUVUXYZABÓDEFGRI IKLMNOPGOGRST 
VIVEZIZABRBODEFGEHIJIEÉELENOŰPURSTU 
WINWZYZABODEFGHIJKLMNOPORSTUV 
XKIXRXYZABEODEFOHIÍIKLMNOPORSTUVN 
TITZABODBEGBIIKLKNOPÜRŐETŰUYNA 
AITIZLABBEFGHIJÁLHMNOPORSTŰUVNZT 


A Vigenére-tábla 


ez könnyen megfejthető volt — a Babou-féle kódot kezdték 


francia 

Európa minden fejedelmi udvarában elterjedt, ami 
viszont együtt járt azzal, hogy a kódfejtők mind nagyobb 

gyakorlatra tettek szert a megfejtésében. Így a diplom 

ét a francia királyi udvarban fejlesztettek ki. 


A század legtökéletesebb kódja XIV. Lajos (1645-I71I5) 


égén ism 
, grand cbiffre"-je (nagy kód) volt. 

A kódot Antoine és Bonaventure Rossignol, apa és fia 
fejlesztették ki. Antoine de Rossignol pályafutása azzal 
kezdődött, hogy 1626-ban megfejtette a Réalmont hugenotta 

erődítésből kicsempészett üzenetet. Ennek köszönhetően 

királyi rejtjelező lett, hamarosan fiát, Bonaventure-t is al- 
kalmazták. Mindketten szolgáltak XIII. és XIV. Lajosnak 
is. Munkájuk eredményességét jelzi az is, hogy a rossignol 
a francia szlengben az álkulcs, tolvajkulcs megjelölésére is 
szolgál. 

A , grand cbiffre"-t évszázadokon keresztül nem sikerült 
megfejteni. 1890-ben Victor Gendron hadtörténész felkér- 
te Étienne Bazeries őrnagyot, a hadsereg titkosírásokkal 
foglalkozó szakértőjét, hogy fejtse meg a kódot. Bazeries- 
nek ez 1893-ban sikerült. Mivel több szám szerepelt, mint 
ahány betű van az ábécében, Bazeries először azt hitte, 
hogy homofonikus kóddal van dolga, de próbálkozásai 
kudarcot vallottak. Ezt követően úgy gondolta, hogy akkor 
a számok betűpárokat jelölnek, de ezen az úton sem sikerült 
közelebb jutnia a megoldáshoz. Végül felmerült benne a 
gondolat, hogy előfordulhat: a számok szótagokat jelölnek. 
Ezzel a módszerrel célhoz ért, de a megoldás nem volt így 
sem egyszerű. Voltak ugyanis olyan számok, amelyek csak 
betűt jelöltek, illetve olyanok is, amelyeknek nem volt más 
funkciója, minthogy törölték az előttük állót. 

A XVI. században a titkos írásról szóló traktátusok széles 
körben elterjedtek, sokan és sokat írnak e témáról. 

LEVELEK ÉS LEVÉLÍRÓK 


Á LEVÉLÍRÓK 


Az 1684 és 1698 közötti időszakból ránk maradt tizenöt 
kötetben összesen 2173 levél található, amelyekhez további 
17 tartozik, így összesen 230 levélről beszélhetünk, ezek 
közül 24 olyan van, amcly valamilyen mértékben (a levél 
és az író, a levél, az író) azonosítható. Nagy részüket a 
tolmácsok, Giorgio Cleronome és Janaki Porphyrita, 
valamint MarcAntonio, Leopold és Christoph Mamucca 
della Torre írták. A levelek nyelvéről elmondható, hogy 
elsősorban olasz nyelven íródtak, latin nyelvű idézeteket, 
illetve a török nevek, a tisztségek és a helyiségnevek olasz 
nyelvű átiratait tartalmazzák. Egyetlen esetben fordul 
elő, hogy a dekódolást követően kiderült: nem latin 
betűkkel írt az író. 1695-ben az új, fiatal, energikus szul- 
tánról szól a levelező, akivel kapcsolatosan a következő 
megállapítást teszi: , Ebben az évben az orvosok biztosak 
abban, hogy a szultán krízist (xpions) fog átélni." 
Giorgio Cleronome és Janaki Porphyrita a teljes kor- 
szak alatt az oszmán fővárosban tartózkodtak, amint 
Leopold és Christoph Mamucca della Torre is. Négyük 
közül csak Cleronome esetében sikerült minden kétséget 
kizáróan bizonyítani azt, hogy a kis könyvekben fenn- 
maradt levelek egy részét ő írta. Leopold és Christoph 
Mamucca della Torre aláírásával nem maradt fenn kül- 
demény. Mivel azonban MarcAntonio Mamucca della 
Torre felügyelte Bécsben a titkos levelezést, talán joggal 
feltételezhetjük, hogy fiaival (és feleségével), akiknek 
rendszeresen küldött pénzt is, és akik közül az idősebb 
1686-tól rendes tolmácsként, a fiatalabb viszont tanonc- 
ként szolgált, írásban is tartotta a kapcsolatot. Ezt látszik 

alátámasztani az az 1685. február 12-i levélrészlet is, 
amely a következőket mondja: ,, Eddig nem írtam erről, 
nehogy megdöbbenést keltsek, de sokan azt suttogják 
az udvarban és az elhunyt vezír is ezt tartotta, hogy bár 
Bécsbe menekült, de a felesége és a fiai Konstantinápoly- 
ban vannak, és ezt fenyegetéssel telt hangon mondta, meg 
azt is, hogy rebellis magyarok, akik látták őt, azt írták 
a Portára, hogy ő volt Őcsászári Felségének legnagyobb 
kéme, és most is kémlelődik." Ezek a sorok több okból 
is fontosak számunkra. Egyrészt azt mutatják, hogy 
valóban Mamucca lett ennek a levelezői (vagy kém) rend- 
szernek a koordinátora, másrészt viszont rávilágítanak 
arra is, hogy a volt tolmács Konstantinápolyban maradt 
családja részt vett a kapcsolattartásban. 1687-ben újabb, 
közvetett adalékot kaphatunk arról, hogy Mamucca 
fiai minden bizonnyal a levelezők közé tartoztak. Arról 
írtak, hogy már négy éve szolgálják a császárt azzal, 
hogy leveleket küldenek neki Konstantinápolyból. Annak 
érdekében, hogy a császár megfelelő híreket kaphasson, 
nem kímélik magukat, és minden veszélyt is vállalnak. 
Leírták, hogy — mivel nem tartózkodott követ a Portán — 
a tolmácsok dolga, hogy híreket szerezzenek, és ők, 
szüleik és rokonaik segítségével mindent meg is tesznek 
a feladat teljesítésének érdekében. Még egy helyen tesz 
a levél írója olyan utalást, amely alapján azt állíthatjuk, 
hogy valószínűleg Mamucca fiai írhatták a küldemé- 
nyeket: , Mavrocordarto lánya, a mi rokonunk, Ha- 
vasalföldre igyekszik, hogy az ottani fejedelem fiának 
felesége legyen." MarcAAntonio Mamucca karrierjének 
bemutatásakor láthattuk, hogy a család rokonságban 
állt a Mavrocordatókkal, és emiatt nagy valószínűség- 
gel merem állítani, hogy az eddig személy szerint nem 
azonosítható levelek nagyobb része a Mamucca-fiúktól 
származik. Ehhez járul még az a tény is, hogy ezen levelek 
írói a , mi írtunk", a , mi katolikusaink? stb. szófordu- 
latokat rendszeresen alkalmazzák írásaikban. 

A levélírók leveleikben magukról igen keveset szólnak, 
ami teljesen természetes. Ezzel egyrészt biztosítják saját 

névtelenségüket, azaz biztonságukat, másrészt a bécsi 
udvarban minden bizonnyal inkább az információk- 
ra, mintsem a levélíró gondjaira, problémáira voltak 
kíváncsiak. Mindezek ellenére a levelekben néhány fél- 
mondat, mondat időről időre magukról a levélírókról is 
elárul nekünk egy-két újabb információt: nehézségeikről; 
kapcsolataikról; műveltségükről, ismereteikről; és néha 
megismerhetjük személyes kommentárjaikat is. 


Á LEVÉLÍRÓK NEHÉZSÉGEI 


Nehézségeiket tekintve a legnagyobb kockázatot tevé- 
kenységük felfedezése, vagyis lelepleződésük jelentette. 
Mindent megtettek ennek elkerülésére, illetve azt is figyel- 
ték, hogy mások hasonló jellegű vállalásait az oszmánok 
hogyan fogadják. 1686. január 18-án így azt írta az egyik 
levelező, a kandiai görög kereskedőket, akik levelezésben 
állnak Velencével a nagyvezír keményen bünteti. 

Saját életét is féltette a levélíró, amikor 1694-ben a 
sorokat küldte Bécsbe: ,, Ezzel együtt csak ebben a hónap- 
ban három levelet küldtünk, egyet 10-én, a másikat 25- 
én és a mostanit, amely arra szolgál, hogy elmondjuk, 
ami szükséges. Bár nagy óvatossággal járunk el, de a 
szívünk félelme nem szűnik, hogy ba egyszer felfednek 
minket, akkor nem ismernek irgalmat majd." Egy évvel 
később már így írt: , Mindezt Íti. amit megírt] igen nagy 
titokban tudtuk meg, mert manapság Isten óvja azt, aki 
az oszmánok vereségéről mer szólni, azt ugyanis vagy 
kivégzik, vagy gályára küldik." A levelező azt is jelezte, 
hogy a renegátoktól (muszlim hitre tért keresztények) 
jobban fél, mint a törököktől, hogy miért, arra példaként 
idézi: , Ezek a renegátok gonoszabbak, mint a törökök: 
három nappal ezelőtt a galatai kikötőben elfogtak, és 
ártatlanul kivégeztek egyet közülünk, katolikusok kö- 
zül, aki fordítóként működött. [...] pedig a legnagyobb 
tolmácsok nálunk vannak, így minden nap félünk a 
nép baragjától." 

A levelező(k)nek azonban nem csak a saját tevékeny- 
ségük miatt kellett félniük. Gondot okozott nekik az 
is, hogy sokszor érkeztek Bécsben nyomtatott újságok 
a városba, amelyek -— oszmán szemszögből — csupa ha- 
zugságokat tartalmaztak. Így a levél írója kérte a bécsi 
udvart, hogy — mivel az európai hatalmak közül csak 
onnan érkeztek már újságok - mindent tegyen meg annak 
érdekében, hogy ilyen jellegű nyomtatványok ne juthas- 
sanak el Konstantinápolyba, mert ezek oda érkezése 
nagy veszélynek teszi ki a katolikus keresztényeket, így 
az írót Is: , azt mondják, bogy mi, katolikusok mindent 
megírunk." Az író könyörög a császárnak, ne engedje, 
hogy az újságok eljussanak Konstantinápolyba, ,, ellen- 
kező esetben fel kell hagynia az írással." Hogy a császári 
oldal hallgatott-e az íróra, volt-e ráhatása arra, hogy az 
újságok hová jutnak el, nem tudjuk, mindencsetre az író 
tovább folytatta eddigi tevékenységét. 

Jól mutatja a levélírók életének nehézségét az az eset is, 
amelyet a levélíró 1690-ben írt meg Bécsbe. Havasalföldi 
katonák, akik éppen át akartak kelni a Dunán, Thö- 
köly fogságába estek, aki , elküldte őket a nagyvezírbez 
Edirnébe mondván: ezek kémek voltak, akik leveleket 
vittek a császáriaknak". Ezzel a véleményével Thököly 
valószínűleg nem volt egyedül, és könnyen előfordul- 
hat — mivel a havasalföldi utat a levelezők is rendszeres 
használták -—, hogy az említett havasalföldiek valóban 
a levelek továbbítói voltak. 

Sokszor gyűlt meg a levelezők baja az időjárással. 1694 
januárjában még arról panaszkodott a levélíró, hogy a 
nagy hó miatt az utak nem járhatók, elsősorban a havasal- 
földi hágók, így leveleit nem tudja elküldeni, mert negyven 
nap óta senki sem mert nekivágni ennek az útvonalnak. 
Alig egy hónap telt el attól kezdve, hogy a nagy hó miatt 
nem jutott át egyetlen futár sem Havasalföldön, amikor 
a levélíró újabb, rajta kívülálló okok miatt nem tudta 
biztonságosan küldeni a leveleket: megindult az olvadás, 
és a folyók áradtak. A patakok folyóvá duzzadtak, és nagy 

sebességgel zuhogtak alá a hegységekből, így a futárok 
ismét nem vállalták az utazást. 

Nem kevesebb nehézséget jelentett azonban a mind- 
inkább forrongó Oszmán Birodalomban a közlekedés. 
Senki nem érezhette biztonságban magát, főleg, ha 
hosszabb utazásra indult. Amint a levélíró többször 
is panaszkodott: az utakon rablók, útonállók járnak, 
akik mindenkit kifosztanak. Emiatt sokszor elvesznek 
küldeményei. Útonállókról ír Havasalföld felé, de a Bal- 
kánon is. Ezeken a nehézségeken túllépve azonban még 
nagyobb gondot jelentett, hogy hogyan, kiken keresztül 
lehetett információkhoz, még pedig lehetőleg megbízható 
információkhoz jutni Konstantinápolyban? 


Á LEVÉLÍRÓK KAPCSOLATAI 


A legtöbb információt természetszerűen kapcsolati rend- 
szerük szolgáltatta a levélírók számára. Mind Cleronome, 
mind Porphyrita, mind pedig Mamucca fiai beleszület- 
tek a konstantinápolyi viszonyokba, rokonaik, barátaik 
voltak a keresztények körében, de voltak kapcsolataik 
a szultáni udvar alacsonyabb (vagy magasabb) rangú 
tisztviselői körében is. Leveleik nyelvezete sokat elárul 
a közlendő hírről is. Egészen más megfogalmazást al- 
kalmaztak abban az esetben, amikor ellenőrzött infor- 
mációról volt szó, mint akkor, amikor csak hallották, 
sejtették, többszörös áttételen keresztül szerezték meg az 
értesülést. Az utóbbi esetben az , úgy mondják" (si dice), 
, az a hír járja a városban" (corre nella cittá la novella), 
, olyan hangokat lehet hallani/olyan hangok tűnnek fel" 
(ci sono guelle voce / spargono voce), , mindenkinek az a 
véleménye" (tutti sono d opinine), illetve az előbbieknél is 
bizonytalanabb , úgy tűnik" (pare che) stb. fordulatokat 
alkalmazta a levél írója. 

Amikor ellenőrzött információk birtokába jutott a 
szerző, akkor néha megadta, hogy ki által, kinek a se- 
gítségével szerezte meg a hírt. Pl. , Négy napja érkezett 

bázunkba egy török főméltóság asszonya, aki azt mond- 
ja, bogy a férje, aki a kajmakámot szolgálja, azt mondta 
neki, hogy olvasta:?, itt kezdődik maga a hír. Ugyanígy 
szerzett azonban értesüléseket a nagyvezír kihájájának 
orvosától, vagy a kajmakám palotájának egyik renegát 
szolgálójától. Ezek azok az információk, amelyek ese- 
tében jobban megbízhatunk az értesülés valódiságában. 
1690-ben igen magas rangú személyt is sikerült (valószí- 
nűleg alkalmi) informátornak megnyerni: a fődefterdár 
egyik szolgálója, egy aga maga is elkísérte urát a díván 
ülésére, és (minden bizonnyal jó pénz ellenében) elmondta 
a levelezőnek az ott elhangzottakat. 

Ennél is érdekesebb azonban az a kapcsolat, amely a 
reisz efendi, a szultáni udvar (európai fogalmakkal élve) 
kancellárjának hivatalához fűzte a levelezőt. Sikerült neki 
(pénzért vagy egyéb módon) megszereznie több olyan 
iratot, amelyek a bécsi udvar számára kisebb vagy na- 
gyobb jelentőséggel bírtak. Így például 1694-ben, amikor 
a lengyel király, Sobieski János követet küldött a Krímbe 
a tatár kánhoz, Szelim Girájhoz. Mivel azonban a kán a 
szultáni udvar közelében tartózkodott, Sobieski követe 
is oda érkezett, ahol azonban a kánon kívül a nagyvezír 
is tárgyalt vele. Az oszmán vezetők számára egy idcig 
érthetetlen volt, hogy a lengyel követ miért csak a kán- 
nak hozott levelet, ennek ellenére ők is tárgyaltak vele. 
A levelezőnek a reisz efend: hivatalától a lengyel király 
1693. november 20-i, Varsóban keltezett, a kánhoz írott 
levelének török átiratát, valamint a nagyvezír, a kán és 
a követ megbeszélésén született dokumentum másolatát 
is sikerült megszereznie. Ezeket olaszra fordította, majd 
megküldte Bécsbe. 1695-ben -— szintén a reisz efendi 
hivatalából — megszerezte a nüzul emininek adott paran- 
csot, amely a szultán és serege Edirne és Belgrád közötti 
vonulási útvonalát, valamint a szultáni szálláshelyeket 
tartalmazta. Ezt is Bécsbe juttatta. 1695 decemberében 
a raguzai követ, Buchia levelét is megkaparintotta, és 
másolatát megküldte megbízóinak. 

A levélíró rendszeresen eljárt a konstantinápolyi kikö- 
tőbe, ahol az oda befutó hajókon szolgálóktól szerzett 
eltérő értékű információkat. A kikötő, mint minden ki- 
kötő a világon, olvasztótégelye volt a különféle népeknek, 
távolról érkezők és környékbeliek egyaránt tartózkodtak 
ott, így kiváló lehetőséget nyújtott értesülések megszerzé- 
sére. Ugyanakkor a levélíró jól tette, ha a számára fontos 
híreket lehetőleg még egy forrásból ellenőrizte. Amikor 
ezt megtette, általában a beszámoló megkezdése előtt a 
hírhez is hozzáfűzte: , biztos forrásból tudjuk" (da sicura 
parte), , biztos, hogy" (é certo che). Itt, a kikötőben tudta 
meg 1690-ben a befutó , barbár" (berberl[iai) - algír, 
tunéziai és tripolitániai) hajók matrózaitól, hogy útjuk 
során találkoztak a francia király két bizalmasával, akik 
közül az egyiket Moldván keresztül a lengyel udvarba, 
míg a másikat a nagyvezírhez küldte a Napkirály. 

A kikötői hírszerzés egyik fontos része volt, hogy a 
minden évben Kaffából és a Krím kikötőiből jövő kereske- 
delmi hajók legénységétől, kapitányaitól a kozákok és az 
oroszok, valamint a tatárok összecsapásairól hírt szerez- 
zen be a levelező. Abban az esetben ugyanis, ha a tatárok 
kénytelenek voltak az oroszokkal és/vagy a kozákokkal 
hadakozni, kevesebben indulhattak a magyar hadszín- 
térre. Így szerzett például megbízható híreket 1696-ban 
Azov elestéről. Szeptember r4-i levelében csak annyit 
írt: biztos, hogy Azov elesett, ennél többet azonban nem 
írhat, mert meg kell várnia az abból az irányból minden 
évben érkező keresztény bárkákat, amelyek pontosabb 
információkkal szolgáltatnak. Október 9-e előtt minden 
bizonnyal befutottak a bárkák, mert ekkor már teljes 
bizonyossággal tudott írni I. Péter cár (1682/1696-I725) 
tevékenységéről, valamint szándékairól aszerint, ahogyan 
a kereskedők látták, hallották, gondolták. 

Mind Cleronome, mind Porphyrita, mind pedig a 
két Mamucca családja foglalkozott kereskedelemmel, 
így kapcsolati rendszerük egyik fontos elemét képezték 
az egyéb kereskedőktől beszerezhető hírek. Ezekkel a 
kalmárokkal általában saját városnegyedükben, vagy 

a konstantinápolyi piacon sikerült beszédbe elegyed- 
niük, így például azzal a két görög kereskedővel, akik 
1690 tavaszán érkeztek az oszmán fővárosba, és azt a 
hírt hozták, hogy sem a kozákok, sem az oroszok nem 
készülődnek hadjáratra az adott évben. Ezt az értesülést 
a levelező továbbította is Bécs irányába. 

Mindenképpen lényeges volt a hírszerzés szempontjá- 
ból a levelezők vallási hovatartozása, mivel így a Kons- 
tantinápolyban működő keresztény (katolikus, görög 
katolikus vagy görög keleti) felekezetek elöljáróitól is 
kaptak információkat, akik viszont maguk is kapcsolat- 
ban álltak a keleti missziókban szolgálatot teljesítőkkel. 
Az ilyen típusú hírek megszerzése a visszafoglaló háborúk 
idején azért is fontos volt, mivel a Napkirály, a , legke- 
resztényibb uralkodó" mindent megtett annak érdekében, 
hogy a keleti missziókban a franciák befolyását növelje. 
1690-bentegy francia templomszolga segítségével értesült 
a levelező arról, hogy a franciák újabb lépéseket tesznek 
a szentföldi protektorátus megszerzésére. 

Természetesen nemcsak az egyházi elöljárókkal, de a 
közösség egyéb tagjaival is kapcsolatban álltak, minthogy 
maguk is e közösségek valamelyikének tagjai voltak. 
A katolikus Mamucca-fiúk jó viszonyt ápoltak a görö- 
gökkel, akiktől rendszeresen kaptak információkat az 
orosz hadműveletekről, valamint a moldvai és havasal- 
földi eseményekről. 1691-ben is a görögöket jelölte meg 
informátorként a levelező, akiktől arról értesült, hogy 
a havasalföldi vajda, Constantin Brancoveanu állítólag 
rossz viszonyba került a bécsi udvarral. Egyértelmű az 
is, hogy a keresztények mellett az oszmán fővárosban 
élő zsidó közösség egyes tagjaival is jóban voltak a leve- 
lezők. A piacon ugyanis az ő üzleteiket is felkeresték, és 
időről-időre tőlük is kaptak híreket. 1691-ben például a 
zsidó kereskedőktől tudták meg, hogy a császári sereg 
állítólag 80000 fős lesz, amely hírnek nagyon örültek 
mindannyian. 

Egy-egy levelező kapcsolati rendszere odáig terjedt, 
hogy sikerült a Konstantinápolyba kerülő foglyokkal 

is találkoznia, beszélnie. Egy részük ugyanis a fürdők- 
ben (, alli bagni [cioe carceri] del sultano" — a szultán 
fürdőiben, azaz fogdáiban) dolgozott, míg más részük 
a Héttoronyban ( Yedikule) volt fogoly. A fürdőkben 
dolgozóktól mindig tudott meg információkat azokról 
a csatákról, eseményekről, amelyeknél fogságba estek, 
így érdekes adalékokkal szolgálhatott a bécsi udvar szá- 
mára, ugyanakkor maga a levelező is sokszor értékelte a 
hadműveleteket ezen információk birtokában. 


Á LEVÉLÍRÓK MŰVELTSÉGE, ISMERETEIK 


Az egyik legérdekesebb eset az, amikor a levél alapján 
egy-egy kis adatot, adalékot kaphatunk a levélíró mű- 
veltségére vonatkozóan. Ahhoz ugyanis, hogy valaki ezt 
a fajta tevékenységet űzze, valamilyen szintű műveltségre 
szüksége volt. Mindenképpen birtokolnia kellett az írni 
és olvasni tudás képességét, ugyanakkor nem csak egy 
nyelven. A titkos levelezők, mint tudjuk immár, tudtak 
olaszul, törökül, perzsául, arabul, illetve a Földközi-ten- 
ger medencéjében használt lingua franca nyelvet is ismer- 
ték. Ennél azonban minden bizonnyal - és a levelek is ezt 
tanúsítják — szélesebb körű műveltséggel rendelkeztek. 
Sem Cleronome, sem Porphyrita, sem a Mamucca-fiúk 
esetében nincsen pontos információnk arra nézve, mi- 
lyen képzést kaphattak. Porphyritáról olyan ismereteink 
vannak, hogy valószínűleg tanult Bécsben, de hogy mit, 
mikor és hogyan, ezt egyelőre homály fedi. 

A Mamucca-fiúk közül Leopold esetében tudjuk, hogy 
tíz éves korában már négy nyelvet beszélt, amiről a büsz- 
ke apa, MarcAntonio Mamucca írt a Haditanácsnak. 
Ugyanakkor minden bizonnyal nem tévedünk nagyot, 
ha úgy gondoljuk, mindannyian részesültek valamiféle 
képzésben már híoszi, illetve konstantinápolyi gyermek- 
korukban. Valószínűleg valamely egyházhoz kötődő 
iskolában tanultak, mivel ismerték a Bibliát latinul. 

Ezt jól példázza a következő eset. Amikor 1686-ban 
már látszott, hogy Budát nehéz lesz hosszabban tartani, 
a mufti leveleket küldött a birodalomba mindenhová, 
hogy a hit nevében hadba szólítsa az embereket. Maga 
a levelező is látott egy ilyen levelet, amelyet elolvasva 
neki Pál apostol korinthosziakhoz írt levele jutott eszébe. 
1692-ben egy zsoltárszöveget idéz, amikor egy újabb 
alkalmat ír le arról, hogy a franciák és Thököly Imre 
hogyan serénykednek a Portán. Thököly megítélése ek- 
kor már igen ambivalens a Porta vezető tisztviselőinek 
körében is. A levélíró természetesen nem rokonszenve- 
zett (leveleiben nem is rokonszenvezhetett) Thökölyvel, 
és sokszor fejezte ki megelégedettségét, ha az oszmá- 
nok elítélőleg nyilatkoznak a néhai magyar királyról. 
1692-ben Thökölyről és machinációiról csak annyit írt: 
, Az; aki mindent tud, azt tette, amit a zsoltár is mond: 
Convertatur dolor eorum in capita eorum et in vertices 
eorum iniguitates eorum descendent." A levélíró a 7. 
zsoltár 17. sorát idézte, amely azonban így szól helyesen: 
, Convertetur dolor eius in caput eius et in verticem 
ipsius iniguitas eius descendet." (Gonoszsága visszahull 
saját fejére, álnoksága fejének tetejére.) 

1694. augusztus 9-én a levélíró egy összefoglaló, ta- 
nácsadó levelet írt Bécsbe a sivatagi arab hercegekről, 
az arabokról, lázadásaikról, múltjukról, szokásaikról, 
lakhelyeikről, és arról, hogy hogyan tudná a császári had- 
vezetés az arab lázadásokat kihasználni. Mondanivalóját 
tíz pontba szedte, amelyek közül a 7. Bászra elfoglalásáról 
szólt. , Ez a Bászra - írja — a Szentírásban is szerepel, 
abol zsidó nevén Edomnak nevezik, káldeus nyelven 
pedig Bossrának, abogyan Ézsaiás próféta mondja a 
62. fejezetben: 3Ouis est iste gui venit de Edom tenitis 
vestibus de Bossra?x". Az idézetet valóban megtaláljuk 
Ézsaiás prófétánál, de nem a 62. fejezetben, hanem ez a 
63. fejezet első sora, amely helyesen így hangzik: , Ouis 
esti iste gui venit de Edom tinctis vestibus de Bosra?" 
(Ki jön ott Edomból, vérvörös ruhában Bocrából?) 


205 


Valószínűleg még gyermekkorukba a klasszikus latin 
műveltség területén is szereztek ismereteket, ezt mutatják 
az ókori szerzőktől származó idézetek, az. utalások mű- 
veikre, valamint a latin szólások és közmondások. 

A klasszikus latin műveltségre az első példát 1684- 
ben szolgáltatta a levélíró, amikor a következőt írta: ,, A 
szultán sóbajtva azt mondta (amint a rómaiak idejében: 
Vare, Vare reddi mibi legiones meas), hogy a nagyvezír 
az első évben elveszítette a legjobb és legválogatottabb 
embereket, akikkel csak rendelkezett." — írta a levelező. 
Latin nyelvtudása minden bizonnyal régebbi keletű lehe- 
tett, és ritkábban gyakorolta e nyelvet, mint a többi általa 
birtokoltat, mivel a legtöbb esetben nyelvtani hibákat ejt, 
rosszul emlékszik idézetekre. Ugyanakkor kijelenthető, 
hogy egyes szólások, szófordulatok, idézetek mindennapi 
életének részét képezhették, még akkor is, ha nem hc- 
lyesen emlékezett ezekre, mert szinte minden esetben a 
szöveg szerves részét képezik. Tanúi lehetünk ennek egyik 
1691-ben kelt levelében, amikor arról számolt be, hogy 
a francia követ (Cháteauneuf) és Thököly Imre viszonya 
éppen megromlott a nagyvezírrel, Köprülüzáde Fázil 
Musztafával, akiről , azt mondják olyan szomorú volt, 
hogy nem tudott mást tenni, mint lélegezni és aludni, 
mert ex tristitialím] dormiebat." 

Még mindig a franciákhoz kapcsolódik az az eset, 
amikor a szultán új reisz efendit nevez ki. Semsi efendi 
helyére Naszmi efendi került, aki — elődjével ellentétben — 
nem ápol túl jó viszonyt a franciákkal. Ehhez a hírhez 
fűzte hozzá a levelező: , Így, non sempre lilia floret." 
(Helyesen: Nec semper lilia floret. (Nem mindjg a liliom 
illata érezhető.]) Megállapításának zsenialitása, hogy 
azon túl, hogy — mint szólás — pontosan illik a fenti hely- 
zetre, de a Francia Királyság jelképét (liliom) alkalmazva 
a franciák pillanatnyi visszaszorulását is jelentheti. Így 
a mondat úgy is értelmezhető: Nem mindig a Francia 
Királyságnak áll a világ. 

A fentebb már idézett, 1694. augusztus 9-i, tíz pontból 
álló levelében a levélíró elemzi a Porta helyzetét: külső és 

belső ellenségeinek a száma egyaránt nő. Ennek ellenére 
a szultán és a vezetők nem készülnek békét kötni, pedig 
nehéz helyzetbe kerülhetnek, ha a birodalombeli arabok 
összefognak, de akkor is, ha a sivatagi arabok és a perzsa 
sah szövetkeznek. Ehhez járul még az európai háború. 
A szultáni szeráj gőgje oda vezethet, hogy , inter duos 
litigantes tertius gaudebit" — írja a levelező. Helyesen: 
, inter duos litigantes tertius gaudet." (Két veszekedő 
között a harmadik örül.) 

A konstantinápolyi görög közösség, amint a birodalom 
más területein élő görögök is nagy figyelemmel kísérték 
a cár hadműveleteit. Ennek oka, az író szerint, hogy 
, azonos vallásúak", és éppen ezért a cárral kapcsolatosan 
a görögök nagyon elragadtatják magukat. Ez abban nyil- 
vánul meg, hogy már szinte Konstantinápolyban látják I. 
Pétert, "de ez nevetséges elképzelés, ami az íróban ismét 
egy latin mondást idézett: , Parturiunt montes nascet 
ridiculus mas." Helyesen: ,, Parturiunt montes nascetur 
ridiculus mas." (A hegyek csak egeret szültek.) 

Állandó fordulatként szerepel az írásokban a , per 
fas et nefas" (Minden megengedett és meg nem enge- 
dett eszköz felhasználásával.) és az , ad guid agendum" 
(Mit van mit tenni?). A latin szólások közül idézi még a 
, homo proponit Deus disponit"-ot (Ember tervez, Isten 
végez.), valamint a , si vis pacem para bellum"-ot (Ha 
békét akarsz, készülj a háborúra). 

A levélíró a klasszikus latin művek közül minden bi- 
zonnyal kedvelte Ovidius Metamorphboses (Átváltozások) 
című művét, amelyet kétszer is idézett. Figyelembe véve 
azt, hogy a levelek összes számához képest milyen kevés 
ilyen jellegű információval rendelkezünk, ez a kétszeri 
cmlítés nagyobb jelentőséget kap. 1687 novemberében a 
konstantinápolyi élet hirtelen megváltozását hasonlította 
az Átváltozásokhoz, amit könnyen megérthetünk, ha 
figyelembe vesszük, hogy november 8-án IV. Mehmedet 
trónjáról letették, helyére öccse, II. Szulejmán került. 
Szári Szulejmán pasa nagyvezírt elfogatták, kivégezték, 
az új nagyvezír, Köprülüdámádi Szijavus pasa viszont a 

fellázadt hadsereggel a város felé tartott. Szinte napon- 
ta voltak változások a birodalom vezetőinek körében. 
Másodszorra 1695-ben említi a művet, ugyanilyen körül- 
mények között, mert bár nem ekkor került az új szultán, 
II. Musztafa a trónra, de a birodalom vezetőinek sorában 
sok változtatást hajtott ekkor is végre. 

A levélíró olyan kijelentései, mint amikor Szinop kikö- 
tőjét bemutatta, zárójelben melléírja: Mitridátész hazája, 
vagy TIyros (amelyet Nagy Sándor vett be), a klasszikus 
műveltség és a történelmi-földrajzi ismeretek kategóri- 
ába egyaránt besorolhatók. Ugyanide sorolható az is, 
amikor a perzsa követ audienciájáról tudósít a levélíró 
1697-ben, aki II. Musztafa 1695. évi lugosi győzelmét 
jött méltatni, és azért is, hogy a perzsa sah nevében a 
béke további megőrzéséről tárgyaljon az uralkodóval. 
A követ nagyon nagyra értékelte a szultán győzelmét 
azért, mivel szám szerint kisebb sereggel győzött a csá- 
száriak felett. A levélíró ekkor a perzsa követ által be- 
mutatott helyzetet egy antik példához hasonlítja, amikor 
Nagy Sándor 60 000 harcossal győzte le Dáriusz 300000 
fős seregét. A levélíró itt Nagy Sándor 333. évi, isszoszi 
győzelmére utal, amelyet III. Dareiosz Kodomannosz 
felett aratott. 

Amint Jean-Michel Venture de Paradis fentebb idézett 
leírása alapján tudjuk, egy jó tolmácsnak ncmcsak a 
nyelvet (nyelveket) kellett bírnia, de egyéb területeken, 
így a történelemben, a földrajzban, a muszlim jogban is 
járatosnak kellett lennie. Ezt a levélírók kapcsán is kivá- 
lóan be lehet mutatni. Ismerték az európai és az oszmán 
történelmet. 1686-ban írta a levélíró, hogy legutoljára 
akkor volt béke és nyugalom Konstantinápolyban, ami- 
kor I. Szulejmán ült az oszmán trónon. (Reményei szerint 
pedig akkor lesz legközelebb, amikor a császár veszi át 
a város felett az uralmat.) Szulejmán szultánról, és a 
szulejmáni aranykorról még egyszer szólt az író. Akkor, 
amikor II. Musztafa szultán erényeit mutatta be, leírta, 
hogy Szulejmán szultán 48 évig uralkodott (és ezzel 
csak két évet tévedett), és azt is, hogy a szultán, ha a hit 

ellenségei fegyvert fogtak birodalma ellen, soha nem 
nagyvezírét küldte, hanem személyesen vonult hadba. 
Ezt tervezi a mostani szultán is — jelentette a levelező. 
Bár az sem mindig rossz, ha a nagyvezír vonul hadba. 
A levelező erre a tényre, valamint a magyarországi had- 
színtér és tartomány XVII. századi történelmében való 
jártasságára hívja a fel a figyelmünket akkor, amikor 
Köprülüzáde Fázil Ahmed pasa nagyvezírről szól. Leír- 
ja, hogy Ahmed pasa a híres Köprülü Mehmed fia volt, 
aki Újvár [Érsekújvár] alatt és Kandiánál is harcolt, és 
amikor nagyvezír lett, nem volt több 32 évesnél. Ennek 
ellenére szinte csodákat művel az oszmánok földjén, 
éppen ezért a jelenlegi szultán az ő tetteit tartja köve- 
tendő példának. 

1688 februárjában a levelező, nagy valószínűséggel 
Giorgio Cleronome, hosszas üzenetet küldött a császári 
udvarba, amelyben Belgrádról és a környékbeli várakról, 
erősségekről szólt. Ebben leírta, hogy járt már Belgrád- 
ban Lelio Lucával, a Keleti Kereskedelmi Társaság kon- 
zuljával, valamint azt, hogy újra volt ott Simon Reniger 
von Reningen állandó követtel 1664-ben és nagyon jóban 
van Serbano Cantacuzenóval, illetve annak testvéreivel, 
Michelével és Constantinóval. E levelet olvasva meggyő- 
ződhetünk arról, hogy írója valóban ismerte ezt a kör- 
nyéket, jól látta a vár stratégiai jelentőségét, és helyesen 
ítélte meg azt is, hogy a vár megtartásához a környező 
végvidék várait is be kell venni, meg kell erősíteni. Tud- 
ta, hogy Eszéken lenne érdemes nagyobb raktárakat 
felállítani; azt is értette, hogy Belgrád elfoglalása után 
Pétervárad felé kellene venni az utat, mert onnan már 
könnyebb lenne bevenni Erdélyt is. A kereskedelmi tár- 
saságban szerzett tapasztalatai arra is megtanították, 
hogy kereskedelmileg a város jó helyen, főbb útvonalak 
mentén fekszik, ezért járnak oda kereskedők Iszfahántól 
kezdve mindenünnen. Ismeretei odáig terjedtek, hogy 
pontosan leírta, hogyan váltak a bosnyákok muszlimmá, 
és azt is, hogy a boszniai pasa területeinek meghódítása 
csak akkor jöhet szóba, ha Belgrádot bevették, és meg 

is tudják tartani. , Őfelsége könnyebben be tudná venni 
ezt a Horvát Királyságot is, mint a velencetek, mivel egy 
nyelvet beszélnek, és egyébként is a Magyar Királyság 
részét képezik." — írta Cleronome (?) ismét bebizonyítva 
nekünk azt, hogy nem csupán kora, de a régebbi törté- 
nelem területén is ismeretekkel, mégpedig igen pontos 
ismeretekkel rendelkezik. 

A már többször említett, 1694. évi, tíz pontból álló 
javaslat az eddig bemutatott információkon túl sok ada- 
tot tartalmaz az író történelmi és földrajzi ismereteire 
vonatkozóan is. Földrajzi ismereteiről összefoglalóan 
el lehet mondani, hogy a birodalom egészére, valamint 
az azzal szomszédos országokéra kiterjedt, általában 
egy-egy név megadását követően zárójelben jelezte, mit 
érdemes arról a helységről tudni. Sokszor az ókori vá- 
rosneveket vagy az ott élő népeket is megadta, így ismét 
adatokat nyerhetünk klasszikus képzettségéről is. Az 
arabokról - tévesen — azt írja, hogy az oszmánokkal 
rokon nép, akik szintén Oszmántól, az első oszmán 
uralkodótól származnak. Oszmán , uralkodási központja 
Bursza volt, amely város az ókori Bithyniában fekszik, 
és amelyet a törökök manapság evvelci tahtnak [az ere- 
detiben: evelghitacht] neveznek, ami annyit tesz: első 
trón." Az arabok azonban nem csupán a Közel-Keleten 
élnek, folytatja az író, de Afrikában is. Tripoliban, Tu- 
néziában, Fezben, Marokkóban, ahol sokkal több az 
arab, mint a török. A levelező igen jól látta azt, hogy 
ezeken a helyeken, bár voltak oszmán tisztségviselők, 
az arab túlsúly miatt inkább a helyiek irányítottak. Azt 
is helyesen értékelte az író, hogy az oszmánok számára 
nagy veszélyt jelentett volna, ha a perzsák és az arabok 
szövetségre léptek volna egymással. Erre azért is lehető- 
séget látott, mert Babilónia és minden, ezen a környéken 
lévő provincia valaha a perzsáké volt, és most szívesen 
visszavették volna őket. Felsorolta ezeket a területe- 
ket: , Aleppó, Damaszkusz, Asszíria, Szamarra, Szíria, 
Galilea, Palesztina, Judea (abol Jeruzsálem van), Fönícia 
(ez egészen a Carmel-begységig nyúlik, magába foglalja 

Szíria egy részét a tengerig, ahol sok kikötő van: Tripoli 
di Siria, Szaida, Bejrút és Tyros, Szidón labol a drúzok 
élnek, barcos arabokl]...)" 

Földrajzi ismeretei azonban nemcsak a Közel-Keletre, 
de a Krímre is kiterjedtek. Amikor 1696-ban I. Péter cár 
bevette Azovot, a levelező a hír megírása után értékelte 
is a helyzetet. Véleménye szerint Péter cár a következő 
évben Özi ellen indul, mivel , Özü egy erősség és a Fe- 
kete-tenger kulcsa a Dnyeper felé, merthogy két olyan 
kulcsfontosságú bely van, amely irányból a kozákok 
támadbatnak, az egyik Azov volt a Don torkolatában, 
a másik a mondott Özü a Dnyepernél." 

Történelmi ismereteihez sorolható még az a megjegy- 
zés, amelyet 1697-ben a perzsa követ látogatásakor tett. 
A követ az audiencián beszélt az üzbégekről, és arról 
is, hogy a sah milyen viszonyt ápol ezzel a népességgel. 
A levélíró megjegyzi: , Üzbegisztán, amely egy tatár 
királyság, ahol Timur Lenk Caltrunek, akit tévesen 
Tamberlannak bívnak, született." Timur Lenket, aki 
1402-ben az ankarai csatában legyőzte és foglyul ejtette 
az akkor oszmán szultánt, I. Bajezdet az európaiak való- 
ban Tamerlain-nek vagy Tamberlannek nevezték. Kesben 
született, Transzoxánia területén, amely a Szír-darja és az 
Amu-darja folyók közötti területet jelölte a korban. Kes 
nem messze található Szamarkandtól, a mai Üzbegisztán 
területétől. Jól tudta a levelező azt is, hogy Timur Lenk 
a barlasz nevű tatár törzsből származott. 

Még mindig Venture de Paradis útmutatásait követve 
megállapíthatjuk, hogy a levelezők valóban jártasságot 
mutattak a muszlim vallásban, illetve a vallásjogban is. 
1684-ben azt írta egyikőjük, hogy azért indultak hadba 
a szultán seregei, hogy , az ő Prófétájuknak kedvére 
tegyenek, aki nekik azt parancsolja a Korán szövegében: 
ne hagyjatok fel a báborúskodással a muszlim bit ellen- 
ségei ellen csak akkor, ha azok könyörögnek a békéért." 
A levelező valóban pontosan ismerhette a Koránt, mi- 
vel az ténylegesen azt mondja ki, hogy háborút csak a 
muszlim hit ellenségei ellen lehet vezetni, de ellenük is 

csak addig, amíg nem hajlanak a béke megkötésére: 
, Ha békére bajlanak, akkor te is légy bajlandó arra és 
bagyatkozz Allabra." (Korán 8, 61) 

Az oszmán vallás és a mindennapi élet, politika kap- 
csolatát mutatta be a levelező 1693-ban, amikor arról 
írt, hogy a konstantinápolyi kajmakám egyik agája, aki 
a levelező lakhelyéhez közel eső tekke (azaz — az író sza- 
vaival élve — monostor) sejbjének (ismét tőle kölcsönvett 
szavakkal: a dervisek fejének) embere, hírt hozott arról, 
hogy a temesvári, a jenői és a gyulai pasa mindhárman 
levelet küldtek Edirnébe kérvén, a szeráj segítse meg őket, 
mert nem bírják már tartani az említett várakat. 1695- 
ben az emírekről ír, akikkel kapcsolatosan elmagyarázza, 
hogy csak nekik van joguk zöld turbánt hordani, ami 
azt jelenti, hogy az , ő hamis Prófétájuknak egyenes 
ági leszármazottai." Szintén a vallásjog területére tar- 
tozik az, a levelekben többször is előforduló fogalom, 
amely szerint az egyre kevesebb katona miatt a szultán 
a muftival , nefiran?"-t (nefir-i am) hirdettetett. Pontosan 
megmagyarázza a nefir-i am hirdetésének okán túl annak 
jelentését is, amennyiben azt írja, hogy , ugyanolyan, 
mint a kereszténységben a keresztes báború, csak itt az 
a cél, hogy minden, fegyvert fogni képes ember védje 
a bazáját." 

Az oszmánokkal kapcsolatosan nemcsak a történelmi, 
a földrajzi vagy a (vallás)jogi ismereteiket érdemes meg- 
említeni, de mindenképpen szólni kell azokról a rövid, 
néha felbukkanó, ma úgy mondanánk: művelődéstör- 
téneti érdekességekről, amelyekkel a levelek kapcsán 
időről-időre találkozhatunk. Mivel a levélírók az Osz- 
mán Birodalomban születtek, éltek, pontosan ismerték 
a szokásokat, az ételeket, az italokat; mivel azonban 
keresztények, tisztában voltak a keresztény szokásokkal, 
ételekkel, italokkal stb. Így nem is találhatunk náluk 
alkalmasabb személyeket arra, hogy az Oszmán Biroda- 
lom életének egy-egy területét megvilágítsák számunkra. 
1688-ban a levelező a nagy hadjáratokról, a sebesültekről 
írt, amikor megjegyezte, a török katonák csak akkor ke- 

rülnek kórházba, ha megsebesültek. A szultáni seregben 
ezért kevésbé van szükség a nagyobb kórházakra, mert 
a katonák helyesen táplálkoznak, így nem betegszenek 
meg - ellentétben a császári katonákkal. Az egészsé- 
gük megőrzéséhez járul hozzá az az ital, amit bozának 
neveznek, és amely finom, tápláló és megakadályozza 
a vérhas kialakulását. Végül javaslatot tett arra, hogy 
vezessék be a boza ivását a császári seregekben, mert jó 
is, hasznos Is. 

Talán ennél is érdekesebb az a kijelentés, amelyet 
1694-ben tett az író. Levelében arról szólt, hogy a kizlar 
aga ([dár üsz-száde agaszi - a hárem őre), aki köztudot- 
tan eunuch vagyis kasztrált volt, mélyebben bele akart 
avatkozni az államügyek intézésébe, de — örvendetes, 
hogy - ez nem történhetett meg, sőt, még a kizlar aga is 
a helyén fnaradhatott. Szerencséje volt az agának, írja 
a levelező, hogy nem úgy tettek, , ahogyan tettek már 
más alkalmakkor, amikor egy kizlar aga bele akart avat- 
kozni az államügyekbe fő nélkül, ... nélkül [itt az aga 
kasztráltságára célzott] és gyakorlat nélkül." 

Szintén a szeráj belső életébe engednek bepillantást 
nekünk az író azon sorai, amelyben egy asszony, a szul- 
tán feleségének politikai ambícióit taglalva csendesen 
megjegyzi: az ő életében történt, hogy felkelés volt Kons- 
tantinápolyban az asszonyok uralma ellen, és Mulhi 
kadint ki is végezték. 

A levelezők természetesen a diplomácia területén is 
jártassággal bírtak, hiszen korábban tolmácsokként (vagy 
-tanoncokként) részt vettek diplomáciai tárgyalásokon. 
Egy-egy alkalommal ezen ismereteikbe is bepillantást 
engednek számunkra. Így például 1692-ben, amikor a 
perzsa sah, II. Sáfi (aki 1668-ban II. Szulejmán néven 
újrakoronáztatta magát) követet küldött a szultánhoz. 
A ceremóniák leírása mellett a levélíró rávilágított arra 
is, hogy miért jött egy , alkövet? (viceamb[asciatolre) a 
, tőkövettel" (amblasciatolre grande). Az , alkövetet" a 
sah , azért adta társul hozzá, mert ha a főkövet meg- 
halna, ennek kellene átvennie az ő szerepét." Ez bölcs 

előrelátásról tanúskodik a perzsa sah részéről, főleg 
ha összevetjük azzal a helyzettel, amelyet 1545 márci- 
usában I. Ferdinánd cseh és magyar király követének, 
Hieronymus Adornusnak a halála okozott. A követ tit- 
kárának, Johann Maria Malvezzinek vissza kellett térnie 
Bécsbe, hogy újabb követet nevezzenek ki, akivel ismét 
Konstantinápolyba utazhatott. Ezzel pedig értékes hóna- 
pokat veszített Ferdinánd király és V. Károly császár. 


Á HÍREKEN TÚL: 
A LEVÉLÍRÓK SZEMÉLYES KOMMENTÁRJAI 


Az előző részben bemutatott megjegyzések viszonylag 
ritkán fordulnak elő a forrásokban. Sokkal több olyat 
találhatunk azonban, amelyek az európaiak számára 
kevésbé ismert vagy ismeretlen szavakat, fogalmakat, 
szokásokat magyarázzák. Ezek vonatkoznak az Oszmán 
Birodalom felépítésére, tisztségviselőire, adónemeire, 
katonai alakulataira stb. Általában a mondat közben, 
zárójelben bukkannak fel, mintegy magyarázatképpen 
arra nézve, amiről éppen beszámol a levélíró: , kapidzsi 
basi (ami annyit tesz, hogy udvaronc)", vagy , bas 
mubászebedzsi (azaz a kancellária első kancellárja, aki 
a birodalom bevételeit és kiadásait számon tartja)", 
valamint , dzsbedzsi basi, aki a badianyagért felel." 

Ugyanakkor nem csupán török kifejezéseket magya- 
ráz, de olyan fogalmakat is, amelyek valamilyen okból 
eltérnek az Európában használt azonos vagy hasonló 
fogalomtól. Pl. ,, A Saika [sajka] egy hajótípus, amelyek 
közül mindegyik 200 szekérnyi terhet tud vinni, álta- 
lában kétszersült, liszt és más hadianyag szállítására 
alkalmazzák őket." 

Előfordul azonban az is, hogy a rövid magyarázaton 
túl már-már nyelvészeti kérdésekre is kitér, amint a kö- 
vetkező esetben: ,, (szeraszker, ami azt jelenti, a hadjárat 
parancsnoka, de ez a szó, hogy szeraszker perzsa eredetű, 
amelyet a törökök átvettek, mert az, hogy szer perzsául 

annyit jelent fej; az aszker pedig annyit tesz hadjárat, 
azaz a hadjárat feje)", valamint , a serif (ami arabul azt 
jelenti szent)". Megjegyzendő, hogy a serif szó máso- 
dik jelentése valóban az, hogy szent, de nem általános 
értelemben, hanem jelzős szerkezetben használják pl. 
mecsetek nevében, bizonyos hónapok neve mellett, a 
Próféta zászlajának megjelölésekor stb. A levelek már 
említett, művelődéstörténeti értékét növelik az olyan 
magyarázatok, mint ,, Bairamo (azaz Húsvét)". 

Arra is példát lelhetünk azonban bennük, hogy az író 
nem az Oszmán Birodalomban, hanem a szultán fősége 
alá tartozó más területeken használt fogalmak világába 
is bevezeti a címzetteket, amint ezt 1686-ban tette. Az 
észak-afrikai viszonyok, valamint a gályák csatlakozása 
az oszmán flottához témák tárgyalása kapcsán az író 
arról is Számot adott, hogy a , dai [dej], ami ezen terüle- 
tek I[ti. Algéria, Tunisz és Tripolitánia] hercegeit jelenti", 
üdvözletét és hódolatát küldte a szultánnak. 

Magyarázatain túl a levélíró saját elképzeléseit, meg- 
látásait, sőt, néha a császári hadsereget és hadvezetést 
illető bírálatait is elküldte a bécsi udvarba. Első bírálatát 
1688-ban vetette papírra. Akkor, amikor a győzedelmes 
császári seregek elfoglalták Belgrád várát. A levelező 
mégis úgy látta, hogy a császár, illetve hadvezérei nem 
bánnak eléggé keményen a katonákkal, ez pedig a jövő- 
ben gondot okozhat majd, ha az Oszmán Birodalommal 
és a franciákkal egyaránt háborúban állnak. 1697-ben 
több levelében is tanácsot nyújtott a császári hadvezetés- 
nek, mit is kellene tenni ahhoz, hogy Belgrádot, illetve 
Temesvárt bevehessék. Márciusban jelezte, hogy időben 
útnak kellene indulniuk. I. Lipót seregeinek esélyeit az is 
nagyban növeli, írta májusban, hogy a szultáni kincstár 
üres és katonát sem tudnak toborozni. Az író remélte, 
hogy a császáriaknak Isten megbocsát azért, hogy 1696- 
ban csak Bihács, és nem Belgrád ostromára indultak, 
pedig jó esélyeik lettek volna ez utóbbinál is. Összefogla- 
lóan tehát azt tanácsolja, hogy a császári hadak vezetője 
indítson még egy nagy hadjáratot, majd tegyenek meg 

mindent a béke megkötése érdekében. A levélíró reményét 
fejezte ki, hogy mihamarabb megkötik a békét. 

Nem sokkal később, 1691-ben, immár Belgrád — csá- 
szári oldalról szemlélve — elvesztését követően a levelező 
újra felvetette, hogy a várat vissza lehetne venni. Leírta, 
hogy akkora az éhínség a városban és a hadseregben 
is, hogy I2000 császári katona kézre tudná keríteni 
az erősséget. 1694-ben, újra Belgrád kapcsán bírálta 
a császári hadvezetést, amikor megjegyezte, hogy nem 
érti, miért nem indultak időben útnak a császári seregek. 
A levélíró véleménye szerint ugyanis, ha megtették volna, 
bevehették volna Belgrádot és Temesvárt is. 1695-ben 
még ennél is tovább ment, amikor azt írta: , igaz az, 
hogy a császáriak bárom bónap alatt semmilyen [hadi] 
előkészületet nem tettek? Isten bocsássa meg nektek!" 
Egy évvel később pedig már így fogalmaz: , Istenhez 
könyörgünk, hogy a császártak ne úgy cselekedjenek, 
mint az elmúlt évben, és kérjük az Istent, hogy ebben 
az évben legyenek győzedelmesek, Amen." 

A levelezésben 1690 után egyre fontosabb helyet kapott 
a béke, a béke megkötésének lehetősége. A levelező ennek 
megfelelően mindinkább foglalkozik ezzel a kérdéssel, 
többször jelzi a bécsi udvar számára, hogy ő, onnan 
hogyan látja a törökök békeszándékát. 1692-ben leírta, 
hogy meglátása szerint a törökök nem hajlandók békét 
kötni, ezért ebben a bécsi udvar most ne is reménykedjen, 
hanem készüljön a háborúra. Egy évvel később megis- 
mételte, amit 1692-ben mond, ,, Az evangéliumra kérlek 
Benneteket, higgyétek el, hogy a törökök nem hajlanak 
a békére." 1694-ben azt írta, hogy immár négy éve gon- 
dolja azt a császári udvar, hogy a szultán békét fog kötni, 
de kéri, hogy higgyenek neki, az oszmánok nem hajlanak 
még most sem a békére. 1697-ben a levélíró reményét 
fejezi ki, hogy hamarosan sikerül majd békét kötni. 

Á LEVÉLÍRÓK BÉRE 


A hírszolgáltatás szempontjából továbbra is alapvető 
volt a megfelelő anyagi ellentételezés. Mivel azonban a 
császári udvarban a pénzügyekkel még békeidőben is 
gond volt, a sok éves háború nem tette lehetővé, hogy a 
levelek írói rendszeresen megkapják fizetésüket. 

Amikor 1683-ban a Titkos Konferencia kibővített 
ülésén elhatározták, hogy a korábbi tolmácsokat, 
Mamuccát, Porphyritát és Cleronomét visszaküldik 
Konstantinápolyba, majd végül is csak az utóbbi kettő 
indult útnak, a Haditanács kérte az Udvari Kamarát, 
hogy a tolmácsok fél éves bérét, utazásuk költségeit fizes- 
sék ki előre. A Kamara azonban minden bizonnyal úgy 
ítélte meg, hogy ekkora készpénz összeggel nem tanácsos 
útnak indulni azokban a veszélyes időkben, így váltókat 
állíttatott ki az udvari kereskedők (Hofbhandelsmann) 
közé tartozó Marco Bellinivel, amelyeket egy konstanti- 
nápolyi holland kalmárnál, bizonyos Croissennél kellett 
volna beváltaniuk. A tolmácsok azonban nem jártak jól 
ezzel a biztonságos módszerrel. Croissen ugyanis, mivel 
a Kamara az Egyesült Tartományokba nem juttatta el 
ennek az ügynek a részleteiről szóló levelét, egyszerűen 
megtagadta a kifizetést, így a két tolmács egy éves bér- 
hátralékba került. 

A Haditanács maga is kérelmezte a Kamaránál, hogy 
ez a csorbát minél hamarabb köszörüljék ki, , mivel ezek 
az emberek, főleg a jelenlegi belyzetben és időkben sokat 
tudnak használni, de ártani is". Az ügy lezárásakép- 
pen a Kamara utasította az Udvari Hadi Fizetőmesteri 
Hivatalt, hogy a két kérelmezőnek összesen 3525 forin- 
tot utaljanak át Konstantinápolyba. A fizetést azonban 
csak nem sikerült megoldani. 1687. augusztus 28-án 
Cleronome és Porphyrita ismét közös levélben fordult 
az Udvari Kamarához. Ebben jelezték a Kamarának, 
hogy az 1685 októberében nekik átutalt pénzösszeghez 
1686 decemberében jutottak hozzá. Ezt követően kérték, 
hogy az 1686. január I-jétől 1687. június 30-ig nekik 

járó másfél évi bérüket utalják át nekik, mert már nincs 
miből élniük, és tíz százalékos hitelt kellett felvenniük, 
amelynek visszafizetése komoly probléma elé állította a 
két kérelmezőt. Javaslatot tettek arra is, hogy a Keleti 
Kereskedelmi Társaság, amelynek Konstantinápolyban 
működő lerakatában lenne annyi pénz, szívesen kifizet- 
né őket, de csak abban az esetben, ha az Udvari Hadi 
Fizetőmesteri Hivatal vezetője garanciát vállalna arra, 
hogy a bécsi tagoknak az összeget megtéríti. 

A Kamara azonban ezt követően sem folyósította 
bérüket — noha az Udvari Hadi Fizetőmesteri Hivatal 
vezetője, Ferdinand Leopold Wisendo von Wisenburg 
maga is ráírta a kérvény hátoldalára: a követelés jo- 
gos — 1688. február 17-i közös levelükben a tolmácsok 
már kétévi bért kértek. Ugyanakkor jól látszik, hogy 
hitelképességük folyamatosan csökkenhetett az oszmán 
fővárosban, mert az előbbi levélben jelzett tíz százalék 
helyett most már csak 12-15 százalék kamatra tudtak 
hitelt felvenni. Wisenburg ekkor azt vezette rá a hátoldal- 
ra, hogy a kérelem jogos, de a hivatal nem tudja kifizetni 
az összeget, kérte ugyanakkor, hogy más forrásból, pl. a 
hadipénztárból (ahonnan Marc Antonio Mamucca bérét 
is folyósították) próbálják meg e két tolmács igényeit is 
kielégíteni. 

Cleronome az első pillanattól kezdve folyamatosan 
kérelmezte bére átutalását. 1689-ben pedig már arról írt, 
hogy három éve nem kapott bért, a rendkívüli költségeit 
senki sem fedezi. A Haditanács az összes kérelmező leve- 
lét továbbította a Kamarához, amely azonban - a szűkös 
anyagi helyzetére való tekintettel — nem tudta időben 
kifizetni Cleronome és tolmácstársa, Janaki Porphyrita 
bérét. Eleinte a Haditanács a még működő Kelcti Keres- 
kedelmi Társaság megbízottjain keresztül továbbította az 
összegeket (akárcsak a század második felében), a Társa- 
ság azonban a háborús időszakban hamar tönkrement. 
Így a konstantinápolyi levelezők - fizetésük biztonságos 
eljuttatása érdekében — mindinkább a holland és az angol 
követ(ség) közvetítését kérték. 

Cleronome és Porphyrita sokszor a holland rezidens 
költségére éltek, mert nem volt pénzük, így az angol 
vagy a holland kereskedők közvetítésével rendszertelenül 
érkező összegek gyakran azonnal a követhez kerültek a 
levelezők által korábban felhalmozott adósságok tör- 
lesztésére. 

A pénz hiányára Janaki is, Cleronome is másképpen 
reagáltak. Cleronome folyamatosan szolgáltatott híreket, 
egészen 1696. évi haláláig, Janaki azonban - aki úgy 
tűnik, jóval ambiciózusabb volt társánál — nem elégedett 
mcg az egyszerű, titkos hírszolgáltató szerepével. Nagyon 
valószínű, hogy a szeráj mellett is vállaltmunkákat, ame- 
lyekről a háborús évek alatt Konstantinápolyba látogató 
Luigi Fernando Marsigli rendkívüli követ, és a vele utazó 
Christoph Ignatius Cuarient (von Rall) tudósította a bécsi 
udvart. Janaki nem volt túl jó véleménnyel Marsigliről, 
aki szerinte renegát volt, és akkor, amikor Civrani bailo 
mellett szolgált, körül is metélték (!). 

Georg Christoph von Kuniz, az utolsó konstantiná- 
polyi követ unokaöccse, Cuarient (von Rall) viszont 
Janakiban nem bízott meg és úgy gondolta, a tolmács 
mindent megtett annak érdekében, hogy a Marsigli 
által vezetett békemisszió ne járhasson sikerrel. Sőt, 
OC uarient szerint a havasalföldi úton, Veteranitól érkező 
és Marsiglinek címzett csomagok közül kettőt átadott 
a nagyvezír kihájájának, aki azonban visszaszolgáltatta 
azokat. Maga a tolmácstárs, Cleronome is panaszkodott, 
hogy Janaki nem engedi neki, hogy azon az útvonalon 
keresztül küldje a leveleket, amelyik neki tetszik, neve- 
zetesen a havasalföldi lehetőség kihasználásával. Végül 
Ouarient azt írta Bécsbe, hogy Janaki Porphyrita nyíltan 
bevallotta neki: a francia királynak is szolgáltat informá- 
ciókat, mert ,, Franciaország képes volt a hű szolgálatért 
ellenszolgáltatást nyújtani, Őcsászári Felsége azonban 
nem". Ezek a szavak egyértelműen jelzik, hogy mennyire 
a pénztől és a pénz rendszeres küldésétől függött a rend- 
szer működése, ugyanakkor az emberi kvalitásokra is 
jó például szolgálnak. Cleronome és Porphyrita egyránt 

pénz nélkül voltak kénytelenek Konstantinápolyban 
szolgálni, míg azonban Porphyrita nagyon valószínű, 
hogy ha nem is , állt át", de időről időre információkat 
szolgáltatott a császár ellenségeinek, addig Cleronome 
egészen haláláig hű maradt a bécsi udvarhoz. Ezzel egyi- 
dejűleg azt is bizonyítottuk, hogy bár a pénz fontos, de 
nem kizárólag ez működtette a rendszert. 

Arról, hogy Porphyrita nem egy urat szolgál, nem ez 
volt az első híradás, már 1686. június 16-i jelentésében 
azt írta a titkos levelező, hogy , A görög Ianacbi, aki 
Őcsászári Felségének tolmácsa volt, kinyilvánította, 
hogy mostantól a törököknek szolgál." Négy nappal 
később már egyenesen azzal vádolja a levélíró, hogy 
portai tolmács szeretne lenni, illetve azt is leírja, hogy 
, az edirnei és a konstantinápolyi görögök között olyan 
szóbeszéd járja, hogy Gianacbi szégyenében és remény- 
telenségében törökké lett"! 

Christoph Ignatius Ouarient arra is választ próbált 
keresni, hogy miben rejlik Janaki Porphyrita indítéka. 
Úgy vélte, hogy görög származása és a személyes am- 
bíciói egyaránt tehetnek arról, hogy abban az esetben, 
ha nincsen császári megbízott (azaz követ) Konstan- 
tinápolyban, azonnal saját magát tartja a legnagyobb 
embernek, akinek joga van eldönteni, hogy kit szolgál, 
kinek ad át információkat és kinek nem. A görög szárma- 
zású tolmácsra nem csak Ouarient, de korábban Kuniz 
és Caprara is panaszkodtak. Mindketten elismerték 
tehetségét, használták kapcsolati rendszerét, de hűsé- 
gét megvehetőnek tartották. Kuniz erre a tapasztalatra 
akkor tett szert, amikor 1678-—-1679-ben gyors egymás- 
utánban meghaltak a császári követek, és a követség 
személyzetének a korábbiaknál jóval nagyobb szerepe 
volt a császári külképviselet működtetésében, mint a 
korábbi évtizedekben. 

A HÍREK ÉRTÉKE ÉS ÉRTÉKELÉSE 


Mi e kémjelentésekben foglalt hírek értéke? Tudunk-e 
esetleg valamit arról mondani, hogy felhasználta-e a 
császári udvar az információkat? Ennek a kérdésnek 
a megválaszolása még nehezebb munkának ígérkezik, 
mint annak a kiderítése, hogy kik szolgáltatták a híre- 
ket. A bécsi udvar -— akárcsak bármely más uralkodói 
központ — természetesen nem egy forrásból szerezte be 
az információkat, így annak megállapítása, hogy ponto- 
san erre vagy arra a konkrét jelentésre alapozva hozott 
ilyen vagy olyan döntést a Haditanács, szinte lehetetlen 
feladatnak tűnik. 

Milyen értékkel rendelkeztek a Konstantinápolyból kü- 
lönböző utakon, nagy nehézségek árán Bécsbe eljuttatott 
hírek? A jelentések esetében mind az akkori címzettnek, 
mind a mai történésznek a legnehezebb feladat a hírek 
értékelése volt. A velenceiek már a XIV. századtól kezdve 
mindig arra törekedtek, hogy egyszerre több helyről 
szerezzék be az információkat, így lehetőségük volt azok 
ellenőrzésére, a dezinformáció, a tévedések kiszűrésére. 


poz 3 
A PAN 


A Haditanács épülete 1775-ben 

Erre jó alkalmat kínált nekik kiterjedt kereskedelmi 
tevékenységük, és a kereskedelmi kolóniáktól befutó 
számtalan híradás. 

A több forrásból szerzett információban rejlő lehető- 
ségeket már Johann Maria Malvezzi, az osztrák Habs- 
burgok első konstantinápolyi rezidense is felismerte, 
így amikor I. Szulejmán szultán a perzsa fronton hábo- 
rúzott, és a császári követnek - ellentétben a franciával 
— az oszmán fővárosban kellett maradnia, több kémet 
is felfogadott a szultáni seregben, és az általuk szolgál- 
tatott híreket, információkat így mindjárt ellenőrizni is 
tudta. Ilyen és ehhez hasonló, kivételesnek mondható 
esetek mellett a követek számára mindvégig gondot 
okozott, hogy egyetlen Habsburg-barát hatalom nem 
tartott fenn követséget Konstatinápolyban. Nehezítette 
a helyzetet az is, hogy — az Európában megszokottaktól 
eltérően — a bécsi követ még a spanyol Habsburg-ág- 
gal való együttműködésre sem támaszkodhatott. Ez a 
probléma folyamatosan megmaradt, a titkos levelezők 
és más kémek által szolgáltatott híradások ezt a gondot 
nem enyhítették. 

Ezzel párhuzamosan érdemes figyelembe venni még 
egy problémát: a Haditanács nem mindig tudta a követek 
által begyűjtött, és Bécsbe továbbküldött információkat 
más forrásokból is ellenőrizni. A XVII. század végi Szent 
Liga-küzdelmek idején a bécsi velencei követek — a szövet- 
ségi viszonyra való tekintettel — átadták a bécsi udvarnak 
a saját csatornáikon, Velencébe befutó információkat. 
A XVI. században, főleg a hosszú török háború idősza- 
kában azonban nagyon komoly gondot jelentett, hogy 
a Haditanács nem rendelkezett sem velencei, sem egyéb 
kontrollforrásokkal. Végül a titkos levelezők intézményé- 
nek kialakulásával párhuzamosan, a XVII. század első 
felében, a mindenkori császári keleti nyelvek főtolmácsa 
körül kezdett egy olyan apparátus kiépülni, amely a hí- 
reket begyűjtötte és rendszerezte, azokból kivonatokat 
készített. Michel dAsguier főtolmács felismerte annak 
jelentősségét, hogy Konstantinápolyból és a birodalom 

más részeiből kaphasson olyan információkat is, amelye- 
ket nem a mindenkori állandó portai követ küldött be. 
Ennek megfelelően a főtolmács az oszmán fővárosban és 
a budai pasa környezetében bizonyíthatóan rendelkezett 
olyan emberrel, emberekkel, akik csak neki szolgáltak, 
fizetésüket tőle kapták. A konstantinápolyinak egyenesen 
feladata volt az is, hogy az állandó követ tevékenységét 
figyelje, arról a főtolmácsot informálja. Tetten érhetjük 
a budai kén tevékenységét 1636-ban, amikor Bethlen 
István fiai és veje, Zólyomi Dávid bebörtönzése miatt 
újra szembefordult I. Rákóczi György erdélyi fejedelem- 
mel, és a budai pasa támogatásával meg kívánta dönteni 
annak hatalmát. A szeráj hozzájárult a hadjárathoz, 
Naszuhpasazáde Hüszejn budai pasa sereggel indult 
Bethlen István megsegítésére, és az akciót a nádor, Ester- 
házy Miklós is támogatta. Michel dAsguier embere az 
első jelentést a Pest alatti oszmán táborból tette, majd 
további leveleit Gyula, Lippa és Temesvár alól küldte. 
Ezekben tudósított a hadi eseményekről, Esterházy ná- 
dor szerepéről, arról, hogy a Johannes Dietz futár által 
kézbesített levelet megkapta, de arról is, hogy amíg ő a 
sereggel vonult, megbízható emberét hagyta Budán, aki- 
nek a segítségére dvAsguier biztosan számíthat. Az utolsó 
levélben a békekötés körülményeiről és a béke pontjairól 
is beszámol. Ilyen és ehhez hasonló missziókat is teljesíte- 
niük kellett d Asguier bizalmi embereinek, de többnyire 
egy helyen vagy egy kisebb körzetben mozogva végezték 
a rájuk bízott feladatot. Ezeknek az információknak a 
segítségével már sokkal jobban lehetett ellenőrizni a 
keletről jövő híreket. 

Ismét más volt azonban a kép a visszafoglaló háborúk 
idején, hiszen nem volt állandó követ Konstantinápoly- 
ban, nem volt, aki helyben összefogta volna a kémkedés 
szövevényes és finom hálóját. Ugyanakkor a nehezen és 
kockázatok vállalása mellett Bécsbe juttatott jelentések 
ellenőrzésére a Haditanácsnak mégis nyílt lehetősége. 
Egyrészt a Szent Liga egyesítette a Velencei Köztársaság 
és a császári udvar érdekeit, így a velencei bécsi meg- 

bízottak sokszor továbbították írásban vagy szóban a 
Köztársaság értesüléseit. Ennél is jobb szolgálatot tett 
Jacob Colyer, a konstantinápolyi holland követ, aki bécsi 
társának, de az udvar valamennyi funkcionáriusának szí- 
vesen szolgáltatott híreket, és — amint már említettem — ő 
volt az, aki a Konstantinápolyba visszatérő két császári 
tolmácsot, Giorgio Cleronomét és Janaki Porphyritát 
házában vendégül látta. 

A legmegbízhatóbb híreket Konstantinápolyból 
azonban mégis a két volt tolmács, Giorgio Cleronome 
és Janaki Porphyrita, valamint Leopold és Christoph 
Mamucca della Torre szolgáltatták, hozzájuk csatla- 
kozott 1696-ban Marc"Antonio Mamucca della Torre. 
Marc"Antonnio 1697. évi hazatérését követően fiai to- 
vábbra is Konstantinápolyban maradtak. Jelenleg arra 
nincsen közvetlen adat, hogy az általuk megszerzett és 
beküldött információkat a bécsi udvar politikai vezetői 
vagy a Haditanács felhasználták volna. Az azonban, hogy 
a híreket felhasználták, biztos. Bizonyíték erre, hogy a 
beérkező információkat — a fentebb már emített körül- 
mények mellett — a lehető leghamarabb dekódolták, majd 
bevezették őket azokba a könyvekbe, amelyekben ránk 
maradtak. Bizonyíték továbbá az is, hogy a könyveknek 
nem egy sorozata létezett, hanem legalább kettő (de lehet, 
hogy három), tehát a levelekben rejlő információkkal 
többen is foglalkoztak. Nagyon valószínű, hogy az egyik 
sorozatot a már említett Joseph Anton von Öttl haditaná- 
csos birtokolta, akinek édesapja részt vett a visszafoglaló 
háborúkban, és akinek családja később az oszmán ura- 
lom alól megszabadított Magyar Királyságban telepedett 
le. Öttl a könyvet olyan fontosnak tartotta, hogy még ex 
librisét is beleragasztotta. Bizonyítékként szolgálhat az 
is, hogy a levelezők tevékenységének bécsi koordinátora, 
Marc" Antonio Mamucca della Torre hangsúlyozottan 
ezért a tevékenységéért kapott 1000 dukátot a karlócai 
béke megkötésének évében, és az is, hogy a még életben 
maradt levelezők, Mamucca fiai fényes karriert futottak 

be a háborút követően. Ezek azonban mind csak közve- 
tett bizonyítékok, így a kérdést, hogy milyen mértékben 
használták fel a levelezők információit, egyelőre nem 
sikerült megnyugtatóan tisztázni. 

ÖSSZEGZÉS 


A ma embere számára a világ sokszínűsége teljesen termé- 
szetes. Nem volt ez másképpen a régebbi korokban sem, 
a struktúrák akkor sem különültek el egymástól mereven, 
az abban az időszakban élők maguk is ezerfélék voltak. 
Különösen jellemző ez az olyan köztes területekre, mint 
amilyen a két birodalom határán fekvő magyar végvidék 
volt, de ugyanígy megfigyelhető olyan hatalmas városok 
esetében, mint a világok, kultúrák, népek és vallások 
találkozási pontján fekvő Konstantinápoly is. 

A követek között rátermettségüket, képességeiket ille- 
tően - akárcsak a mai diplomáciai szférában — voltak kü- 
lönbségek, amelyek alapvetően befolyásolhatták azt, hogy 
az őt küldő állam ügyeit hogyan, milyen színvonalon, 
mennyi idő alatt, valamint, hogy egyáltalában el tudta-e 
intézni. Különösen nehéz dolguk volt itt, a keleti világban, 
amely olyannyira különbözött attól, amit ismertek, ezért 
rászorultak más segítőkre is (tolmácsok, futárok, infor- 
mátorok stb.), akiknek kvalitásai szintén hatással voltak 
a követ — és az információáramlás — működésére. 

Még nagyobb díifferenciálódást figyelhetünk meg a 
kémek esetében. A korabeli hírszerzők elsősorban ka- 
landorok voltak, akik a legalitás és az illegalitás között 
mozogtak az akkori társadalmi struktúrák tekintetében. 
Vagányságuk, valamint az, hogy gyakran a végsőkig is 
képesek voltak elmenni, számos pozitív eredménnyel 
járt az őket megbízóknak, ugyanakkor ilyen fajta tevé- 
kenységük gyakran veszélybe is sodorta a küldetést, 
annak bizalmasságát vagy a megszerzett információk 
hitelességét. 

Ahogyan magára a korszakra is jellemző az átmeneti- 
ség, a tradicionalitás megszűnése és a modern struktúrák 
megjelenése, az akkor élők tevékenysége is rendkívül 
sokszínű, amely az útkeresés irányába hatott. Ha végig- 
nézzük a XVI-XVII. századi, császári szolgálatban állók 
névsorát - legyenek azok követek, tolmácsok, futárok, 
informátorok vagy akár a Haditanács alkalmazottai -, 
jól látható, hogy nem etnikai hovatartozásuk vagy val- 
lásuk, inkább képességeik vagy kapcsolataik révén ke- 
rültek egy-egy posztra. Egyértelműen kimutatható a 
bécsi császári főtolmácsok esetében a francia jelenlét 
(Michel dAsguier és Francois Mesgnien de Meninski 
tevékenysége mintegy száz esztendőt fed le). A követek 
között ugyanakkor mindinkább az osztrák örökös tar- 
tományokhoz, esetleg a Habsburgok itáliai területeihez 
köthető, jellemzően alacsonyabb származású személyeket 
találhatunk, akik maximum grófi ranggal rendelkeztek 
(Alexander Greiffenklau von Vollrats, Simon Reniger 
von Reningen, Johann Christoph von Kindsberg, Hans 
Peter Hoffman von Ankerskron, Johann Carl Terlingo 
de Guzmán, Georg Christoph von Kuniz); vagy — ha 
túlélték — konstantinápolyi szolgálataikért nyerhettek 
nemességet (Michael Starzer, Sébastien Lustrier, Johann 
Rudolf Schmid, Johann Baptist Casanova). 

A szolgálat — követként, tolmácsként, futárként vagy 
informátorként — nem volt egyszerű, sem fizikai, sem 
pszichikai értelemben, ugyanakkor általában megérte, 
mivel azok az emberek, akiket ezen posztokra alkalmaz- 
tak, a felemelkedés lehetőségét látták az adott pályában. 
Valószínűsíthető, hogy az örmény és délszláv etnikumú 
tolmácsok, futárok és informátorok más körülmények 
között nem juthattak volna olyan pozíciókhoz, amelyek 
által kapcsolatba kerülhettek az udvar prominens vagy 
alacsonyabb beosztású tisztségviselőivel, illetve az álla- 
mi pénzügyi rendszer valamely kifizetőhelyéről (Udvari 
Kamara, Magyar Kamara, Hadi Fizetőmesteri Hivatal 
stb.) jövedelemhez is juthattak. Csak egy átmeneti kor- 
ban fordulhat elő, hogy egy konstantinápolyi, oszmán 

fennhatóságú területen született tolmács a Habsburg- 
uralkodóhoz címzi levelét (mégha azt a Haditanács- 
ban bontják is fel), vagy az, hogy a császár személyes 
ügyeit intéző Scalvinoni közvetlen kapcsolatban álljon 
Buda ostromát előkészítendő olyan kétes elemmel, mint 
Johannes Diodato, akinek kétkulacsosságát sem kizárni, 
sem megerősíteni nem tudta az udvar. 

Szintén az átmenetiség jellemzője a számos politikai 
intrika, az udvari és szerájbeli frakcióharcok, érdekcso- 
portok létrejötte és küzdelme az élet számos területén 
és a társadalom minden szintjén. Az Oszmán Biroda- 
lom XVII. századi története a tradicionális struktúrák 
megszűnését, illetve a modern formációk kialakulását 
foglalja magában. Az akkori Konstantinápolyban élni 
olyan lehetett, mintha az ember egy állandóan forró 
üstben tölti mindennapjait. Nem lehetett minden esetben 
megjósolni, hogy a szultán másnap még a helyén lesz-e 
vagy valamely, a kafeszben (ketrec, bár helyesebb lenne 
aranykalitkának nevezni, általában egy olyan palota volt, 
ahol a szultánfi mindent megkapott, de szigorúan őrizték, 
onnan engedély nélkül nem távozhatott) nevelt öccse veszi 
át az állam irányítását. A katonaság foglalkoztatása, még 
inkább lázadásai pedig kimerítették az államkasszát. 
Ehhez járult a szultáni szeráj egyre fényűzőbb életmódja, 
a hárem létszámának emelkedése, illetve utóbbi politikai 
szerepvállalása, amelynek következtében a XVII. századi 
oszmán történelem középső harmadát az , asszonyok 
szultanátusa" címmel illeti a mai történetírás. 

Az oszmán fővárosban élő európaiak - állandó lako- 
sok és diplomáciai képviselők — között is jellemző volt 
ez az átmenetiségi, a küzdelmek. A XVI. századi zsidó 
szupremáciát az oszmán pénzügyi igazgatásban, illetve 
az európai diplomáciai kapcsolatok terén felváltja a 
görögök mindinkább erősödő lobbija, amely oda vezet, 
hogy a XVII. század második felétől a korszak végéig 
a portai főtolmácsok mindig a jelzett etnikumból ke- 
rültek ki (Panayoti Nicoussios Mamonas és Alexandro 
Mavrocordato), de jelentős szerepet töltöttek be orvos- 

ként, valamint a két román vajdaság (Moldva és Havas- 
alföld) fejedelmeiként is. 

Ugyanígy tapasztalhatók az európai hatalmak kons- 
tantinápolyi képviselői között lezajló küzdelmek, amelyek 
a sajátságos mikroklíma miatt néha alkalmai összefogá- 
sokat is produkáltak. A francia és a császári követ elke- 
seredett harcban álltak a közel-keleti szenthelyek feletti 
protektorátus megszerzésében egymással, de azonnal 
felhagytak ezzel, amint a , közös ellenség" a görögkeleti 
egyház is feltűnt a színen és szintén e helyek saját keze- 
lésébe vételében mesterkedett. 

Nem volt könnyű dolga e konstellációkat tekintve 
egyetlen olyan embernek sem, akinek feladata — amint 
az európai államok Konstantinápolyba helyezett állandó 
képviselőinek — az volt, hogy megbízható, titkos infor- 
mációszerzésre alkalmas hálózatot működtessen az adott 
területen. A császári követ által koordinált hírszerzésről 
mindezidáig elsősorban a XVII. század első felében 
(a 20-as évek végétől az 50-es évekig tartó időszakra 
vonatkozóan) rendelkeztünk adatokkal, ugyanakkor 
egyértelmű, hogy a rendszer később, egészen a karlócai 
békekötésig mindenképpen működött a Bécs és Kons- 
tantinápoly közötti területen. A korábbi informátorok 
tevékenységét mások vették át, de a rendszer nem szűnt 
meg, sőt, a levelezők között új népcsoportok is feltűntek, 
mivel — mint említettem — a délszlávok és az örmények 
karrierlehetőséget láttak e tevékenységben. 

A munkát az 1683 előtti időszakot tekintve továbbra 
is a konstantinápolyi állandó császári követ koordinálta, 
aki a tolmácsokra és a futárokra támaszkodva átjárási 
pontot jelentett a hivatalos és a nem hivatalos informá- 
ciószerzés kapcsolati hálói között. 1683 után azonban, 
mivel nem tartózkodott állandó császári követ az oszmán 
fővárosban, a levelezők rendszere is átalakult. A korábbi, 
valamint a háború elején felfogadott tolmácsok közül 
négyen, Giorgio Cleronomc, Janaki Porphyrita, Leopold 
és Christoph Mamucca della Torre Konstantinápolyban 
tartózkodtak, és leveleikkel, híreikkel, információik- 

kal segítették a császári hadvezetés munkáját. Tettük 
mozgatórugóinak megtalálása nem egyszerű feladat. 
Minden bizonnyal szerepet játszott benne a pénz, de ez 
nem jelent elégséges magyarázatot. Korábbi tevékenysé- 
gük, sőt, egész életük, amely két világ határán zajlott, 
erre predesztinálta őket; konstantinápolyiak voltak, a 
szultán alattvalói, de keresztények, a városban éltek, itt 
voltak családjaik is, de a császári követet, illetve magát 
az uralkodót szolgálták. Cleronome, Porphyrita és a 
Mamucca-fiúk végülis nem tettek mást, minthogy az 
addig a követ szolgálatában megszerzett híreket maguk 
vetették papírra, és küldték el Bécsbe — és mégis, milyen 
veszélyeket rejtett ez magában háborús időszakban! 

A XVII. század elején a rendszer még csak kialakuló- 
ban volt, bár — nagy valószínűséggel — voltak XVI. szá- 
zadi előzményei. Sébastien Lustrier és Johann Rudolf 
Schmid követségi ideje alatt jött létre az a struktúra, 
amely a későbbi időkben is a rendszer működésének 
alapjait jelentette. Ugyanakkor — amint erre fentebb 
már utaltam - a század folyamán azért bekövetkeztek 
bizonyos változások is a levelezők működésének me- 
chanizmusában. A Lustrier és Schmid követi idejének 
kezdeti szakaszában még működési modelljét kereső 
, titkos levelezői hálózat" az utóbbi követ hazatérésekor, 
1643-ban már jól funkcionáló, mindinkább megbízható 
információkat szolgáltató rendszerré vált, amelyben arra 
is lehetőség nyílott, hogy a különféle utakon beérkező 
adatokat a Haditanács ellenőrizze. A folyamatban to- 
vábbra is a mindenkori állandó konstantinápolyi csá- 
szári követ, valamint a bécsi keleti nyelvek főtolmácsa 
játszották a legfontosabb szerepet. Mivel a bécsi udvar 
a század végéig erőit elsősorban nyugatra, az ott újra 
és újra kialakuló háborús konfliktusokra koncentrálta, 
a keleti diplomáciában a nyugalom, a béke és a rend 
megtartása váltak elsődleges alapelvvé. Ennek tudatá- 
ban tevékenykedett a két bécsi főtolmács, d Asguier és 
Meninski, valamint a század állandó követei az oszmán 
fővárosban. 

Amíg azonban a bécsi udvar nyugatra figyelt, jelen- 
tős változás következett be az Oszmán Birodalomban. 
A Köprülü család hatalomra kerülésével (Köprülü 
Mehmed 1656-ban lett nagyvezír) a szultán birodalmá- 
ban megerősödött a gyengülni látszó uralkodói hatalom, 
és a szeráj ismét foglalkozott a hódítás gondolatával. 
A kandiai, majd a lengyelek és az oroszok elleni hábo- 
rúk már abba a sorba illeszkedtek, amelyet végül Bécs 
ostroma, és az oszmán hadsereg ottani veresége zárt. 
A császárváros 1683. évi megvédése mind a bécsi udvar, 
mind a szeráj számára változást hozott addigi politi- 
kájában. Mindkét félnek a magyarországi területekre 
kellett erőit koncentrálnia, ahol összecsapásuk egész 
Európát megmozgatta. 

Ebben a helyzetben, amikor nagy nemzetközi erők 
fogtak össze, hogy legyőzzék a korabeli Európa egyik 
legjobban rettegett hatalmát, az Oszmán Birodalmat, 
elemi érdek volt, hogy az adott területről információk- 
kal rendelkezzenek. A volt császári tolmácsokat, akiket 
származásuk, neveltetésük, addigi pályájuk kiválóan 
alkalmassá tett arra, hogy a hírszerzés területén tevé- 
kenykedjenek, továbbra is Konstantinápolyban foglal- 
koztatták. 

Cleronome, Porphyrita, Leopold és Christoph Mamucca 
della Torre pedig folyamatosan küldték a híreket. Tették 
ezt annak ellenére, hogy számtalan nehézséggel kellett 
szembenézniük, hogy tevékenységük életveszélyes volt, 
hogy a pénz, amelyre égetően szükségük volt, hiszen csa- 
ládjuk is az oszmán fővárosban élt, rendszeresen késett, 
folyósítása elmaradt. A tolmácsokból titkos levelezővé 
, átképzett" Cleronome és a Mamucca-fiúk rendszeres 
időközönként küldték leveleiket: Cleromome egészen 
1696-ban bekövetkezett haláláig, a két Mamucca a visz- 
szafoglaló háborúk végéig. Porphyrita lojalitása azonban 
— saját ambíciói és az elmaradó pénzösszegek miatt — 
kétségessé vált, sőt, időről időre biztos információkkal 
rendelkezünk arról, hogy a császári udvar ellenségeinek 
is szolgáltatott híreket. 

Az információszerzést a tolmácsok alapvetően hu- 
mán kapcsolati rendszerükön keresztül folytatták. Ha- 
gyományos családi relációik, szerájbeli ismeretségeik, 
vallási közösségük informátorai mind-mind segítették 
a tolmácsok munkáját. Annak ellenére, hogy a szeráj 
a háború idején jobbára Edirnében tartózkodott, és a 
funkcionáriusok gyorsan változtak, a Konstantinápoly- 
ban maradó levelezők mégis újra és újra megtalálták 
azokat az embereket, azokat a módszereket, azokat a 
csatornákat, amelyek segítségével a bécsi udvar számára 
fontos (vagy fontosnak vélt) hírekhez hozzájuthattak, ha 
kellett, teljesen újjáépítették az adott kapcsolati ágat. 
A levelezők azonban nem elégedtek meg azzal, hogy sejté- 
seket, értesüléseket, híreket, információkat vagy adatokat 
papírra vetettek. Sok éves tapasztalatuk, helyismeretük 
és személyes kapcsolataik révén arra is alkalmasak vol- 
tak, hogy a megszerzett információkat értékeljék, így 
sokszor látták el - szerintük (és a ma történésze számára 
15) fontos — tanácsokkal a bécsi udvart. 

Miután - a számos veszély ellenére — a tolmácsok 
személyes csatornáikon keresztül az információkat be- 
szerezték, nem kisebb gondot jelentett számukra, hogy 
azt hogyan tudják biztonságosan Bécsbe juttatni. Ehhez a 
folyamathoz a levelezők igénybe vettek minden lehetséges 
útvonalat, minden elképzelhető eszközt. Használták a 
Velencéig vivő tengeri utat hol közvetlenül, hol Spalatón, 
hol Raguzán keresztül. Küldtek leveleket Livornó vagy 
Marseille érintésével a császárvárosba, de előfordult, 
hogy a havasalföldi szárazföldi utat vették igénybe. Men- 
tek küldemények angol, francia vagy velencei hajókkal, 
kereskedőkkel. Mindegyik levélnek más és más volt a me- 
netideje, így a bennük rejlő információk értékc is változó 
lehetett a bécsi udvar számára. A Szent Liga lehetővé tet- 
te, hogy a Velencébe befutó levelek elérjék — az Alpokon 
keresztül — Bécset. Mivel a két állam között szövetségi 
viszony állt fenn, (többnyire) mindkét fél megosztotta a 
másikkal az oszmán területekről érkező híreit. 

Bécsben, a Haditanács keleti ügyekkel foglalkozó rész- 
lege természetesen a kivonatok elkészítését megelőzően 
az információkat értékelte, elemezte, ütköztette a más 
forrásokból beszerzett adatokkal.Mindezt segítette a fent 
említett szövetséges viszony, de a Haditanács alkalma- 
zottai, sok korábbi konstantinápolyi tolmács is jelentős 
támaszt nyújtott ebben. A tevékenységet az Oszmán Bi- 
rodalomban hosszú éveket eltöltő tolmács, MarcAntonio 
Mamucca della Torre koordinálta. Az ő feladata volt, 
hogy a híreket fogadja, azokat — természetesen titkárok 
segítségével -— dekódolja, ezekből kivonatot készítsen, 
amelyeket eljuttatott a haditanácsosokhoz. 

A megszerzett információk jelentőséggel bírtak a bécsi 
udvar számára, a hírek azonban, amelyek a bekötött 
könyvekben fennmaradtak az utókor számára is értéke- 
sek. Elsősorban azt tudhatjuk meg, hogy hogyan látták, 
láthatták a Konstantinápolyban tartózkodó európaiak a 
visszafoglaló háborúk eseményeit; miként jutottak el a 
hadműveletekről szóló hírek az oszmán fővárosba; meny- 
nyire eltérően reagáltak e hírekre a más és más oldalon 
állók; hogyan interpretálta a hadszíntér eseményeit az 
oszmán hadvezetés; mi volt — a szeráj szempontjából — 
egy-egy győzelem vagy vereség ára; mennyibe került a 
hadsereg fenntartása; milyen gazdasági változásokat 
idézett elő az Oszmán Birodalomban a 15 évnyi hábo- 
rúskodás, amely gyakran párosult belső lázadásokkal; 
hogyan viszonyult a társadalom, a társadalom egyes 
rétegei a megváltozott helyzethez; hogyan változtatta 
meg a hosszú háború az Oszmán Birodalom felépítését; 
miképpen rendeződött át a hadműveletek következté- 
ben a társadalom és változott meg a szultáni hatalom 
megítélése. 

A XVII. század végének hírszerzői értékes és fontos 
munkát végeztek, amellyel a keresztény seregeket, a 
liga oszmánellenes harcát segítették. A háború tizenöt 
éve nagy terheket rótt rájuk, anyagi nehézségeik mun- 
kájukat is hátráltatta, ennek ellenére — a legtöbben — 

hűséggel folyatták tevékenységüket, lojálisak voltak a 
császárhoz, meggyőződésből támogatták a keresztény 
terveket. Végigkövetve életpályájukat, megismerve az 
adott korszakot, annak eseményeit, megállapíthatjuk, 
hogy a hírszerzés humán kapcsolatokra épülő metódusai 
nem változtak jelentősen az azóta eltelt időszakban, ami 
egyben azt is jelzi, hogy a kora újkorban egy olyan rend- 
szer alapjait fektették le, amely évszázadokon keresztül 
működőképes maradt. 

A HASZNÁLT IDEGEN KIFEJEZÉSEK 
RÖVID MAGYARÁZATA 


aga: Nem jogi-teológiai vezetők megnevezése, különféle katonai 
alakulatok élén állók rangja. 

beglerbég: Az Oszmán Birodalom legnagyobb közigazgatási egysé- 
gének, a vilajetnek az élén álló vezető, annak katonai és polgári 
vezetője. 

bosztandzsi basi: A bosztandzsik vezetője. Az Oszmán Birodalom 
kezdtti időszakában bosztandzsiknak nevezték a szultáni kertek 
munkásait, valamint azokat, akik a szultáni hajókon, illetve 
az ezeket tároló helységekben teljesítettek szolgálatot. A gyer- 
mekadórendszeren keresztül bekerültek közül a legerősebbeket 
válogatták ki ehhez az alakulathoz. Az eddigi feladatok mellett 
szót kell ejteni arról a speciális kötelezettségükről, amelyet Kons- 
tantinápolyban teljesítettek: a palota védelme. 

bréve: Egyszerű pápai irat, amelyet rendszerint kisebb jelentőségű 
ügyekben adtak ki. 

csaus: Az Oszmán Birodalomban a díváni csausok a szultán hiva- 
talos kíséretéhez tartoztak ceremóniáknál, ha a szultán elhagyta 
a szerájt, a vezírek szerájbeli látogatásaikor, valamint a külföldi 
követek fogadásakor. Ezzel egyidejűleg szultáni vagy nagyvezíri 
követként, illetve futárként is alkalmazták őket. 

csorbadzsi: Levesosztó. Rang a janicsáralakulatoknál. 

defterdár: Az Oszmán Birodalom pénzügyigazgatásában foglalkoz- 
tatott tisztségviselők megnevezése. 

dispaccio: Sürgöny. A velencei követek által általában kétheti rend- 
szerességgel Konstantinápolyból küldött dokumentumok, jelen- 
tések megnevezésére is szolgál. 

díván: A díván az Oszmán Birodalom legfőbb vezetőinek tanácsát 
jelentette. A díván tagjai minden nap összegyűltek. Tagjai voltak: 
a nagyvezír, a vezírek, a két Skádiaszker, a három odefterdár, a 


235 


Önisándzsi. A XVI. század utolsó harmadától a Skapudánpasa 
és a Oojanicsáraga IS. 

dzsebedzsi basi: A dzsebedzsik, a fegyverhordozók vezetője. 
A dzsebedzsik a gyalogság egyik alakulatát képezték, amelyet a 
központi kincstár fizetett. A janicsárok nyilait, tegezeit, lőporát, 
sisakjait, vértezetét és más felszerelését szállították, valamint 
minden olyan eszközt is, amely az utak megtisztításához kellett. 
Hadjáratkor egyszerre indultak a janicsárokkal vagy közvetle- 
nül utánuk. Két fontos feladatuk volt: csata idején a felszerelést 
őrizték, felvonuláskor pedig a janicsárokkal együtt meneteltek 
és tevéken az előttük haladó alakulat támadó és védekező fegy- 
verzetét szállították. Csata előtt kiosztották, majd a csata után 
összeszedték és megtisztították a fegyvereket. 

efendi: Úr. A vallásjogban járatos, vagy a közigazgatásban tevékeny- 
kedő tisztségviselők megszólítására alkalmazott kifejezés. 

fermán: Rendelet, parancs. A szultáni kézjeggyel (tugra) ellátott 
irat. 

hán: A karavánszeráj (erődített vendég- és árufogadó) török meg- 
nevezése. 

hodzsa: Tanító. 

janicsár: Az I. Murád szultán által alapított , új sereg" (yeni geri) 
tagja. Gyalogos katona. 

janicsáraga: A legmagasabb rangú aga, a janicsárok vezetője. 
A XVI. század második felétől mindig vezíri rangban volt, és 
előbb tanácsadói, majd teljes jogú tagként részt vett a díván 
ülésein. A szultántól kapta kinevezését, és a janicsárok ügyeit a 
saját rezidenciáján megtartott odívánokon intézte. 

kádi: Bíró, az állam által a jogi ügyletekkel megbízott tisztviselő. 
Jogi szerepe mellett a kádi bizalmi funkciót is betöltött, és az 
állam, amely posztjára kinevezte, elvárta tőle, hogy időről időre 
jelentést küldjön a körzetében élő magas rangú hivatalnokok 
tevékenységéről, az általános helyzetről és a nép közhangula- 
táról. Neki kellett gondoskodnia arról is, hogy hadjárat idején 
a megfelelő kézműveseket a vidékről besorozzák, hogy az utak 
biztonságosak legyenek, és hogy a helyi lakosság ellátásához 
szükséges élelmiszereket és nyersanyagokat ne lehessen kivinni 
a területről. Ezzel együtt ő ellenőrizte a település közügyeit, az 

ingatlanokat, a kézművesek korporációit, az áruk minőségét és 
árát is. Közjegyzői funkcióval is bírt. 

kádiaszker: Hadbíra. I. Murád alapította az első kádiaszkeri hivatalt 
1363-ban, Burszában, és azt a kötelességet rótta rá, hogy a katonai 
igazságszolgáltatást és minden kádi tevékenységét ellenőrizze. 
1481-ben II. Mehmed hozta létre a második kádiaszkeri hivatalt, 
ugyanezen feladatokkal, az egyik a mind nagyobb birodalomban 
a ruméliai (európai), a másik az anatóliai részért felelt. A primátus 
kettejük között a ruméliaié volt. A kádiaszkerek jelentős befo- 
lyással rendelkeztek, hiszen tagjai voltak a dívánnak. 

kajmakám: Az Oszmán Birodalomban a kajmakám rangját külön- 
féle tisztségviselők viselték, közülük a legfontosabb a konstan- 
tinápolyi volt, aki akkor maradt a fővárosban, ha a nagyvezír 
személyesen vonult hadjáratba, vagy elhagyta fő szálláshelyét. 
Ilyenkor a kajmakám majdnem ugyanolyan jogkörrel élhetett, 

. mint a nagyvezír. 

kapuaga: Fehér eunuch, a szultáni szeráj belső udvarában szolgálatot 
teljesítők vezetője. 

kapudánpasa: Az oszmán flotta parancsnoka volt, aki a XVI. szá- 
zad második felétől - eleinte tanácsadói funkcióval bíró, majd 
rendes - tagja volt a odívánnak. 

kihája: Ezen rang viselői ellenőrizték a vilajetekben és a szandzsá- 
kokban a tímárbirtokosokat, utóbbiakat a helyi hatóságoknál 
ők képviselték. Feladatuk volt, hogy a kormányzat parancsait, 
rendelkezéseit a birtokosokkal megismertessék, azok betartásáról 
és végrehajtásáról gondoskodjanak. 

kul kethüda: A janicsároknál rangsorban a janicsáraga és a 
szekbánbasi után következő vezető. A kul kethüda feladata volt, 
hogy a szultán parancsait elvigye minden janicsáralakulathoz. 

láimdzsibasi (lagimicibast): Az aknászok vezetője. 

magasságos boldogság agája (kizlár aga - lányok agája): A szultáni 
háremért felelős fekete eunuchok vezetője. 

mahalle: Egy olyan adminisztratív egység, amelyet egy identitását 
megőrző közösség hozott létre egy mecset, templom vagy zsina- 
góga körül. Tagjait nemcsak a közös eredet, a közös vallás és a 
közös kultúra fűzte össze, de a társadalmi kapcsolatok szövevé- 
nyes hálózata is. Minden mahallénak megvolt a saját iskolája, a 


237 


saját szökőkútja és a legelőkelőbb lakosok alapítványokat hoztak 
itt létre - vakuf formájában. A mahalle egyben adóbevételezési 
egység is volt. 

medresze: Áz iszlám tudományok tanítására szolgáló felsőbb fokú 
tanintézmény, ahol elsősorban iszlám vallásjogot tanítottak. 

mufti: Jogtudós, a jogi szakvélemények (pl. fetva) kiállítója, az 
oszmán adminisztráció tisztségviselője. 

müteferrika: Egy, a szultán személyes szolgálatát ellátó lovas testőr- 
gárda és tagjainak megnevezése. Nemcsak az udvarban szolgáltak, 
de kisebb-nagyobb közügyekre vonatkozó vagy politikai misz- 
sziókra is elküldték őket. A müteferrikák általában a birodalom 
legmagasabb funkcionáriusainak fiai közül kerültek ki. Állandóan 
a szultán körül tartózkodtak, és csak akkor kellett hadba vonul- 
niuk, ha a szultán személyesen vezette a hadjáratot. 

nisándzsi: A kancelláriát képviselte a ödívánban, és az volt a 
feladata, hogy a szultáni kézjegyet, a tugrát a hivatalos iratokra 
rátegye. Emiatt a korabeli európai vezetők a nisándzsit egyfaj- 
ta külügyminiszternek tekintették. A XVI. század közepétől 
a díván tagja. Nagyon gyakran a vallástudósok tagjai közül 
került ki. 

relazione: Diplomáciai küldetésük lezárásaképpen, állomáshelyükről 
való visszatérésüket követően készített összefoglaló jelentés a 
velencei követek esetében. 

sah: A perzsa uralkodó megnevezése. 

sejh ül-iszlám: Főmufti, az oszmán vallástudósok feje. A hivatal 
jelentőségét (sok egyéb mellett) elsősorban az adta, hogy ő övezte 
fel a szultánokat trónra lépésükkor, illetve ő mondta sírjuk felett 
a gyászbeszédet. Bár a főmufti magas rangú hivatalnok volt, 
de csak tanácsadói funkcióval bírt, ugyanakkor tanácsadóként 
mind a szultánnal, mind a nagyvezírrel sokszor beszélte meg 
az államügyeket. A nagyvezír mellett ő volt az állam egyedüli 
olyan funkcionáriusa, aki kinevezését közvetlenül a szultántól 
nyerte el. 

szandzsákbég: A szandzsák élén álló tisztségviselő. A vilajetek szan- 
dzsákokra tagolódtak, a szandzsákbég - akárcsak a Öbeglerbég 
— az adott terület polgári és katonai vezetője volt. 

szeráj: A szultáni udvar megnevezése. 

szerdár: Legfelsőbb katonai parancsnok. A hadsereg feje (általában 
egy beglerbég vagy egy szandzsákbég), ha a szultán vagy a nagy- 
vezír nem vonultak személyesen hadba. 

tímárdefterdár: A tartományi pénzügyigazgatás tisztségviselője, aki 
szolgálati birtokok (tímár) nyilvántartásáért felelt. 

vakuf: Kegyes alapítvány, amelyet magánemberek tartottak fenn, 
jellemzően iskolák, kórházak stb. 

